
lako se i ovaj, treći broj pojavio sa zakašnjenjem od nekoliko dana, 
celokupna situacija se poboljšava i Alef hvata ritam po kome bi trebalo 
ubuduće da izlazi. Male neusklađenosti su objektivno uslovljene, jer je u 
pitanju novo izdanje, koje tek treba da ustali svoje mesto među 
mnogobrojnim, starijim, već uhodanim »Dnevnikovim« edicijama. 

Vaši prilozi, uglavnom priče (ali srećom i likovni radovi, ma da ne u meri 
koju priželjkujemo) stižu i, što je još važnije, zadovoljavaju kvalitetom. 
Međutim, pored dobrih priča, dobijamo i mnoštvo kratkih i superkratkih 
pričica — SF viceva, praktično. Pisanje takvih minijatura, posebno ako tek 
počinjete da pišete, veoma je rizično: iako male, one spadaju u najsloženije 
književne oblike ... Da se razumemo, nemamo ništa protiv tih pričica, svaku 
dobru sa zadovoljstvom ćemo objaviti, ali vam ipak preporučujemo da pišete 
priče normalne dužine, između 10 i 30 stranica; njih je najlakše osmisliti i 
ostvariti, one imaju najviše šansi da budu objavljene u Alefu. 

Džin Vulf, čiju novelu »Smrt doktora Ostrva« donosimo kao naslovnu u 
ovom broju, sigurno spada među najzapostavljenije autore prve američke SF 
lige, bar kada je u pitanju jugoslovensko tržište. Tek pokoja priča, a nijedno 
od njegovih mnogobrojnih novela visoke umetničke vrednosti, sa izuzetnom 
karakterizacijom likova i dobrom upućenošću u ono o čemu piše, što je inače 
česta mana čak i dobrih SF pisaca. 

Noveleta »Muzika krvi« Grega Bira spada među najvrednija ostvarenja iz 
ne tako davne 1983. godine, a Andersonova priča jedna je od mnogih iz 
njegove serije o vremenskoj patroli! 

Boban KNEŽEVIĆ 


PISMA 


Srećan početak, Svemirci! 

Pozdravljam svako rađanje SF časopisa, 
magazina, revija itd., ali, red je, konačno, 
da imamo domaći, dakle, jugoslovenski 
časopis, magazin ili reviju, za jugoslo- 
venske pisce. 

Dosta je više tih prozapadnjačkih tvore- 
vina; istina, one su potrebne, ali, zar zbog 
njih da zatvaramo ulaz našim autorima. 
Zapad neće objavljivati naše pisce ako ih 
prvo mi ne štampamo. Srećom, imamo 
izdavača (»Kentaur«) koji vodi računa o 
jugo-piscima. Od štampe to rade »Sirius«, 
nekad —»Andromeda«,  »Zabavnik«, i 
»Galaksija«. 

Prvi broj »ALEFA« prećutkuje jugo SF, sa 
izuzetkom priloga A. B. Nedeljkovića i 
Miodraga Milovanovića. 

Glasam za poeziju, prozu, esej, kritiku 
domaćih pisaca. Ako ih budete objavljivali 
imaćete i više saradnika i čitalaca, a 
verujem da vam je stalo do njih. Kad bu- 
demo imali jugo SF-literaturu, onda ćemo 
imati i pisaca, a strane možemo uvoziti 
uvek, kad god želimo. Nisam protiv 
strane, ona je potrebna, ali sam više za 
domaću književnost. | 

SLOBODAN VUKANOVIC, 
novinar i pjesnik 
REDAKCIJA »POBJEDA« 
TITOGRAD 


»Alef« se povinuje željama većine čita- 
laca, i to apsolutno kada je u pitanju ap- 
solutna većina. Da li naši čitaoci više vole 
da čitaju strane ili domaće autore, dileme 
nema: najviše vole da čitaju najbolja dela 
najboljih autora, i stranih i domaćih! Kod 
nas u Jugoslaviji, na žalost, nema dovolj- 
no pisaca koji bi mogli svojim uspelim ra- 
dovima popunjavati jedan mesečni časo- 
pis. Zato ćemo u »Alefu« objavljivati do- 
maće autore u onoj meri u kojoj oni to 
kvalitetom budu zasluživali, trudeći se da 
ni u jednom broju ne izostane njihovo 
prisustvo. O poeziji za sada ne razmiš- 
ljamo, jer je SF pre svega i iznad svega 
žanr koji se ograničava na prozna ost- 


varenja. Poeziju koju bi pojedinci uvrstili u 
SF nema mnogo poklonika ni u svetu ni 
kod nas. 


Druže uredniče, 

Prvo bih želeo da se zahvalim na »Ale- 
fu« i da dodam, NAJZAD i ті u našoj 
zemlji da dobijemo nešto dostupno širem 
krugu čitalaca, a i pravim poznavaocima 
SF izdanja. BRAVO drugarice i drugovi, 
BRAVO svima vama, vama koji ste radili i 
stvarali da bi se pojavio i naš »Alef«! 

Kako bih želeo da i ja dam svoj doprinos 
»Alefu«, morao bih da vam postavim ne- 
koliko pitanja. Niste precizno objasnili šta 
i koja štiva mogu da vam se pošalju. 
Molim vas da mi odgovorite: 

Da li rukopisi moraju biti štampani, ko- 
jim proredom, na kojim formatima har- 
tije, ili samo u standardnim novinarskim 
šlajfnama? 

Da li se šalje original rukopisa ili samo 
kopija, i u koliko primeraka? 

Mogu li likovni prilozi biti u sklopu ru- 
kopisa, ili mogu biti i samostalni, i da li je 
bitno u kojoj je tehnici (crno-bela ili 
kolor) i koja vrsta hartije, koji format? 
Morao sam da postavim i ovakvo pitanje 
jer sam po struci akademski slikar, koji 
nije samo slikar, već i ekonomista. 

Kako sam dugo živeo i radio u inos- 
transtvu, znam da postoji i takozvani 
spoljno-redakcijski saradnik, pa vas mo- 
lim da mi objasnite da li je vašim sta- 
tutom ili sporazumom to i ozvaničeno, i 
kako se to honorariše, i na koji пабіпо 

DUŠAN MILIČEVIĆ 
SAVE BURIĆA BR. 1 
ZEMUN 


Kao što je već najavljeno u prvom broju 
»Alefa«, saradnju sa čitaocima ostvari- 
ćemo preko četiri osnovna vida: SF priče, 
teorijski radovi, vesti i likovni prilozi. Prak- 
tično od čitalaca tražimo sve sem prevoda 
stranih SF dela. Tekstovi koje nam šaljete 
treba da budu otkucani u obliku stan- 
dardnih novinarskih šlajfni, trideset redo- 

va na jednoj strani i 65 slovnih mesta u 
jednom redu. Poželjno je da šaljete ori- 
ginale, ili čitke kopije, u jednom primerku. 
Ništa što nam šaljete ne sme biti pret- 
hodno objavljivano na srpskohrvatskom 
jeziku. Što se likovnih priloga tiče, oni 
mogu biti ilustracija teksta koji šaljete, ali 
mogu biti i samostalni, s tim što je pravo 
Redakcije da objavi samo tekst ili samo 
crteže. Likovni prilozi su zapravo ilustra- 
cije (ne fotografije), kakve ste već videli u 
našim dosadašnjim brojevima. Kad su u 
pitanju crno-beli crteži, možete nam slati 
originale ili izuzetno kvalitetne fotokopije, 
a kod kolora najbolje je poslati dijapozi- 
tiv. Radite na formatima koji vam najviše 
odgovaraju, iako tehnološkim zahtevima 
ne odgovaraju formati iznad 50x70 cm. 
Priloge, tekstualne i likovne, ne vraćamo 
osim ukoliko se prethodno ne dogovorimo 
sa autorom. Svaki naš čitalac, razume se, 
može biti spoljni saradnik »Alefa«,a uslovi 
saradnje regulisani su samoupravnim 
opštim aktima izdavača. 


Drugovi urednici, 

Sve je uredu sa prvim brojem »Alefa« 
osim jedne stvari koja me je jako izne- 
nadila i razočarala. Silverbergov roman 
Hawskbill Station znatno ste skratili i 
izbacili čitava poglavlja. Napominjem da 
imam original knjige i smatram da ovakve 
stvari ne bi smele da vam se događaju. 
Silverberg nije bilo ko, pa da s njegovim 
delima radi ko šta stigne... 

Vladimir Ristić 
Beograd 


Silverberg naravno nije bilo ko u nauč- 
noj fantastici, a stvari za koje nas optužu- 
jete (skraćivanje originalnog teksta) ne bi 
nam pale na pamet ni da je u pitanju neki 
početnik. U ovom slučaju vi ste u zabludi, 
a da bismo predupredili slične nedoumice 
u budućnosti, objasnićemo o čemu se ra- 
di. Silverberg je naime, 1967. godine ob- 
javio novelu koju smo u celosti, od reči do 
reči, štampali u prvom broju »Alefa«. 
Godinu dana kasnije autor je tu istu 
novelu proširio u istoimeni roman, što je 
vrlo česta praksa američkih SF pisaca. 
Naime, novela koja postigne uspeh, go- 


tovo obavezno prerasta u roman. Među- 
tim, romani koji nastaju produžavanjem 
novele vrlo retko postižu zapaženiji uspeh 
i česta mana im je razvučenost. Naravno, 
ima i izuzetaka. Najsvežiji primer је 
»Enderova igra« Orsona Skota Karda, 
najpre objavljena kao novela, da bi tek 
kao roman doživela nezapamćenu popu- 
larnost u SAD i širom sveta, a njen 
nastavak, »Govornik za mrtve« odneo je 
ove godine sve najznačajnije svetske SF 
nagrade. 


Poštovani druže uredniče, 
pročitao sam ALEF od korica do korica i 
mogu reći da je vrlo dobar. Jedina pri- 
mjedba odnosi se na kvalitetu papira i na 
uvez. Sviđa mi se Vaš način predstavljanja 
djela kroz naslovnu stranicu (počev od 
dvojezičnog naslova do vješto urađenih 
ilustracija). Najbolje djelo, po mom uku- 
su, je Silverbergova novela »HAWKSBILL 
STATION« Za njom ne zaostaje mnogo ni 
Kirvalova priča. Dobra Vam je ideja o ro- 
manu u nastavcima. Ipak, mogli ste iza- 
brati neki bolji Hajnlajnov roman. Smat- 
ram da premalo prostora posvećujete 
vijestima. Dajte ih više! | dalje objavljujte 
intervjue i eseje ali bolje. Zar Vi nemate 
nekog drugog ilustratora osim Boba 
Živkovića. Apelirajte na domaće crtače. 
Sve u svemu, ALEF je dobar SF Magazin, 
pravo osvježenje za poklonike SF-a u 
Jugoslaviji. S najboljim željama za dalji 
rad i mnogo uspjeha, vaš u 
SINISA BRNAD 
ZAGREB 


Hvala vam, druže Siniša, na dobrim 
željama i na korisnim sugestijama. Vaša 
primedba na kvalitet papira i na povez 
sasvim je opravdana. Na žalost, papir 
nećemo menjati, jer bi to enormno po- 
diglo prodajnu cenu »Alefa« i, bojimo se, 
dosta uticalo na njegov tiraž. Za slab 
povez, međutim, nema opravdanja i, u 
saradnji sa štamparijom, nastojaćemo da 
taj problem što pre rešimo. Što se tiče 
vaših ocena o kvalitetu objavljenih teks- 
tova, slažemo se sa njima, uostalom kao 
što se slažemo i sa brojnim pohvalama 
koje nam čitaoci upućuju na Hajnlajnov 

roman. Vestima ćemo, svakako, poklanja- 
ti i više pažnje i više prostora, a očeku- 
jemo da nam u tom pomognu i čitaoci. 
Što se Boba Živkovića tiče, zahvalni smo 
mu što je s puno entuzijazma dao znača- 
jan doprinos pokretanju »Alefa«. I njego- 
va je želja da se na stranicama našeg 
magazina nađu ilustracije novih talento- 
vanih autora. Prilozi već stižu. Neke ćemo 
objaviti u ovom broju »Alefa« Svima koji 
žele da se oprobaju — vrata su širom 
otvorena! 


Poštovana Redakcijo Alefa, 

Nakon pročitana prva dva broja Alefa i 
nakon pročitane najave priča koje će ući 
u sledeći broj, sa zadovoljstvom mogu 
konstatirati da ste na pravom putu. Izbor 
priča i naslovnih novela je sjajan. Teorijski 
tekstovi zaslužuju prolaznu ocjenu, iako 
biste baš mogli prenijeti i poneki teorijski 
prilog iz poznatih svjetskih časopisa koji 
se bave ovom problematikom. Ono na 
čemu vam najviše zamjeram je slijedeće 
Grozan estetski izgled Alefa, koji je, naj- 
blaže rečeno, obrnuto srazmjeran njego- 
voj (dosadašnjoj) literarnoj kvaliteti. 
Mogli biste malo poraditi na tome, i to 
pod hitno. Kao bibliofilu, prosto mi je ne- 
ugodno da ga smjestim pokraj ostalih 
knjiga, a, iako nisam snob, prilično mi je 
neugodno izdanje takvog izgleda kupiti 
na kiosku. Ugledajte se uostalom na 
Sirius ili Supernovu. Druga primjedba od- 
nosi se na izbor romana u Alefu, a po- 
gotovu na način kako ga štampate. 
Nemam ništa protiv ideje da pokušate s 
romanom u nastavcima, ali pobogu ... 
Heinlein!? Kako vam je samo palo na 
pamet štampanje tako bijednog dijelca, i 
to još u dvoredu (što je samo po sebi 
postalo nekakvom oznakom za šund). Ne 
vidim, kako se čitaocu kome se dopada 
izbor priča i novela u Alefu, može dopasti 
i nešto tako minorne vrijednosti. Takvim 
romanima je mjesto u onoj vašoj X-100 
biblioteci, (koju ne bih preporučio ni naj- 
gorem neprijatelju). Keselovu priču u 
drugom broju također ste objavili u 
dvoredu. Iskreno se nadam da je to bila 


greška. U krajnjoj liniji, smatram to obez- 
vrjeđivanjem samog teksta. Zamislite 
remek-djelo, poput »Lijeve ruke tame« 
odštampano na taj način!? 
Puno uspjeha u daljem radu želi vam 
DARKO iz Zagreba 


Nije nam, priznajemo, sasvim jasno što 
vam toliko smeta u setetskom izgledu 
Alefa: naslovna strana, ilustracije, vinjete 
.. Istina, i sami imamo nekih primedaba i 
nastojimo da sve propuste što pre ot- 
klonimo, ali izgledom časopisa uglavnom 
nismo nezadovoljni. Nije nezadovoljna ni 
većina naših čitalaca, koji za estetski 
izgled Alefa imaju čak i takvih pohvala da 
ih ne možemo objaviti, jer bi se, sasvim 
sigurno, moglo posumnjati u njihovu 
autentičnost. 

Sto se Hajnlajna tiče, pogledajte samo 
Lokusovu listu najboljih SF romana i 
prebrojte koliko se puta on na njoj po- 
javljuje: bez ikakve sumnje, on je tridese- 
tak godina najpopularniji američki SF 
pisac. Ljudi jednostavno traže i žele da ga 
čitaju. Slažemo se, zato, u potpunosti s 
vama da takvi romani imaju mesta u 
našoj X-100 biblioteci: objavljivaćemo ih 
tamo, zajedno s delima Silverberga, 
Klarka, Ursule Legvin, Braće Strugackih, 
Kejt Loumer, Lin Karter, Vilijama Nolana, 
Džejmsa Bliša, Gregori Benforda, Alfreda 
Bestera i mnogih drugih autora, čija dela 
trenutno prevodimo. 

Na kraju, apsoluto se ne slažemo s va- 
šim stavom da dvostubačna štampa 
obezvređuje tekst, što vam, naravno, ne- 
ćemo dokazivati. Ali, sigurni smo da je 
dvostubačni tekst čitljiviji od širokog, 
jednostubačnog. Eto: uporedite Svonvi- 
kovu i Keselovu priču ? Koja se lakše čita? 


Gene Wolfe: THE DEATH 
OF DOCTOR ISLAND, 1973 


Prevod sa engleskog: Regina Vasiljević 


Žudeo sam da odem 

tamo gde proleća ne prestaju, 

na polja gde insekti žaoka nemaju 
gde sa svih strana pozdravljaju 

i gde ljiljani cvetaju. 


Bejah pozvan 

tamo gde oluje ne dolaze 

gde zeleno buja u nebeskoj tišini 
i gde more ne talasa. 


GERARD MANLEY HOPKINS 


Zrno peska se zanjihalo na rubu jame i upalo u nju. Mrav sa dna ga ljutito vrati nazad. 


Za trenutak je bilo tiho, a onda se cela jama i kvadratni metar peska oko nje pomeriše. 
Ispod dve nagnute palme pesak se podiže nabirajući se na jednom kraju i pojavi se 
preplašeno lice dečaka čekinjave smeđe kose, koja je pretila da pokrije šavove na glavi, 
raširenih očiju, hipnotički tamnih. Zaustavio je vrat upravo tamo gde se mrav nalazio a 
onda, kao da ga goni nešto odozdo, iskočio na plažu, osvrnuo se i šutnuo pesak u 
tamno grotlo iz koga je izašao. Treskom se zatvorilo. Dečak je imao oko četrnaest 
godina. 

Čučao je neko vreme i gurao pesak na stranu trudeći se da pronađe vrata. Nekoliko 
santimetara ispod, rakama je napipao čvrst zrnast materijal koji je — premda nije bio ni 
beton ni kamen — posedovao osobine oba — peskovita organska plastika. Ogulio je 
prste grebući po njoj ali nije mogao dopreti do ivica tih poluvrata. 

Onda je stao obazirući se oko sebe. Glava mu se neprestano kretala kao što se 
kreće glava nekih reptila — tamo-amo bez pauza na kraju pokreta. Radio je to 
konstantno, neprestano, stalno — i zbog toga to neće biti tako često nanovo opisivano, 
upravo kao što neće biti pomenuto da on diše. Podsećao je na uzdignutu zmiju koja se 
njiše. Dečak je bio mršav i go kao žaba. 

Ispred njega se pesak blago izlivao prema tamnoplavoj vodi. Na plaži su bili kokosi, 
školjke i rak koji se igrao ivicom svakog obojenog talasa. Iza njega su bile samo palme i 
pesak unedogled, palme koje su rasle jedna blizu druge sklanjajući se od vode, dok je 
šuma njihovih stubastih stabala delovala arhitektonski kao neka lavirint-palata koja 
buja sve više i više, nabrana puzavicama i lijanama sa zelenim, crvenim i žutim lišćem. 
Palme su se uplele sa bambusima i listopadnim drvećem koje je bilo posuto orhidejama 
žarkih boja, gotovo sve dok se granica čitavog njegovog vidokruga nije završila u ne- 
čemu što je ličilo na zid posut šljokicama čija je preovlađujuća boja bila crno-zelena. 

Dečak je išao prema plaži a onda niz nju sve dok nije stao u vodu koja je bila topla 
kao krv. Uronio je prste u nju i okusio — bila je sveža bez primesa dezinfekcionih 
sredstava na kola je navikao. Izašao je iz plićaka i seo na pesak oko pet metara dalje od 
znaka najviše plime i posle desetak minuta za koje vreme se nije čuo nikakav zvuk osim 
vetra i talasa, zabacio je glavu unazad i počeo da vrišti. Vrisak je bio prodoran i svaki 
njegov udisaj završavao se u brzom, nerazumljivom govoru sa urlajućim prizvukom 
posle koga je sledilo muklo, teško disanje sledećeg udisaja. Jednom prilikom je ovako 
vrištao četranest sati i dvadeset dva minuta bez prestanka posle čega mu je časna 
sestra bez dozvole doktora dala injekciju. 

Posle nekog vremena dečak je zastao — ne zbog toga što se umorio — već da bi 

bolje oslušnuo. | dalje je postojao zvuk u palminom lišću i zapljuskivanje talasa o obalu, 
ali je ipak imao osećaj da je čuo glas. Dečak je mogao biti tih isto kao što je bio i bučan, 
a sada je bio tih. Levom rukom je prosejavao pesak, koji je bio čist kao so, a desnom 
bacao oblutke nalik na staklene perle. 

»Čuj me«, govorio je talas. »Čuj me. Čuj me.« 

»Slušam te«, reče dečak. 

»Dobro«, reče talas nejasno ponavljajući: »Dobro, dobro, dobro.« 

Dečak sleže ramenima. 

»Kako ću te zvati?« upita talas. 

»Ime mi je Nikolas Kenet de Vor.« 

»Nik, Nik?« 

Dečak je stajao okrenut leđima moru a onda krenuo od obale. Kad mu je voda bila 
izvan vidokruga naišao je na kokosovu palmu koja je rasla pod uglom, nakrivo, naginjući 
se nad drugim tako da se preplitala sa svojim drugaricama nalik na perjanicu nekog 
uspinjućeg mlaza nošenog vetrom. 

Pošto je opipao obema rukama njenu grubu spoljašnjost, dečak poče da se pentra. 
Bio je nespretan i zbog toga se penjao polako i pomalo nesigurno, ali je njegovo telo 
bilo lako a on snažan. Stigao je na vrh i uznemirio male, smeđe plišane majmune koji 
čavrljajući pobegoše na druge palme ostavljajući ga da se smesti među listovima i 
zelenim kokosima. 

»l ja sam ovde«, reče glas iz palme. 

»Ah«, reče dečak posmatrajući nemirno, safirno nebo daleko iznad svoje glave. 

»Zvaću te Nikolas.« 

Dečak reče: »Mogu da vidim more.« 

»Znaš li moje ime?« 

Dečak ne odgovori? Ispod njega se lagano njihalo dugo vijugavo deblo palme. 

»Svi moji prijatelji me zovu dr Ostrvo.« 

»Ja te neću tako zvati«, reče dečak. 

»Hoćeš da kažeš da mi nisi prijatelj ?« 

Galeb kliknu. 

»A vidiš, ja ću te smatrati svojim prijateljem. Ti možeš reći da ja nisam tvoj prijatelj, 
ali ja ću reći za tebe da si moj prijatelj. Ti mi se sviđaš. Nikolas, i ja ću se prema tebi 
ponašati kao prema prijatelju« 

»Jesi li ti mašina, osoba ili odbor?« upita dečak 

»Ja sam sve to i još više. Ja sam duša ovoga ostrva, njegov zaštitnički genije.« 

»Sranje.« 

»Sad kad smo se upoznali, da li bi više voleo da te ostavim samog?« 

Dečak opet ne odgovori. 

»Možda više voliš da ostaneš sam sa svojim mislima. Želeo bih da ti kažem da smo 
danas napredovali mnogo više nego što sam očekivao. Osećam da ćemo zajedno veoma 
mnogo napredovati.« 

Posle petnaest, ili više minuta, dečak zapita: »Odakle dolazi svetlost?« Nije bilo 
odgovora. Dečak je sačekao neko vreme a onda se spustio niz stablo. Poslednjih pet 
metara se spuštao bez zadržavanja tako da je, skotrljavši se, tresnuo u pesak. 

Ponovo je išao prema plaži, a onda zastade buljeći u vodu. U daljini je video kako se 
ona krivi sve više i više kao i udaljene valove što se lome u beloj peni sve dok more nije 
postalo išarano belo nebo. Sa njegove leve i desne strane plaža se zakrivljavala i savijala 
i beskonačno smanjivala dok nije nestala. Počeo je da hoda a onda opazi, gotovo na 

tački gde se opažaj gubi, ljudsku fiiguru. Роёе da trči, a tren kasnije da okleva. Okrenuo 
se. Daleko ispred još jedan šetač, gotovo nevidljiv, dugim koracima koračao je plažom. 
Nikolas ga je ignorisao. Našao je kokos i pokušao da ga otvori, a zatim ga je bacio u 
stranu i nastavio da hoda. S vremena na vreme ribe su iskakale iz vode a povremeno bi 
viđao i morsku pticu kako roni. Svetlost se mutila. Bio je svestan da dugo nije jeo, s tim 
što nije bio u pravom smislu reči gladan — pre bi se moglo reći da je sada uživao u 
svojoj gladi isto kao kad je jednom prilikom posekao ruku i gledao kako krvari. Dok je 
prolazio pored kokosovih palmi, odjednom glasno reče: »Dr Ostrvo«, a kasnije poče da 
peva u hodu »Dr Ostrvo, dr Ostrvo, dr Ostrvo«, sve dok reći ne izgubiše značenje. 
Zaplivao je kao što je bio naučen da pliva u velikom bazenu za obučavanje na Kalistu da 
bi usavršio svoju koordinaciju pokreta. Nerazgovetno je pričao i negodovao sve dok nije 
naučio da izađe nakraj sa talasima. Kad postade toliko mračno da je mogao videti samo 
belinu peska i belu penu talasa koji su se razbijali, napio se vode iz mora i zaspao na 
plaži. Desna strana napetog ružnog lica se odmarala tako da je izgledalo kao da je mirno 
zaspao, iako je levo oko bilo otvoreno i buljilo; levi ugao usta čuvao je kao posmrtna 
maska njegov karakterističan izraz — ljutinu i nepristupačnost prožetu neljudskom 
crtom. 

Kad se probudio, još nije bilo svetla, ali je noć bledela u nežno sivu boju. Bezglave 
palme stajale su kao visoki duhovi ovde-onde po plaži dok su im se vrhovi gubili u magli 
i zaostalom mraku. Bilo mu je hladno. Rukama je trljao bokove; igrao se na pesku i 
trčao duž ivice talasa u želji da se zagreje. Ispred njega, kao vršak igle crveno svetlo 
postalo je vatra i on je usporio. 

Čovek koji je izgledao kao da ima dvadeset pet godina čučao je pokraj vatre. 
Kovrdžava crna kosa padala mu je preko ramena, brada mu je bila retka; inače, i on je 
bio nag kao i Nikolas. Oči su mu bile krupne, tamne i prazne kao krajevi slomljenih cevi; 
razgrnuo je vatru i miris pržene ribe došao je sa dimom. Nikolas je neko vreme stajao 
daleko i posmatrao. 

Pljuvačka jurnu iz ugla čovekovih usana i on je obrisa jednom rukom ostavljajući 
mrlju pepela na svom licu. Nikolas priđe bliže sve dok nije stao sa druge strane vatre. 
Riba je bila umotana u široko lišće i blato i ležalo je u središtu uglja. 

»Ja sam Nikolas«, reče Nikolas. »Ko si ti?« 

Mladi čovek ga ne pogleda, nije uopšte gledao u njega. 

»Hej, ja bih želeo parče tvoje ribe. Ne mnogo. U redu?« 

Mladić podiže glavu ne gledajući u Nikolasa već u neku tačku iza njega; spusti 
pogled ponovo. Nikolas se smešio. Osmeh je još više naglašavao nepovezanost 
njegovog izraza: njegove usne su se nejednako krivile. 

»Samo malo parče? Zar nije već gotovo?« Nikolas čučnu imitirajući mladića i to kao 
da beše znak jer mladić preko vatre skoči na njega. Nikolas suviše kasno odskoči — 
mladićevo telo udarilo je o njegovo i on se nađe na pesku. Prsti se zabiše u njegov vrat 
Vrišteći, Nikolas se oslobodi i otkotrlja u vodu; mladić skoči za njim. Nikolas zaroni. 

Ronio je pod vodom trbuhom lagano dodirujući pesak izmreškan talasima sve dok 
nije naišao na dublju vodu; onda je izronio dahćući za vazduhom i ugledao mladića kako 
ga posmatra. Zaronio je ponovo ovoga puta izronivši dalje u dubokoj vodi. Dok se 
održavao na površini, mogao je videti vatru na obali i mladića koji izlazi iz mora i prilazi 
joj. Nikolas zapliva i plivao je sve dok ne beše petsto i više metara nizvodno. 

Gacao je po plićaku i vraćao se nazad. 

Mladić ga je ugledao ali je nastavio da sedi. Jeo je ružičasto obojene poslastice iz 
ribe i gledao u Nikolasa. 

»Šta se dešava?« reče Nikolas sa bezbedne udaljenosti. »Jesi li ljut na mene?« 

Ptice iz šume su upozoravale: »Budi oprezan Nikolase.« 

»Neću te povrediti«, reče mladić. Ustao je brišući svoje masne ruke o bedra, 
gestikulirajući prema ribi kraj svojih nogu. »Hoćeš malo ribe?« 

Nikolas klimnu glavom smejući se svojim osakaćenim osmehom. 

»Dođi onda.« 

Nikolas sačeka, nadajući se da će se mladić pomeriti ali ovaj to ne učini; nije se ni 
osmehnuo. 

»Nikolas, ovo je Ignjacio«, šaptali su talasići kraj njegovih nogu. 

»Slušaj, je li stvarno u redu da uzmem malo?« 

Ignjacio klimnu glavom bez osmeha. 

Nikolas oprezno krenu napred; dok se saginjao da dohvati ribu Ignjacijeve jake ruke 
ga ščepaše; pokušao je da se otrgne ali ga je Ignjacio savladao našavši se na njemu. 
»Molim їе!« vrištao je. »Molim te, nemoj.« Suze su se pojavili u njegovim očima. 
Pokušao je ponovo da zavrišti ali nije imao daha; jezik deblji od zgloba njegove ruke 
ispade mu iz usta.. 

Ignjacio ga pusti i udari pesnicom u lice. Nikolas je i ranije bivao šamaran i tučen, 
tukao se divljački sa ostalim dečacima, ali nikada nije ovako bio izudaran. Ignjacio ga 
opet udari i iz ustana mu šiknu krv. 


Ležao je dugo vremena na pesku pored tinjajuće vatre. Svest mu se polako vraćala; 
zatreptao je i odmah opet zaronio nazad u mrak. Ponovo trepnu. Usta su mu bila puna 
krvi koja je ispljunuta na pesku ličila na meko meso, tamno i polimerizovano u čudnim 
oblicima. Obraz mu je bio jako otečen i jedva da je mogao gledati na levo oko. Posle 
nekog vremena otpuzao je do vode; kasnije se nesigurno vratio do pepela vatre. 
Ignjacio bese otišao, a od ribe nije ništa ostalo osim kostiju. 

»Ignjacio je otišao,« reče dr Ostrvo usnama talasa. 

Nikolas sede na pesak prekrstivši noge. 

»Postupio si sa njim vrlo dobro.« 

»Video si našu tuču?« 

»Video sam; ja vidim sve, Nikolas.« 

»Ovo je najgore mesto«, reče Nikolas; govorio je to u svoje krilo. 

»Kako to misliš« 

»Bio sam i ranije na lošim mestima — mestima gde te tresnu ili na tebe šiknu 
hladnu vodu iz velikih creva za polivanje koja te zakucaju na pod. Ali nigde ne bi 
dopustili nekom drugom ...« 

»Drugom pacijentu?« pitao je galeb. 

» ... da to uradi.« 

»Imao si sreće, Nikolas. Ignjacio je ubica.« 

»Mogao si da ga sprečiš.« 

»Ne, nisam mogao. Sav ovaj svet je, Nikolas, moje oko, moje uvo i moj jezik; ali 
nemam ruke.« 

»Mislio sam da si sve ovo ti uradio.« 

»Čovek je sve to uradio.« 

»Mislim, mislio sam da ti ovo održavaš.« 

»Ono samo sebe održava, a ti i svi ljudi ovde upravljate njime.« 

Nikolas je gledao u vodu. 

»Šta pravi talase?« 

»Plima i oseka i vetar.« 

»Da li smo na Zemlji?« 

»Da li bi ti bilo prijatnije na Zemlji?« 

»Nikad nisam bio tamo; voleo bih da znam.« 

»Ja više ličim na nju nego što Zemlja liči na sebe, Nikolas. Ako bi trebalo da 
odabereš najbolju od najboljih plaža na Zemlji i očistiš je od svih otrova i sve prljavštine 
poslednja tri veka, imao bi mene.« 

»Ali ovo nije Zemlja.« 

Nije bilo odgovora. Nikolas je išao oko pepela vatre sve dok nije našao otiske 
Ignjacijevih stopala. Nije bio tragač, ali za udubljenja na mekom pesku plaže to nije ni 
bilo potrebno; sledo ih je, a njegova glava se njihala sa jedne strane na drugu kao 
senzor detektora mina. Ignjacijeov trag se držao plaže nekoliko, kilometara; onda, 
nenadano, otisci stopala su zakrivudali, lutali između kokosovih palmi, da bi se na kraju 
izgubili na čvrstom tlu u unutrašnjosti. Nikolas podiže glavu i poviče: »Ignjacio? Ignja- 
cio?« Trenutak kasnije začu pucketanje šiblja i kako neko gura u stranu lisnate grane. 
Čekao je. 

»Mama?« 

Iz gustog rastinja je izašla devojka; prilazila mu je. Bila je lepa, mada suviše mršava i 
izgledalo je kao da ima devetnaest godina; kosa joj je bila plava na mestima gde je bila 
izložena suncu a tamnija na ostalim. 

»Izgrebala si se«, reče Nikolas, »krvariš.« 

»Mislila sam od tebe da je moja majka«, reče devojka. Bila je za glavu više od 
Nikolasa. »Tukao si se, zar ne? Da li si došao po mene? 

Nikolas je ranije bio u sličnim situacijama i normalno je da bi više voleo da može da 
ignoriše to stanje ali se osećao usamljenim. Reče: »Želiš da ideš kući?« 

»Pa znaš, mislim da bih.« 

»Ali da li stvarno želiš?« 

»Moja mama je uvek govorila da ako imaš nešto na šporetu, onda ne želiš da to 
izgori — опа je dosta dobra kuvarica. Опа je stvarno takva. Voliš li kupus sa slaninom ?« 

»Imaš li išta za jelo?« 

»Sad ne. Pre kratkog vremena imala sam nešto.« 

»Šta je to bilo?« 

»Ptica.« 

Devojka napravi nejasan mali pokret ne gledajući u Nikolasa. 

»Sećam se da je nešto progutalo pticu.« 

»Da li bi želela da se šetaš pored vode?«. 

Već su išli u pravcu plaže. 

»Upravo sam krenula da pijem vode. Ti si sladak mališa.« 

Nikolas nije voleo da ga zovu »mališa«. Reče joj: »Zapalio sam neka mesta.« 

»Ti ne bi zapalio ovo mesto; bilo je lepo poslednjih nekoliko dana, ali kad su svi 
tužni, pada kiša.« 

Neko vreme Nikolas je bio tih. Kad su stigli do mora, devojka se spustila na kolena i 
nagnula da pije. Duga kosa pade joj preko lica dok su se krajevi vukli po vodi. Bradavice 
i polovinae svake dojke bili su joj u vodi. 

»Tu je peskovito zato što valovi udaraju o plažu jako blizu. Hajdemo tamo.« Gacao 
je po vodi sve dok mu talasi koji su mrmorili nisu došli do pazuha; onda je savio glavu i 
počeo da pije. 

»Nikad se ne bih setila tako nečeg«, reče devojka. »Mama kaže da sam glupa. Isto i 

otac. Da li misliš da sam glupa?x 

Nikolas odmahnu glavom. 

»Kako se zoveš?« 

»Nikolas Kenet de Vor. А ti? 

»Dijana. Zvaću te Niki. Nemaš ništa protiv?« 

»Povrediću te dok budeš spavala«, reče Nikolas. 

»Nećeš.« 

»Hoću. Kod Svetog Džonsa gde sam obično bio, bilo je glupo sve vreme i jedna 
tamošnja devojka me nazivala onako kako nisam voleo. Jedne noći sam se iskrao i ušao 
u njenu kabinu dok je spavala. Isključio sam aparat za nadzor i onda ona poče da leti 
sve dok nije lupila o nešto. To ju je probudilo i pokušala je da se uhvati za nešto a onda 
je počela da se udara svuda po unutrašnjosti kabine i slomila je dva prsta i nos i svuda 
je bilo krvi. Bolničari su došli, a jedan mi je posle pričao o tome — nisu znali da sam ja 
to uradio — da je njegova bela uniforma, kad su je izneli, bila išarana crvenim 
tačkicama; gde god su je kapljice krvi dodirnule tu su se i upile.« 

Devojka mu se smešila, imala je jamice na mršavom licu. »Kako su saznali da si to 
bio ti?« 

»Ja sam rekao jednom i on je rekao njima.« 

»Kladim se da si im ti sam rekao.« 

»Kladim se da nisam.« 

Ljutito i kočoperno poče da gaca po plićaku, а onda sede nedaleko od nje okrenuvši 
joj leđa. 

»Nisam mislila da te naljutim, gospodine de Vor.« 

»Nisam ljut!« 

Za trenutak nije bila sigurna šta on misli. Sela je malo niže u stranu i pravila lakrdije 
iza njega, a posle poče lenjo da otklanja pesak iz krila. 

Dr Ostrvo reče: »Vidim da ste se sreli!« 

Nikolas se okrenu tražeći izvor glasa. »Pomislio sam da sve vidiš.« 

»Samo važne stvari. Bio sam zauzet na svom drugom delu. Srećan sam što se vas 
dvoje znate; da li ste uvideli da dobro međusobno sarađujete?« 

Niko od njih ne odgovori. 

»Trebalo bi da stupite u vezu sa Ignjacijem; potrebni ste mu.« 

»Ne možemo da ga nađemo«, reče Nikolas. 

»Pođite niz plažu sa vaše leve strane sve dok ne vidite veliku stenu, a onda krenite 
u unutrašnjost ostrva. Oko pet stotina metara.« 

Nikolas ustade i okrenuvši se nadesno poče da se udaljava. Dijana ga je kaskajući 
sledila sve dok ga nije sustigla. 

»Ne sviđa mi se,« reče Nikolas, naglo okrenuvši rame da pokaže nešto iza sebe. 

»Ignjacio?« 

»Doktor.« 

»Zašto pokrećeš glavu na taj način?« 

»Zar ti nisu rekli?« 

»Niko mi nije ništa rekao o tebi.« 

»Otvorili su je.« Nikolas dodirnu svoje ožiljke, »i uzeli su nož i sekli, sekli skroz kroz 
moj corpus ... Corpus ... « 

»Corpus callosum«, mrmljalo je suvo palmino lišće. 

» ... corpus callosum«, završi Nikolas. »Vidiš, tvoj mozak je iznutra kao orah. 
Postoje dve polovine a u sredini je neka vrsta debele mesnate veze između njih. I oni su 

je presekli.x 

»Ti se šališ sa mnom, zar ne?« 

»Ne, on se ne šali«, reče joj majmun koji je prišao ivici vode. »Njegov mozak je 
hirurški podeljen, to stoji u dosijeu.« Bio je to mlad majmun, poverljivog lica. 

»To je u mojoj glavi.« Nikolas se uhvati za nju. 

Dijana reče: »Mislim da te je to moglo ubiti ili napraviti od tebe idiota ili tako 
nešto.« 

»Rekli su mi da je svaka polovina otprilike pametna kao obe. Bilo kako, ova 
polovina je ... polovina ... ja koji govorim.« 

»Sada postoje dvojica tebe?« 

»Ako presečeš crva na pola, i oba dela su živa, onda su to dve jedinke, zar ne? Kako 
bi nas drugačije zvala? Mi više nikad ne možemo da postanemo jedno.« 

»Ali ja govorim jednom od vas?« 

»Obojica možemo da te čujemo.« 

»Koji mi odgovara na pitanja?« 

Nikolas desnom rukom dodirnu desnu stranu svojih prsa. 

»Ja, ja to radim. Rekli su mi da je to leva polovina mog mozga, ona u kojoj se nalazi 
centar za govor, ali se to ne osećam tako; nervi se ukrštaju i onda je to moja desna 
strana. Ja pričam. Oba moja uha slušaju za nas obojicu, ali okolinu svako oko vidi po 
pola — mislim, ja jedino vidim ono što je na desnoj strani onog što posmatram, a 
pretpostavljam da druga polovina vidi jedino ono sa leve strane, zato ja pokrećem svoju 
glavu. Pretpostavljam da to liči na ono kad slabije vidiš; moraš tako da se ponašaš.« 

Devojka je još uvek razmišljala o njegovom podeljenom telu. Reče: »Ako si samo 
polovina, ne razumem kako možeš da hodaš.« 

»Mogu da pomeram levu stranu po malo i ne ljutimo se jedan na drugog. Mi 
verovatno nismo sposobni da postanemo jedno, ali to nekako uspevamo; dole — kroz 
noge i krajevima prstiju i tako se pomažemo. Jedino što ne mogu da pričam sa svojom 
drugom stranom jer on to ne može, ali me razume.« 

»Zašto su ti to uradili?« 

Majmun koji ih je pratio reče: »Imao je nekontrolisane napade.« 

»Jesi li?« upita devojka. Gledala je morsku pticu kako se obrušava nad vodom i nije 
izgledala kao da je briga. 

Nikolas uze školjku i hitnu je na majmuna koji odskakuta s puta. Posle pola minuta 
ćutanja on reče. »Imao sam vizije.« 

»Oh, zar?« 

»To im se nije svidelo. Rekoše da sam se stravično bacakao okolo i da sam mogao 
pasti i pretpostavljam da sam mogao povrediti sebe kad padnem ili se ugristi za jezik, a 
onda bih krvario. Ali to nije bilo ono što sam osećao; nisam znao ni za jednu od ovih 
stvari — tek kasnije. Za mene je to bilo kao da sam otišao daleko ispred i da moram da 
se vratim. Ja to nisam želeo.« 

Vetar je mrsio Dijaninu kosu. Ona je skloni sa lica. 

»Da li si video stvari koje će se tek dogoditi?« pitala je. 

»Neki put.« 

»Stvarno?« 

»Ponekad.« 

»Pričaj mi o tome. Kad si video ono što će se desiti?« 

»Video sam sebe mrtvog. Bio sam sav crn i smanjen kao mrtva stvar koju su 
odrezali u gradskoj bašti, i lebdeo sam i okretao se kao u vodi, ali to nije bila voda — 

samo sam lebdeo i okretao se u prostoru u ništavilu. І bila su neka svetla sa obe moje 
strane, tako da su obe strane bile svetle, a u stvari crne, i mogao sam videti svoje zube, 
zato što su oni...« povukao je svoje obraze, »ispali odavde i stvarno su bili beli.« 

»To se još nije dogodilo.« 

»Ne ovde.« 

»Pričaj mi o onom što si video, a što se dogodilo.« 

»Misliš kao ono, da će se nečija sestra udati? To je ono što su devojke gde sam ja 
bio najviše želele da znaju. Ili da li će ići kući; uglavnom, to nije bilo tako.« 

»Ali neki put jeste?« 

»Pretpostavljam.« 

»Ispričaj mi nešto.« 

Nikolas je zatresao glavom. 

»Ne bi ti se svidelo i u svakom slučaju nije bilo tako. Uglavnom su to bila svetla koja 
nisam video ni na jednom drugom mestu, i glasovi koje nikad nisam čuo govorili su mi 
stvari koje se ne mogu objasniti rečima; samo što se ne mogu vraćati na to. Slušaj, hteo 
bih da te pitam o Ignjaciju.« 

»On nije bilo ko«, reče devojka. 

»Šta misliš time — on nije bilo ko? Da li ovde ima još nekog osim tebe, mene, 
Ignjacija i dr Ostrva?« 

»Ništa što mi možemo videti ili dodirnuti.« 

Majmun doviknu: »Postoje i drugi pacijenti ali za sada, Nikolas, za tvoje sopstveno 
dobro kao i za njihovo, za tebe je najbolje da ostaneš sam.« Bila je to duga rečenica za 
jednog majmuna. 

»O čemu on to?« 

»Ako ti kažem, da li ćeš mi pričati o onom što si video, a što se stvarno dogodilo?« 

»U redu.« 

»Pričaj prvi.« 

»Tamo gde sam bio, živela je jedna devojka — zvala se Maja. Znaš, tamo su 
postojale spavaonice za dečake i za devojčice, ali si sve mogla da ih vidiš u rekreacionoj 
sali i sali za ručavanje, a ona je bila u mojoj grupi za psihodramu. Kosa joj je bila crna i 
sjajna kao lakirani nameštaj u sobi dr Honga, koža bela kao sedef, oči izdužene i uzane 
(podsećale su ga na mačije oči) i tamnoplave. Imala je petnaest ili, kako je Nikolas 
verovao, možda šesnaest godina. Idem kući, rekla mu je. Bilo je to u psihodrami i on je 
bio njen mlađi brat, a ona je već bila kod kuće; a kad mu je to rekla, lebdeći krug 
svetlosti koji ih je odvajao od male publike koju su činili doktori i pacijenti prestao je da 
bude dnevna soba Majine majke i postao predvorje za posete. Nikolas Džeri reče: »Pa 
to je super. Hej, dobio sam novi bicikl — hoćeš li ga voziti kad dođeš kući ?« 

Morijan, Majina majka reče: »Nemoj, Majo. Naletećeš na nešto i razbiti zube, a 
znaš koliko koštaju.« 

»Vi ne želite da se ja vodim.« 

»Mi to želimo, dušo, ali da to bude lep provod. Devojka mora da bude pažljivija — 
oh, Majo, stvarno bih tako volela da ti objasnim da bi shvatila koliko devojke treba da 
budu pažljive.« 

Niko ne reče ništa, tako da Nikolas Džeri ispuni to sa: 

»On ima tri oštra oslonca i ja ću za njih vezati zastavice sa malo tereta na krajevima 
і каа ja prođem niz stari trideset sedmi В pasaž, čuvaj se, dolazi stara kupusara.« 

»Kao ovo«, reče Maja, skupi noge i raširi ruke da bi napravila tri oštra oslonca 
bicikla, odnosno krst. Počela je da se okreće oko svoje ose i okretala se polako na 

centru pozornice — crveni šortsevi, bele bluze, crveni šortsevi, bele bluze, crveni 
šortsevi, bez cipela. 

Dijana reče: »А ti si video da ona nikad neće otići kući, da će umesto toga otići u 
bolnicu i da će preseći vene na rukama, da će итгеїї?« 

Nikolas potvrdno klimnu glavom. 

»Da li si joj to rekao?« 

»Da«, reče Nikolas. »Ne.« 

»Odluči se. Nisi joj rekao? Nemoj da se ljutiš sada.« 

»Da li je to pričanje kad onaj kome govoriš ne razume to?« 

Dijana je o tome razmišljala dok su išli; Nikolas je kvasio vodom vruću masnicu koju 
mu je Ignjacio ostavio na licu. 

»Ako je to bilo čisto i jasno, ona je to morala shvatiti — to je bio problem koji sam 
imala sa mojom porodicom.« 

»Koji to?« 

Nisu hteli da kažu stvari — znaš na šta mislim? Ja samo kažem, gledajte, samo mi 
recite šta ja to tobože radim, kažite mi šta je to što želite, ali svaki put je to bilo 
različito. Majka mi priča: Dijana, trebalo bi da upoznaš neke mladiće, ne možeš da 
izlaziš sa njim, tvoj otac i ja ga nikad nismo upoznali, mi čak ne poznajemo njegovu 
porodicu; Daglase, ja mislim da ima nešto što bi morao da znaš o Dijani, po neki put je 
konfuzna, moraćemo da je odvedemo doktorima, biće u bolnici, pokušaj...« 

»Da je ne uzrujaš«, završi Nikolas umesto nje. 

»Gde si to čuo? Mislim, da li si sa Trojanskih Planeta? Znaš moju mamu?« 

»Ja sam samo živeo na tim mestima«, reče Nikolas. »To je bilo davno. A ti govoriš 
kao i svi ostali ljudi.« 

»Otkad sam sa tobom, osećam se bolje; ti si stvarno divan! Volela bih da si stariji.« 

»Nisam siguran da ću postati mnogo stariji.« 

»Padaće kiša — osećaš li to?« 

Nikolas zatrese glavom. 

»Gledaj.« Dijana skoči nespretno kao zec tri metra u visinu. »Vidiš kako mogu 
visoko da skočim? To znači da su ljudi tužni i da će padati kiša. Rekoh ti.« 

»Ne, nisi.« 

»Jesam Nikolas.« 

Pogođen iznenadnom mišlju on odbaci taj argument kao nevažan. 

»Jesi li ikad bila na Kalistu?« 

Devojka odmahnu glavom, a Nikolas nastavi: »Ja jesam; tamo su me operisali. 
Tamo je velika gravitacija, uglavnom od prirodne gravitacije i on je ceo pod kupolom sa 
mnogo vazduha u njoj.« 

»|?« 

»Kad sam bio tamo padala je kiša. Bilo je puno problema sa jednom od baterija 
električnog generatora, tako da su morali da mu privremeno obustave rad, i postajalo 
je sve hladnije i hladnije sve dok svako u bolnici nije bio ogrnut ćebetom baš kao 
Amerindi u knjigama. Zaključali su sve prekidače na bojlerima i kupatilima, a sa ekrana 
su bolničarke sve vreme obaveštavale da nije opasno, da samo racionališu potrošnju 
energije da bi sprečili zamračenje. | onda je padala kiša baš kao na Zemlji. Govorili su da 
se zbog hladnoće voda kondenzovala u vazduhu i izgledalo je kao da je cela bolnica 
ispod tuša. Svi sa gornjeg sprata su sišli dole, zato što je kiša padala pravo na njihove 
krevete i dve noći sam u svojoj sobi imao čoveka kome je mašina odsekla ruku. Ali 
nismo mogli skakati uvis i bilo je mračno.« 

»Nije uvek mračno ovde«, reče Dijana. »Poneki put kiša svetluca. Mislim da dr. 
Ostrvo to radi da bi nas razveselio.« 

»Ne«, objašnjavali su valovi, »ili ne bar na onaj način na koji ti misliš, Dijana.« 

Nikolas je bio gladan i poče da ih zapitkuje da li imaju nešto za hranu, a onda svoj 
bes zbog gladi okrenu na njih, pljunu na pesak i sve postade tiho. 

»Ovde pada kiša kad je većina vas tužna«, pričali su valovi, »zato što je po ljudskoj 
psihi kiša tužna stvar. To je to, ta tuga, možda zbog toga što tužne ljude seća na njihove 
sopstvene suze, to pomaže melanholiji.« 

Dijana reče: »Pa, ja znam da se osećam bolje kad pada kiša.« 

»To bi trebalo da ti pomogne da shvatiš sebe. Većina ljudi je utešena kad je njihova 
okolina u harmoniji sa njihovim osećanjima, a uznemireni su kad ona to nije. Jedina 
ljutita osoba postaje manje ljuta u crvenoj sobi, a nesrećni ljudi su ogorčeni kad sija 
sunce i ptice pevaju. Da li se sećaš: 

»l nedostaju oni, a ja hodam neviđen 
po suvom, glatkom zelenilu 

i vidim mesec što luta 

išto hita ka ponoći 

kao onaj koga zavede pogrešan put 
u rajskom bespuću. « 


Devojka odmahnu glavom. 

Nikolas reče: »Ne. Da li je to neko napisao?« A onda reče: »Rekao si da ne možeš 
ništa da radiš.« 

Talasi odgovoriše: »I ne mogu — osim da pričam sa vama.« 

»Ti praviš kišu.« 

»Vaša srca kucaju; čak i kad govorim, ja osećam pulsiranje — da li možete da 
kontrolišete otkucaje svoga srca?« 

»Ja mogu da zaustavim dah.« 

»Možeš li da zaustaviš svoje srce? Reci pošteno, Nikolas?« 

»Pretpostavljam da ne mogu.« 

»Ni jane mogu kontrolisati vreme svog sveta, zaustavljati bilo koga da radi ono što 
želi ili te nahraniti kad si gladan; vaše emocije se kontrolišu bez moje volje i onda se 
izračunavaju proseci, a naše vreme odgovara na to. Mirno i sunčano za spokojstvo, kiša 
za melanholiju, oluja za bes, i tako dalje. To je ono stoje čovečanstvo uvek želelo.« 

Dijana upita: »Šta je to?« 

»To da okolina odgovara ljudskoj misli. To je srž magičnog i najstarijeg sna ljudske 
vrste; a ovde, na meni, to je činjenica.« 

»I tako će nama biti dobro?« 

Nikolas reče ljutito: »Ti nisi bolesna!« 

Dr Ostrvo reče: »Tako će se neki od vas na kraju moći vratiti društvu.« 

Nikolas baci školjku u vodu želeći da udari usta koja govore. »Zašto mi razgovaramo 
sa ovom stvari?« 

»Čekaj mališa, mislim da je to interesantno!« 

»Laži, same laži.« 

Dr Ostrvo reče: »Nikolas, kako ja to lažem?« 

»Ti si rekao da je to bio magičan ... « 

»Ne, ja sam rekao da kad je čovečanstvo sanjalo o magičnom, želja iza tog sna je 
bila sveobuhvatnost misli. Zar nisi nikad želeo da budeš čarobnjak, Nikolas, da praviš 

palate koje niču preko noći, da jašeš prekrasnog konja od abonosa da bi se borio sa 
demonima vazduha? x 

»)а jesam čarobnjak — imam natprirodne moći i pre nego što su nas presekli na 
dva... « 

Dijana ga prekinu. »Rekao si da izračunavaš prosek emocija kad praviš kišu.« 

»Da.« 

»Zar to ne znači da ako je jedna osoba stvarno strašno tužna da ona pomera prosek 
toliko da može da napravi kišu sama od sebe? Ili tako nešto? To nije pošteno.« 

Talasi se nasmejaše. »To se nikad nije desilo. Ali ako se to dogodi, Dijana, ako jedna 
osoba oseća tako duboke emocije, pomisli kako bi bila velika njena potreba. Zar ne 
misliš da bi trebalo da odgovorimo na to?« 

Dijana pogleda u Nikolasa koji je ponovo hodao dok mu se glava okretala. Ignorisao 
je i nju i glas talasa. »Čekaj«, zvala ga je. »Ti si rekao da ja nisam bolesna; ja jesam, ti to 
znaš.« 

»Ne, ti nisi.« 

Ona požuri za njim. »Svi govore tako, i ponekad sam tako konfuzna i poneki put 
vrim u sebi, samo ključam. Mama kaže da ako imaš nešto na štednjaku, i ne želiš da to 
izgori potrebno je da držiš dršku od tiganja i onda neće, ali jane mogu, ne mogu uvek 
da nađem dršku ili da se setim.« 

Ne okrenuvši se dečak reče: »Tvoja majka je verovatno bolesna, možda i tvoj otac, 
ja to ne znam, ali ti nisi. Ako te samo puste na miru ti ćeš biti dobro. Kako ne bi bila 
uznemirena kad moraš da živiš sa dva luđaka?« 

»Nikolas!« Zgrabila je njegova mršava ramena. »To nije istina!« 

»Jeste!«. 

»Ja sam bolesna. Svi tako kažu.« 

»Ja ne; to ‘svi’ znači oni koji to tvrde — zar to nije istina? Ako ti ne misliš tako, onda 
će nas biti dvoje; onda to nisu svi.« 

Devojka povika: »Doktore? Dr Ostrvo?« 

Nikolas reče: »Ti nećeš u to da veruješ, zar ne?« 

»Dr Ostrvo, je li to istina?« 

»Šta je li istina, Dijana?« 

»Ono što je rekao. Da li sam bolesna?« 

»Bolest — čak i telesno oboljenje — je relativno, Dijana; i potpuno zdravlje je 
idealizacija, apstrakcija čak i kad drugi kraj skale to nije.« 

»Ti nisi telesno bolesna.« 

Dugački plavi val se lomio i krivudao u liniji morske pene koja je siktala dotičući 
beskrajnost duž mora sa njihove leve i desne strane. »Kako si i sama malopre rekla, 
poneki put si konfuzna, a neki put uznemirena.« 

»On je rekao da nisam takva za druge ljude, za moju majku i oca, ja ne bih bila 
ovde.« 

»Dijana ... « 

»Pa je li to istina ili nije?« 

»Većina emocionalnih bolesti ne bi postojala, Dijana, ako bi bilo moguće u svakom 
slučaju izdvojiti nekog — u mišljenju kao i u okolnostima — bar za neko vreme.« 

»Izdvojiti nekog?« 

»Da li si ikad razmišljala da odeš bar za neko vreme?« 

Devojka klimnu glavom, a onda kao da nije bila sigurna da dr Ostrvo može da je vidi 
reče: »Često, pretpostavljam; da napustim školu i da dobijem svoj sopstveni razred 

negde da odemo na Ahil. Ponekad sam to tako mnogo želela.« 

»Zašto nisi?« 

»Oni bi se brinuli. I bilo kako, oni bi me pronašli i naterali da se vratim kući.« 

»Da li bi pomoglo ako bih ja — ili neki čovek, doktor — rekao da to ne rade?« 

Kad devojka ne reče ništa Nikolas pucnu prstima: »Mogao Ыі da ih zatvoriš.« 

»Oni funkcionišu, Nikolas. Oni kupuju i prodaju; rade i plaćaju takse ... « 

Dijana tiho reče: »To ionako ne bi pomoglo, Nikolas; oni su u meni.« 

»Dijana više ne funkcioniše; imala je neuspeha u svakom predmetu na univerzitetu 
koji je pohađala i njeno prisustvo u učionici uznemiravalo je instruktore i ostale stu- 
dente. Ni ti nisi funkcionisao i tvoji vršnjaci su te se plašili.« 

»To je ono čime ti optužuješ. Funkcionisanje.« 

»Da se ja razlikujem od sveta, da li bi ti to pomoglo da se vratiš u svet?« 

»Ti jesi različit.« Nikolas šutnu pesak. »Niko nije ni video mesto kao što је ovo.« 

»Hoćeš da kažeš da su realnost za tebe metalni hodnici, sobe bez prozora, 
galama.« 

»Da.« 

»To je nestvarno, Nikolas. Mnogi ljudi ne bi mogli da izdrže takve stvari. Čak i sada, 
ova moja plaža, more, drveće — više je u harmoniji sa većinom ljudskih života nego 
tvoji metalni hodnici, a ovde sam ja tvoja socijalna okolina — ono što pojedinci zovu 
“oni'. Vidiš, ako ponekad stavimo ljude koji su u nevolji u idealizovanu prirodnu sredinu 
sličnu mojoj, to im pomogne.« 

»Hajdemo«, reče Nikolas devojci. Uhvatio ju je za ruku osetljivo svestan da je toliko 
niži od nje. 

»Pitanje je«, šumeli su talasi, i »da su Dijanini roditelji dovedeni ovde umesto nje, 
misliš da bi im to pomoglo?« 

Nikolas ne odgovori. 

»Mi imamo terapije za uznemirene osobe, Nikolas. Ali bar za sada, nemamo 
terapije za one koji uznemiravaju.« 

Dijana i dečak se okrenuše, a talasi sikćući i pljuskajući prestadoše da govore. 
Galebovi su kružili iznad njihovih glava, a jedan crveno-žuti papagaj je odlepršao sa 
jedne palme na drugu. Približavao im se majmun koji je trčao na sve četiri noge tako da 
je podsećao na malog psa. Nikolas krenu da ga lovi, ali mu ovaj pobeže. 

»Jednog dana ću povezati sve konce i ukapirati sve ovo«, reče on. 

»Hoćemo li se stalno šetati u krug?« Upita Dijana. Moguće je bilo da je govorila 
sama sebi. 

»Može li se to?« 

»Oh, ti možeš da hodaš svuda po dr Ostrvu;, to bi trajalo suviše dugo a ne bi stigao 
nigde. Možemo da hodamo sve dok se ne vratimo tamo odakle smo krenuli — 
verovatno smo na više od pola puta ka tamo.« 

»Jesu li tamo druga ostrva koja se odavde ne mogu videti?« 

Devojka odmahnu glavom. »Mislim da ih nema; ovde je samo ovo veliko ostrvo u 
ovom satelitu, a sve ostalo je voda.« 

»Ako je ovde samo ovo ostrvo, onda ćemo morati da hodamo uokolo da bismo 
stigli odakle smo krenuli. Ćemu se smeješ?« 

»Pogledaj dole niz plažu što dalje možeš. Nema veze što je nakrenuta — zamisli da 
je prava.« 

»Ne vidim ništa.« 

»Ne vidiš? Gledaj.« Dijana skoči uvis, ovog puta šest ili više metara uvis, mlatarajući 

rukama. 

»Izgleda kao da je neko ispred nas, tamo dole na plaži.« 

»Uh, sad pogledaj pozadi.« 

»Okej, izgleda da je i tamo neko. Sećam se da sam kad sam prvi put došao ovde, 
video nekog na plaži. Izgledalo mi je smešno da mogu da vidim tako daleko, 
pretpostavljao sam da su to drugi pacijenti. Sada vidim dva čoveka.« 

»To smo mi. Onaj prvi put si verovatno sebe video. Ima nas mnogo u svakoj zoni 
plaže, s tim što dr. Ostrvo želi samo neke određene da spaja. Zato se prostor savija oko 
nas. Kada dospemo do kraja naše zone i pokušamo da ga prekoračimo opet dođemo na 
početak.« 

»Kako si to otkrila?« 

»Dr. Ostrvo mi je pričao o tome kad sam došla ovamo.« Devojka je ućutala za 
trenutak, osmeh joj je iščeznuo sa lica. »Slušaj, Nikolas, želiš li da vidiš nešto zaista 
smešno?« 

»Šta?« upita Nikolas. Kako je progovorio, kapljica kiše ga udari po licu. 

»Videćeš«. Dođi. Umesto po plaži, idemo u središte, tako ćemo doći do drveća i 
skloniti se od kiše.« 

Napustili su pesak i zvuk talasa koračajući po čvrstoj zemlji ispod zelenog lisnatog 
drveća kad Nikolas reče: »Možda ćemo pronaći neko voće.« Sada su bili toliko laki da je 
morao da pazi na korake da ne bi poleteo uvis. Kiša je polako padala oko njih u obliku 
kristalnih loptica. 

»Možda«, reče devojka sumnjičavo. »Čekaj, hajde da se zaustavimo ovde.« Ona 
sede ispod divovskog drveta koje je pravilo dvadeset metarski drveni svod nad tamnom 
mahovinastom zemljom. »Hoćeš li se popeti gore da vidiš da li može nešto da se nađe 
za nas.« 

»U redu.« Složi se Nikolas. Skoči i lako dođe do skloništa od granja iznad devojčine 
glave. U trenutku je bio u zelenom svetu i penjao se dok je kiša sipila svuda oko njega; 
sledio je uzano granje koje je vodilo u lisnatu divljinu gde je voda tekla sa svake grane 
koju je dodirnuo; dvaput je naišao na prazna ptičija gnezda, jedanput na tanku zmiju 
zelenu kao list sa glavom velikom kao njegov palac; ali voća nije bilo. »Ništa«, reče, 
pošto se spustio pored devojke. 

»U redu je, pronaći ćemo nešto.« 

»Nadam se«, reče i zapazi kako ga ona čudno gleda a onda shvati da se njegova 
desna ruka sama podigla i dodirnula njenu desnu dojku. Odmah je spusti i oseti kako 
mu lice postaje vrelo. Reče: »Izvini.« 

»U redu je.« 

»Ti nam se sviđaš. On — ovaj od prekoputa — vidiš, on ne može da priča. Takođe, 
pretpostavljam da ni ja ne mogu.« 

»Mislim da si to ipak ti — u dva dela. To mi nije važno.« 

»Hvala«. Uze list, mrtav i vlažan i poče da ga mrvi u trunčice; prvo desnom rukom 
dok je leva držala list a onda obrnuto. »Odakle dolazi kiša?« Prljave trunčice zalepiše se 
za njegove prste. 

»Hm?« 

»Odakle dolazi kiša? Pretpostavljam da to nije zbog toga što je ovde hladnije, kao 
što je bilo na Kalistu; to je izgleda zbog toga što se gravitacija nekako preokrenula, zar 
ne?« 

»Sa mora. Zar ne znaš kako je izgrađeno ovo mesto?« 

Nikolas zatrese glavom. 

»Zar ti to nisu pokazali sa broda kad si dolazio ovamo? To je prekrasno. Meni su 
pokazali — sedela sam i gledala i nisam pričala sa njima, tako da je bolničarka mislila da 
ne obraćam nikakvu pažnju a ja sam čula sve. Samo nisam želela da pričam sa njom. 
Nije imalo nikakve svrhe.« 

»Znam kako si se osećala.« 

»Zar tebi nisu pokazali?« 

»Ne, držali su me zaključanog na brodu zato što sam zapalio neke stvari. Mislili su 
da ne mogu da upalim vatru bez upaljača, međutim, to je lako ako ima struje u 
utikačima u zidu. Stavili su neku stvar na mene — znaš?« Sklopio je ruke na telu da bi 
pokazao kako je bio sputan. »Ugrizao sam jednog od njih, takođe — pretpostavljam da 
ti to ranije nisam rekao: ja ujedam ljude. Zaključali su me i dugo vremena nisam mogao 
ništa da uradim, a onda sam osetio da smo ograđeni nečim, tada su došli i uzeli me i 
dosta smo dugo silazili stepenicama, sve je to ličilo na neko obično mesto. A onda su 
zaboli u mene puno sedativa — C — pretpostavljam da nisu znali da to slabo deluje na 
mene — vazdušnim pištoljem, tada se otvorilo nešto što liči na vrata i izbaciše me 
napolje.« 

»Zar te nisu svukli?« 

»Već sam bio svučen. Kad su me vezali, uradio sam neke stvari u odelu i morali su 
da ga skinu sa mene. To ih je razbesnelo. »Iscerio se nejednoliko. »Da li bi sedativ—C 
uticao na tebe? Ili išta slično?« 

»Pretpostavljam da bi, ali se ja ne bih ponašala kao ti.« 

»Možda bi trebalo.« 

»Neki put su imali običaj da mi daju lekove za koje su pretpostavljali da me 
razveseljavaju; tada nisam mogla da spavam i onda sam hodala i hodala, znaš, i radila 
stvari koje su pravile probleme svima; a uostalom, kakva dobra od toga?« 

Nikolas slegnu ramenima. »Ne činjenje takode ne čini ništa dobro — mislim, mi 
smo oboje ovde. Moj način — znam da sam ih naterao da skoče; ubrizgali su tu stvar u 
mene i ja nisam više ljut, a ja znam šta je to i upravo razmišljam šta bih uradio da sam 
bio besan i zato sam tako uradio i to je nestalo, drago mi je što sam to uradio.« 

»Mislim da si još uvek ljut... tamo negde duboko.« 

Nikolas je već razmišljao o nečem drugom. »lIgnjacio reče da ovo ostrvo ubija 
ljude.« Zastade. 

»Kako izgleda ?« 

»Ignjacio?« 

»Ne, njega sam video. Dr Ostrvo.« 

»A, misliš na ono kad sam bila u brodu. Naravno, satelit je okrugao i svuda pro- 
ziran, osim tamo gde se nalazi dr Ostrvo, to je tamna mrlja. Sve ostalo je čvrsto staklo 
spolja možeš čak i vodu videti.« 

»Tamo gore je more, zar ne?« upita Nikolas trudeći se da ga ugleda gore kroz lišće i 
kišu. »Mislim da je bilo kad sam prvi put došao.« 

»Sigurno. To je kao staklena kugla, a mi smo unutra i voda je takode unutra, ona je 
svuda okolo.« 

»Zato sam na plaži mogao videti tako u daljinu, zar ne? Umesto da ide dole, kao na 
Kalistu, ona se savija nagore tako da je možeš videti.« 

Devojka potvrdno klimnu glavom. »Voda propušta svetlost i filtrira ultraljubičaste 
zrake. Osim toga, daje toplotnu masu tako da se ne pregrevamo suviše kad smo između 
Sunca i Svetle Tačke.« 

»Je li to ono što održava toplotu? Svetla Tačka?« 

Dijana opet klimnu glavom. »Vidiš, mi je obidemo za deset sati.« 

»Zato je onda ne vidimo. To liči na Sunce iz Zone, samo je veće; samo svetluca na 
nebu, čak i kad ne pada kiša.« 

»Talasi prelamaju svetlost i lome lik. Mogao bi isto tako videti Fokus i da vazduh 
nije tako čist. Znaš li šta je Fokus?« 

Nikolas odmahnu glavom. 

»Stići ćemo do njega vrlo brzo, kad prestane kiša. Onda ću ti objasniti.« 

»Još uvek ne razumem to za kišu.« 

Neočekivano, Dijana se nasmeja. »Upravo sam razmišljala — znaš li šta je trebalo 
da postanem? Dok sam išla u školu?« 

»Mirna.« 

»Ne, smešno je. Mislim za šta sam se obučavala da budem kad diplomiram. 
Spremala sam se da budem nastavnik sa svim onim kamerama i klincima što bulje 
odasvud i neočekivano postavljaju pitanja na dva kanala. Vesela vremena. Sada to 
radim ovde, samo što nema nikoga osim tebe.« 

»Smeta ti?« 

»Ne, mislim da uživam u tome.« Imala je crno-plavi mladež na grudnom košu, 
trljala ga je zamišljeno dok je govorila. »U svakom slučaju, postoje tri načina da se 
napravi gravitacija. Znaš li koji su? Odgovori.« 

»Svakako; akceleracija, masa i sinteza.« 

»To je tačno; kretanje i masa se potčinjavaju prostoru, svakako, to je ono zbog čega 
Zenov paradoks nije primenljiv u tom slučaju i zašto se mase kreću jedna prema drugoj 
— ono što mi zovemo padanje — ili bar pokušavaju; a ako se drže odvojeno, to 
proizvodi napetost koju mi opažamo kao silu a zovemo je težina i to je sve besmislica. 
Isto tako, prirodno je ako direktno saviješ prostor jer sintetišeš gravitacioni efekat i to 
je ono što drži svu vodu gore nasuprot providnoj školjci — jedino dovoljno mase može 
to da učini.« 

»Misliš«, Nikolas ispruži ruku da bi uhvatio kapljicu kiše koja se polako kretala »da 
je ovo voda iz mora?« 

»Upravo ta odozgo sa vrha. Znaš li da temperaturne razlike u vazduhu stvaraju 
vetar, a vetar stvara talase koje si video dok smo se šetali obalom. Kad se talasi 
prelamaju, izbacuju ove male kapi. Ako budeš posmatrao, videćeš to čak i kad je vedro. 
Neki put idu dosta u visinu. Da je gravitacija slabija, mogle bi sve da pobegnu i da smo 
napolju odletele bi u prostor; ali nismo, mi smo unutra, tako da jedino što mogu da 
učine je da više ili manje idu preko centra sve dok ponovo ne udare o vodu ili dr 
Ostrvo«. 

»Dr Ostrvo reče da neki put, kad su ljudi ljuti, ima oluje.« 

»Da. Mnogo vetra i mnogo kiše. Kiša je zbog toga što vetar otkida vrhove talasa i 
tada nije svetlo kao kad pada obična kiša.« 

»Šta pravi tako mnogo vetra?« 

»Ne znam. To se nekako događa.« 

Sedeli su u tišini, Nikolas je slušao kapanje po lišću. Sećao se kako su na kraju naglo 
zavrteli bolnički modul da bi se u vazduhu napravile loptice zgrušane krvi; Majina krv se 
zadržala na rešetki dovodne cevi za čišćenje, isprljavši je; neko se bio uplašio da će krv 
istruliti tamo i da će se osetiti zadah. Nije bio tamo kad su to uradili ali je mogao 
zamisliti talog od kapljica u sporom kretanju kao što su ove ovde. Stara grupa za 
psihodramu je već bila rasturena i kad bi video Morin ili bilo kog drugog u rekreacionoj 
sali govorili su o »dobrim starim vremenima«. To nije ličilo na »dobra stara vremena«, 

možda bi ličilo da je Maja bila tamo. 

Dijana reče: »Prolazi.« 

»Meni još izgleda ružno.« 

»Ne, prestaće — vidi, padaju malo brže i osećam da su teže.« 

Nikolas ustade. »Sada si se dovoljno odmorila? Hoćeš da krenemo?« 

»Pokisnućemo.« 

Slegnuo je ramenima. 

»Ne želim da pokvasim kosu, Nikolas. Prestaće za minut.« 

On sede ponovo. »Koliko dugo si ovde?« 

»Nisam sigurna.« 

»Zar ne brojiš dane«« 

»Odavno sam izgubila orijentaciju.« 

»Duže od nedelju dana?« 

»Nikolas, nemoj me ispitivati, u redu?« 

»Zar nema još nekog na ovom delu dr Ostrva osim tebe, mene i Ignjacija?« 

»Mislim da nije bilo nikoga osim Ignjacija pre nego što si ti došao.« 

»Ko je on?« 

Gledala ga je. 

»Pa ko je on? Znaš mene — nas — Nikolas Kenet де Vor; a ti si Dijana ?« 

»Filips.« 

»Ti si sa Trojanskih Planeta a ja iz Spoljnjeg pojasa, recimo, da počnemo od toga. 
Šta je sa Ignjacijem? Pričala si sa njim neki put zar ne? Ko je on?« 

»Ne znam. On je značajan.« 

Nikolas se ukoči u trenutku. 

»Šta to znači značajan?« Dijana je dodirivala kolena prelazeći rukom napred-nazad 
preko njih. 

»Možda je svako značajan.« 

»Znam samo da si ti klinac Nikolas, ali ne budi tako glup. Hajde, želeo si da 
pođemo, krenimo sada. Odavno je prestala.« Stajala je protežući svoje mršavo telo sa 
rukama iznad glave. »Kolena su mi gruba — naterao si me da razmišljam o tome. Kad 
sam ovde stigla, bila su još tako glatka, bar mislim da su bila. Upotrebljavala sam neki 
losion za njih. To zbog toga što ih je moj otac mazio i moje ruke i laktove takođe, 
govorio je da me niko neće hteti ako nisu glatki; mama nije govorila ništa, samo se 
krstila; imali su običaj da me posećuju tako da sam čuvala bočicu u sobi i tada ga 
upotrebljavala. Jednom sam malo popila iz nje.« 

Nikolas je ćutao. 

»Zar me nećeš tražiti ако umrem?« Stala je ispred njega sklanjajući na stranu 
mokre grane. »Znaš, izvini što sam ti rekla da si glup.« 

»Upravo razmišljam«, reče Nikolas. »Nismo ljuti na tebe. Znaš li išta o njemu?« 

»Ne, ali pogledaj ovo.« Gestikulirala je. »Pogledaj oko sebe. Neko je sve ovo 
izgradio.« 

»Misliš — to košta mnogo.« 

»Naravno, sve je automatizovano ali još uvek... pa, druga mesta gde si bio pre — 
koliko je bilo prostora za svakog pacijenta? Uzmi ukupnu zapreminu i podeli je sa 
brojem ljudi odande.« 

»U redu, ovo je mnogo veće ali možda oni smatraju da smo mi vredni ovoga.« 

»Nikolas...« Zastala je. »Nikolas, Ignjacio je ubica. Zar ti to dr Ostrvo nije rekao?« 

»Da.« 

»Ti imaš četrnaest godina i ne vrediš mnogo za njih, a ja sam devojka. Za koga oni 
brinu?« 
Pogledala je Nikolasovo lice i prestrašila se. 


Posle pola sata ili više hoda, došli su do toga. To je bio pojas uvele i polomljene 
vegetacije crne i braon boje ali ipak pravilan kao da beše iscrtan lenjirom. »Uplašila sam 
se, jer to ne bi trebalo da bude ovde«, reče Dijana. »To se pomera okolo uvek kada je 
oluja. Možda ga više uopšte neće biti u našem sektoru.« 

Nikolas upita: »Šta je to?« 

»Fokus. Bio je svuda ovde ali biljke uglavnom brzo rastu posle njegovog odlaska.« 

»Miriše čudno — kao jedna kuhinja ga je trebalo да radim.« 

»Trulež biljaka, to je to. Šta si tamo radio?« 

»Ništa, stavio sam deterdžent u jelo koje su kuvali. A šta je napravilo ovo?« 

»Svetla Tačka. Vidiš, kad je ona upravo negde iznad naših glava, deo nebeske sfere i 
ta voda gore prave sočivo. To nije neko kvalitetno sočivo — mnogo svetla se rasipa. Ali 
je dovoljno da bi se u Fokusu napravilo ovo. Ne bi nas spržilo ako bi sada prešlo preko 
nas, ako je to ono zbog čega brineš, zato što nije tako toplo. Stajala sam ispod toga ali 
ubrzo poželiš da se pomeriš.« 

»Mislio sam da će to biti slično onom kad smo se videli dole na plaži.« 

Dijana sede na deblo oborenog drveta. »To stvarno postoji. Poslednji put kad sam 
bila ovde on je bio dalje od vode, pretpostavljam da je dugo vremena bio tamo zato što 
je bilo puno uništeno. Strane sektora su bliže ovde, pogledaj: ceo sektor se sužava 
prema dole kao parče pite. Tako da možeš pogledati dole prema Fokusu i videti sebe 
bliže nego što si video sebe na plaži. To je slično onome kao da se nalaziš u velikoj sobi 
sa ogledalima na svakom zidu ili kao kad bi sebe mogao da gledaš otpozadi. Mislim da 
to može da ti se svidi.« 

»Isprobaću to ovde«, najavi Nikolas i poče da se penje po jednom mrtvom stablu 
dok ga je devojka čekala ispod. Suvo drvo puče i polomi se ispod njegovih nogu tako da 
nije mogao dovoljno visoko da se popne da bi video sebe odnapred i otpozadi. Kad se 
spustio na tle pored nje, reče: »Ni ovde nema ničeg za jelo, a tamo? « 

»Nisam našla ništa.« 

»Oni — mislim dr Ostrvo, — Mogu li dopustio da umremo od gladi?« 

»Mislim da on ne bi mogao ništa da učini, to je način na koji je ovo mesto 
izgrađeno. Neki put nađeš nešto, probala sam da pecam ribu ali nisam uspela. Nekoliko 
puta mi je Ignjacio dao parče onog što je imao; dobar je u tome. Kladim se da misliš da 
sam mršava, zar ne? Bila sam mnogo deblja kad sam došla ovamo.« 

»Šta ćemo raditi sada?« 

»Nastaviti da hodamo, Nikolase. Možda da se vratimo do vode.« 

»Misliš li da ćemo naći nešto?« 

Iz trulog panja insekti su zrikali i zvali: »Čekajte.« 

»Znaš li gde ima nečeg?« upita Nikolas. 

»Nečeg da pojedete? Ne za sada. Ali ti mogu pokazati nešto nedaleko odavde, 
mnogo interesantnije od ovog meteža umirućeg drveća. Da li bi voleo da vidiš?« 

»Ne idi, Nikolas,« reče Dijana. 

»Šta je to?« 

»Dijana je to nazvala Fokus, to je ono što ja hoću da ti kažem — Tačku.« 

»Zašto ne bih trebalo da idem«, upita Nikolas Dijanu. 

»Ja ne idem. U svakom slučaju, tamo sam već bila.« 

»Vodio sam je«, reče dr Ostrvo. »Odvešću i tebe. Ne bih te vodio da ne smatram da 
će ti to pomoći.« 

»Mislim da se to ne sviđa Dijani.« 

»Dijana možda ne želi da joj se pomogne — pomoć često može biti bolna, često to 
ljudi ne vole. Ali je moj posao da im pomognem ako mogu, želeli to oni ili ne.« 

»A šta ako ne želim da idem?« 

»U tom slučaju te ne mogu prisiliti i ti to znaš. Onda ćeš biti jedini pacijent u ovom 
sektoru koji to nije video a osim toga si i najmlađi; oboje, i Dijana i Ignjacio su bili, a 
Ignjacio tamo često ide.« 

»Je li opasno?« 

»Ne. Bojiš se?« 

Nikolas upitno pogleda Dijanu. »Šta je to? Šta ću videti?« 

Dok su on i dr Ostrvo razgovarali, ona se odmakla oko pet metara dalje od mesta 
gde je Nikolas stajao i sela prekrštenih nogu buljeći u svoje ruke. Nikolas ponovi: 
»Dijana, šta ću videti?« 

Ona reče: »Staklo. Ogledalo.« 

»Samo ogledalo?« 

»Znaš kad sam ti rekla da se popneš na drvo ovde? Tačka je tamo gde se ivice 
spajaju. Možeš videti sebe — kao onda na plaži — samo bliže.« 

Nikolas je bio razočaran. »Video sam sebe mnogo puta u ogledalu.« 

Dr Ostrvo, čiji glas sada beše uzdah mokrog lišća, šaputao je: »Da li si imao ogledalo 
u svojoj sobi pre nego što si došao ovamo, Nikolas?« 

»Jedno čelično?« 

»Zbog toga ga nisi mogao polomiti.« 

»Izgleda. Ponekad sam bacao stvari na njega ali je ono samo dobijalo neke 
nabore.« Nikolas se nasmeja setivši se refleksija koje su pravili ti nabori. 

»Ni ovo ne možeš razbiti.« 

»Ne zvuči kao da ga vredi videti« 

»Mislim da vredi.« 

»Misliš li još uvek, Dijana, da treba da pođem?« 

Nije bilo odgovora. Devojka je buljila u tlo ispred sebe. Nikolas je obiđe da bi je 
pogledao i vide suzu koja je napravila vlažan trag na mršavim obrazima, ali ona se ne 
pomeri kada ju je dodirnuo. »Ona je katatoničar, zar ne?« reče on. 

Zelena grana izvan Fokusa potvrdi: »Katatonična šizofrenija.« 

»Imao sam doktora koji je jednom pomenuo taj naziv — upravo tako. Nije značio 
ništa.« (Doktor beše terapijski robot, čovek doktor je bio za više staleže. Roboti 
pacijenti su sedeli u kabinama bez vrata — dva i po sata za Nikolasa; sat i po pre podne, 
sat po podne — i razgovarali sa nečim što je ličilo na mali prijateljski zamrzivač. Neki 
ljudi su sedeli čitav dan u tišini, dok su drugi neprestano pričali i kod takvih pacijenata 
bolničari su retko isključivali mašine.) 

»Mislio je na uzrok i terapiju. Bio je u pravu.« 

Nikolas je stajao i gledao u devojčinu smeđeplavu kosu. »Šta je uzrok? Mislim kod 
nje.« 

»Ne znam.« 

»A šta je terapija?« 

»Upravo gledaš.« 

»Da li će joj to pomoći.« 

»Verovatno neće.« 

»Ej, ona to može čuti, zar ne znaš to? Ona čuje sve što mi govorimo.« 

»Nikolas, ako te moj odgovor uznemirava ja ga ne mogu izmeniti. To će joj pomoći 
ako želi da joj se pomogne; ako insistira na zatvaranju svoje bolesti u sebe, onda neće.x 

»Trebalo bi da odemo odavde«, reče Nikolas. 

»Sa svoje leve strane videćeš mali put, vrlo nejasan. Između račvastog drveta i 
žbuna sa žutim cvetovima.« 

Nikolas klimnu glavom i pođe dalje osvrnuvši se nekoliko puta da bi pogledao 
Dijanu. Kad je prišao žbunu, vide da cvetovi behu leptiri što poleteše o obojeni oblak. 
Zapita se da li dr Ostrvo zna za to. Kad je odmakao stotinjak koraka i bio dosta udaljen 
od trule vegetacije reče: »Sedela je u Fokusu.« 

»Da.« 

»Je li još uvek tamo?« 

»Da.« 

»Šta će se desiti kad naiđe Svetla Tačka?« 

»Dijani će postati neprijatno i pokrenuće se ako još bude bila tamo.« 

»Jednom, u jednom od mesta gde sam bio, bio je sličan čovek, rekli su mu da neće 
dobiti ništa za jelu ako ne ustane i ne uzme i nisu ga više hranili čak ni preko nosne 
cevčice; nisu i on je umro. Rekli smo im za to i oni nisu ništa uradili i zbog toga je umro 
od gladi, a kad je umro bacili su ga na nosila, presvukli krevet i stavili nekog drugog 
tamo.« 

»Znam, Nikolase. Rekao si doktorima u Sv. Jovanu za to i to stoji u tvom dosijeu, ali 
razmisli; zdravi ljudi izgladnjuju sebe — da, do smrti — da protestuju protiv onog što 
osećaju kao političku nepravdu. Zar je iznenađenje što se tvoj prijatelj ubio protestujući 
protiv onog što je on osećao kao psihičku nepravdu.« 

»On nije bio moj prijatelj. Čuj, zar si stvarno mislio da će terapija koju Dijana ima 
ovde pomoći ako ne želi da joj se pomogne?« 

»Ne.« 

Nikolas je oprezno hodao dugačkim koracima. »Nisi to mislio? Ne misliš da je to 
istina?« 

»Ne. Sumnjam da će joj išta pomoći.« 

»Nisam mislio da ćeš nas lagati.« 

»Zašto da ne? Ako kojim slučajem ozdraviš, bićeš otpušten, a ako budeš bio 
otpušten, moraćeš da opštiš sa svojom sredinom koja će te često lagati. Ovde gde ima 
tako malo individua ja moram zauzeti mesto društva. To sam ti objasnio.« 

»Je li to ono što si ti?« 

»Društveni surogat? Svakako. Šta misliš ko me je izgradio? Šta bih još mogao da 
budem?« 

»Doktor.« 

»Imao si mnogo doktora, takode i ona. Nijedan od njih vam nije mnogo koristio.« 

»Nisam siguran da nam uopšte želiš pomoći.« 

»Želiš li da vidiš ono što Dijana zove tačkom?« 

»Pretpostavljam.« 

»Onda moraš hodati. Nećeš videti ako stojiš ovde.« 

Nikolas je koračao gurajući u stranu grane pune lišća i puzavica teške od kiše. 
Džungla je mirisala na zelenilo, a tamo su bili mravi na deblima drveća i vilini konjici sa 
vrelim telima i krilima velikim kao njegova ruka. »Želiš li da nam pomogneš?« upitao je 
posle nekog vremena. 

»Moja osećanja prema vama su ambivalentna. Ako nekad poželite da vam se 

pomogne ја ću vam pomoći.« 
u travu i paprat. Tu i tamo je štrčalo kamenje koje je trebalo preći, a krčevina se 
otvarala prema nebu. Nikolas upita: »Ko je ovo raščistio?« 

»Ignjacio. On često dolazi ovde.« 

»On se onda ne boji? Dijana se plaši.« 

»l Ignjacio se plaši ali dolazi.« 

»Dijana je rekla da je Ignjacio značajan.« 

»Jeste.« 

»Šta time misliš? Je li stvarno značajan? Značajniji nego mi?« 

»Sećaš li se da sam ti rekao da sam ja surogat društva? Šta misliš, Nikolas, šta 
društvo traži?« 

»Da svako čini onako kako ono kaže.« 

»Misliš na usklađivanje. Da, mora biti usklađivanja ali takođe i još nečega — 
svesti.« 

»Ne želim to da slušam.« 

»Bez svesti — koju ti možeš nazvati osećanjima ako si dovoljno pažljiv da ne 
dozvoliš sebi da budeš zbunjen terminom — nema progresa. Nikolas, pre jednog veka 
ljudska vrsta se gušila na Zemlji i sada se ponovo guši. Negde oko polovine ljudstva koje 
bitno učestvuje u napretku čovečanstva pokazuje znake emocionalnog uznemirenja.« 

»Rekoh ti, ne želim da slušam o tome. Postavio sam ti jedno lako pitanje — da li je 
Ignjacio važniji od Dijane i mene — a ti ne želiš da mi odgovoriš. Već sam čuo sve to što 
pričaš. Čuo sam to pedeset, možda i sto puta, od raznih i to su laži; to je poznata stvar 
koju ti imaš zapisanu negde na traci da bi je glasno pročitao kad neko zatraži. Ti ljudi o 
kojima si pričao su poludeli a poludeli su jer, dok su oni 'sprovodili napredak 
čovečanstva' ili kako ti bilo drago da to nazoveš, ljudi su ih izbacili iz njihovih soba zato 
što nisu mogli to da plate i, dok su oni bili izbacivani, drugi su se bogatili i to oni koji u 
celom svom životu nisu radili ništa osim što su razmišljali kako da postanu takvi.« 

»Neki put, Nikolas, teško je na vreme odrediti ko bi trebalo da bude poštovan.« 

»Kako možeš da znaš kad nikad nisi pokušao?« 

»Pitao si da li je Ignjacio važniji od Dijane i tebe. Mogu jedino reći da mi se čini da 
on pruža više nade u potpuno ozdravljenje spojeno sa stvarnim doprinosom ljudskom 
progresu.« 

»Ako je tako dobar, zašto je skrenuo?« 

»Zbog mnogo čega, Nikolas. Prostor između unutrašnjih planeta nije odgovarajuća 
sredina za ljudsku vrstu; a naš trans-Martinov prostor je još gori. Bilo koja mlada osoba 
odavde — kao ti ili Dijana — koja pruža više izgleda da se adaptira na uslove koje mi 
pružamo, jeste vrlo dragocena.« 

»Ili Ignjacio.« 

»Da, ili Ignjacio. Njegov koeficijent inteligencije je sto dvadeset. Tvoj lični je 
devedeset pet.« 

»Nikad nisu odredili moj koeficijent.« 

»Tako stoji u tvom dosijeu, Nikolas.« 

»Pokušavali su, ali sam ja bacio kacigu i ona se polomila; sestra Karmela — ona je 
bila bolničarka — samo je napisala nešto na dnu papira i poslala me nazad.« 

»Razumem. Tražiću celokupnu istragu u vezi stim.« 

»Sigurno?« 

»Zar mi ne veruješ?« 

»)а mislim da ti meni ne veruješ.« 

»Nikolas, Nikolas ... « Dugačke vlati trave počele su da se pojavljuju ispod 
ogromnog drveća. »Zar ne vidiš da je neophodna određena količina poverenja i između 
dva bića?« 

»Da li ti meni veruješ?« 

»Zašto pitaš? Pretpostavimo da sam rekao da ti verujem; da li bi verovao onda?« 

»Kada ću ponovo biti klasifikovan?« 

»Moraš ponovo biti testiran, a ovde za to nema olakšica.« 

»Ako mi veruješ, zašto pričaš o ponovnom testiranju? Rekao sam ti da me uopšte 
nisu testirali — a u svakom slučaju ja moram da pređem preko devedeset pet.« 

»Nikolas, za mene je nemoguće da planiram tvoju terapiju bez procene tvoje 
inteligencije. To ne bih mogao ni sa čim da zamenim.« 

Tle se još oštrije uzdizalo i na čistini dečak zastade i okrenu se prema dole da bi 
pogledao ono što je prešao — lisnate membrane koje su ličile na alge u bazenu i iza 
toga more. Njegov vidik s leva i zdesna, beše još uvek okružen lišćem a ispred njega je 
bila livada (koja je ličila na kvadrat peska iz kojeg je izašao) istačkana drvećem, koja se 
protezala strmo prema nevidljivom vrhu. Imao je utisak da se brdo ispod njegovih nogu 
blago njiše. On iznenada upita vetar: »Gde je Ignjacio?« 

»Nije ovde. Bliže je plaži.« 

»A Dijana?« 

»Tamo je gde si je ostavio. Uživaš u panorami?« 

»Lepa je, ali izgleda da se tresemo.« 

»U pravu si. Ja sam pričvršćen za spoljašnje staklo našeg satelita sa dve stotine 
kablova, a plima i oseka i ostala strujanja blago gibaju moje telo. Prirodno, to kretanje 
se pojačava što se više penješ.« 

»Mislio sam da si direktno pričvršćen za trup; ako je voda ispod tebe, kako ljudi 
ulaze i izlaze?« 

»Priključen sam za glavnu vazdušnu pretkomoru komunikacijskom cevi. Tebi je to 
kada si stigao, verovatno ličilo na obične brodske stepenice.« 

Nikolas potvrdi to klimnuvši glavom i okrete leđa moru i lišću i poče ponovo da se 
penje. 

»Nalaziš se na predivnom mestu, Nikolase; otvaraš li svoje srce prema toj lepoti?« 
Očekujući odgovor koji nije stigao, vetar zapeva: 


Planinu šumovitu do samog vrha, čistine 
i vijugave proplanke visoko gore, kao puteve do neba 

vitko drvo klonule krošnje kao perjanica 

odsjaj kao strela od insekata i ptica, 

plamsaj dugačkih slaka 
što svijaju se oko ponosnih stabala i pređe 
što se protežu do kraja zemlje, žar 
i divotu svetskog prostranstva, 
sve on to beše video. 


»Zar ti ovo ne znači ništa Nikolas?« 

»Ti čitaš mnogo zar ne?« 

»Često, kad padne noć i svi ostali spavaju, ostane vrlo malo vremena da to radim.« 
»Govoriš kao žena; jesi li žensko ?« 

»Kako mogu da budem žena?« 

»Znaš ti na šta ja mislim. Jedino kada si govorio sa Dijanom tada si više zvučao kao 
muškarac.« 

»Još mi nisi rekao kako to misliš da sam lep.« 

»Ti si kao jedno uskršnje jaje.« 

»Šta pod tim podrazumevaš, Nikolas?« 

»Nije važno.« Video je jaje koje kao da je visilo u vazduhu ispred njega sijajući se 
kao da je od zlata i bilo je posuto cvetićima. 

»Jaja su za Uskrs obojena lepim bojama a moje boje su lepe — је li їо ono na šta si 
mislio Nikolas?« 

Majka mu je bila donela jaje za vreme posete. Nije ga sama pripremila, jer nije 
umela. Nikolas je znao gde je bilo napravljeno. Zlato je bilo ono čisto zlato koje se 
upotrebljava za zaštitu krhkih instrumenata; čisti listići kristalizovanog karbona što su 
posuli površinu jajeta sitnim zvezdicama mogli su doći jedino iz laboratorije sa pećima 
pod visokim pritiskom. Mora da je bio strašno besan kada mu je reku da će mu ga dati. 

»Lepo je, zar ne Niki?« 

Lebdelo je u bestežinskom stanju i između njih okrećući se polako sa odbleskom 
njenih naparfimisanih rukavica. 

»Postoji poljsko cveće, đurđevak, ruža — mada, dragi, jane očekujem od tebe da ih 
razlikuješ.« Njegova majka nikad nije bila dalje od orbite Marsa ali se pretvarala da je 
devojaštvo provela na Zemlji; svako upućivanje na laž ispunjavalo je Nikolasa 
neizrecivim besom i sramotom. Jaje je bilo oko desetak centimetara dugačko i obrtalo 
se s kraja na kraj u kratkim razmacima, to je trajalo malo duže od osam otkucaja pulsa 
koji je osećao u svojim obrazima. Trebalo je da prođe dvadeset tri minuta posete. 

»Zar ga nećeš pogledati?« 

»Mogu da ga vidim i odavde.« Trudio se da je urazumi. »Mogu da vidim svaki 
njegov deo. Male crvene tačkice su kristali aluminijum oksida, zar ne?« 

»Mislila sam da pogledaš unutra Niki.« 

Tada je ugledao sočivo na kraju sakriveno kao kaplja rose u ždrelu jednog asfodela. 
Pažljivo je uzeo jaje, zatvorio jedno oko i pogledao. Unutrašnje svetlo nije bilo onakvo 
kakvo je očekivao — zlatno obojeno, već je bilo brilijantno belo i poticalo je iz nekog 
tajnog izvora. Ljudi su sigurno mislili da Zemlja sija iznutra kao da je viđena ispod orbite 
Meseca — indigo mora i smaragdna zemlja. Smeđe reke providne kao čaj tekle su duž 
ravnica. 

Njegova majka reče: »Zar nije lepo?« 

Noć je visila u uglovima sumorno ružičasta i slala duge senke kao hladne i divne 
ruke koje su milovale dan; i dok je to gledao i osećao, dugovrate ptice turobno 
ružičaste, gotovo crvene, ostavljale su trag preko neba svojim štakastim nogama dok su 
im krila pravila krstove. 

»To su flamingosi«, reče dr Ostrvo prateći njegov pogled. »Zar nije lepa reč za lepu 
pticu? Ne mislim da bi nam se tako sviđale da ih zovemo vrapcima, zar ne?« 

Njegova majka reče: »Odneću ga kući i čuvaću ga za tebe. Suviše je lepo da bi 
ostalo sa malim dečakom, ali ako ikada ponovo dođeš kući, ono će te čekati. Na tvojoj 
komodi pored četki za kosu.« 

Nikolas reče: »Reči te samo zbunjuju.« 

»Ne bi trebalo da ih prezireš, Nikolas. Osim što su lepe same po sebi, korisne su za 
smanjenje napetosti. Možeš imati koristi od toga.« 

»Misliš da je pričanje sa samim sobom zabluda?« 

»Mislim da lična čovekova sposobnost da saopšti svoja osećanja samom sebi, može 

da ga zaštiti od samouništenja. Evolucija nas uči, Nikolas da je prava svrha jezika bila da 
ritualizuje čovekove strahove i nevolje, bila je to njegova čarolija da prisili bogove; 
komunikacija je došla kasnije. Reči mogu biti sigurnosni ventil.« 

Nikolas reče: »Želim da budem bomba, njoj nije potreban sigurnosni ventili.« Svojoj 
majci: »Je li to Južna Amerika mama?« 

»Ne dragi, Indija. Obala Malabar sa tvoje leve strane, obala Koroman-del sa tvoje 
desne, a Cejlon ispod.« Reči. 

»Bomba uništi sebe, Nikolas.« 

»Bombi je svejedno.« 

Sada se pentrao smelo, nogama je grabio preko korenja drveća i mahovinastog tla; 
vetar nije više bio njegov doktor već je tu ulogu preuzeo mali mrki majmun koji je sledio 
oboreno kamenje iza njega. 

»Čujem da neko dolazi.« 

»Da.« 

»Jeli to Ignjacio?« 

»Ne, Nikolas. Sada si blizu.« 

»Blizu Tačke?« 

»Da.« 

Zastade i pogleda oko sebe. Zvuk koji je čuo — bešumni hod bosih stopala po 
mekom tlu — prestao je. Ništa nije bilo neobično; zemljište se još uvek uzdizalo sa 
širokim prostranim drvećem i mahovinom što je rasla u njegovoj najdubljoj senici a 
trava je rasla tamo gde je bilo više svetla. 

»Tri velika drveta«, reče Nikolas, »sva su ista. Po tome znaš gde se nalazimo?« 

»Da.« 

U svojim mislima ono ispred sebe je nazvao »Cejlon«, druga dva su bila »Koro- 
mandel« i »Malabar«. Išao je prema Cejlonu posmatrajući njegove masivne iskrivljene 
grane; iz šume, sa njegove leve strane prema Malabaru, koračao je nagi dečak sličan 
njemu — dečak nije pogledao u Nikolasa koji je viknuo i potrčao prema njemu. 

Dečak nestade. Samo je Malaber, čvrst i stvaran, stajao ispred Nikolasa; on potrča 
prema njemu i dodirnu rukama njegovu grubu koru a onda iza sebe zapazi četvrto drvo 
istovetno Cejlonu iza koga je provirivao dečak sa izokrenutom glavom. Jedno vreme ga 
je Nikolas posmatrao a onda reče: 

»Kapiram.« 

»Stvarno?« Čavrljao je majmun. 

»To je kao ogledalo samo obrnuto. Svetlo prolazi ispred mene, pogađa ivicu i ulazi 
sa druge strane samo što ja to ne mogu videti zato što ne gledam na taj način. Ono što 
vidim je nekakvo svetio iza mojih leđa zato što se ona vraća tim putem. Kad trčim da li 
se okrećem uokolo?« 

»Da, ti istrčavaš sa leve strane segmenta i naravno odmah se vraćaš zdesna.« 

»Ne plašim se. To je vrlo zabavno.« Podigao je štap i bacio ga što je jače mogao 
prema Malabar drvetu. Nestao je, fijuknuo iznad njegove glave, opet nestao i tresnuo 
iza njegovih nogu. »Je li to uplašilo Dijanu?« 

Nije bilo odgovora. Nastavio je da korača dalje a nagi bledi dečaci koračali su sa 
njegove leve i desne strane uvek gledajući negde mimo njega, postupno se 
približavajući. 

»Ne idi dalje«, reče dr Ostrvo iza njega. »Može biti opasno ako pokušaš да prodeš 
kroz Tačku.« 

»Vidim je«, reče Nikolas. Ispred sebe je video još tri drveta koja su rasla jedno blizu 

drugog sa granama koje su čudno izgledale — isprepletane kao da igraju zajedno na 
vetru — a iza njega nije bilo ničega. 

»Zaista ne možeš da prođeš kroz Tačku«, reče dr. Ostrvo (majmun). »Drvo je 
pokriva.« 

»Zašto si me onda upozorio na to?« Šepavi i izgrebani dečaci sa njegove obe strane 
bili su udaljeni manje od dva metra; otkrio je da ako pogleda prvo napred može poneki 
put letimično da pogleda njihove izgrebane profile. 

»To je dovoljna udaljenost, Nikolas.« 

»Želim da dodirnem drvo.« 

Zakoračio je jedanput pa još jednom, a onda se okrenuo. Malabar dečak se takođe 
okrenuo pokazujući svoja mršava leđa na čijoj su se kičmi i rebrima videle masnice. 
Nikolas ispruži obe ruke i položi ih na mršava ramena i u trenutku kad je to uradio oseti 
druge ruke — hladne, neosetljive ruke stranca, suviše male suve ruke — koje dodirnuše 
njegova ramena i počeše da puze prema njegovom vratu. 

»Nikolas.« 

On odskoči od drveta i pogleda u svoje ruke dok mu se glava njihala: »To nisam bio 
ja.« 

»Jesi, bio si, Nikolas«, reče majmun. 

»To je bio jedan od njih.« 

»Ti si svaki od njih.« 

Nikolas brzo zgrabi deo pale grane dugačak kao ruka i baci je na majmuna. To 
pogodi malo stvorenje obori ga na tlo ali se majmun podiže i poče da beži na tri noge. 
Nikolas potrča za njim. 

Gotovo ga je uhvatio kad mu se majmun izmigolji; on se brže bolje okrenu i baci se 
na malo stvorenje. Majmun je u trenutku bio ščepan nemoćno pokušavajući da ga 
ugrize. Tresnuo mu je glavu o tlo a onda ga je držeći za gležnjeve zavitlao prema Cejlon 
drvetu sve dok prilikom trećeg udarca nije čuo kako je lobanja pukla. Onda stade. 

Očekivao je da vidi žice ali nije bilo nijedne. Krv je pocurila sa izmučenog malog lica 
a krzneno telo je još bilo toplo i mlitavo u njegovim rukama. Lišće iznad njegove glave 
reče; »Nisi me ubio Nikolas i nikada nećeš.« 

»Kako ovo radi?« Tražio je još uvek žice i tanke kružne kartice koje su sadržavale 
mikro-logiku. Tražio je oštar kamen kojim bi otvorio telo majmuna, ali ga nije našao. 

»To su samo majmuni«, reče lišće. »Da si pitao, ja bih ti rekao.« 

»Kako si napravio da on priča?« Ispustio je majmuna za trenutak buljeći u njega a 
onda ga šutnu. Prsti su mu bili krvavi i on ih obrisa o listove drveta. 

»Samo moj um govori tvome Nikolas.« 

»A«, reče. A onda: »Čuo sam za to. Nisam mislio da će biti ovako. Zamišljao sam da 
će to biti u mojoj glavi.« 

»Tvoja anamneza ne pokazuje nikakve slušne halucinacije, zar nisi znao nikoga ko 
ih je imao?« 

»Jednom sam znao devojku...« Zastade. 


»Da?« 

»Iskrenuto je čula buku — znaš?« 

»Da.« 

»Kao, budu samo uslužna kolica u hodniku, ali ona čuje ventilator i misli... 
»Sta?« 


»Pa, razne stvari. Da neko priča, da je zove.« 
»Cuješ ih?« 

»Šta?« Uspravio se u svojoj postelji. »Maja?« 

»Dolaze po mene.« 

»Maja?« 

Dr Ostrvo kroz lišće reče: »Kada se obraćam tebi, Nikolas, tvoj um vezuje sadržaj 
mojih misli za bilo koji zvuk kao posrednik. Ti me možeš čuti kao nežno rominjanje kiše 
ili kao radosno pevanje ptica — a ako hoću mogu da pojačam sve što ti kažem sve dok 
se svaka ideja i sugestija koju želim da ti dam ne zabije kao nokat u tvoju savest. Tada bi 
ti radio sve šta bih ja poželeo.« 

»Ne verujem ti«, reče Nikolas. »Ako možeš to da uradiš, zašto na kažeš Dijani da ne 
bude katatonična?« 

»Prvo, zato što se može povući još dublje u svoju bolest u nastojanju da pobegne 
od mene; a drugo što zbog njene katatonije na taj način ne bih mogao da pokrenem 
njen uzročnik.« 

»A treće?« 

»Nisam rekao treće, Nikolas.« 

»Mislio sam da sam čuo — Kada su se dva lista dodirnula.« 

»Treće, Nikolas, zato što ste oboje, i ti i ona, izabrani da bi ste delovali na nekog 
drugog; ako bih izmenio nju ili tebe tako naglo, onda bi efekat bio izgubljen.« Dr Ostrvo 
je opet bio majmun; novi majmun koji je čavrljao u zaštiti drveta dvadesetak metara 
udaljenog. Nikolas hitnu štap na njega. 

»Majmuni su samo male životinje, Nikolas; one vole da slede ljude i da brbljaju.« 

»Kladim se da ih Ignjacio ubija.« 

»Ne, on ih voli; ubija samo ribu da bi je pojeo.« 

Nikolas odjednom postade svestan svoje gladi. Poče da hoda. 

Na plaži je našao Ignjacija kako se moli. Sat ili više skrivao se iza debla palme 
posmatrajući ga ali dugo vremena nije mogao da shvati kome se to Ignjacio moli. Klečao 
je upravo tamo gde nestaju čipkasti krajevi talasa što se razbijaju o obalu i gledao 
prema vodi; s vremena na vreme se klanjao čelom dodirujući pesak; onda Nikolas 
nerazgovetno ču njegov glas kroz siktanje i lomljavu talasa. U principu, Nikolas je 
odobravao molitvu jer je zapazio da su oni koji se mole obično mnogo interesantniji 
ortaci od onih koji to ne rade; ali je isto tako primetio da ime koje vernik da objektu 
svog obožavanja jeste važno da bi se otkrilo kako je taj bog zamišljen. Ignjacio se 
izgleda nije molio dr Ostrvu — on bi to pokazivao na drugi način, razmišljao je Nikolas 
— a sad se pitao da se slučajno ne moli talasima. Sa svog mesta iza njega pratio je 
Ignjacijev pogled. Talas preko talasa do svetlog uskomešanog neba sve više i više dok se 
na kraju nisu potpuno savili u krug i došli da se ponovo odmore iza Ignjacijevih leđa; a 
onda mu pade na pamet da se ovaj možda moli sam sebi. Tada napusti stablo palme i 
pođe a onda sede na pola puta od mesta gde je Ignjacio klečao. Povrh zvukova mora i 
Ignjacijevog mrmljanja visila je tako lomna i beskrajna tišina da se činilo da bi svakog 
trenutka čitav kristalni satelit mogao zazvoniti kao gong. 

Posle nekog vremena, Nikolas oseti kako mu leva strana drhti. Desnom rukom poče 
da je gladi od levog ramena ka bedrima. Brinulo ga je to što se leva stana tako uplašila i 
zapitao se da nije možda druga strana njegovog mozga, od koje je bio zauvek rastavljen, 
čulo ono što je Ignjacio pričao talasima. Počeo je da se moli tako da su to mogli čuti 
drugi (verovatno i Ignjacio), govoreći ne sasvim ispod glasa: »Ne brini se, ne plaši se, on 
nas neće povrediti, on je dobar, a ako i hoće, mi ćemo ga srediti; mi samo idemo nešto 
da pojedemo, možda će nam pokazati kako da ulovimo ribu, mislim da će ovog puta biti 
dobar. »Ali je znao ili je bar osećao da zna da Ignjacio ovog puta neće biti dobar. 

Konačno Ignjacio ustade; nije se licem okrenuo prema Nikolasu već je nastavio da 
gleda more; a onda, kao da je znao da je Nikolas sve vreme iza njega. Nikolas nije bio 
siguran da ga je ovaj čuo — možda je, pomisli, dr Ostrvo rekao Ignjaciju), gestom 
pokaza da bi Nikolas trebao da ga sledi. 

Voda je bila hladnija nego ranije, a pesak beše krupan i šljunkovit ispod stopala. 
Razmišljao je o onom što mu je dr Ostrvo rekao — o lebdenju — i mora da je njegov 
deo ovaj pesak ispod vode koji se prostire daleko u more; tamo u daljini gde se 
završava ne bi trebalo da bude ništa osim temperiranog stakla. 

»Dođi«, reče Ignjacio. »Umeš li da plivaš?« Kao da je zaboravio prethodnu noć. 

Nikolas reče da ume, pitajući se da li će se Ignjacio osvrnuti kad on bude 
progovorio. Nije. 

»А znaš li zašto si ovde?« 

»Rekao si mi da dođem.« 

»Ignjacio misli na ovo ovde. Malecki, zar te to ne podseća na bilo koje od mesta 
koja si ranije video?« 

Nikolas se seti kristalnog gonga i uskršnjeg jajeta, onih mikro-kuglica parfimisanih 
isparenja kod kuće koja su ponekad za vreme božica lebdela hodnicima da bi se 
rasprsnula u čist prah i hladan miris borove šume; ali ne reče ništa. 

Ignjacio nastavi: »Dopusti da ti Ignjacio ispriča priču. Jednom bejaše čovek — u 
stvari dečak — na Zemlji, koji...« 

Nikolas se zapita zašto ljudi uvek žele da ti pričaju priče (uglavnom, većina doktora i 
kliničkih psihologa iz njegovog iskustva). Prisećao se kako je Isus uvek i svakom pričao 
priče, a Devica Marija gotovo nikad. Znao je ženu koja je zamišljala da je Devica Marija i 
ona je uvek pričala o svom sinu. Razmišljao je o tome kako Ignjacio pomalo liči na Isusa. 
Trudio se da se priseti da li mu je majka ikad pričala priče kad je bio kod kuće i zaključio 
je da nije nikad; samo je uključivala ekran zbog crtaća. 

9... je želeo da...« 

9... ispriča priču«, završi Nikolas umesto njega. 

»Kako si znao?« Bio je ljut i iznenađen. 

»To si bio ti, zar ne? I ti sada želiš da ispričaš jednu«. 

»Ono što si ti rekao nije bilo ono što je Ignjacio hteo da kaže. Hteo je da ti priča o 
jednoj ribi«. 

»Gde je«? upita Nikolas, misleći na ribu koju je prethodne noći Ignjacio jeo i 
zamišljao je drugu takvu ribu, možda uhvaćenu dok se on vraćao nazad sa Tačke, a sad 
je skrivena negde i čeka vatru. »Jeľ velika«? 

»Pobegla je«, reče Ignjacio, »a bila je velika samo koliko i čovečija šaka. Uhvatio 
sam je na velikoj reci«. 

»Znam, Misisipi; to je bio som. Ili bucov«, reče Haklberi Fin. »Moguće da je tako 
kako ih ti nazivaš«. Svetlo niotkuda plesalo je po vodi. »Za svaki slučaj, on ju je čuvao u 
salonu kuće u kojoj je živeo. U rezervoaru, ali ne u onom starom tipu kod koga možeš 
videti staklo sa metalom po uglovima. Već u novom tipu kod kojeg je staklo vrlo tanko a 
jako i savijeno tako da nema odbijanja svetlosti i nema uglova, a pametni uređaji 
održavaju vodu čistom«. Zgrabio je punu šaku blistave vode još uvek ne srećući 
Nikolasove oči. »Možda čista kao ova ovde i nije bilo talasa. Moja riba je plovila u 
centru stola povrh nekoliko kamenova«. 

Nikolas ga upita: »Da li si splavario na reci«? 

»Ne, imao sam mali čamac.« Ignjacio je ovu ribu uhvatio mrežom kojom je obično 
lovio, pre nego što je pristao uz peščanu obalu. Imala je prekrasne zube. U kući nije bilo 

nikog osim njega i robota; ali je neko svako jutro odlazio do bazena na tremu i hvatao 
zlatnu ribicu za njega. Ignjacio bi video zlatnu ribicu tamo kad bi sišao dole na doručak i 
pomislio bi — »Hrabra ribica bačena si čudovištu, da li ćeš ti biti ta koja će ga uništiti? 
Uništi ga i imaćeš ovu krasnu kuću zauvek«. — A onda bi riba koja je imala crvenu 
mrlju, kao trešnju, ispod prekrasnih zuba, jurnula na zlatnu ribicu i za tren bi voda bila 
zamućena krvlju. 

»| šta onda«? Upita Nikolas. 

»A onda bi pametna mašina još jedanput napravila čistu vodu i riba bi kao i pre 
plutala nad kamenjem, riba sa prekrasnim zubima, a Ignjacio bi dotakao mali prekidač 
na stolu i zatražio još hleba i voća«. 

»Da li si sada gladan«? 

»Ne sada sam umoran i lenj; ako bih te gonio, ne bih te uhvatio, a ako bih te 
uhvatio zbog toga što si spor i nespretan, ne bih te ubio, a ako bih te ubio, ne bih te 
pojeo«. 

Na poslednje reči, shvatajući da su one signal, Nikolas poče da se vraća unatraške, a 
onda se okrenu i poče da beži gacajući kroz plitku vodu. Ignjacio potrča za njim svojim 
dugim koracima. Kosa mu je vijorila na vetru otkrivajući tamnoputo mlado lice a njegovi 
četvrtasti zubi — svaki kao slonova kost beo i velik kao Nikolasov nokat od palca — 
pokazaše se kao gledaoci koji su ispunili ogradu od njegovih usana. 

»Ne beži, Nikolas«, reče dr Ostrvo glasom talasa. »Samo ga ljutiš ako bežiš«. 

Nikolas ne reče ništa već preseče nalevo prema plaži među stabla palmi, brzo trčeći 
sve vreme zato što nije znao da li je Ignjacio odmah iza njega i da li će ga ščepati za vrat. 
Kad se zaustavio, bio je duboko u džungli među stablima belogoričnog drveća na koje 
se nasloni bez daha, sa jednim zvukom u toj tišini koja beše prepotopska — zvukom 
udaranja svog srca. Jedno vreme je osluškivao da li ima znakova koje bi Ignjacio mogao 
napraviti u potrazi za njim; ne beše ničega. Ispusti dubok dah pa reče: »Pa, završeno 
je«, očekujući da mu dr Ostrvo odnekud odgovori; postojao je samo zeleni tajac. 

Još uvek je svetio bilo jasno i jako gotovo bez senki, ali mu je neki unutrašnji osećaj 
govorio da je dan gotovo pri kraju i zapazi da su te slabe senke kako je mogao primetiti, 
duga rastegnuta, horizontalna i iskrivljenja predmeta. Nije osećao glad jer je i ranije 
gladovao i znao je koju glad može da izdrži; nije bio snažan kao prošlog dana i 
verovatno sutradan ne bi mogao pobeći Ignjaciju. Sad je shvatio da je trebalo pojesti 
ubijena majmuna; ali se na pomisao o sirovom mesu njegov stomak usprotivi, a nije 
znao kako bi mogao da napravi vatru. Sirova riba — čak i kad bi bio sposoban da uhvati 
ribu — bila bi isto tako loša ako ne i gora od sirovog mesa majmuna; setio se kako je 
pokušavao da otvori kokos — nije uspeo, ali sigurno da nije bilo nemoguće. Nije mu bilo 
baš sasvim jasno šta kokos sadrži ali sigurno da ima jestivo jezgro zato što je čitao u 
knjigama da se on jede. Odluči da napravi širok zaokret kroz džunglu da bi se vratio na 
plažu dovoljno daleko od Іепјасіја; nekoliko puta je video kokose kako leže u pesku 
ispod drveća. 

Pokrenuo se tiho još uvek se malo plašeći, pokušavajući da misli o tome kako da 
otvori kokos kad ga nađe. Zamislio je sebe kako stoji iznad velikog oštrog kamena i drži 
kokos obema rukama. Podigao ga je i tresnuo dole ali, kada se razbio, to ne beše više 
kokos već Majina glava; začu kako je hrskavica njenog nosa pukla jasnim praskom. 
Njene oči plave kao nebo iznad Madeja Pradeša, kao blistavo plavo nebo jajeta gledale 
su u njega a on nije više mogao gledati u njih, povlačile su se iz njegovih a onda je to 
došlo do njega tako iznenada, kao Lucifer u propadanju koji mora da je pao u vatre i 
hladnoće prostora da više nikad ne vidi topla plavetnila i zelenila Zemlje; Gledao sam 

Satanu kako pada kao munja iz neba. Čuo je da na Zemlji munja nikad ne silazi iz oblaka 
već skače sa Zemljine površine prema njima nikad se ne vraćajući. 

»Nikolas«. 

Oslušnu, ali ne ču svoje ime nanovo. Voda je tiho žuborila; da li je dr Ostrvo 
odabrao taj zvuk da bi komunicirao sa njim? Pode prema njemu. Naišao je na mali 
potok što je prolazio između drveća. Poče da ga sledi. Posle sto koraka postao je širi i 
sporiji i završio se u dugačkom bazenu bez izlaza, pod kupolom od lišća. Dijana je sedela 
na mahovini nasuprot njemu; videla ga je i nasmešila mu se. 

»Zdravo« reče on. 

»Zdravo, Nikolas. Učinilo mi se da sam te čula. Izgleda da nisam pogrešila, zar ne«? 

»Mislim da ništa nisam rekao«. Stopalom je probao tamnu vodu i ustanovio da je 
vrlo hladna. 

»Učinilo mi se da si teško disao. To sam čula i rekoh sebi to je Nikolas i onda sam te 
pozvala. Zatim sam pomislila da sam možda pogrešila i da bi to mogao biti Ignjacio«. 

»Ignjacio me je jurio. Možda to još uvek radi, mada mislim da je do sada verovatno 
odustao«. 

Gledala je u tamnu vodu bazena i klimnula glavom mada je izgledalo kao da ga nije 
čula. On krenu prema njoj penjući se preko zmijolikih korenova silnog drveća. »Dijana, 
zašto Ignjacio hoće da me ubije«? 

»Ponekad, takode, želi i mene da ubije«, reče devojka. 

»Ali zašto«? 

»Mislim da ga mi malo plašimo. Jesi li ikad pričao sa njim, Nikolas«? 

»Danas, samo malo. Ispričao mi je priču o ribi ljubimici koju je imao«. 

»Ignjacio je odrastao sasvim sam; da li ti je pričao o tome? Na Zemlji. Na plantaži u 
Brazilu pored Amazona — dr Ostrvo mi je to rekao«. 

»Mislio sam da je bilo puno ljudi na Zemlji«. 

»Gradovi i najbliža okolina gradova su bili prepuni. A bilo je mesta gde je bilo 
praznije nego što je trebalo da bude. Tamo gde је bio Ignjacio izgleda da su pre 
dvesta—trista godina živeli Indijanci lovci; kad je on bio tamo nije više bilo nikoga osim 
mašina. Sada on ne želi da ga iko posmatra ili da iko bude pored njega«. 

Nikolas polako reče: »Dr Ostrvo reče da dosta ljudi ne bi bilo bolesno da nije bilo 
nekih ljudi oko njih sve vreme. Sećaš se toga«? 

»Samo što su drugi ljudi sve vreme okolo; takav je svet«. 

»Možda nije tako u Brazilu«, reče Nikolas. Pokušavao je da se seti nečega o Brazilu 
ali jedino čega se prisećao bio je papagaj sa slamnatim šeširom iz crtaća; a onda, 
kornjača i jež koji su se za ljubav boga Montresora pretvorili u armadilja. On reče: 
»Zašto nije ostao tamo«? 

»Zar ti nisam pričala o ptici, Nikolas«? opet ga nije slušala. 

»Kojoj ptici«? 

»Imam pticu. Unutra«. Pljesnula se po ravnom stomaku ispod malih grudi, i u 
trenutku Nikolas pomisli kako je možda našla hranu. »Sedi ovde. Svila je gnezdo u mojoj 
utrobi gde sedi i dere moj dah svojim kljunom. Izgledam ti zdravo, zar ne? A unutra sam 
u stvari šuplja i trula sa prljavim starim perima i polako curim. Njen kljun će uskoro 
izbiti napolje«. 

»U redu«. Nikolas se okrenu da ode. 

»Ovde sam pila vode pokušavajući da je udavim. Mislim da sam toliko popila da ne 
bih mogla da ustanem і kad bi pokušala, a ona čak nije ni mokra. І znaš li nešto Nikolas? 
Saznala sam да ja u stvari nisam ja već опа«. 

Vrativši se Nikolas upita: »Kad si poslednji put nešto pojela«? 

»Ne znam. Pre dva ili tri dana. Ignjacio mi je dao nešto«. 

»Pokušaću da otvorim kokos. A ako budem mogao, doneću ti nešto«. 

Kad je stigao na plažu, Nikolas krenu polako u pravcu umiruće vatre ovaj put duž 
oboda vlažnog peska između mora i palmi. Razmišljao je o mašinama. 

Bilo ih je na stotine, hiljade ili milioni mašina izvan pojasa, ali samo nekoliko ili čak 
nijedan od zemaljskih usavršenih slugu robota — oni su bili luksuz. Da li je Ignjacio u 
Brazilu ma kako tamo bilo imao takav luksuz? Ne, mislio je Nikolas, ti roboti su bili 
gotovo kao ljudi i život sa njima bi bio kao život sa ljudima. Nikolas je poželeo da zna 
brazilski jezik. 

Na Sv. Džonu su bili roboti i terapeuti; Nikolas ih nije voleo, a smatrao je da ih ni 
Ignjacio takode ne bi voleo. Da je voleo svog robota terapeuta, verovatno ne bi bio 
poslat ovde. Razmišljao je o izlomljenim i zarđalim starim mašinama koje su čistile 
hodnike — Maja ih je zvala »koradorama« ali ih niko drugi nije zvao drugačije osim 
»hej«. One nisu mogle da govore, a Nikolas se pitao da li imaju emocija izuzev što imaju 
neku vrstu ljubavi prema čišćenju. »Razmišljajući«, neko je govorio u njegovoj glavi: »da 
sve vrste motiva mogu biti podeljene na dve grupe«. Doktor? Možda robot terapeut? 
Nije bilo važno. »Spoljašnje i unutrašnje. Jedan spoljašnji motiv uvek ima neki dalji cilj 
kao svrhu, a taj cilj mi zovemo unutrašnjim motivom. Onda kad smo redukovali 
motivaciju na unutrašnju motivaciju mi smo je redukovali na njene najjednostavnije 
delove. Uzmi, na primer, onu mašinu tamo«. 

»Koju mašinu«? 

»Frojd bi rekao da je to fiksirano u kasnoj analnoj fazi, možda u smeru brige prema 
stvaraocima koji su dali zadatak da se prašina pokupi i da je više nema. Zbog te fiksacije 
one su, kao što vidiš, opsednute čišćenjem i redom; prisilno čišćenje i ribanje umanjuje 
njihove strahove. To je snaga Frojdove teorije a ne njena slabost i ona služi da bi se 
objasnile mnoge aktivnosti mašina isto tako dobro kao i radnje ljudi«. 

Hej tamo, koradora. 

I zdravo Ignjacio. 

Moja glava što se pomera sa jedne strane na drugu mora da te podseća na radar. 
Moji su koraci odmereni i tačni, ja odajem jedva čujan šum dok hodam, dok njišem 
glavu moje oči su fiksirane, ne na tebe Ignjacio već na talase na samom horizontu gde 
se izvijaju prema samom nebu. Zaustavio sam se na deset metara od tebe i stao. 

Idi a ja ću te slediti deset metara iza. Šta ja želim ? Ništa. 

Da, ja ću pokupiti grane a onda ću te slediti — pet metara iza. 

»Prelomi ih i stavi na vatru. Ne sve, samo nekoliko«. 

Da. 

»Ignjacio održava ovde vatru sve vreme. Ponekad on uzme žeravicu iz vatre da bi je 
napravio drugde, a ovde, ispod debla velike palme, on uvek ima vatru. Kiša nikad ne 
bije ovde. Uvek vatra. Znaš li kako ju je napravio prvi put? Odgovori mu«! 

»Ne«. 

»Ne, Patrao«! 

»Ne, Patrao«. 

»Ignjacio ju je ukrao od bogova, od Posejdona. Sada je Posejdon mrtav i leži na dnu 
vode. A to je u stvari vrh. Da li bi voleo da ga vidiš«? 

»Ako to želiš, Patrao«. 

»Uskoro će biti mrak i tada je vreme za pecanje; imaš li koplje?« 

»Ne, Patrao.« 

»Onda će ti Ignjacio doneti jedno.« 

Ignjacio uze punu ruku grančica i gurnu krajeve u vatru duvajući u njih. I Nikolas se 
nagnu preko i takođe dunu sve dok sve grančice nisu planule. 

»Sada moramo da ti nađemo neki bambus, a njih ima ovde pozadi. Sledi me.« 

Svetlost, još uvek gotovo bez senki, sada je tamnila tako da se Nikolasu činilo da se 
kreće po nestvarnom zemljištu, tako je to osećao ispod svojih stopala. Ignjacio se 
šunjao napred i držao upaljene štapiće sve dok se vatra nije gotovo ugasila, a onda je 
okrenuo krajeve nadole dopuštajući da vatra lizne gore prema njegovoj šaci i oživi 
ponovo. Prijatan vetar duvao je prema moru donoseći zvuk talasa i donoseći vlažnu 
hladnoću; i dok su tako hodali nekoliko minuta Nikolas ču u vetru slabo, suvo gotovo 
ritmičko zveckanje. 
ga?« 

Našli su trsku malo tanju od Nikolasovog zgloba i staviše ugarke oko njenog 
podnožja. Kada je pala, Ignjacio je progoreo i gornji kraj i tako napravio motku 
Nikolasove visine, a sa ivicom školjke zašiljio širi kraj. »Sada si ribar,« reče on. Nikolas 
reče: »Da, Patrao«, još uvek se plašeći da ne sretne njegove oči. 

»Gladan si?« 

»Da, Patrao.« 

»Onda dopusti da ti objasnim nešto. Što god uhvatio, to je Ignjacijevo, razumeš? A 
ono što on uhvati, to je takođe njegovo. A onda kad on pojede ono što želi, ono što 
ostaje je tvoje. Hajde sada, a Ignjacio će te naučiti da loviš ili će te udaviti.« 

Ignjacijevo koplje bilo je sakriveno u pesku nedaleko od vatre; bilo je mnogo veće 
nego Nikolasovo. Držeći ga preko grudi krenuo je dole prema vodi. Gacao je kroz nju 
sve dok mu nije došla do struka, a onda je zaplivao ne obraćajući pažnju na to da li ga 
Nikolas prati. Nikolas shvati da može da pliva sa kopljem jedino ako svu snagu usmeri 
na rad nogu i to tako što bi držao koplje u levoj ruci, a povremeno zamahivao desnom. 
»Udahni«, reče on blago, »i posmatraj koplje.« a posle toga je samo s vremena na 
vreme dopuštao da mu se glava izdiže. 

Mislio je da će Ignjacio početi da traži ribu kada budu bili dovoljno daleko od obale, 
ali Brazilac nastavi da pliva polako i sigurno sve dok Nikolasu nije izgledalo da su 
kilometar ili više od plaže. Iznenada, kao kad sijalica u sobi odgovori prekidaču, tamno 
more oko njih postade opalno plavo. Ignjacio stade upotrebljavajući koplje da bi se 
održao na površini. 

»Ovde«, reče on. »Postavi ribe između sebe i svetla.« 

Otvorenih je očiju nagnuo lice prema vodi: ponovo se uzdignuo da bi duboko 
udahnuo a onda zaroni. Nikolas je sledio njegov primer plutajući na stomaku otvorenih 
očiju. 

Ceo svet plešućeg, iskričavog i tamnog ostrva je nestao kao da je bio zaronio licem 
u san. Daleko, daleko ispod njega Jupiter otkri svoj široki, prugasti prsten spojen sa 
prostranom Svetlom Tačkomu kojoj su enzimi, stvoreni od ljudi, izvukli vodonik iz 
metana za zapaljivu fuziju; rak rana i bukteće mlado sunce. Između sunca i njegovih 
očiju ležalo je stotine hiljada kilometara nevidljivog prostora i staklena školjka satelita; 
stotine metara svetleće vode i Ignjacijevo telo kao tama protiv svetla. Još uvek je bacao 
koplje, crnu liniju iz njegovih ruku. Nikolasova glava nevoljno izroni, vrativši se u svet 
svetlucajućih talasa. Bio je svestan toga da je ono što je smatrao da je noć bila senka 
koju baca dr Ostrvo kada Jupiter i Svetla Tačka kliznu ispod njega. Ta linija-senka, što se 
ne može otkriti na površini, sada leži oštro preko vode ispod njega. Udahnu i zaroni. 

Odjednom se riba praćaknu negde ispod i njegovo levo rame baci koplje napred, ali 
daleko od cilja. Zapliva za njim a onda vide još jednu, veću ribu dublje i zaroni prema 
njoj prošavši pored Ignjacija koji je izranjao da bi udahnuo vazduh. Riba je bila suviše 
duboko, a on je bio istrošio sav kiseonik: pluća su mu vapila za vazduhom. Glava mu 
izroni iz vode. Teško je disao a srce mu je divljački tuklo; opet postade svestan pulsa 
talasa koji su ga zapljuskivali po licu. 

Ignjacio ga je čekao. Vikao je »Ovoga puta ćeš krenuti sa Ignjacijem i on će ti 
pokazati mrtvog boga mora. A onda ćemo loviti ribu.x 

Nesposoban da progovori, Nikolas klimnu glavom. Bilo mu je dopušteno da još tri 
puta udahne vazduh; Ignjacio zaroni a Nikolas je morao da ga sledi sve dok pritisak nije 
počeo da mu peva u ušima. Tada kroz plavetnilo vode vide kako se pomalja ivica 
svetlosti, ogromna masa metala usidrena u samom trupu satelita. Iznad je visio 
beživotno, kao peteljka velikog čokota iščupanog iz korena, kabl dva puta deblji od 
čovečijeg tela; a na dnu pored moćnog sidra beše protegnut nogati bog, koji je ličio na 
mrtvog insekta, najmanje šest metara dug. Ignjacio se okrenu i pogleda iza prema Niko- 
lasu da bi video da li ovaj to shvata. lako mu ništa nije bilo jasno, Nikolas klimnu glavom 
kao da sve razume. Poslednjim atomima snage izroni nanovo. 

Pošto je Ignjacio uhvatio, prvu ribu, krenuše ka površini da bi sačuvali lovinu. І dok 
je Svetla Tačka milela po rubu dr Ostrva, uhvatiše još dve rube od kojih jedna beše 
prilično velika. A onda, kad je Nikolas već bio toliko iscrpljen da je jedva pomerao ruke, 
vratiše se na obalu. Ignjacio mu pokaza kako se čisti utroba ribe trnom i ivicom školjke; 
zatim je ponovo zaklopi i upakova u blato i lišće da bi je ispekao na vatri. Pošto je 
Ignjacio počeo da jede najveću ribu, Nikolas bojažnjivp izvadi iz vatre najmanju i po prvi 
put otkad je došao na dr Ostrvo poče da jede. Dijane se setio kad je završio sa jelom. 

Nije se usudio da uzme poslednju ribu za nju već krišom pogleda u Ignjacija i poče 
da se odmiče od vatre. Izgledalo je kao da ga Brazilac ne primećuje. Kada je već bio 
duboko u senci, vrati se nekoliko koraka a onda polako, kako ga je instinkt upozoravao, 
poče da se udaljava ne žureći, sve dok razdaljina imeđu njih nije bila blizu sto metara. 

Našao je Dijanu kako sedi mirno i ravnodušno na ivici hladnog bazena. Imao je 
poteškoća dok ju je ubedio da ustane. Na kraju ju je podigao tako što je proturio svoje 
ruke ispod njenih pazuha pritišćući njima mršava rebra. Onda kad je stala dovoljno 
čvrsto na svoje noge uhvatio ju je za ruku i ona poče da ga prati. Pričao joj je, znajući da 
ga ona čuje iako ne daje nikakvog znaka, i da će je možda prave reči podstaći da mu 
odgovori, 

»Išli smo da ресато — Ignjacio mi je pokazao kako. A onda je napravio vatru koju 
je dobio on neke vrste robota za koga pretpostavljam da je bio pričvršćen za jedan od 
kablova koji, ne znam kako, drži dr Ostrvo. Čuj, uhvatili smo tri velike ribe, ja sam pojeo 
jednu, Ignjacio je pojeo najveću i mislim da neće imati ništa protiv da ti pojedeš onu 
koja je ostala. Samo mu govori »da, Раїгао« i »ne, Patraox — on to voli jer je jedino 
naviknut na mašine. Ne treba da mu se smeješ ili tako nešto — samo gledaj u vatru, to 
je ono što ja radim, samo gledaj u nju ...« 

Ne objašnjavajući ništa Ignjaciju, doveo je Dijanu do mesta gde je on do malopre 
sedeo. Nekoliko komadića svoje ribe stavi joj u krilo. Pošto ništa nije pojela, on pronađe 
delić mekanog, pečenog mesa i gurnu joj to u usta. Ignjacio reče: »Ignjacio je verovao 
da је mrtva.« Nikolas odgovori: »ne, Раїгао.« 

»Evo još jedne ribe. Daj joj je.« 

Nikolas poče da pretura po sprženom blatu i ugljevlju i da ga lomi. Očistio je 
polomljene i vrele filete od kože i kostiju. Dao joj je da ih jede kad su bili dovoljno 

ohlađeni. Nekoliko minuta joj je riba ležala u ustima a onda poče da je žvaće i guta. 
Posle trećeg zalogaja poče sama da se hrani ne gledajući ni u jednog u njih. 

»Ignjacio je verovao da je mrtva«, reče ponovo Ignjacio. 

»Ne, Patráo«, reče Nikolas, a onda dodade: »Kao što možeš videti, ona je živa.« 

»Ona je lepo stvorenje sa tom svetlošću od vatre na licu — zar ne?« 

»Da, Patrao. Vrlo lepo.« 

»Ali suviše mršavo.« Ignjacio obiđe oko vatre i sede pored nje. Krenu rukom da 
dohvati ribu koju joj je Nikolas dao, ali se njene ruke sklopiše nad njom još uvek ne 
gledajući u njih. 

»Vidiš, ona ipak zna za nas«, reče Ignjacio. »Mi nismo duhovi.« 

Nikolas prekorno šapnu: »Pusti ga da je uzme«. 

Dijanini prsti se polako otvoriše, ali Ignjacio ne uze ribu. »Samo sam se šalio mala«, 
reče on. »Nisam odavno smislio tako dobru šalu.» A onda, pošto ona nije odgovorila, 
okrenuo se od nje zureći preko tamne vode u nešto što Nikolos nije moga videti. 

»Ti joj se sviđaš, Раїгао«, reče Nikolas. Као da je gutao prljavštinu dok je to 
izgovorio ali je sve vreme mislio na pticu spremnu da probode Dijaninu kože i na Majinu 
krv koja je isticala u malim okruglim kapljicama. »Ona je stidljiva. Bolje je tako.« 

»Ti. Šta ti znaš?« 

Ignjacio više nije gledao prema moru. Nikolas reče: »Zar to nije istina, Раїгао?« 

»Jeste, istina je.« 

Dijana je opet kupila deliće ribe slabašnim prstima, stavljajući parćiće u usta; 
razgovetno ali rastreseno reče: 

»Idi Nikolas.« 

Pogledao je u Ignjacija ali ovaj niti je gledao u devojku niti je išta rekao. 

»Nikolas, odlazi. Molim te.« 

Tiho, nadajući se da ga Ignjacio ne čuje, Nikolas reče: 

»Videću te ujutro. U redu?« 

Glava joj se pomeri za delić centimetra. 

Sad kad je bio izvan kruga vatre mogao je da spava na bilo kom delu plaže; požele 
da je uzeo parče drveta iz vatre da bi napravio svoju; pokušavao je da pokrije noge 
peskom da bi ih sačuvao od hladnog vetra ali je pesak padao svaki put kad bi se 
pomerio. 

Talas koji je zapljuskivao namreškani pesak obale reče: 

»To je bilo dobro urađeno, Nikolas.« 

»Osećam kako se pomeraš«, reče Nikolas. 

»Sumnjam da možeš da osetiš; moje talasanje je manje od stotog dela stepena.« 

»Mogu. Želeo si da to uradim, zar ne? Ono za Ignjacija.« 

»Znaš li Nikolas, šta je to Harlou efekat?« 

Nikolas odmahnu glavom. 

»Negde pre sto godina dr Harlou je eksperimentisao sa majmunima koji su bili 
odgajani u kompletnoj izolaciji — bez majki, bez majmuna uopšte.« 

»Srećni majmuni.« 

»Kad su majmuni odrasli, stavio ih je u kaveze sa normalnim majmunima; tukli su 
se sa svakim koji bi im se približio, nekog bi i ubili.« 

»Psiholog uvek nešto stavlja u kavez, da li je barem pomislio o njihovom vraćanju u 
džunglu.« 

»Ne, Nikolas, ovde imamo... Zar nećeš nešto da kažeš?« 

»Pretpostavljam, ne.« 

»Vidiš, dr Harlou je pokušao da oplodi izolovane majmune — seks je primarna 
društvena funkcija — s tim što oni to nisu hteli. Uvek kad bi se neki drugi majmun 
suprotnog pola približio pokazivali su agresivnost na koju bi drugi majmuni odvratili. Na 
kraju bi ih lečio upoznajući ih sa nezrelim majmunima — mladunčadi — umeslo odraslih 
socijalizovanih. Njima su toliko trebale te izolovane odrasle jedinke da su im se 
približavali bez obzira kako su često ili grubo bili odbacivani. Interesantno je primetiti 
da je i osnivač hrišćanstva izgleda intuitivno shvatio taj princip — a to je bilo dve hiljade 
godina рге nego što je naučno dokazano.« 

»Ме verujem da bi to funkcionisalo ovdex, reče Nikolas »То je mnogo 
komplikovanije.« 

»Ljudi su komplikovani majmuni, Nikolas.« 

»Ovo je prvi put da te čujem kako se šališ. Ti izgleda ne voliš da imaš išta ljudsko u 
sebi, zar ne?« 

»Svakako. Zar bi ti voieo?« 

»Uvek sam mislio da bih, ali sada nisam siguran. Zar mi nisi rekao da mi to pomaže? 
Ja to ne volim.« 

Talas koji je bio viši od ostalih hladnom penom poprska Nikolasove noge i ovaj se 
zapita da nije to možda odgovor dr Ostrva. Pola minuta kasnije sledeći talas ga pokvasi, 
pa zatim još jedan i on se pomeri sa obale da bi ih izbegao. Vetar je bio dosta jak ali je 
on uprkos tome zaspao. Trenutak kasnije ga je probudio blesak iz pravca odakle je 
došao: pokušao je da pretpostavi šta ga je prouzrokovalo, pa pomisli da Dijana i Ignjacjo 
bacaju goruće ugarke u vazduh da bi videli vatrene lukove. Nasmešio se suviše pospan 
da bi bio ljut i ponovo utonuo u san. 


Jutro je došlo hladno i sumorno. Nikolas potrča niz plažu trljajući se rukama. Slaba 
kiša ili pena (teško je bilo odrediti šta je) nosio je vetar. Svetlost je bila siva. Pitao se da 
neće Dijani i Ignjaciju smetati to što se sada vraća i odluči da sačeka. Onda pomisli da 
peca i na to kako bi trebao da donese nešto kad se vrati; ali je more bilo hladno a talasi 
toliko veliki da su ga srušili i otrgli mu koplje iz ruku. Ignjacio ga je našao kako se cedi od 
vode I sedi па deblu palme buljeći u pobesnelo more. 

»Zdravo, ti«, reče Ignjacio. 

»Dobro jutro, Раїгао.« 

Ignjacio sede. »Kako se zoveš? Pretpostavljam da si mi rekao prvi put kad smo se 
sreli, ali sam zaboravio. Žao mi je.« 

»Nikolas.« 

»Da.« 

»Раїгао, vrlo mi je hladno. Da li bi bilo moguće da odemo do tvoje vatre?x 

s Moje je ime Ignjacio; zovi me tako.« 

Nikolas uplašeno klimnu glavom. 

s Ali ne možemo otići do moje vatre zato što je ugašena. 

»Zar ne možeš da napraviš drugu Раїгао?« 

»Ме veruješ mi, zar ne? Ne krivim te. Ne, ne mogu napraviti drugu — ako hoćeš 
možeš upotrebiti ono što sam koristio i napraviti drugu kad ja odem. Došao sam samo 
da se pozdravim sa tobom.« 

»Odlaziš?« 

Vetar u palminom lišću reče: »Ignjacio je sada mnogo bolje. Ide na drugo mesto, 
Nikolas.« 

»U bolnicu?« 

»Da, u bolnicu. Mada mislim da neće dugo tamo ostati.« 

»Ali... « Nikolas te trudio da smisli nešto odgovarajuće. Na Svetom Džonu i na 
drugim mestima gde je bio zatvaran, ljudi su jednostavno odlazili kad bi odlazili i obično 
su sa mukom pričali o onome kuda idu jer su ionako već bili okuženi onim što ledi 
osmehe i suši suze onih napolju. Na kraju reče: »Hvala što si me naučio kako da lovim 
ribu. « 

»U redu je«, reče Ignjacio. Ustao je i stavio ruku Nikolasu na rame a onda se 
okrenuo. Četiri metra dalje od njega sa leve strane vlažni pesak je počeo da pucka i da 
se uzdiže. Dok je Nikolas to posmatrao, otvorile su se svetle stepenice okrečene u belo. 
Ignjacio skloni kovrdžavu crnu kosu sa očiju i krenu dole a pesak se zatvori uz potmuo 
udarac. 

»On se neće vratiti, zar ne?« reče Nikolas. 

»Ne« 

»Rekao mi je da mogu uzeti neku njegovu stvar kako bih napravio vatru, a ja čak ne 
znam šta je to.« 

Dr Ostrvo nije odgovorio. Nikolas ustade i krenu nazad prema mestu gde je bila 
vatra, misleći na Dijanu i na to da nije možda gladna; on je bio gladan. 

Našao ju je pored ugašene vatre. Njene grudi su bile izgorene, a blizu nje, kod rupe 
na pesku gde ga je Ignjacio skrivao, bio je veliki nuklearni zavarivač. Bio je suviše težak 
da bi ga podigao tako da umesto njega uze samo pištolj i povuče obarač praveći dva 
metra dugački plamen u obliku plazme, sve dok Dijanino telo nije bilo pretvoreno u 
pepeo. Neko vreme pošto je završio vetar je šibao kroz palme oštro zabadajući kišu u 
njegove oči. Bez obzira na to on skupi zalihu drva i napravi drugu vatru koja je bivala 
sve veća i veća, dok nije buknula u vetar kao kovačko ognjište. 

»On ju je ubio!« vikao je talasima. 

»DA.« 

Glas dr Ostrva je bio velik i divalj. 

»Rekao si da mu je bolje.« 

» NJEMU JESTE BOLJE«, urlao je vetar. UBIO SI MAJMUNA KOJI JE HTEO DA SE IGRA 
SA TOBOM - VEROVAO SAM DA BI IGNJACIO VEROVATNO UBIO TEBE, KOJEG JE TAKO 
LAKO MRZETI, TEBE KOJI SI SASVIM DRUGAČIJI OD ONOG KAKAV BI DEČAK TREBAO DA 
BUDE. SEĆAŠ SE DA TI JE UBIJANJE MAJMUNA POMOGLO? BILO TI JE BOLJE. IGNJACIO 
SE PLAŠIO ŽENA PONAŠAJUĆI SE PREMA UOBRAZILJI NA OSNOVU KOJE JE SMATRAO DA 
ONE PROUZROKUJU BOL; ON SADA ZNA DA SU ONE STVARNO SLABE.« 


»Ti se treses«, reče Nikolas. »Da li je to zbog mene?« 

»TVOJE MISLI« 

Palma se prelomi u oluji i umesto da padne, letela je među ostalim rušeći sve oko 
sebe. Njena krošnja hvatala je vetar kao jedro. »Ubijam te«, reče Nikolas. »Uništavam 
te.« Jedva je govorio pošto mu je leva strana lica bila iskrivljena od besa i dubokog bola. 

Dr Ostrvo je teško disao pod njegovim stopalima. 

»NE.« 

»Jedan od tvojih kablova već je otkinut — to sam video. Možda i više od jednog. 
Tvoj trud je uzaludan. Menjam ovaj svet, zar to nije istina? Rakete menjaju svoj položaj 
prema mojim emocijama, okreću nas u krug, a kad budeš izgubio, ništa više neće biti u 
ravnoteži.« 

»NE.« 

»Koliki je pritisak na tvojim kablovima? Zar ne znaš?« 

»ONI SU VEOMA JAKI.« 

»Kakav je to odgovor? Trebalo bi da kažeš nešto kao: »Pritisak na dvanaestom-D 
kablu je dvadeset biliona kilograma snage. UPOZORENJE! UPOZORENJE! Očekivano 
vreme katastrofe je devedeset sedam sekundi! UPOZORENJE! Zar čak ne znaš kako bi 
mašina trebalo da priča?« Sada je Nikolas vrištao i svaki sledeći talas je zalazio na obalu 
dalje od prethodnog, tako da su palme okrenute prema moru bile pod vodom. 

»POVUCI SE NAZAD, NIKOLAS. NAĐI VIŠE TLO. IDI U DŽUNGLU.« Govorili su talasi 
koji su rušili sve pred sobom. 

Dugačka zmija od vode stigla ie do vatre koja je siktala i prštala. 

»POVUCI SE NAZAD! « 

»Neću!« 

Drugi talas koji je naišao udario je Nikolasa u list noge i gotovo da je ugasio vatru. 

»SVE ĆE OVO USKORO BITI POD VODOM. POVUCI SE.« 

Nikolas pokupi neke komade koji su još goreli pokušavajući da ih zaštiti ali ih vetar 
ugasi onog trenutka kad ih je izvadio iz vatre. Naprezao se da digne zavarivač ali je on 
bio suviše težak za njega. 

»POVUCI SE!« 

Otišao je u džunglu gde se drveće žestoko povijalo i gde su grane i lišće leteli kroz 
vazduh kao krhotine posle eksplozije; za trenutak je u vetru čuo Dijanin plač; onda se 
pretvori u Majin plač, pa onda njegove majke, pa sestre Karmele i stotinu drugih; 
vremenom je vetar postajao slabiji i više nije osećao kako tle podrhtava. Osećao se 
umornim. Reče: »I posle svega nisam te ubio, zar ne? Ali odgovora nije bilo. Kad se 
vratio po zavarivač na plažu, našao ga je napola zakopanog u pesku. Nije bilo traga od 
Dijaninog pepela i njegove vatre. Sakupio je još drva i napravio drugu vatru zapalivši je 
zavarivačem. 

»Sada«, reče. Počeo je da razgrće pesak na stranu oko zavarivača sve dok nije 
stigao do grubog kamena ispod. Tada je okrenuo plamen prema njemu. Počeo je da 
ključa i da crni. 

»Ne«, reče dr Ostrvo. 

»Da.« Bio je napeto nagnut nad plamenom sa obema rukama na okidaču. 

»Nikolas, prestani sa tim.« A kada ovaj nije odgovorio. »Pogledaj iza sebe«. Neko 
pljuskanje je bilo glasnije od lomljave talasa i stenjanje metala. Jurnuo je i video velikog 
robota koji je ličio na insekta, a kojeg mu je Ignjacio pokazao na dnu mora. Male školjke 
zveckale su po njegovoj metalnoj koži a svetlozelena voda isticala mu je iz tela. Pre 
nego što je mogao okrenuti plamenik i pucati prema njemu, njegove ruke u obliku 
štipaljki mu ga otrgnuše. Gore i dole, svuda po plaži slične mašine su ravnale pesak i 

otklanjale štetu od oluje. 

»Ta stvar je bila mrtva«, reče Nikolas, »Ignjacio ga je ubio.« 

Robot pokupi punjenje, istrese ga i očisti od peska pa se kočoperno okrenu nazad 
prema moru. 

»To je ono što je Ignjacio verovao i bilo je bolje da tako veruje.« 

»A rekao si da ništa ne možeš uraditi jer nemaš ruku.« 

»Ja sam ti isto tako rekao da ću te tretirati kao što će te tretirati društvo kad budeš 
bio izlečen, to je moja priroda. Posle svega, da li još veruješ u sve što sam ti pričao? 
Nikolas, ti si sada uzbuđen zbog toga što je Dijana mrtva.« 

»Morao si da je zaštitiš!« 

»Umirući ona je nekom, vrlo važnom, pomogla. Njene prognoze su bile loše; ona je 
stvarno jedino želela smrt a ovo je bila smrt koju sam ja izabrao za nju. Možeš je zvati 
smrću dr Ostrva, smrt koja bi mogla pomoći nekom. Sada si sam ali će uskoro u ovom 
segmentu biti još pacijenata, a ti ćeš im pomoći — ako budeš mogao — i verovatno će 
oni tebi pomoći. Da li shvataš?« 

»Ne«, reče Nikolas. Baci se na pesak. Vetar je jenjavao, ali je kiša žestoko padala. 
Razmišljao je o viziji koju je jedanput imao i koju je dan pre opisivao Dijani. »To nije kraj 
puta kakav sam ja zamislio«, šaputao je. Bio je to pisak duboko iz njegovog grla. 
»Nikako da se nešto okrene na dobro.« 

Talasi, vetar, šuštavo palmino lišće, kiša koja je padala, majmuni što su sišli na 
obalu da bi tražili hranu, rekoše: »Odlazi-vrati se-ne pokreći se.« 

Nikolas pritisnu kolenima svoje prestrašeno lice ljuljajući se napred-nazad. 

»Ne pokreći se.« 

Dugo je još vremena sedeo dok mu je kiša kvasila ramena, a pokisli i veseli majmuni 
se tukli oko njega. Kada je na kraju digao glavu, bilo mu je na licu nešto osobeno, nešto 
što je ranije postojalo samo kao mogućnost, a uz to i praznina i izraz iznenađenja. Usne 
mu se pokrenuše, a zvuk bese glas gluvonemog koji pokušava da govori. 

»Nikolas je otišao«, rekoše talasi. »Nikolas koji je bio desna strana tvog tela a leva 
polovina tvog mozga, njega sam stavio u katatonično stanje; u ostatku svog života on će 
biti ono što si mu nekad bio ti — ili još manje. Da li razumeš?« 

Dečak klimnu glavom. 

»Zvaćemo te Kenet, onaj nemi. I ako Nikolas pokuša da se ponovo vrati, Kenet, ti ga 
moraš potisnuti — ili ćeš se vratiti u ono što si bio.« 

Dečak po drugi put potvrdno klimnu glavom a zatim poče da sakuplja ugarke iz 
vatre što se gasila. Talasi kao da su pevali sami sebi: 


»Divlji su valovi noćas... 
Preko ostrva Sado uzdižu se 
Nemi oblaci zvezda. « 


Odgovora nije bilo. 

DŽIN VULF 


»Pisao sam godinama рге nego što sam 
išta prodao« kaže Džin Vulf (Gene Wolfe) 
u intervjuu u Lokusu 276, od januara 
1984. »Počeo sam da pišem negde 
početkom 1957, ali ništa nisam uspeo da 
prodam do 1965. Bilo je to dugo, dugo 
vreme. Nisam znao kako da prodajem 
priče. Morao sam da naučim i to, a ne 
samo da pišem..« 

Vulf je rođen 1931. godine u Njujorku, 
detinjstvo je proveo uglavnom u Hjus- 
tonu (u Teksasu), učestvovao je u ko- 
rejskom ratu, potom je na univerzitetu u 
Hjustonu diplomirao i postao inženjer 
mehanike. Radio je kao inženjer, zatim je 
postao urednik jednog poznatog stručnog 
(inženjerskog) časopisa — i na tom poslu 
se zadržao jedanaest godina, sve do 
1984. godine. Da li je prijatno ostaviti 
tako radno mesto i postati slobodni 
umetnik? »Ovaj posao mi se sviđa«, re- 
kao je napuštajući ga. »Imam sopstvenu 
kancelariju sa tepihom na podu, leskovim 
radnim stolom i lesko-vom policom za 
knjige, sa sekretaricom koja uđe kad je 
pozovem, i sve u tom fazonu, imam i fond 
za reprezentaciju i dobru platu. Takvo 
mesto je veoma teško napustiti. Ali 
napuštam ga ( ... ). Hoću više da pišem. 
Hoću više da putujem.« 

Ono što kaže da je prodao 1965. 
godine, stvarno se pojavilo tek 1967. u 
antologiji Orbit 2 kojoj je urednik bio 
Dejmon Najt. Bila je to priča »Obrt 
zamke« (»Тгір, Trap«). Prva njegova 
značajna priča bila je polu — fantazijska 
»Ostrvo dr Smrti, i druge priče« (1970) o 
dečaku koji se povlači pred grubim 
svetom odraslih u jednostavniji svet stri- 
pova. Usledio je »obrnuti nastavak«, 
priča »Smrt dr Ostrva« (1973) o psi- 
hijatrijskom lečenju jednog deteta u 
veštačkoj okolini, zatim »Doktor ostrva 
smrti« (1978) o kriogenisanom zatvore- 
niku na putu ka besmrtnosti. 

Vulf je oscilirao između fantazije i SF, 
možda da bi širio svoje tematske okvire. 

»Ne želim da napravim SF roman koji je 
neko drugi već napravio. Ne želim da 
uradim nešto što je Džek Vilijamson 
uradio bolje još 1945. godine«, kaže Vulf. 

O prirodi nekih Vulfovih romana jasno 
govori ono što se desilo 1981. godine; 


njegov roman Senka mučitelja (Тһе 
Shadow of the Torturer) nominovan je za 
SF nagradu »Nebula« i takođe za jednu 
od istaknutih nagrada ға fantaziju, 
»Fantasy Award«; u SF konkurenciji tada 
nije pobedio ali u fantazijskoj jeste. Već 
sle-deće godine za roman iz te iste serije 
(»Novog sunca«) Kandža pomiritelja (The 
Claw of the  Conciliator) dobio je 
»Nebulu«. Treći roman iz iste serije, 
Liktorov mač (The Sword of the Lictor) 
nominiran je i za »Huga« i za »Nebulu« 
1982, nije ih dobio — ali je dobio 
»Lokusovu« nagradu za fantaziju. 

Priči »Ostrvo doktora Smrti« nagrada 
»Nebula« je izmakla »za dlaku«, a priča 
»Smrt dr Ostrva« је »Nebulu« dobila, 
tako da je jedna takva nagrada ipak 
otplovila u ovaj Vulfov arhipelag. (čuli 
smo da sprema i četvrto »ostrvo«, priču 
koja će se zvati »Smrt  ostrvskog 
doktora«.) Veoma je poznat njegov SF ro- 
man, nastao spajanjem nekoliko novela, 
Peta glava Kerbera (1972). Tokom 1980- 
tih godina objavio je seriju fantazijskih 
romana mača — i — vrača pod zajed- 
ničkim nazivom Knjiga Novog sunca. A 
ako vam se ne sviđaju njegove fantazijske 
citadele Autarha, senke mučitelja, vojnici 
izmaglice i druge slične stvari, imate 
njegov roman Slobodni žive slobodno 
(Free Live Free, 1985) o kući predviđenoj 
za rušenje zbog izgradnje autoputa, u 
kojoj se okuplja čudno društvo slobodnih 
ali izgubljenih. Možemo pretpostaviti da 
će sada, kad se posvetio samo pisanju, 
ovaj precizni stilista i vešti evokator lepih, 
dalekih svetova dati još mnogo dobrih 
tekstova — i to tačno takvih koje Džek 
Vilijamson nije napisao bolje 1945. 
godine. 


Pol Anderson 
GIBRALTARSKI PAD 


Poul Anderson: 
GIBRALTAR FALLS, 1975 


Prevod sa engleskog: Aleksandar B. Nedeljković 


Bio je predviđeno da se ova baza Vremenske patrole zadrži samo tokom stotinu-i-- 


nešto godina unutrašnjeg toka. Tokom tog vremena, ovde će se malo ko zadržavati 
dugo, izuzimajući naučnike i članove ekipa za tehničko održavanje. Iz tog razloga baza je 
bila mala, sačinjena od jedne stambene i nekolicine servisnih zgrada, praktično 
izgubljena u ovoj zemlji. 

Pet i po miliona godina pre nego što se rodio, Tom Nomura je konstatovao da je 
jug Iberijskog poluostrva još strmiji nego u njegovim uspomenama. Bregovi su se oštro 
uspinjali ka severu pretvarajući se u niske planine koje su kao zid ograničavale nebo, 
isprovaljivane kanjonima gde su senke ležale, plave. Bejaše to sav predeo, na koji je 
zimi kiša padala žestoko ali kratkotrajno; leti su se potoci ovde sužavali do mlazića ili ni 
do čega a trave su ostajale spržene do žutila. Na velikim međusobnim razmacima rasli 
su drveće i žbunje, trnje, mimoza, akacija, borovi, aloje; oko rupa sa vodom, palme, 
paprati, orhideje. 

Ipak, ti krajevi su bili bogati životom. Sokolovi i lešinari uvek su lebdeli u bezob- 
ličnim nebesima. Milionska krda su pasla i mešala se; bila su sačinjena od više desetina 
vrsta ponija sa prugama potut zebre, ali nailazili su i primitivni nosorozi, pa okapiju 
slični preci žirafe, ponekad mestodont — sa proređenim crvenim krznom i ogromnim 
kljovama — ili neobični slonovi. Među grabljivcima i lešinarima bili su i sabljozubi 
tigrovi, zatim rane forme velikih mačaka, hijene, i trčkavi zemaljski čovekoliki majmuni 
koji su ponekad išli samo na zadnjim nogama. Mravinjaci su se uzdizali po dva metra u 
vazduh. Mrmoti su zviždali. 

Mirisalo je na seno, paljevinu, upečenu balegu i toplo meso. Kad bi se vetar razbu- 
dio, navaljivao je hučeći, bacao prašinu i vrelinu u lice. Često je zemlja odzvanjala uda- 
rima kopita, ptice su grajale ili zveri trubile. Noću je padala iznenadna ledena hladnoća, 
a zvezda je bilo toliko da čovek nije mnogo primećivao tuđinstvenost njihovih 
konstelacija. 

Tako je bilo donedavno. I, u ovom času, velike promene još nisu bile vidljive. Ali 
stoleće grmljavine je počelo. Kad se ono okonča, ništa više neće biti isto. 


Mensi Everard je posmatrao Toma Namuru i Felizu a-Rah tokom jednog žmirkavog 
trenutka pre nego ško se nasmešio i rekao: »Neka, hvala. Ja ću danas samo da se 
vrzmam ovuda negde. Vi idite i provedite se veselo.« 

Da li se jedan očni kapak ovog krupnog, krivonosog, prosedog čoveka malo spustio 
prema Nomuri? Tom Nomura u to nije mogao biti siguran. Obojica su poticali iz istog 
miljea, štaviše iz iste države. To što je Everard regrutovan iz Njujorka godine 1954. naše 
ere, a Nomura iz San Franciska 1972, nije moglo činiti primetnu razliku. Potresi te gene- 
racije bili su kao pucanje mehurova od sapunice u poređenju sa onim ško se dogodilo 
ranije i onim što će se dogoditi kasnije. Međutim, Nomura tek što je izašao iz Akade- 
mije; iza sebe je imao tek dvadeset i pet godina življenja. Everard nije kazivao koliki je 
dosadašnji zbir njegovih putovanja po trajanju sveta; a tako nešto pogoditi bilo je, s 
obzirom na terapiju za dugovečnost koju je Patrola omogućavala svojim pripadnicima, 
nemoguće. Nomura je naslućivao da se taj Slobodni agent do te mere nagledao 
egzistencije, da mu je sad straniji nego Feliz — koja je rođena dva milenijuma posle njih 
dvojice. 

»Vrlo dobro, onda hajdemo«, reče ona. Nomura je smatrao da njen glas, iako oštar 
i odsečen, pretvara temporalski jezik u muziku. 

Siđoše sa verande i pođoše preko dvorišta. Nekoliko drugih patrolista ih je 
pozdravilo, usmeravajući zadovoljstvo ka njoj. Nomura je bio sa njima saglasan. Bila je 
mlada i visoka, crte njenog lica bile su jake, sa povijenim nosem, ublažene krupnim 
zelenim očima, velikim pokretljivim ustima, a kosa joj je, iako odrezana pored ušiju, 

blistala mrko-crvenom bojom. Uobičajena siva svepokrivajuća uniforma i robusne čizme 
nisu mogli sakriti njenu figuru niti gipkost njenog koraka. Nomura je znao da ni on sam 
ne izgleda loše — zdepasto građen ali elastičan, sa pravilnim crtama lica i visokim 
jagodicama lica, tamnom kožom — ali pored nje se osećao bezličnim. 

l iznutra, pomisli on. Kako može Patrolist koji se tek ispilio — nije čak predviđen ni 
za policijske dužnosti, nego samo prirodnjačke — kako može takav da kaže jednoj 
aristokratkinji Prvog matrijarhata da se zaljubio u nju? 

Tutnjava koja je uvek ispunjavala vazduh, čak i ovoliko kilometara od slapova, 
njemu se činila kao pesma nekog hora. Da li je on to samo zamišljao, ili je stvarno 
osećao kako se večito podrhtavanje prostire kroz tle i penje u njegove kosti? 

Feliz je otvorila jedan hangar. Unutra je bilo nekoliko hopera, koji su ličili na bez- 
točkovne dvosede motorcikle, imali anti-gravitacioni pogon i bili sposobni da preskoče 
nekoliko hiljada godina. (Ti hoperi, i njihovi sadašnji jahači, doneti su ovamo pomoću 
teško-teretnih šatlova.) Na njen hoper je bila natovarena oprema za snimanje. Nije 
uspeo da ubedi Feliz da će zbog toga hoper biti pretovaren, a znao je da mu ona nikad 
ne bi oprostila kad bi je ocinkario. Kad je pozvao Everarda — po činu najstarijeg oficira 
u bazi, mada prisutnog često radi odmora — da danas pođe sa njima, učinio je to u 
nekoj mutnoj nadi da će Everard videti taj teret i narediti joj da deo prebaci na hoper 
svog asistenta. 

Uskočila je u sedlo. »Haj'mo!« reče ona. »Ovo jutro već stari.« 

Pojahao je svoje vozilo i dotakao kontrole. Oboje kliznuše napolje i u visinu. Na 
visini orlova, pođoše horizontalno i pojuriše ka jugu, gde se Okeanska reka sručivala u 
sredinu Sveta. 


Slojevi izmaglice bačene uvis večno su oivičavali taj horizont, kao srebro koje se dimi i 


zalazi u azur. Ako je čovek prilazio slapovima pešice, ti slojevi su se nadnosili kao da će 
pasti na njega. Nešto dalje, univerzum se komešao sivilom, uzdrman urlikom, gorak na 
ljudskim usnama, tu gde je voda jurila sa stena i probijala sebi putanju kroz blato. Ta 
hladna slana magla bila je toliko gusta da nije bilo bezbedno disati je duže od nekoliko 
minuta. 

Gledan iz visine, prizor je ulivao još više strahopoštovanja. Čovek je tu mogao 
posmatrati okončavanje jedne geološke epohe. Milion i po godina bazen Mediterana je 
ležao suv, bio je pustinja. Sad se Herkulova kapija otvorila, i Atlantik se ulivao unutra. 

Osećajući kako oko njega struji vetar stvoren brzim letenjem, Nomura poče da zuri 
zapadno, preko nemirne, raznobojne, penom komplikovano prošarane ogromnosti. 
Video je kako teku struje, usisane prema novostvorenom jazu Evrope i Afrike. 
Sukobljavale su se na tom jazu, uvijale, stvarale beli i zeleni haos čija je silina odjekivala 
od zemlje do neba i natrag, razvaljivale su čitave litice, potapale cele doline, pokrivale 
obalu penom koja se prostirala kilometrima preko kopna. Sa tog mesta je debeli mlaz, 
snežnobeo u svojoj razbesnelosti ali razrezan munjama modrog smaragda, izbijao iz 
trinaest-kilometarskog zida između dvaju kontinenata, ričući. Mlaz se komešao ka 
visinama i zatamnjivao sliku bujice kojom se more ulivalo u prazninu. 

Kroz oblake vodene prašine kovitlale su se duge. Na ovoj visini buka je bila 
svedena samo na struganje gigantskog vodenog točka. Nomura je jasno čuo Falizin glas 
iz svog prijemnika, kad je zaustavila vozilo i digla ruku. »Секај. Hoću još nekoliko 
snimaka pre nego što produžimo.« 

»Zar ih nemaš dosta?« upita on. 

Stigoše ublažene reči. »Kako može jednog čuda biti dosta?« 

Njegovo srce poskoči. Nije vojnikuša, rođena da zapoveda krdu potčinjenih. Uprkos 
svojoj mladosti i navikama u mladosti, nije to. Oseća stravu i lepotu, da, ima osećaj da 
gleda boga kako radi ... 

Ironično se isceri samome sebi: a i morala bi! 

Jer, posle svega, njen je zadatak bio da napravi kompletno-čulni snimak cele ove 
stvari, od samog početka pa sve do dana kad je, stotinu godina kasnije, bazen ispunjen i 
more počelo da pljuska blagim talasićima tamo gde će ploviti Odisej. Za to će joj biti 
potrebni meseci njenog vremena življenja. (! mog, molim, i mog.) Svi pripadnici 
organizacije želeli su da iskuse ovu grandioznost; čežnja ka avanturama bila je maltene 
zahtev još pri regrutovanju. Ali nije bilo izvodljivo slanje velikog broja ljudi toliko daleko 
»niz stepenice« i njihovo zbijanje u tako uzan segment vremena. Većina će morati to da 
iskusi preko posrednika. Šefovi Patrole ne bi ni poveravali osobi koja nije talentovan 
umetnik zadatak da proživi ove prizore za sve njih i zabeleženo prenese svima. 

Nomura se prisetio zaprepašćenja koje je osetio kad mu je dat zadatak da asistira 
Felizi. Patroli i ovako nedostaje ljudstva; zar može sebi dozvoliti da ima umetnike? 

Kad se javio na onaj tajanstveno sročeni oglas, prošao kroz nekoliko zbunjujućih 
testova, a onda saznao za postojanje intertemporalnog saobraćaja, Nomura je pitao da 
li su policijski i spasilački poduhvati izvodljivi i tad mu je odgovoreno da najčešće jesu. 
Uvideo je da je potreban i administrativni personal to jest činovništvo, zatim nastanjeni 
agenti koji trajno borave u određenim epohama, pa istoričari, antropolozi, i, da, 
prirodni naučnici kao što je on. Tokom ovih nedelja koje su proveli radeći zajedno, Feliz 
ga je ubedila da je prisustvo nekolicine umetnika vitalno u bar isto tolikoj meri. Čovek 
ne živi samo od hleba, a ni od naoružanja, administrativnih i drugih papira, teza, golih 
praktičnosti. 

Ponovo je spakovala svoje aparate. »Dolazi«, naredila mu je. Kad je sevnula na 
istok ispred njega, njena je kosa uhvatila jedan sunčev zrak i zasijala kao rastopljena. 
Kaskao je nemo njenim tragom. 


Dno mediteranskog bazena ležalo je oko tri kilometra ispod nivoa mora. Uviruća voda 


je uglavnom uspevala da savlada tu visinsku razliku unutar osamdeset — kilometarskog 
tesnaca. Zapremina utoka je iznosila oko četrdeset dve hiljade kilometara godišnje, 
stotinu Viktorijinih vodopada ili hiljadu Nijagara. 

Tako su izgledale statistike. Realnost se sastojala od urlajuće vode, bele, vodenom 
izmaglicom ogrnute, zemljocepajuće, gorotresne; ljudi su ovu stvar mogli čuti, videti, 
osetiti, omirisati, okusiti; ali ne i zamisliti. 

Tamo gde je tesnac postajao širi, tok je bivao smireniji, tako da je more na kraju 
teklo zeleno i crno. Onda su se i izmaglice smanjivale i pojavljivala su se ostrva, nalik na 
brodove koji su stvarali gigantske pramčane talase; i tu je život mogao opet da raste ili 
da se spase odlaskom na obalu. Ipak, pre kraja stoleća, većina tih ostrva biće erozijom 
uništena, a veliki deo živih bića pomreće u vremenskim prilikama koje će postati 
neobične. Jer ovaj događaj će pomaći planetu iz epohe miocena u epohu pliocena. 

Leteći dalje, Nomura nije čuo sve manje buke nego, naprotiv sve više. lako je tok 
vode ovde bio mirniji, zvuci su bili dublji, rasli su i jačali dok se nije počelo činiti da se 
čitavo nebo pretvorilo u bronzano zvono. Prepoznao je uzvisinu čiji će dobro ostrugani 
ostatak jednog dana nositi naziv »Gibraltar«. Nedalko odatle, slapovi tridesetak 
kilometara široki padali su sa približno polovine ukupne visine. 

Vode su užasavajućom lakoćom klizile preko tog ruba. Bile su staklastozelene 
naspram tamnih litica i mrke trave kontinenata. Sa viših delova slapova otplamsavao je 
sunčani sjaj. Sa dna se valjala druga masa oblaka, belih, zahvaćenih neprestanim 
vetrovima. Onostran tih oblaka širila se plava površina, jezera gde su reke klesale 
kanjone; jezero je zadiralo sve dalje i dalje preko alkalnog svetlucanja, preko kovitlaca 
prašine i fatamorganskih treptaja užarene zemlje koja će biti pretvorena u more. 

Urlalo je, rikalo, mlelo. 

Feliz je opet zaustavila svoju letilicu u vazduhu. Nomura se zaustavi pokraj nje. Bili 

su visoko; vazduh je oko njih bio resko hladan. »Danas«, reče ona, »Želim da izvučem 
impresiju čiste ogromnosti. Poleteću do samog vrha, snimajući usput, a onda nadole.« 

»Ne suviše blizu«, upozorio ju je. 

Narogušila se. »To ću ja oceniti.« 

»Pa, ja ... ovaj ... ne pokušavam da ti komandujem niti išta slično.« Ne bih ni smeo, 
ja, plebejac, pa još i muškarac. »Сіѕїо mi učini uslugu, molim te ... » Nomura je žmirnuo, 
neugodno žacnut sopstvenom nespretnošću u izražavanju » ... budi pažljiva, važi? 
Mislim, važna si mi.« 

Obasjao ga je njen osmeh. Nagnula se jako kroz svoje bezbednosne kaiševe da bi 
ga uhvatila za ruke. »Hvala ti, Tom.« Sledećeg trenutka, uozbiljeno: »Ljudi kao ti omo- 
gućuju mi da shvatim šta nije u redu u epohi iz koje dolazim.« 

Često mu se obraćala ljubazno: zapravo, gotovo uvek. Da je bila neka kreštava 
militaristkinja, ne bi on noću ostajao budan pa ma koliko privlačno izgledala. Pitao se 
nije li, možda, počeo da voli Feliz onda kad je po prvi put primetio koliko se ona savesno 
trudi da ga tretira kao ravnopravnog. To njoj nije bilo lako jer je u Patroli bila gotovo 
isto onako nova kao i on — baš kao što muškarcima iz drugih zona nije bilo lako da 
poveruju, duboko u sebi gde je to stvarno važno, da ona ima iste sposobnosti kao i oni i 
da je u redu da ih u celosti koristi. 

Nije mogla da zadrži to svečano držanje. »Hajde!« povikala je. »Požuri! Ovako 
strmi pad neće potrajati ni dvadeset godina!« 

Njena mašina je pojurila kao odapeta strela. Naglim pokretom je spustio na lice 
zaštitni vizir svog šlema i sjurio se za njom noseći trake, energetske i druge pomoćne 
elemente. Budi obazriva, molio je on, o, budi obazriva, draga moja. 

Znatno mu je izmakla. Video ju je kao kometu, kao vilin — konjica, sve oko nje bilo 
je živopisno i hitro, ocrtavala se kao figura koja upravo objahuje kilometar i po visoku 
masu oburvane morske vode. Buka je u njemu rasla dok najzad nije istisla sve drugo, 
ispunjavajući njegovu lobanju svojom zlokobnošću. 

Metrima udaljena od tih voda, okrenula je svoj hoper ka provaliji. Glava joj je bila 
zabijena u kutiju načičkanu indikatorima, ruke su radile oko mnogobrojne kontrolne 
dugmadi, pilotirala je samo kolenima. Slana vodena magla poče da zamagljuje Nomurin 
vizir. Aktivirao je samočistač. Turbulencija ga je dohvatila svojim kandžama; njegov 
hoper se zateturao. Ubodoše ga bolom njegove bubne opne, zaštićene od zvuka ali ne i 
od promene pritiska. 

Dospeo je sasvim blizu Feliz, kad njeno vozilo polude. Video ga je kako se vrti oko 
sebe, udarla o zelenu ogromnost, i kako je, zajedno sa Feliz, progutano. Svoj krik nije 
mogao čuti kroz grmljavinu. 

Prekidač za brzinu je okrenuo dokraja, obrušio se za njom. Samo neki slepi instinkt 
— dalije to bilo to? — omogućio mu je da skrene i udalji se, u času kad je trebalo još 
nekoliko centimetara pa da bujica zgrabi i njega. Feliz više nije bila na vidiku. Postojao 
je samo vodeni zid, oblaci dole, nemilosrdna plava smirenost gore, buka koja ga je 
grabila svojim čeljustima i tresla kao da hoće da ga rastrgne, i hladnoća, i vlaga, i na 
njegovim usnama so sa ukusom suza. 

Pobegao je da pozove pomoć. 


Napolju je blistalo podne. Zemlja je imala izgled izbeljenosti, ležala je bez pokreta i, sa 
izuzetkom jedne ptice lešinarke, bez života. Glas su imali jedino daleki vodopadi. 

Kucanje koje se začulo na vratima njegove sobe diglo je Nomuru iz postelje i na 
noge. Kroz puls istog časa ubrzan, on graknu: »Uđi. Uđi, 'ajde.« 

Ušao je Everard. lako su aparati za erkondišn radili, na Everardovoj odeći su se 
videle mrlje znoja. Grizao je neupaljenu lulu, hodao klonulih pleća. 

»Sta se čuje?« upita Nomura molećivo. 

»Kao što sam se plašio. Ništa. Nikada se nije vratila kući.« 

Nomura je utonuo u jednu stolicu, zureći pred sebe. »Sigurni ste?« 

Everard je seo na krevet, koji je pod njegovom težinom zaškripao. »Da. Kapsula sa 
porukom je upravo stigla. U odgovoru na vaše pitanje, i tako dalje, agent Feliz a-Rah se 
posle zadatka na Gibraltaru nije javila na raport u bazu u svojoj zavičajnoj epohi, i o njoj 
nikakvi dalji podaci ne postoje.« 

»Ni u kojoj eri?« 

»S obzirom kako se agenti kreću kroz vreme i prostor, niko ne vodi dosijea o njima, 
niko sem možda Danelijanaca.« 

»Pitajte njih!« 

»Da li zamišljaš da bi odgovorili?« skresa Everard. Danelijanci su supermeni daleke 
budućnosti, osnivači i krajnji gospodari Patrole«. Everard steže jednu krupnu pesnicu na 
svom kolenu. »l ne kaži ті da bismo mi obični smrtnici mogli da vodimo detaljniju 
evidenciju kad bismo hteli. Jesi li proverio svoju ličnu budućnost, sinko? To da radimo, 
ne želimo, i — gotovo.« 

Grubost ga je napustila. Pomakao je lulu u svome stisku i rekao najblažim tonom: 
»Ako živimo dovoljno dugo, nadživimo one do kojih nam je bilo stalo. Uobičajena 
ljudska sudbina: naša organizacija u tom pogledu nije ništa posebno. Ali žao mi je što si 
ti morao da naletiš tako mlad.« = 

»Zanemarite vi mene!« uzviknu Nomura. »Sta ćemo sa njom?« 

»Jest ... Razmišljao sam o tvom izveštaju. Pretpostavio bih da su vazdušna struja- 
nja oko tih slapova varljiva i gore nego varljiva. To je trebalo i očekivati, jakako. 
Pretovaren, njen hoper je bilo teže kontrolisati nego što je uobičajeno. Neki vazdušni 
džep, neka anomalija, ili već šta, uglavnom nešto takvo ju je zahvatilo bez upozorenja i 
bacilo u struju.« 

Nomurini prsti su se preplitali i puzili jedni preko drugih. »А od mene se očekivalo 
da pazim na nju.« 

Everard odmahnu glavom. »Ne kažnjavaj sebe još jače. Ti si bio prosto njen 
asistent. Trebalo je da bude obazrivija.« 

»Ali — prokletstvo, mi je još možemo spasti, a vi nam to nećete dozvoliti?« 
Nomura napola kriknu. 

»Stoj«, upozorio ga je Everard. »Smesta prestani.« 

Nikad ovo ne kaži: nekoliko patrolista bi moglo pojahati natrag kroz vreme, 
dohvatiti Feliz pomoću vučnih zraka i izvući je iz ponora. Ili bih ja mogao javiti njoj i 
ranijem-samome-sebi da treba biti oprezan. To se nije dogodilo, prema tome neće se 
dogoditi. 

To se NE SME dogoditi. 

Jer prošlost postoje uistinu promenljiva, čim je mi pomoću svojih mašina pretvo- 
rimo u svoju sadašnjost. Ako smrtnik ikad uzme toliku moć u ruke, gde će se promene 
završiti? Počnemo spašavajući jednu slatku devojku; produžimo pokušajem da spasemo 
Linkolna — ali neko drugi pokuša da spase Konfederaciju južnih država — Ne, vreme se 
ne srne poveriti nikome sem bogu. Patrola postoji radi čuvanja onoga što je stvarno. 
Ljudi Patrole ne smeju napadati taj kredo baš kao što ne smeju napadati sopstvene 
majke. 

»Izvinjavam se«, promumla Nomura. 

»U redu je, Tom.« 

»Ne, ja ... mislio sam ... kad sam je video kako nestaje, prva misao mi je bila da 
bismo mogli da se okupimo, odjašemo nazad baš u taj trenutak і iščupamo је... « 

»Prirodna pomisao kod čoveka. Stare navike u mišljenju umiru teško. Činjenica je 
da to nismo učinili. lonako su izgledi da bi to bilo odobreno nikakvi. Suviše je opasno. 
Teško bismo mogli sebi dozvoliti da izgubimo još ljudi. A ne bismo mogli nikako, kad 
naša sopstvena evidencija pokazuje da bi taj pokušaj spašavanja bio unapred osuđen na 
propast čak i ako bi bio izvršen.« 

»Zar ne postoji nikakav način da se to zaobiđe?« 

Everard je uzdahnuo. »Nijednog se ne mogu setiti. Pomiri se sa sudbinom, Tom.« 
Oklevao je, »Mogu li ... mogu li išta učiniti za tebe?« 

»Ne.« Ta reč se grubo otrgla iz Nomurinog grla. »Sem da me neko vreme ostavite 
samog.« 

»Naravno.« Everard ustade. »Nisi ti bio jedini koji je o njoj puno razmišljao«, pod- 
seti ga, i ode. 

Kad su se vrata za Everardom zatvorila, zvuk vodopada kao da poče da narasta, 
meljući, meljući. Nomura je zurio u prazninu. Sunce je prešlo zenit i počelo veoma 
sporo da klizi ka noći. 

Trebalo je smesta da se bacim za njom. 

I da rizikujem svoj život. 

Onda zašto ne poći sa njom u smrt? 

Ne. To je nerazumno. Dve smrti ne čine jedan život. Ne bih mogao da je spasem. 
Nisam imao ni opremu ni — razumni postupak je bio, otići po pomoć. 

Ali pomoć mi je uskraćena — da li voljom čoveka, ili voljom sudbine, to nije ni 
bitno, je ' tako? — i zato Feliz ode. Struja ju je bacila u zaliv, imala је momenat straha a 
onda je svest izbijala iz nje, a onda ju je na dnu struja rastrgla, raskomadala, razasula 
komadiće njenih kostiju preko dna jednog mora po kome ću ja, kao mladić, na jednom 
letovanju ploviti, nesvestan da postoji Vremenska patrola i da je nekad postojala jedna 
Feliz. O, bože, želim da moj prah leži pokraj njenog, pet i po miliona godina od onog 
časa! 

Vazduhom se dovalja udaljena kanonada, a kroz tle i pod dopreše drhtaji. Vero- 
vatno se neka podsečena stenovita litica obrušila u bujici. Upravo scenu takve vrste bi 

Feliz volela da uhvati. 
»Volela bi?« viknu Nomura skačući iz stolice kao oluja. Pod je ispod njega 
nastavljao da vibrira. »I uhvatiće!« 


Trebalo je da konsultuje Everarda, ali se plašio — možda nepotrebno, samo zbog 
ophrvanosti bolom i zbog neiskustva — da će mu dozvola biti uskraćena i da će smesta 
biti poslat »uz stepenice«. 

Trebalo je da se prvo odmori nekoliko dana, ali se plašio da će se svojim 
ponašanjem odati. Umesto prirode, moraće da mu pomogne stimulaciona pilula. 

Trebalo je da proveri rad vučnog aparata, a ne da taj aparat prošvercuje u teretnoj 
kutiji svog vozila. 

Kad je krenuo svojim hoperom, video ga je jedan patrolist i pitao ga kuda će. »Da 
se provozam«, odgovorio je Nomura. Ovaj saosećajno klimnu glavom. Možda nije 
naslućivao da je propala jedna ljubav, ali gubitak drugarice je i te kako težak. Nomura se 
potrudio da dobro zamakne za severni horizont, a onda je okrenuo ka morepadu. 


N: levu i desnu stranu se prostiralo dalje nego što je on mogao pogledom da dohvati. 


Ovde, na više od pola puta niz liticu zelenog stakla, sama zakrivljenost planete je 
skrivala krajeve ovih slapova od njega. A kad je ušao i u oblake pene, obavila ga je 
belina, uskomešana, peckava. 

Vizir njegovog šlema ostajao je čist, ali ono što se moglo videti zurenjem uvis duž 
ogromnosti bilo je istrzano. Slem mu je štitio uši ali nije mogao odbiti oluju koja je 
cvokotala njegovim zubima i klepetala njegovim srcem i skeletom. Vetrovi su kovitlavo 
tukli, hoper je posrtao, Nomura se morao boriti za svaki centimetar kontrole. 

I naći tačno onu sekundu u kojoj ... 

Skakao je napred-nazad preko vremena, podešavao indikatore iznova, okretao 
glavni prekidač, naslućivao samog sebe mutno u izmaglicama, i kroz te iste izmaglice 
škiljio ka nebesima: pa opet i opet, a onda je odjednom bio onda. 

Dve svetlucave tačkice u daljini ... Video je udar jedne, njeno potonuće i pad, i 
letucanje druge tačkice koja je ubrzo pobegla. Vozač te druge tačkice nije video njega, 
vrebača iz ledenih slanih magli. Njegovo prisustvo nije ušlo ni u kakvu prokletu 
evidenciju. 

Pohitao je napred, ali prožet temeljitim strpljenjem. Ako bi bilo potrebno, mogao 
bi ovako da krstari tokom znatnog dela svog životnog trajanja, u potrazi za trenom koji 
će biti njegov. Strah od smrti, i čak svest da bi mogao naći Feliz već mrtvu, ostadoše 
samo kao polu-zapamćeni snovi. Elementarne sile su preuzele vlast nad njim. Postao je 
volja koja leti. 

Lebdeo je metar daleko od vode. Naleti oluje su pokušavali da ga bace u zahvat 
vode, kao što su bacili Feliz. Bio je za njih spreman, oslobađao se plešuću unazad, 
vraćao se da zuri — vraćao se ne samo kroz prostor, nego i kroz vreme, tako da je 
desetak njega tragalo po vodopadu u onom rasponu sekundi kad bi Feliz mogla biti još 
živa. 

Nije obraćao pažnju na druge sebe. Oni su bili samo etape kroz koje je već prošao 
ili kroz koje još mora da prođe. 

ENO! 

Mutni tamni oblik, zaklonjen vodama bujice, stumbao se mimo njega, na svom 
putu ka uništenju. Okrenuo je jedno kontrolno dugme. Vučni zrak zahvati njeno vozilo. 
Ali i njegov hoper se okrete i pojuri za njenim, nemoćan da istrgne toliku masu takvoj 
sili. 

Još je samo malo bilo potrebno pa da vode odvuku i njega, kad pomoć stiže. Dva 


52 


njegova hopera, tri, četiri, svi potegoše zajedno i izvukoše Feliz. Visila je u svojim 
bezbednosnim kaiševima, stravično opuštena. Nije joj odmah pohitao. Prvo je otišao na 
nekoliko kratkih izleta u vreme, gde je svaki put učestvovao kao još jedan od pomagača 
u izvlačenju nje i sebe. 

Kad su ostali, najzad, sami među maglama i furijama, i kad je ona bila slobodna i u 
njegovim rukama, bio je spreman da probuši i rupu u nebu ako bi to bilo potrebno, 
samo da bi našao obalu na kojoj bi se mogao brinuti o njoj. A ona se pomakla, žmirnula 
i otvorila oči, i malo kasnije mu se nasmešila. Tad je zaplakao. 

Pokraj njih, okean je tutnjao dalje. 


o zalazak sunca, do koga je Nomura tada preskočio krećući se napred, takođe nije 


bio ni u čijoj evidenciji. Obojio je zemlju zlatom. Slapovi su nesumnjivo morali planuti 
njime. Njegova je pesma odjekivala pod zvezdom večernjačom. 

Feliz je uzdigla jastuke uz ploču uzglavlja, sela uspravnije u postelju gde se odma- 
rala, i rekla Everardu: »Ako ga prijavite da je prekršio pravila ili neku drugu mušku 
glupost koja vam može pasti na pamet, onda ću ja takođe da napustim vašu prokletu. 
Patrolu.« 

»О, ne.« Krupni čovek je uzdigao dlan kao da zaustavlja neki napad. »Molim te. 
Nisi dobro razumela. Samo sam hteo da kažem da smo u malčice nezgodnoj poziciji.« 

»Na koji način?« pitao je Nomura koji je sedeo na stolici i držao Feliz za ruku. »Ni- 
је mi bilo naređeno da to ne pokušam, je / tako? E, u redu, od agenata se očekuje да 
čuvaju svoje živote ako mogu, jer su korisni organizaciji. Zar iz toga ne sledi da je 
spašavanje života drugog agenta takode koristan poduhvat?« 

»Ma jeste. Sigurno.« Everard se šetkao tamo-amo. Pod njegovim čizmama pod je 
podrhtavao, jače nego od bubnjanja potopnih voda. »Niko se ne svađa sa uspehom, čak 
ni u mnogo čvršćim organizacijama nego što je naša. Zapravo, Tom, inicijativa koju si 
danas pokazao ukazuje da imaš dobre perspektive u budućnosti, veruj mi.« Kad se 
iscerio oko drške lule, osmeh ispade nekako nakrivljen. »A kad je reč o starom borcu 
kao što sam ja, oprostiće mi se ako sam bio odveć spreman da odustanem.« Uz treptaj 
tuge: »Video sam toliko beznadno izgubljenih.« 

Stao je, okrenuo se prema njima, i saopštio: »Ali ne možemo imati nepovezane 
krajeve. Činjenica je da na spisku njene jedinice na piše da se Feliz a-Rah ikada vratila.« 

Njihove se šake jače stisnuše jedna oko druge. 

Everard im se nasmeši — setnim, ali ipak osmehom — a onda nastavi: »Ali nemoj- 
te se plašiti. Tom. Ranije si se pitao zašto mi, bar mi obični ljudi, ne vodimo čvršću 
evidenciju o kretanju naših. Da li sad uviđaš razlog?« 

»Feliz a-Rah«, nastavi on, »se nikad nije vratila u svoju polaznu bazu. Mogla je po- 
setiti svoj raniji zavičaj, naravno, ali mi službeno ne pitamo šta agenti rade kad su na 
dopustu.« Udahnuo je duboko. »A što se tiče ostatka njene karijere, ako bi ona htela da 
pređe u neki drugi štab i da sebi uzme neko drugo ime, što da ne: svaki oficir dovoljno 
visokog čina može to da odobri. Eto, recimo, ja ... Mi u Patroli operišemo razlabavljeno. 
Ne usuđujemo se drugačije.« 

Nomura je shvatio i zadrhtao. 

Feliz ga je svojim glasom vratila u običan svet. »Ali ko bih mogla postati?« zapitala 
se. 

Nomura je te iskoristio kao priliku za uskakanje. »Pa dobro«, reče napola smejući 
se a napola grmeći, »kako bi zvučilo — gospoda Nomura?«. 


53 


Greg Bear 


MUZIKA KRVI 


Greg Bear: BLOOD MUSIC, 1983 


Prevod sa engleskog: Zoran Jakšić 


| | 


j 
/ 


ДЕ 


Muslim da u prirodi postoji princip na koji do sada niko nije skrenuo pažnju. Svakoga 


sata, nebrojene milijarde malih živih stvorova — bakterija, mikroba, »animalkula« — 
rađaju se i umiru, a da to nije mnogo bitno osim u sveukupnosti njihovog postojanja i 
nakupljanju njihovih sićušnih dejstava. Njihovi opažaji nisu duboki. Oni ne pate mnogo. 
Smrt stotine milijardi nema ni izbliza istu važnost kao jedna jedina ljudska smrt. 

Srazmerno veličini, u svim stvorovima, malim poput mikroba i velikim poput ljudi, 
postoji sveukupna jednakost »elana«*, baš kao što je presek grana visokog drveta u 
zbiru jednak preseku debljih grana iz kojih ove izrastaju, dok on odgovara masi debla. 

Takav je bar princip. Verujem da je Virdžil Ulam prvi čovek koji ga je prekršio. 

Prošle su dve godine otkako sam poslednji put video Virdžila. Moje uspomene na 
njega jedva da su odgovarale preplanulom, nasmejanom, ukusno odevenom gospodinu 
koji je stajao preda mnom. Dan ranije telefonom smo se dogovorili da ručamo zajedno i 
sada smo stajali jedan pred drugim pokraj širokih, dvostrukih vrata kafeterije za zapos- 
lene medicinskog centra Maunt Fridom. 

»Virdžile?« obratio sam se. » Мој bože, Virdžile!« 

»Baš mi je drago što te vidim, Edvarde«. Čvrsto mi je stegao ruku. Izgubio je deset 
ili dvanaest kilograma, a ono što je ostalo delovalo je čvršće, proporcionalnije. Na 
fakultetu, Virdžil je bio debeljuškasti, kuštravi, krezubi štreber koji je priključivao kvake 
od vrata na struju, poslužio nam jednom punč od kojeg nam se mokraća obojila u plavo 
i nikada nije izašao ni sa jednom devojkom osim Ajline Termagent, koja je delila mnoge 
od njegovih fizičkih karakteristika. 

»Izgledaš fantastično«, rekao sam. »Jesi li proveo leto и Kabu San Lukasu?« 

Stajali smo u redu pred tezgom i birali hranu. »Preplanulost«, rekao je i uzeo 
pakovanje čokoladnog mleka, »potiče od tri meseca sedenja ispod kvarcne lampe. Zube 
sam popravio nedugo nakon što sam te video poslednji put. Objasniću ti ostalo, ali 
treba nam mesto na kojem ćemo moći da razgovaramo a da niko ne prisluškuje«. 

Usmerio sam ga prema uglu za pušače, u kojem su se između šest stolova raz- 
mestila tri zagrižena pućkaroša. 

»Сиј, ozbiljno«, rekao sam kada smo istovarili tacne »Izmenio si se. Dobro 
izgledaš«. 

»Izmenio sam se više nego što možeš da zamisliš«. Glas mu je bio zloslutan na onaj 
način iz bioskopskih filmova, a rečenicu je izgovorio uz teatralno podizanje obrva. 
»Kako je Gejl?« 

Gejl je dobro, kazao sam mu, a radi kao vaspitačica u obdaništu. Venčali smo se 
prošle godine. Pogled mu se spustio na hranu — kriška ananasa, parče mekog sira i 
kolač sa kremom od banana — а onda je rekao, gotovo prelomljenim glasom. »Jesi li 
primetio još nešto?« 

Zažmirkao sam u koncentraciji. »Uh.« 

»Pogledaj pažljivije«. 

»Nisam siguran. Pa, da, više ne nosiš naočare. Kontaktna sočiva?« 

»Ne. Više mi to nije potrebno«. 

»I moderno se oblačiš. Ko te sada odeva? Nadam se da je isto toliko seksi koliko 
ima ukusa«. 

»Kendis nije — ne više — odgovorna za poboljšanje mojeg odevanja«, kazao je 
»Naprosto, dobio sam bolji posao i imam više novca za razbacivanje. Ispostavilo se da 
mi je za odevanje bolji nego za ishranu«. Nasmešio se starim Virdžilovim samopod- 
(*) pun naziv: elan vital — po Anre Lui Bergsonu, životna sila koja postoji u svim živim 
organizmima i odgovorna je za evoluciju (prev.) 
smešljivim osmehom, ali se to završilo neobičnim namigivanjem. »Kako god bilo, 
napustila me je, otpušten sam sa posla i živim od ušteđevine«. 

»Stani«, rekao sam. »Malo si previše navalio. Zašto ne kreneš jedno po jedno. Bio si 
zaposlen. Gde?x 

y Korporacija Genetron«, rekao je. »Pre šesnaest meseci«. 

»Nikad nisam čuo za njih«. 

»Čućeš. Idućeg meseca izbacuju deonice u promet. Rasturiće berzu. Postigli su 
ogroman uspeh sa BPM-ovima. To su...« 

»Znam šta su to BPM«, prkinuo sam ga. »Bar teorijski. Biočipovi primenljivi u 
medicini«. 

»Imaju neke koji funkcionišu«. 

»Sta?« Bio je red na mene da podignem obrve. 

»Mikroskopska logička kola. Ubrizgaš ih u ljudsko telo, oni podignu dućan tamo gde 
treba i popravljaju. Sa odobrenjem doktora Majkla Bernarda«. 

Bilo je to stvarno upečatljivo. Bernardova reputacija bila je bez i jedne mrlje. Ne 
samo što je bio povezan sa bombama na polju genetskog inženjeringa, već je tokom 
svoje neurohirurške prakse pravio novosti bar jednom godišnje pre nego što se 
povukao. Prve strane u Tajmu, Megi, Roling Stounu. 

»To bi trebalo da bude tajna — deonice, uspeh, Bernard, sve«. Obazro se i spustio 
glas. »Ali uradi šta god hoćeš, do sto đavola. Raskinuo sam se kopilanima«. 

Zazviždao sam. »Da se obogatim, ha?« 

»Ako to želiš. Ili možeš da provedeš neko vreme sa mnom pre nego što odjuriš na 
berzu«. 

»Naravno«. Nije ni dirnuo meki sir i kolače. Međutim, pojeo je krišku ananasa i 
popio čokoladno mleko. »Reci mi nešto o tome«. 

»Pa, na medicini obučio sam se za laboratorijski rad. Biohemijska istraživanja. Osim 
toga, uvek sam bio udaren za kompjutere. | zato sam se tokom poslednje dve godine 
pozabavio...« 

»Prodajom softverskih paketa Vestinghauzu«, rekao sam. 

»Dobro je što mi se prijatelji sećaju. Tako sam se povezao sa Genetronom, baš u 
vreme kada su otpočinjali. Imaju velike finansijere, poseduju svu laboratorijsku opremu 
koju sam uopšte mogao da zamislim. Uposlili su me i brzo sam napredovao«. 

»Prošlo je četiri meseca i ja sam počeo da se bavim sopstvenim radom. Uspeo sam 
da dođem do nekih otkrića«, nemarno je odmahnuo šakom, »a zatim sam pošao 
pravcima koje su smatrali preuranjenim. Ustrajao sam, pa su mi oduzeli laboratoriju i 
dali je jednoj osvedočenoj trakavici. Ali uspeo sam da sačuvam deo eksperimenta pre 
nego što su me otpustili. Samo, nisam baš bio pažljiv... Ili bar nisam dobro procenio 
posledice. Tako da se sada stvar nastavlja izvan laboratorije«. 

Uvek sam Virdžila smatrao ambicioznim, pomalo uvrnutim i ne baš preterano 
osetljivim. Njegovi odnosi sa odgovornima nikada nisu bili glatki. Za njega, nauka je bila 
poput žene koju smatraš nedostižnom sve dok iznenada ne raširi ruke prema tebi, 
daleko ranije nego što si spreman za zrelu ljubav — i ostavi te punog straha da ćeš 
upropastiti priliku, sve izgubiti, kraljevski zajebati stvar. Očigledno, to je i učinio. »Izvan 
laboratorije? Ne razumem«. 

»Edvarde, hoću da me pregledaš. Daj mi detaljno ispitivanje. Možda dijagno- 
sticiranje tumora. Posle toga objasniću ti više«. 

»Hoćeš pregled od pet hiljada dolara?« 

»Sve što možeš da uradiš. Ultrazvuk, NMR, termogram, sve«. 

»Ne znam mogu li dobiti pravo pristupa svoj toj opremi. Oprema za puno NMR 
skaniranje ovde je tek mesec ili dva. Do đavola, nisi mogao da nađeš skuplji način.. « 

»Onda ultrazvuk. Samo će ti to trebati«. 

»Virdžile, ja sam opstetričar, a ne bogati pomodni laboratorijski stručnjak. 
Opstetričar-ginekolog i tu nema nikakvog zezanja. Ako se pretvaraš u ženu, možda ti 
mogu pomoći«. 

Nagao se napred i zamalo spustio lakat u kolač, ali ga je u poslednjem trenutku 
izmakao za dlaku. Stari Virdžil zabo bi ga posred srede. »Pažljivo me pregledaj i onda 
ćeš...« Zažmurio је i zavrteo glavom. »Jednostavno me pregledaj. 

»Znači da te prijavim za ultrazvuk. A ko će da plati?« 

»Imam neograničen kredit«. Nasmešio se i izvadio medicinsku kreditnu karticu. 
»Prčkao sam po spiskovima ličnih podataka u Genetronu. Sve u medicini do vrednosti 
od sto hiljada dolara nikada neće proveriti, neće ni posumnjati«. 


М 
Zeleo je tajnost i zbog toga sam sredio neke stvari. Sam sam ispunio njegove formu- 


lare. Dokle god sve bude propisno naplaćivano, većina njegovih pregleda moći će da se 
odvija bez službenog obraćanja pažnje. Nisam mu naplatio svoje usluge. Na kraju kra- 
jeva, Virdžil mi je ofarbao mokraću u plavo. Bili smo drugari. 

Došao je kasno uveče. U to vreme obično nisam bio na poslu, ali sam ostao duže i 
čekao ga na trećem spratu onoga što su sestre nazivale Frankenštajnovim krilom. Sedeo 
sam u narandžastoj plastičnoj stolici. Došao je, njegova koža imala je boju masline pod 
fluorescentnim svetlom. 

Svukao se i ja sam ga smestio na sto. Pre svega primetio sam da njegovi zglobovi 
deluju naduveno. Međutim, nisu bili otekli. Opipao sam ih nekoliko puta. Delovalo je 
kao da su zdravi, ali izgledali su čudno. »Hm«, uzdahnuh. 

Prelazio sam sondama preko njega, birao delove koje je veliki uređaj teško mogao 
da pogodi i programirao podatke o njima u sistem za dobijanje slike. Potom sam zaok- 
renuo sto i ubacio ga u emajlirani otvor ultrazvučnog dijagnostičkog uređaja, koju su 
sestre zvale rupa zunzare. 

Objedinio sam podatke iz rupe zunzare sa rezultatima ispitivanja sondama, izvukao 
Virdžila, a onda uključio sliku. Bila je potrebna sekunda pre nego što se slika objedinila, 
a onda se razlila po ekranu i prikazala Virdžilov skelet. 

To je trajalo tri sekunde — usta su mi se razjapiia — a onda sam prebacio na sliku 
organa toraksa, pa na muskulaturu i, konačno, na vaskularni sistem i kožu. 

»Koliko je o već prošlo od nesreće?« pitao sam, trudeći se da prigušim drhtavicu u 
svojem glasu. 

»Nisam doživeo nesreću«, rekao je. »Bilo je to namerno«. 

»Isuse, tukli su te da bi sačuvali tajnu?« 

»Ne razumeš, Edvarde. Pogledaj ponovo slike. Nije bilo povrede«. 

»Vidi, ovde je došlo do okoštavanja«, pokazao sam zglobove, »pa onda tvoja rebra 
— taj šašavi cik-cak oblik naprslina. Očigledno su nekada bila polomljena. Zatim. ..« 

»Pogledaj mi kičmu«, rekao je. Zarotirao sam sliku na ekranu. 

Bakminster Fuler*. pomislio sam. Bilo je to fantastično. Mreža trouglasiih tvore- 
vina, isprepletanih na način koji nisam umeo ni da započnem da sledim, a još manje da 
razumem. Okrenuo sam se i pokušao da mu opipam kičmu prstima. Podigao je ruke i 
gledao u tavanicu. 

»Ne mogu da ih nađem«, rekao sam. »Tamo pozadi sve je glatko«. Pustio sam ga i 
pogedao mu grudi, zatim sam mu opipao rebra. Obavijalo ih je nešto snažno i savitljivo. 
Što sam jače pritiskao, postajalo je sve čvršće. A onda sam primetio još jednu promenu. 
(*) Ričard Bakminster Fuler (1895 — 1983), američki arhitekta izumitelj geodezijske 
kupole, (prim. prev.) 

»Hej«, rekao sam. »Uopšte nemaš bradavice na grudima.« Videle su se male pig- 
mentirane mrlje, ali nije bilo formacije bradavica. 

»Jesi li video?« upitao je Virdžil i počeo da oblači belu majicu. »Ponovo se izgra- 
đujem, od glave do pete.« 

U prisećanjima na te sate, zamišljam kako sam govorio: »Reći mi nešto više o tome.« 


Možda je dobro za mene što se ne sećam šta sam stvarno govorio. 

Objasnio je na svoj karakteristični zaobilazni način. Slušanje svega toga izgledalo je 
kao kada pokušavate da prodrete do srži novinskog članka kroz šumu napomena i 
grafičkih ukrasa. 

Pojednostavljujem i sažimam. 

Genetron ga je izabrao da proizvodi prototipe biočipova, sićušnih kola napravljenih 
od proteinskih molekula. Neki od njih povezani su na silicijumske čipove koji su u 
prečniku imali tek nešto više od jednog mikrometra i potom ubacivani u arterije pacova 
do hemijski adresiranih lokacija, da bi se tamo vezali sa tkivom pacova i upotrebili za 
nadgledanje i čak upravljanje nad laboratorijski izazvanim patološkim promenama. 

»To je bilo nešto«, rekao je. »Povratili smo najsloženiji mikročip tako što smo 
žrtvovali pacova i potom ga saslušali — povezali silicijumski deo na sistem za dobijanje 
slike. Kompjuter nam je dao linijske grafikone, a potom dijagram hemijskih karakte- 
ristika otprilike jedanaest centimetara krvnog suda ... A onda sve to sakupio da bi 
sastavio sliku. Sumirali smo svaki centimetar arterije pacova. Nikada nisi video tolike 
naučnike kako skaču, grle se i piju čitave kante buba — soka«. Buba — sok je bio 
laboratorijski etanol pomešan sa dr. Peperom. 

Konačno su silicijumski elementi u potpunosti eliminisani u korist nukleoproteina. 
Oklevao je da objasni pojedinosti, ali ja sam zaključio da su otkrili način da obrazuju og- 
romne molekule — velike kao DNK i još složenije — i pretvore ih u elektro-hemijske 
kompjutere, korišćenjem struktura nalik na ribozome kao »kodera« i »čitača«, a RNK 
kao »trake«. Virdžil je mogao da oponaša reproduktivnu separaciju i ponovno grupi- 
sanje unutar svojih nukleoproteina, a programske promene u ključnim tačkama uvodio 
je zamenjivanjem nukleotidnih parova. »Genetron je tražio da se prebacim na izradu 
supergena, jer su se na svim ostalim mestima zabavljali tim poslom. Pravljenje razno- 
raznih karakondžula, od kojih neke stvarno prevazilaze svaku maštu. Ali sam ja imao 
druge zamisli.« Motao je prstom oko uva i ispuštao tereminske zvuke. »Pravo doba za 
poludele naučnike, jel'da?« Nasmejao se, pa se uozbiljio. »Ubrizgao sam svoje najbolje 
nukleoproteine u bakteriju da bih olakšao deobu i pojačao procese. Onda sam počeo da 
ih ostavljam unutra, i tako omogućim interiakciju sa ćelijama. Bila su heuristički pro- 
gramirana; sama su učila više nego što sam ih programirao. Celije su ubacivale hemijski 
kodirane informacije u kompjutere, kompjuteri su ih procesirali i donosili odluke, a 
ćelije su postajale pametne. Hoću da kažem, pametne kao pljosnate gliste, za početak. 
Zamisli jednu Escetihiju koli pametnu kao planarija!« 

Klimnuo sam. »Zamišljam.« 

»A onda sam stvarno navalio na svoju ruku. Imali smo opremu, tehniku; a ja sam 
znao molekularni jezik. Mogao sam da načinim stvarno guste, stvarno složene biočipo- 
ve povezivanjem nukleoproteina i da ih pretvorim u male mozgove. Obavio sam neka 
istraživanja da bih video dokle mogu da idem, teorijski. Ako bih se držao bakterija, 
mogao sam da im načinim biočip sa procesnim kapacitetom mozga vrapca. Zamisli kako 
sam bio oduševljen. A onda sam video način da povećam složenost hiljadu puta koriš- 
ćenjem nečega što smo smatrali smetnjom — kvantnog čavrljanja između fiksnih 
elemenata kola. Kada siđeš na tako male dimenzije, čak i najmanja promena može da 
minira biočip. Ali ja sam razvio program koji je u stvari predviđao i koristio elektronsko 
tunelovanje. Pojačao sam heruističke aspekte kompjutera korišćenjem čavrljanja kao 
metoda za povećanje složenosti.« 

»Izgubio si me«, rekao sam. 

»Iskoristio sam nasumičnost. Kola su se mogla sama popravljati, upoređivati me- 
morije i ispravljati pogrešne elemente. Čitava frka. Dao sam im osnovna naređenja: 
Idite i množite se. Poboljšavajte se. Boga mu, trebalo je da vidiš neke od kultura nedelju 

dana kasnije! Bilo je zaprepašćujuće. Razvijali su se svaki na svoj način, poput malih 
gradova. Sve sam ih uništio. Mislim da bi jednoj od Petrijevih šolja izrasle noge i da bi 
otišla iz inkubatora da sam nastavio da je hranim.« 

»Sališ se.« Pogledao sam ga. »Ne šališ se.« 

»Сомеќе, oni su znali šta је to poboljšanje! Znali su kuda treba da idu, ali bili su 
toliko ograničeni, zbog toga što su bili u telima bakterija, sa tako malo izvora.« 

»Koliko su bili pametni?« 

»Nisam siguran. Povezivali su se u grupe od sto do dvesta ćelija, a svaka grupa po- 
našala se kao zasebna jedinica. Svaka grupa bila je pametna možda kao rezus majmun. 
Izmenjivale su informacije kroz svoje ogranke, prenosile delove memorije i upoređivale 
opažaje. Organizacija im je sasvim očigledno bila drugačija nego u skupini majmuna. 
Kao prvo, svet im je bio mnogo jednostavniji. Sa svojim sposobnostima, oni su bili 
gospodari Petrijevih šolja. Ubacio sam fage sa njima; fagi nisu imali šanse. Koristili su 
svaku raspoloživu priliku da se menjaju i rastu.« 

»Kako je to moguće?« 

»Sta?« Činilo se da je iznenađen što ne prihvatam sve zdravo za gotovo. 

»Da naguraš tako mnogo u tako malo. Rezus majmun nije isto što i tvoj jednostavni 
mali kalkulator, Virdžile.« 

»Nisam bio dovoljno jasan«, rekao je, očigledno iznerviran. »Koristio sam nukle- 
oprotelnske molekule. Oni su nalik na DNK, ali između svih informacija moguća je 
interakcija. Znaš li koliko nukleotidnih parova ima u DNK jedne jedine bakterije?« 

Davno sam slušao poslednje predavanje iz biohemije. Zavrteo sam glavom. 

»Oko dva miliona. Dodaj na to modifikovane ribozomne struktura — njih petnaest 
hiljada, svaka sa molekularnom težinom od oko tri miliona — i razmisli malo o kombi- 
nacijama i permutacijama. RNK je oblikovana kao papirna traka vezana u zatvorenu 
petlju, okružena ribozomima koji kidaju informacije i proizvode proteinske lance ... « 
Oči su mu bile svetle i pomalo vlažne. »Osim toga, ja ne govorim da je svaka ćelija bila 
izdvojen entitet. One su sarađivale.« 

»Koliko si bakterija uništio po šoljama?« А 

»Milijarde. Ме znam.« Тиро se osmehnuo, »Shvatio si, Edvarde. Čitavu jednu 
planetu Escetrihije koli.- 

»Ali nisu te tada otpustili?« 

»Ne. Nisu znali šta se dešvava, pre svega. Nastavio sam da obrazujem molekule i pri 
tom sam im povećavao veličinu i složenost. Kada su bakterije postale previše ogra- 
ničene, uzeo sam sopstvene krvi, izdvojio bela krvna zrnce u njih ubrizgao nove bioči- 
pove. Nadgledao sam ih, provodio kroz lavirinte i male hemijske probleme. Bila su bri- 
ljantna. Vreme je na tom nivou daleko brže — poruke moraju da prelaze tako mala 
rastojanja, a okolina je mnogo jednostavnija. A onda sam zaboravio da uskladištim 
podatke pod svojom šifrom unutar laboratorijskog kompjutera. Neki direktori otkrili su 
ih i pogodili šta nameravam. Svi su se uspaničili. Mislili su da će nam se na grbaču 
popeti svaki socijalni pas čuvar zbog onoga što sam uradio. Počeli su da uništavaju moje 
radove i da mi brišu programe. Naredili su mi da sterilišem svoja bela krvna zrnca. 
Hriste. »Navukao je belu majicu i nastavio da se oblači. »Imao sam još samo dan ili dva. 
Izdvojio sam najsloženije ćelije ... « 

»Koliko složene?« 

»Okupljale su se u grupe od stotinu ćelija, kao bakterije. Svaka grupa bila je pa- 
metna poput desetogodišnjeg deteta, možda.« Jedan trenutak proučavao je izraz moga 
lica. »Još uvek sumnjaš? Hoćeš li da ti izverglam koliko nukleotidnih parova ima u ćeliji 
sisara? Iskrojio sam svoje kompjutere tako da iskoriste prednosti kapaciteta belih 
krvnih zrnaca. Deset milijardi nukleotidnih parova, Edvarde. Deset sa eksponentom od 
jebenih deset. A bez ogromnog tela o kojem bi morali da razmišljaju, što bi im oduzelo 
najveći deo vremena.« 


59 


»Okej«, rekao sam, »ubedio si me. Šta si učinio?« 

»Izmešao sam ćelije sa cilindrom prave krvi i ubrizgao to sebi.« Zakopčao je gornje 
dugme košulje i slabašno mi se nasmešio. »Programirao sam ih svakim mogućim 
podatkom koji je bio na raspolaganju, koristio se najvišim programskim nivoom kojim 
sam mogao s obzirom da su mi na raspolaganju bili samo enzimi i slične stvari.« 

»Programirao si ih da idu i umnožavaju se, poboljšavaju?« Ponovio sam. 

»Mislim da su razvili neke karakteristike koje su pokupili biočipovi u fazi Escerihije 
koli. Bela krvna zrnca mogla su da razgovaraju između sebe zahvaljujući poboljšanim 
memorijama. Gotovo je sigurno da su otkrila način da progutaju druge tipove ćelija i 
izmene ih, a da ih pri tome ne ubiju.« 

»Ti si šašav.« 

»Pogledaj ekran! Edvarde, od tada nijednom nisam bio bolestan. Nekad sam stalno 
bio prehlađen. Nikada se nisam bolje osećao.« 

»U tebi su, pronalaze stvari, menjaju ih.« 

»A do ovog trenutka, svaka sakupina pametna je kao ti ili ja.« 

»Potpuno si pobrljavio.« 

Slegao je ramenima. »Otpustili su me. Mislili su da hoću da se osvetim zbog onoga 
što su učinili sa mojim radom. Naredili su mi da napustim laboratorije i zapravo nisu 
imali prilike da vide šta se dešavalo sa mnom do sada. Tri meseca.« 

»Znači...« Um mi se kovitlao. »Izgubio si na težini zbog toga što su ti popravili 
metabolizam masnoća. Kosti su ti jače, kičmu su ti ponovo izgradili u potpunosti...« 

»Nema više bolova u leđima čak ni kada spavam na svom starom ležaju.« 

»Srce ti izgleda drugačije.« 

»Nisam znao za srce«, kazao je i zagledao se u sliku sa daljine od nekoliko inča. »A 
što se tiče masnoće — razmišljao sam o tome. Možda su mi povećali smeđe tkivo, 
popravili metabolizam. U poslednje vreme nisam toliko gladan. Nisam baš mnogo 
promenio svoje navike u ishrani — i dalje mi se dopada isto staro đubre — ali nekako 
dolazim do toga da pojedem samo ono što mi je potrebno. Ne verujem da za sada znaju 
šta je moj mozak. Razume se, potpuno su ovladali žlezdama, ali nisu shvatili onu veliku 
sliku, ako razumeš šta hoću da kažem. Ne znaju da sam ja unutra. Ali, bato, očigledno 
su otkrili šta su moji reproduktivni organi.« 

Na trenutak sam se obazro prema slici i skrenuo pogled. 

»Ah, deluju dosta normalno«, rekao je i nepristojno se uhvatio rukom za skrotum. 
Iscerio se. »Ali šta misliš, kako bih inače povalio takvu ribu kao što je Kendis? Njoj se 
prohtelo da jednu noć ima sudar s naučničkim glavonjom. Tada sam izgledao okej, bez 
preplanulosti, a vitak, sa dobrim odelom. Nikada se nije ševila s nekim glavonjom. 
Fazon, jel'da? Ali moji mali geniji držali su nas budne pola noći. Mislim da su svaki put 
ponešto poboljšali. Osećao sam se kao da imam prokletu groznicu.« Osmeha mu 
nestade. »Ali onda je jedne noći u koži nešto počelo da mi mili. Baš sam se uplašio. 
Učinilo mi se da su se stvari otele od kontrole. Pitao sam se šta će da naprave kada 
pređu barijeru između krvi i mozga i otkriju o meni — o pravoj ulozi mozga. Pa sam 
navalio na pokušaje da ih držim pod kontrolom. Zaključio sam da je razlog što su želeli 
da uđu u kožu taj što je povezivanje kola po površini jednostavno. Mnogo prostije nego 
mučiti se sa održavanjem komunikacionih lanaca u mišićima i oko njih, kroz organe, 
krvne sudove. Koža je bila mnogo direktnija. Zato sam kupio kvarcnu lampu.« Uhvatio 
je moj zbunjeni izraz. »U laboratoriji smo razarali proteine u biočipovima izlaganjem 
ultra-ljubičastom svetlu. Počeo sam naizmenično da se sunčam i kvarcujem. Koliko sam 
video, to ih drži podalje od kože, a meni daje lep ten.« 

»Daće ti i rak kože«, primetio sam. 

»Verovatno će o tome povesti računa. Kao policija.« 

»Okej, pregledao sam te, ispričao si mi priču u koju i sada teško mogu da po- 
verujem... Šta hoćeš da uradim?« 

»Nisam toliko bezbrižan kao što se pravim, Edvarde. Brinem se. Voleo bih da 
pronađem neki način da ih zauzdam pre nego što otkriju šta je mozak. Hoću da kažem, 
razmisli samo, sada ih već ima na bilione, svaki od njih je pametan. Verovatno sam 
najinteligentniji stvor na planeti, a oni još nisu ni počeli da uklapaju saznanja. Mislim da 
mi se baš i ne bi dopalo da preuzmu upravljanje.« Nasmejao se vrlo neprijatno. »Da mi 
ukradu dušu, razumeš? Zato razmisli o nekom postupku kojim bismo mogli da ih zaus- 
tavimo. Možda bismo mogli da izgladnimo pederčiće. Razmisli malo o tome.« Zakopčao 
je košulju. »Pozovi me.« Pružio mi je papir sa svojom adresom i telefonskim brojem. 
Onda je prišao tastaturi i obrisao sliku sa ekrana, a potom uklonio memoriju sa poda- 
cima o pregledu. »Samo ti«, rekao je. »Niko drugi za sada. І molim te... požuri.« 

Bilo je tri izjutra kada je Virdžil izašao iz sobe za preglede. Dopustio je da mu 
uzmem uzorke krvi i potom mi stegao ruku — dlan mu je bio vlažan, bio je uznemiren 
— i upozorio me je da u telo ne unosim ništa od uzoraka. 

Pre nego što sam pošao kući, izvršio sam na krvi niz proba. Rezultati su bili spremni 
sutradan. 

Podigao sam ih za vreme pauze za ručak tokom popodneva i potom uništio sve 
uzorke. Učinio sam to poput robota. Bilo mi je potrebno pet dana i gotovo isto toliko 
neprospavanih noći da prihvatim ono što sam video. Krv mu je bila dosta normalna, 
iako su mašine postavile dijagnozu da pacijent ima neku infekciju. Visok nivo leukocita 
— belih krvnih zrnaca — i histamina. Petog dana, poverovao sam. 

Gejl je stigla kući pre mene, ali bio je na mene red da spremim večeru. Ubacila je u 
kućni sistem jedan od školskih diskova i pokazala mi video-art koji su pravili njeni klinci 
iz obdaništa. Cutke sam gledao i jeo s njom u tišini. 

Sanjao sam dva sna koji su bili delovi mojeg konačnog prihvatanja. Prvi te večeri — 
koji me je naterao da se probudim tresući se ispod pokrivača — bio je o tome kako sam 
bio svedok uništenja planete Kripton, rodnog sveta Supermena. Milijarde nadljudskih 
genija vrištale su u vatrenim zidovima. Povezao sam uništenje sa svojim sterilisanjem 
uzoraka Virdžilove krvi. 

Drugi san bio je gori. Sanjao sam da grad Njujork siluje jednu ženu. Do kraja sna 
počela je da rađa male embrione gradova, umotane u prozračne opne, natopljene 
krvlju od teškog rada. 

Pozvao sam ga izjutra šestog dana. Odgovorio je kada je aparat zazvonio četvrti 
put. »Imam neke rezultate«, rekao sam. »Ništa konačno. Ali voleo bih da razgovaram sa 
tobom. Lično.« 

»Naravno«, rekao je. »Za sada ću ostati kod kuće.« Glas mu je bio prigušen; zvučao 
je umorno. 


Virdžilov apartman bio je u maštovitoj višespratnici u blizini obale jezera. Pošao 
sam liftom nagore i uz put slušao kratke reklamne džinglove i posmatrao holograme 
koji su prikazivali različite proizvode, prazne apartmane za unajmljivanje i hostesu 
zgrade koja je raspravljala o društvenim aktivnostima za sledeću nedelju. 

Virdžil je otvorio vrata i pokazao mi da uđem unutra. Bio je obučen u karirani kućni 
ogrtač, dugačkih rukava, a na nogama je imao papuče. U jednoj šaci stezao je 
nepripaljenu lulu, prstima ju je pomerao napred-nazad dok je odlazio od mene i zatim 
seo bez ijedne reči. 

»Imaš infekciju«, rekao sam. 

»Oh?« 

»To je sve što mi je rekla analiza krvi. Nemam pristup do elektronskog 
mikroskopa.« 

»Ne mislim da je to stvarno infekcija. Na kraju krajeva, to su moje sopstvene ćelije. 
Verovatno nešto drugo... znak njihovog prisustva, promene. Ne možemo očekivati da 
shvatimo sve što se dešava.« 

Skinuo sam kaput. »Slušaj«, rekao sam, »uspeo si da me zabrineš.« Izraz njegovog 
lica zaustavio me je: neka vrsta mahnitog veselja. Zatreptao je prema tavanici i nabrao 
usne. 

»Jesi li se nasisao?« Pitao sam. 

Zavrteo je glavom, a potom jednom klimnuo, vrlo polagano. »Slušam«, rekao je. 

»Šta to?« 

»Ne znam. Nije zvuk... u stvari. Kao muzika. Srce, svi krvni sudovi, trenje krvi među 
arterijama, venama. Aktivnost. Muzika u krvi.« Zalosno me je pogledao. »Zašto nisi па 
poslu?« 

»Imam slobodan dan. Gejl radi.« 

»Možeš li da ostaneš?« 

Slegao sam ramenima. »Valjda.« Glas mi je zvučao sumnjičavo. Osvrtao sam se po 
apartmanu, tragao za pepeljarama, hartijama. 

»Nisam se nalio, Edvarde«, rekao je. »Možda grešim, ali čini mi se da se nešto 
veliko dešava. Mislim da upravo otkrivaju ko sam.« 

Seo sam naspram Virdžila i pažljivo se zagledao u njega. Činilo se da to ne pri- 
mećuje. Potpuno ga je obuzimao neki unutrašnji proces. Kada sam ga zamolio za šoljicu 
kafe, pokazao je prema kuhinji. Pustio sam vodu da proključa i uzeo posudu sa instant 
kafom iz ormarića. Sa šoljicom u ruci, vratio sam se na svoje mesto. Njihao je glavom 
napred-nazad, otvorenih očiju. »Ti si uvek znao šta bi voleo da budeš, je li?« Pitao me 
je. 

»Manje ili više.« 

»Ginekolog. Pametni potezi. Nikada pogrešni potezi. Ja sam bio drugačiji. Imao sam 
ciljeve, ali bez smera. Kao mapa bez puteva, samo sa mestima stanovanja. Nije me bilo 
briga ni za šta i ni za koga osim mene. Čak ni za nauku. Samo sredstvo. Ćudi me da sam 
dogurao tako daleko. Čak sam i mrzeo svoje matore.« 

Uhvatio se za naslon za ruke na stolici. 

»Nešto nije u redu?« Pitao sam. 

»Govore mi«, rekao je. Zatvorio je oči. 

Jedan sat činilo se da je zaspao. Proverio sam mu puls, koji je bio snažan i rav- 
nomeran, opipao mu čelo — nešto hladnije nego normalno — i napravio sebi još kafe. 
Upravo sam listao neki časopis i nisam imao pojma šta da radim, kada je ponovo 
otvorio oči. »Teško je utvrditi tačno šta za njih predstavlja vreme«, rakao je. »Trebalo 
im je tri, možda četiri dana da predstave sebi jezik, shvate ljudske koncepte. Sada su se 
pozabavili time. Mnome. Upravo u ovom trenutku.« 

»Kako?« 

Tvrdio je da su hiljade naučnika povezani sa njegovim neuronima. Nije umeo da 
pruži detalje. »Prokleto su efikasni, znaš«, rekao je. »Ali još me nisu zajebali.« 

»Trebalo bi sada da idemo u bolnicu.« 

»Sta bi kog đavola oni mogli da učine? Jesi li smislio ikakav način da se obuzdaju? 
Hoću da kažem, to su moje sopstvene ćelije.« 

»Razmišljao sam. Možemo da ih izgradimo. Da pronađemo koje su razlike u 
metabolizmu ...« 

»Nisam siguran da želim da ih se rešim«, rekao je Virdžil. »Ne prave nikakvu štetu.« 

»Otkud znaš? Ө 

Zavrteo je glavom i podigao jedan prst. »Čekaj. Pokušavaju da otkriju šta je to 
prostor. To je za njih teško. Rastojanje dele na koncentraciju hemikalija. Za njih, prostor 
je kao jačina ukusa.« 

»Virdžile ...« 

»Slušaj! Razmisli, Edvarde!« Ton mu je bio uzbuđen, ali ravan. »Posmatraj! Nešto 
se veliko dešava u meni. Oni razgovaraju između sebe kroz tečnost, preko membrana. 
Proizvode nešto — virus? — da bi prenosilo podatke uskladištene u lancima nukleinskih 

kiselina. Mislim da kažu 'RNK'. To ima smisla. To je jedan od načina za koje sam ih 
programirao. Ali i strukture nalik na plazmide. Možda za to tvoje mašina misli da je znak 
infekcije — sve to njihovo ćeretanje po mojoj krvi, paketi podataka. Ukusi drugih 
individua. Plemići. Starešine. Podređeni.« 

»Virdžile, slušam, ali ipak mislim da bi trebalo da si u bolnici.« 


Ovo je moja predstava, Edvarde«, kazao je. »Ja sam njihov univerzum. Zaprepaš- 
ćuje ih nova razmera.« Izvesno vreme ponovo је bio tih. Сиёпио sam pokraj njegove 
stolice i zavrnuo rukav njegovog odela. Ruka mu je bila išarana belim linijama. Upravo 
sam se spremao da odem do telefona i pozovem ambulantna kola, kada se podigao i 
protegao. »Shvataš li«, rakao je, »koliko telesnih ćelija ubijamo svaki put kada se 
pokrenemo?« 

»Pozvaću ambulantna kola.« 

»Nećeš.« Njegov ton me je zaustavio. »Rekao sam ti, nisam bolestan; ovo je moja 
predstava. Znaš li šta bi mi uradili u bolnici? Bili bi poput pećinskog čoveka koji 
pokušava da popravi kompjuter na isti način kao što popravlja kamenu sekiru. Bilo bi to 
sasvim pogrešno.« 

»Sta onda kog đavola ja tražim ovde?« upitao sam, osećajući sve veću ljutinu. 
»Ništa ne mogu da učinim. Ja sam jedan od tih pećinskih ljudi.« 

»Ti si prijatelj«, rekao je Virdžil, probadajući me pogledom. Imao sam osećaj da me 
posmatra više osoba, a ne samo Virdžil. »Želim da mi ovde praviš društvo.« Nasmejao 
se. »Ali zapravo baš i nisam usamljen.« 

Tokom dva sata hodao je po apartmanu, dodirivao prstom stvari, gledao kroz 
prozor, lagano i metodično pripremao sebi ručak. »Znaš, oni zapravo mogu da osete 
sopstvene misli«, kazao je oko podneva. »Hoću da kažem, izgleda da citoplazma po- 
seduje sopstvenu volju, neku vrstu podsvesnog života nasuprot racionalnosti koju su 
tek odskora zadobili. Oni čuju hemijski 'šumr', ili šta to već predstavlja, molekula koji se 
spajaju i razdvajaju u unutrašnjosti.« 

U dva sata pozvao sam Gejl da bih joj saopštio da ću zakasniti. Bio sam gotovo 
bolestan od napetosti, ali trudio sam se da smirim glas. »Sećaš li se Virdžila Ulama? 
Upravo razgovaram s njime.« 

»Je li sve u redu?« pitala je. 

Da li je? Definitivno ne. »Jeste«, odgovorio sam. 

»Kultura!« rekao je Virdžil i provirio prema meni iza zida kuhinje. Pozdravio sam je i 
okačio slušalicu. »Uvek plivaju u tom rastvoru informacija. Doprinose mu. To je neka 
vrsta geštalta, šta god bilo. Hijerarhija je apsolutna. Na ćelije koje se ne uklapaju kako 
treba šalju izrađene fage. Viruse specijalno stvorene za određene individue ili grupe. 
Nema bega. Virusi ga proburaze, ćelija prsne, eksplodira i raspe se. Ali nije to diktatura. 
Mislim da efektivno imaju više slobode nego u demokratiji. Hoću da kažem, toliko se 
razlikuju od individue do individue. Ima li to smisla? Razlikuju se na drugi način od nas.« 

»Stani malo«, rekao sam i dograbio ga za ramena. »Virdžile, gurnuo si me bigu ru- 
ba. Ne mogu ovo još dugo da podnesem. Ne shvatam, nisam siguran ni da verujem... 

»Čak ni sada?« 

»Dobro, recimo da mi pružaš, pa, pravu interpretaciju. Da je neposredno daješ. 
Čitava stvar je istina. Jesi li ikada pomislio na sve posledice? Šta sve to znači, dokle bi 
moglo da dovede?« 

Otišao je do kuhinje i sipao čašu vode iz česme, onda se vratio i stao pokraj mene. 
Izraz mu se izmenio od detinjaste obuzetosti do trezvene brige. »U tome nikada nisam 
bio naročito dobar.« 

»Zar se ne plašiš? 

»Plašio sam se. Sada više nisam siguran.« Opipao je čvor pojasa svojeg ogrtača. 
»Čuj, ne bih hteo da pomisliš da sam te zaobišao, preskočio te ili tako nešto. Ali juče 

sam se sreo sa Majklom Bernardom. On me odveo do svoje privatne klinike, uzeo mi 
uzorke. Rekao mi je da prekinem sa izlaganjem lampi. Zvao je jutros, nešto pre tebe. 
Rekao je da se sve slaže. | zamolio me da nikome ne kažem.x Zastao je i izraz mu 
ponovo postade sanjalački. »Gradovi ćelija«, nastavio je. »Edvarde, oni ispuštaju cevi 
nalik na vlakna kroz tkiva, šire informacije — « 

»Prestani!« povikao sam. »Slaže se? Šta se slaže? x 

»Kako je to Bernard rekao, imam 'ozbiljno uvećane makrofage' širom svog sistema. 
I slaže se u pogledu anatomskih promena. Znači da se ne radi o našoj zajedničkoj 
samoobmani.« 

»Sta namerava?« 

»Ne znam. Mislim da će verovatno ubediti Genetron da ponovo otvori labora- 
toriju.« 

»To bi ti hteo?« 

»Ne radi se o tome što bih ponovo imao laboratoriju. Hoću da ti pokažem. Otkako 
sam prestao da se kvarcujem i dalje se menjam.« Razvezao je svoj ogrtač i pustio ga da 
sklizne na pod. Preko čitavog tela, koža mu je bila prekrivena unakrsnim belim linijama. 
Duž kičme, linije su počele da obrazuju zadebljanje. 

»Bože moj«, izustih. 

»Uskoro neću biti baš pogodan za išta drugo osim za laboratoriju. Bolnice ne bi 
imale pojam šta da čine, kao što već rekoh.« 

»Ti si ... možeš da razgovaraš sa njima, reci im da uspore«, rekao sam, svestan 
koliko smešno zvuče moje reći. 

»Tačno, stvarno mogu, ali me oni ne slušaju obavezno.« 

»Mislio sam da si im bog ili tako nešto.« 

»Oni što su povezani sa mojim neuronima nisu sa vrha. To su istraživači, ili bar 
obavljaju istu ulogu. Znaju da sam ovde i šta sam, ali to ne znači da su ubedili gornje 
slojeve hijerarhije.« 

»Oni raspravljaju?« 

»Tako nešto. Dobro, nije to baš toliko loše. Ukoliko se laboratorija bude ponovo 
otvorila, imaću dom, mesto na kojem ću moći da radim.« Obazro se prema prozoru, kao 
da traga za nekim. »Ništa mi nije ostalo osim njih. Oni se ne plaše, Edvarde. Nikada 
ranije nisam osećao toliku bliskost sa nekim.« Ponovo razdragan osmeh. »Odgovoran 
sam za njih. Ja sam majka svih njih.« 

»Nemaš načina da saznaš šta nameravaju.« 

Zavrteo je glavom. 

»Ne, ozbiljno. Kazao si da su kao civilizacija ...« 

»Kao hiljadu civilizacija.« 

»Da, a poznato je da su civilizacije umele da zajebu stvar. Ratovi, životna okolina...« 

Hvatao sam se za slamke, pokušavao da obuzdam sve veću paniku. Nisam bio u 
stanju da zauzdam ogromnost onoga što se dešavalo. Niti Virdžil. Bio je poslednja 
osoba koju bih nazvao dalekovidom i promišljenom u velikim razmerama. 

»Ali ja sam jedini koji rizikuje.« 

»To ne možeš da saznaš. Isuse, Virdžil, pogledaj šta su napravili od tebe!« 

»Od mene, samo od тепе!« vikao је. »Ni od koga više.« 

Zavrteo sam glavom i digao ruke u znak predaje, »okej, znači Bernard uspeva da ih 
ubedi da otvore laboratoriju, ti se useliš, postaješ zamorac. Šta onda?« 

»Ispravno postupaju sa mnom. Sad sam više nego stari Virdžil Ulam. Ja sam 
prokleta galaksija, super-majka.« 

»Super-domačin parazita, hoćeš da kažeš.« Složio se sa sleganjem ramenima. 

Nisam više mogao da izdržim. Izašao sam uz nekoliko klimavih izgovora i zatim seo 
u predvorju zgrade i pokušao da se smirim. Neko je morao da razgovara s njim i da ga 
ubedi da se makar malo razumnije ponaša. Ko bi me saslušao? Išao je do Bernarda ... 

I to je zvučalo kao da je Bernard ne samo ubeđen, već i veoma zainteresovan. Ljudi 
Bernardovog položaja ne vezuju se s raznoraznim Virdžilima Ulamima širom sveta, osim 
ukoliko ne osete da bi mogli imati koristi od toga. 

Imao sam nagoveštaj i odlučio da zaigram na osnovu njega. Otišao sam da platim 
telefon, ubacio kreditnu karticu i pozvao Genetron. 

»Voleo bih da razgovaram sa dr Majklom Bernardom«, rekao sam prijavnici. 

»Ovo je prijemna služba. Imali smo hitan poziv i izgleda da njegovo zvono ne radi.« 

Nekoliko minuta kasnije Bernard je bio na liniji. »Ko je to, do đavola«, tiho je pitao. 
»Ja ne držim prijemnu službu.« 

»Ime mi je Edvard Miligan. Prijatelj sam Virdžila Ulama. Mislim da postoje neki 
problemi o kojima bi trebalo da porazgovaramo.« Dogovorili smo razgovor sledećeg 
jutra. 

Otišao sam kući i pokušao da smislim izgovor da sutra izbegnem smenu u bolnici. 
Nisam se mogao usredsrediti na medicinu, nisam svojim pacijentima mogao pružiti ni 
deo pažnje koju zaslužuju. Krivica, bojazan, ljutnja, strah. 


Takvog me je zatekla Gejl. Navukao sam masku smirenosti, pa smo zajedno spremili 


večeru. Nakon jela, posmatrali smo kroz prozor okrenut prema zalivu kako svetlosti 
grada iskrsavaju u kasnom sumraku, zagrljeni. Luckasti zimski čvorci kljucali su po 
žutom travnjaku u poslednjim minutima svetlosti, a potom su odleteli sa sve jačim 
vetrom od kojeg su zazvečala stakla na prozorima. 

»Nešto nije u redu«, rekla je nežno Gejl. »Hoćeš li da mi kažeš o čemu se radi, ili ćeš 
se praviti da je sve normalno?« 

»To je zbog mene. Nervozan sam. Rad u bolnici.« 

»0, bože«, rekla je i povukla se. »Razvešćeš se od mene zbog te Bejkerove.« Gospo- 
đa Bejker bila je teška trista šezdeset funti i sve do petog meseca nije znala da je 
trudna. 

»Ne«, rekao sam turobno. 

»Predivno olakšanje«, rekla је Gejl i lako mi dotakla čelo. »Znaš da ludim od takvog 
smoposmatranja.« 

»Znaš, ne radi se ni o čemu u vezi s čim bih trenutno mogao da govorim, i...« 
Potapšao sam je po ruci. 

»To je ogavno tutorski«, rekla je i ustala. »Idem da skuvam čaja. Hoćeš i ti?« Sada 
se uvredila, a ja sam bio sav napet zbog toga što joj nisam rekao. 

Zbog čega joj ne otkrijem sve, upitao sam se. Moj stari prijatelj pretvara se u 
galaksiju. 

Umesto toga, pospremio sam sto. Te noći, pošto nisam mogao da spavam, sedeo 
sam i gledao Gejl, uz jastuk oslonjen o zid, i pokušavao da odredim šta znam da je 
stvarnost, a šta nije. 

Doktor sam, rekao sam sebi. Tehnička, naučnička profesija. Trebalo bi da sam imun 
na stvari kao što je šok budućnosti. 

Virdžil Ulam se pretvarao u galaksiju. 

Kako bi to izgledalo da te pretrpa trilion Kineza? Iscerio sam se u tami i istovre- 
meno gotovo zaplakao. Ono što je Virdžil imao unutar sebe bilo je nezamislivo čudno- 
vatije od Kineza. Čudnovatije od ičega što bismo ja — ili Virdžil — mogli lako ikada da 
shvatimo. 

Ali znao sam šta je stvarnost. Spavaća soba, svetlosti grada, slabe kroz teške 
zavese. Zaspala Gejl. Veoma bitno. Usnula Gejl u krevetu. 

San je ponovo došao. Ovoga puta grad je ušao kroz prozor i napao Gejl. Bio je to 
ogromni pohotljivac sa bodljama od svetlosti, a režao je na jeziku koji nisam mogao da 
razumem i koji se sastojao od automobilskih sirena, žamora gomile, ludila gradilišta. 

Pokušao sam da ga odbijem, ali оп je došao do nje — i pretvorio se u nanos zvezda koji 
se rasuo po krevetu, preko svega. Skočio sam i probudio se, a onda sam ostao budan 
sve do zore, obukao se sa Gejl, poljubio je, uživajućli u ukusu stvarnosti njenih ljudskih 
usana koje nikakvo nasilje nije ugrozilo. 

Otišao sam da se sretnem sa Bernardom. Unajmio je prostorije velike bolnice u 
centru grada; otišao sam liftom do šestog sprata i video šta mogu da znače bogatstvo i 
slava. 

Prostorije su bile uređene s ukusom, po zidovima od drvenih ploča nalazile su se 
fine serigrafije, nameštaj je bio od hroma i stakla, prostirke krem boje, stolovi i vitrine 
od orahovine. 

Ponudio mi je šoljicu kafe i ja sam je uzeo. Sedeo je u uglu za doručak, a ja sam seo 
nasuprot njega, držeći svoju šoljicu među vlažnim dlanovima. Izgledao je elegantno u 
sivom odelu; kosa je počinjala da mu sedi, a profil mu je bio oštar. Bio je u srednjim 
šezdesetim godinama života i prilično je podsećao na Leonarda Bernštajna. 

»U vezi sa našim zajedničkim poznanikom«, rekao je, »gospodinom Ulanom. Bri- 
ljantno. 1, mogu to reći bez oklevanja, hrabro.« 

»Prijatelj mi je. Brinem za njega.« 

Bernard je podigao jedan prst. »Hrabro — i prokleto glupavo. Ono što se do-, 
godilo s njim nije nikada trebalo da se dozvoli. Možda je to učinio pod pritiskom, ali to 
nije opravdanje. A opet, šta je učinjeno, učinjeno je. Pretpostavljam da je razgovarao sa 
vama.« 

Klimnuo sam. »Hoće da se vrati u Genetron.« 

»Razume se. Tamo mu je sva oprema. Tamo će mu verovatno biti i dom kada 
budemo sredili stvari.« 

»Sredili — kako? Сети sve to« Nisam previše jasno razmišljao. Malo me je bolela 
glava. 

»Mogao bih da smislim veliki broj raznoraznih primena malih, super-gustih kom- 
pjuterskih elemenata sa biološkom osnovom. Vi ne? Genetron je već došao do nekih 
velikih izuma, ali ovo je opet nešto novo.« 

»Sta predviđate?« 

Bernard se nasmešio. »Zapravo nisam slobodan da to kažem. Biće to revolu- 
cionarno. Moraćemo da ga dovedemo u laboratorijske uslove. Moraćemo da izvodimo 
eksperimente na životinjama. Razume, se, moraćemo da počnemo ni od čega. Vi- 
rdžilove... ovaj, kolonije ne mogu se prenositi. Zasnovane su na njegovim belim krvnim 
zrncima. Zato ćemo morati da razvijemo kolonije koje neće započeti imunološke 
reakcije na drugim životinjama.« 

»Nešto kao infekcija?« Pitao sam. 

»Pretpostavljam da postoje zajedničke crte. Ali Virdžil nije inficiran.« 

»Testovi koje sam izvršio pokazuju da jeste.« 

»To su verovatno delovi informacija koji plivaju po njegovoj krvi, zar vam se ne 
čini?« 

»Ne znam.« 

»Cujte, voleo bih da odete do laboratorije kada se Virdžil bude uselio. Vaše 
nadgledanje moglo bi nam biti od koristi.« 

Nama. Radio je sa Genetronovom rukom u rukavici. Da li je mogao da bude 
objektivan? »Kakve ćete vi koristi imati od svega toga?« 

»Edvarde, uvek sam se nalazio na čelu svoje profesije. Ne vidim razloga zbog čega 
ne bih i ovde pomogao. Sa mojim poznavanjem moždanih i nervnih funkcija i istraži- 
vanjima koja sam provodio na polju neurofiziologije...« 

»Mogli biste pomoći Genetronu da zadrži po strani vladinu istragu«, kazao sam. 

»To je bilo vrlo prostački, previše prostački i nepošteno.« 

»Možda. U svakom slučaju, da. Voleo bih da posetim laboratoriju kada se Virdžil 

bude uselio. Ukoliko sam još uvek dobrodošao, sa prostaklukom i svim ostalim.x Oštro 
me je pogledao. Neću igrati za njegov tim; za trenutak, misli su mu bile gotovo u 
potpunosti očigledne. 

»Razume sex, rekao je Bernard i ustao sa mnom. Ispružio je ruku da bi se rukovao. 
Dlan mu je bio vlažan. Bio je nervozan kao i ja, čak i ako nije tako izgledao. 


Vratio sam se u svoj apartman i ostao tamo do podneva, čitao i pokušavao da sredim 


stvari u svojoj glavi. Da donesem odluku. Šta je bilo stvarno, šta treba da zaštitim? 

Postoji samo jedan određeni nivo promene koji čovek može da podnese. Inovacije, 
da, ali postepena primena. Bez prisiljavanja. Svakako ima pravo da ostane isti sve dok 
ne odluči drugačije. 

Najveća stvar u nauci još od... 

A Bernard bi je na silu gurao. Genetron bi je na silu gurao. Nisam mogao da 
obuhvatim tu misao. »Neo-luditu«, kazao sam sebi. Prljava optužba. 

Kada sam otipkao Virdžilov broj na sigurnosnom panelu zgrade, Virdžil je odgovorio 
gotovo smesta. »Aha«, rekao je. Sada mu je glas zvučao veselo. »Dođi gore. Biću u 
kupatilu. Vrata su otključana.« 

Ušao sam u njegov apartman i kroz predsoblje došao do kupatila. Virdžil je bio u 
kadi, do vrata u ružičastoj vodi. Bledo mi se nasmešio i pljesnuo rukama. »Deluje kao da 
sam presekao sebi vene, je l da?« Kazao je blago. »Ne brini. Sada je sve u redu. 
Genetron će ponovo da me primi. Bernard je maločas zvao.« Pokazao je na telefon u 
kupatilu i interkom. 

Seo sam na klozetsku šolju i primetio kvarcnu lampu koja je neuključena stajala 
pored ormarića za peškire. Niz sijalica stajao je na rubu lavaboa. »Siguran si da si to 
želeo«, rekao sam, a ramena su mi se opustila. M 

»Jesam, čini mi se«, rekao je. Tamo će moći bolje da paze na mene. Čistim se 
odavde, večeras idem tamo. Bernard će me odbaciti u limuzini. Sa stilom. Od sada 
nadalje, sve je sa stilom.« 

Ružičasta boja vode nije podsećala na sapunicu. »Je li to so za kupanje?« Pitao sam. 
Nešto od toga tada mi je došlo u naletu i ja se osetih nekako slabijim: ono što mi je 
iskrslo u umu bila je samo još jedna očigledna i neophodna ludost. 

»Ne«, rekao je Virdžil. To sam već znao. 

»Ne«, ponovio je, »to dolazi iz moje kože. Ne govore mi sve, ali pretpostavljam da 
šalju napolje izviđače. Astronaute.« Pogledao me je s izrazom koji zapravo nije bio baš 
zabrinut; više je podsećao na radoznalost u vezi s tim kako ću ja to primiti. 

Potvrda mi je stegla stomačne mišiće kao da čekam na udarac. Nikada do sada 
nisam pomislio na tu mogućnost, možda zbog toga što sam se koncentrisao na druge 
vidove stvari. »Je li to prvi put?« Upitao sam. 

»Aha«, rekao je. Nasmejao se. »Napola sam odlučio da pustim pederčiće niz slivnik. 
Neka pronađu kakav je svet u stvari.« 

»Svuda bi se razišli«, rekao sam. 

»Jasno.« 

»Kako ... kako se osećaš?« 

»Sada se osećam prilično dobro. Mora da ih ima na milijarde.« Ponovo je pljusnuo 
rukama. Šta misliš? Da pustim pederčiće?« 

Brzo, gotovo bez razmišljanja, klekao sam pored kade. Prsti su mi pošli za utikačem 
kvarcne lampe i uključili ga. On je vezivao kvake na električnu struju, obojio mi mokraću 
u plavo, napravio na hiljade glupih praktičnih štoseva i nikada nije odrastao, nikada nije 
toliko sazreo da bi shvatio da je dovoljno sjajan da bi stvarno pogodio svet; nikada nije 
naučio da bude pažljiv. 

Pružio је ruku ka poklopcu slivnika. »Znaš, Edvarde, да... « 

Nikad nije završio. Podigao sam stalak lampe i bacio ga и kadu, a onda odskočio 
nazad kada se pojaviše dim i varnice. Virdžil je vrištao, bacakao se i trzao, a onda je sve 
bilo mirno, osim dubokog, ravnomernog siktanja i dima koji se dizao iz njegove kose. 

Podigao sam poklopac sa klozetske šolje i povratio. Onda sam zapušio nos i otišao u 
dnevnu sobu. Noge mi popustiše i naglo sedoh na kauč. 


(Zdenko Čiček -- 
Slavonska Požega) 


Sat kasnije, pretražio sam Virdžilovu kuhinju i našao hlorno belilo, amonijak i bocu 
Džeka Danijeisa. Vratio sam se u kupatilo, sklanjajući pogled sa Virdžila. Sipao sam 
najpre piće, zatim belilo i na kraju amonijak u vodu. Hlor poče da izlazi u mehurićima i 
ja sam izašao, zatvorivši vrata iza sebe. 

Kada sam stigao kući, počeo je da zvoni telefon. Nisam odgovarao. Mogla je biti 
bolnica. Mogao je biti Bernard. Ili policija. Mogao sam da pretpostavim da ću sve morati 
da objašnjavam policiji. Genetron će pokušati da se odbrani; do Bernarda neće biti 
pristupa. 

Bio sam iscrpljen, sve mišiće uplela mi je napetost i ono, kako god se nazvalo, što 
čovek oseća nakon ... 

Što je počinio genocid? 

To svakako nije delovalo stvarno. Nisam mogao da poverujem da sam upravo pobio 
stotinu biliona inteligentnih bića. Zbrisao galaksiju. Bilo je to da se čovek nasmeje. Ali 
nisam se smejao. 

Uopšte nije bilo teško poverovati da sam upravo ubio ljudsko biće, prijatelja. Dim, 
izgoreli kontakt lampe, poluiščupani električni priključak i zadimljeni kabl. 

Virdžil. 

Ubacio sam lampu u kadu u kojoj se nalazio Virdžil. 

Osećao sam se bolesnim. Snovi, gradovi koji siluju Gejl (a šta je sa njegovom de- 
vojkom, Kendis?). Ispuštanje vode ispunjene njima. Galaksije koje se prelivaju preko 
nas. Kakav užas. A onda opet, kakva potencijalna lepota — nova vrsta života, simbioza i 
transformacija. 

Jesam li dovoljno oštro postupio da ih sve pobijem? Na trenutak osetio sam paniku. 
Sutra, pomislio sam, sterilisaću njegov apartman. Nekako. Nisam ni pomislio na 
Bernarda. 

Kada je Gejl ušla па vrata, spavao sam па kauču. Probudio sam se, bunovan, а опа 
spusti pogled na mene. 

»Jesi li dobro?« Pitala je i sela na rub kauča. Klimnuo sam. 

»Sta planiraš za večeru?« Usta mi nisu radila kako treba. Reći su bile nejasne. 
Opipala mi je čelo. 

»Edvarde, imaš groznicu«, rekla je. »Vrlo jaku groznicu.« 

. Oteturao sam se do kupatila i zagledao u ogledalo. Gejl je bila odmah pokraj mene. 

»Sta je bilo?« Pitala je. 

Ispod mog okovratnika videle su se linije, a i oko vrata. Bele linije, kao autoputevi. 
Već su dugo bili u meni, danima. 

»Vlažni dlanovi«, rekao sam. Tako očigledno. 


w 
Cini mi se da smo gotovo umrli. Najpre sam se borio, ali nakon nekoliko minuta već 


sam bio preslab da se pokrenem. Се)! je bila isto toliko bolesna nakon jednog sata. 

Ležao sam na ćilimu u dnevnoj sobi, okupan znojem. Gejl je bila na kauču, lice joj je 
imalo boju talka, oči zatvorene, poput leša u odaji za balzamovanje. Neko vreme mislio 
sam da je mrtva. Tako bolestan, besneo sam — mrzeo, osećao užasnu krivicu zbog 
sopstvene slabosti, zbog sporosti u shvatanju svih mogućnosti. Potom više nisam mario. 
Bio sam previše slab da bih treptao i zato sam zatvorio oči i čekao. 

U mojim rukama i nogama bio je ritam. Sa svakim udarom krvi u meni je izvirala 
neka vrsta zvuka. Zvuka nalik na orkestar u kojem sviraju hiljade, ali koji ne svira jedno- 
glasno; koji svira čitave grupe simfonija u istom trenutku. Muzika u krvi. Zvuk, ili štagod 
je već bio, postao je oštriji, ali koordinisaniji, nizovi talasa konačno su se poništili i 
ostavili tišinu, a onda su se razdvojili u harmonične udare. 

Udari kao da su se stapali sa mnom, slivali sa zvukom moga sopstvenog srca. 

Najpre su nam smanjili imunološke reakcije. Rat — a bio je to rat, u razmeri 
neviđenoj do tada na Zemlji, u kojem su učestvovali bilioni boraca — trajao je možda 
dva dana. 

Do trenutka kada sam povratio dovoljno snage da sam mogao da dođem do 
kuhinjske česme, osećao sam kako rade na mojem mozgu, pokušavaju da probiju šifru i 
pronađu boga unutar protoplazme. Pio sam sve dok mi se nije smučilo, zatim sam pio 
malo umerenije i odneo čašu Gejli. Halapljivo je gutala. Usne su joj bile ispucale, oči 
zakrvavljene i okružene žućkastim podočnjacima. Nešto boje vratilo joj se u kožu. 
Nekoliko minuta kasnije, slabašno smo jeli u kuhinji. 

»Sta je to bilo, do đavola?« bilo je prvo što je pitala. Nisam imao snage da joj 
objašnjavam i zato sam zavrteo galvom. Oljuštio sam pomorandžu i podelio je sa njom. 
»Trebalo bi da pozovemo doktora«, rekla je. Ali ja sam znao da nećemo. Već sam 
primao poruke; bilo je očigledno da je svaki osećaj slobode koji imamo iluzoran. 

Poruke su najpre bile jednostavne. Sećanja na komande, pre nego prave komande, 
iskrsavala su mi u mislima. Nismo smeli da napustimo apartman — koncept koji je mora 
biti bio apstraktan onima koji su naređivali, iako odbojan — i nismo smeli da uspo- 
stavljamo vezu sa drugima. Za sada će nam biti dozvoljeno da jedemo određenu hranu i 
pijemo vodu sa česme. 

Kada se groznica povukla, transformacije su bile brze i drastične. Gotovo isto- 
vremeno, Gejl i ja bili smo nepokretni. Sedela je za stolom, ja sam klečao na podu. 
Jedva sam mogao da je vidim uglom oka. 

Na ruci su joj se obrazovala sve izraženija ispupčenja. 

Učili su unutar Virdžila; njihova taktika sa nas dvoje bila je mnogo drugačija. Tokom 
dva sata sve me je svrbelo do glave do pete — dva sata u paklu — pre nego što su 
obavili proboj i našli me. Vekovni napori po njihovoj razmeri vremena isplatili su se i 
sada su glatko komunicirali sa divovskom, nespretnom inteligencijom koja je nekada 

upravljala njihovim univerzumom, 

Nisu bili surovi. Kada im je postala jasna zamisao neprijatnosti i njene nepoželj- 
nosti, poradili su na tome da je prevaziđu. Radili su i previše delotvorno. Sledećih sat 
vremena, bio sam u moru blaženstva, van svakog kontakta sa njima. 

Sa svanućem sledećeg dana, data nam je ponovo sloboda kretanja; pre svega da 
bismo otišli do kupatila. Bilo je određenih otpadnih materija za koje se nisu mogli 
pobrinuti. Otarasio sam ih se — mokraća mi je bila ljubičasta — a odmah me je sledila i 
Gejl. Prazno smo gledali jedno u drugo u kupatilu. Onda joj je pošlo za rukom da se 
slabašno nasmeši. »Da li ti govore?« Pitala je. Klimnuo sam. »Znači, nisam poludela.« 

Sledećih dvanaest sati, činilo se da je kontrola popustila na nekim nivoima. Tokom 
tog vremena, uspeo sam da ispišem najveći deo ovog rukopisa. Sumnjam da se u meni 
vodila druga vrsta rata. Gejl je bila sposobna da se ograničeno kreće kao pre, ali ništa 
više. 

Kada se puna kontrola ponovo uspostavila, naređeno nam je da zagrlimo jedno 
drugo. Nismo oklevali. 

»Edi ... « Prošaptala je. Moje ime bilo je poslednji zvuk koji sam čuo iz spoljašnjeg 
sveta. 

Stojeći, srasli smo jedno u drugo. Tokom sledećih sati, noge su nam se povećale i 
raširile po okolini. Onda su izraštaji porasli do prozora da bi hvatali sunčevo svetio i do 
kuhinje da bi crpli vodu iz česme. Uskoro su se izdanci pružali po svim uglovima sobe, 
gulili boju i malter sa zidova, materijal i delove unutar nameštaja. 

Do sledeće zore, preobražaj je bio potpun. 

Više nemam jasnu predstavu na šta ličimo. Verujem da podsećam na ćelije — 
velike, pljosnate i razgranate ćelije, svrhovito omotane oko najvećeg dela apartmana. 
Veliko će oponašati malo. 

Zatražili su da nastavim zapisivanje, ali uskoro to neće biti moguće. Naša inte- 
ligencija koleba se iz dana u dan kako nas apsorbuju umovi unutar nas. Svakog dana, 
naša individualnost opada. Mi smo, zaista, ogromni, nespretni dinosauri. Naša sećanja 
preuzele su milijarde njih, a naše ličnosti rasute po preobraženoj krvi. 

Uskoro neće biti potrebe za centralizacijom. 

Obavešten sam da su vodovod i kanalizacija već osvojeni. Ljudi širom zgrade 
podležu preobražaju. 

U roku od nekoliko nedelja po starom računanju vremena, svojom silom doći ćemo 
do jezera, reka i mora. 

Jedva da mogu i da nagađam posledice. Svaki kvadratni inč planete kipeće mislima. 
U roku od nekoliko godina, možda i mnogo pre, potisnuće sopstvenu samosvest — 
onoliko koliko je sada ima. 

Tada će biti stvorena nova stvorenja. Ogromnost njihove sposobnosti za razmiš- 
ljanje biće nezamisliva. 

Sva moja mržnja i strah sada su nestali. 

Ostavljam ih — nas — samo sa jednim pitanjem. 

Koliko puta se to već dogodilo na drugim mestima? Putnici nikada nisu došli preko 
kosmosa da bi posetili Zemlju. Nije ni bilo potrebe. 

Pronašli su univerzume u zrncu peska. 

Larsen je polako vrteo čašu u ruci, posmatrajući majušni vrtlog u vinu. Nije mu bilo 


stvarno stalo do alkohola, lokalnog ili uvezenog, ali taj alkohol je služio određenoj svrsi. 
Pijuckaš, izgledaš usamljeno, i čekaš. 

Za tren je bacio pogled na bučno društvo za obližnjim stolom. Na jednoj od žena 
počeo je da se pojavljuje onaj izgled, izgled koji naseljeničke žene dobijaju kad vide 
usamljenog neznanca. 

Gostoljubivost u kolonijama, bog je blagoslovio, mnogo olakšava posao. 

Uhvatio je pogled te žene i osmehnuo se. Pažljiv osmeh, ni sugestivan ni arogantan, 
nego rezervisan, prijateljski i pomalo stidljiv. Upotrebio ga je uspešno već u mnogim 
situacijama, pa će moći i sada. 

Секао је, zurio u svoju čašu, lica koncentrisanog kao da se zadubio u misli. 

Lasen je bio zgodne spoljašnjosti, i to na neki zategnuto-aristokratski način, ugla- 
đen, dobro negovan, a sumornost u njegovim očima bila je vidljiva samo pri određe- 
nom svetlu i pod određenim uglom. Eliminator vremenom postaje nejasno odbojan, pa 
mora naučiti da to uspešno skriva. 

»Pardon«, reče jedan glas pokraj njega. 

»Da?« Jedan od tih muškaraca; krupan primerak, crvenog lica, u svetlucavoj odeći. 

»Pomislili smo da biste možda voleli da nam se pridružite«. Tip se cerio k'o majmun 
kome je, nesumnjivo, bliski srodnik. »Videli smo da ste stranac. Bilo bi nam krivo da po- 
mislite da narod Kajlona nije prijateljski nastrojen, ima puno mesta za našim stolom«. 

Lasen je izgledao prijatno iznenađen, pomalo emotivan ali ipak blago rezervisan. 
Korektne reakcije u redosledu koji tačno odgovara ovoj situaciji. »Veoma ste ljubazni, 
ali nipošto ne bih hteo da se namećem nekome ko čisto privatno...« 

»Ma, privatno, vraga, na Kajlonu ništa nije privatno. Dođite, pridružite nam se«. 

»Pa dobro, ako ste sasvim sigurni...« 

Dopustio je da ga odvedu do tog stola i predstave. Nađoše za njega praznu stolicu, 
napuniše jednu čašu, doguraše hranu ka njemu. 

Vešto je glumio da se postepeno opušta i čak se umereno smejao nekim od nji- 
hovih šala, ali u sebi je uzdisao. Kolonijalci su uvek isti, prostaci, seljačine, gladni pla- 
nete Zemlje koju nikad ni videli nisu, zaraženi nejasnim osećanjem inferiornosti. Ipak, 
on mora da ih podnosi, oni su deo njegovog posla, baš kao što je ovo mesto za tobožnju 
razonodu deo njegovog posla. Nigde ne možeš uspešnije da otpočneš proces truljenja 
nego u glavnom noćnom lokalu grada ovakvih pionira, prvih naseljenika. Dugo iskustvo 
ga je naučilo da se glasine, njegova vrsta glasina, šire kao požar po planeti pionira. 
Efektnije su nego najmodernije forme komunikacije, štaviše daleko brže od njih; kroz 
nekoliko sati čak i najzabitije naselje u perifernim zonama planete znaće sve detalje. 

Izabereš mesto, lansiraš glasine; i čekaš. Tako jednostavno. 


Njegova naređenja su ga uverila da se plen nalazi na ovoj razmetljivoj polurazvijenoj 
planeti. Dovoljno je da pusti pravu reč na pravom mestu, i plen će izaći kao dimom 
isteran. 

Bio je prinuđen da izdrži blizu dva sata banalnog veselja i priča o pionirskom poslu 
pre nego što se ukazala šansa. 

»Ostajete na Kajlonu dugo, gospodine Lasen?« To je rekao Dirk, tip crvene face u 
staromodnom svetlucavom večernjem odelu. 

»Ne dugo, gospodine Dirk. Čim obavim svoj posao, odlazim«. 

»O, pa vi imate neki posao ovde? Mislio sam da čekate brod da nastavite 
putovanje«. 

»Ne, o poslu se radi, i to veoma važnom«. 

»O kojoj vrsti posla, ako to nije nametljivo pitanje?« upita Hanter, sasušeni čove- 
čuljak sa mlitavim brcima. 

»)а sam eliminator, gospodine Hanter«. 

»Eliminator!« Zurili su u njega. 

»Pretpostavljam da mislite na štetočine«, reče Hanter konačno. »Ali toga ovde 
nemamo mnogo, izuzev tigar-pacova koje nećemo moći da suzbijemo još stotinu 
godina«. 

Lasen odgurnu svoj prazni tanjir u stranu. »Ne ubijam štetočine, gospodine Hanter 
— nego ljude«. 

Njihova otvorena usta i raširene oči davali su nečujni odjek ovome. »Ljude — on 
ubija ljude«. 

Neka hladnoća kao da se spustila na njihova lica, crvene usne žena se stanjiše, i 
činilo se, mada se nisu pomakli, da su se udaljili od njega. 

»Grubo rečeno, vi ste plaćeni ubica?« Te reči je izgovorio vitki tamnokosi čovek koji 
mu je bio predstavljen imenom Dejvid Кегѕпеј. 

»Ne ubica, gospodine, vladin agent iz Eliminacionih odreda«. 

»Kitnjast naziv za istu stvar, zar ne?« Kersnejevo lice bilo je hladno. »Ubijate ljude«. 

Lasen otpi svoje vino. »Samo jednu određenu vrstu ljudi — ja sam ubica Džek- 
sona«. 

Vladala je napeta tišina, onda se neko nasmeja pomalo nervozno. »Pa ja se zovem 
Džekson«. 

Lasen načini gest odbacivanja, nemarenja. »Mešate jedno prezime i jednu socijalnu 
bolest«. Pogledao je oko sebe. »Rad Odreda je potreban, baš kao što je i eliminisanje 
štetočina potrebno«. 

»Vlade i njihovi agenti uvek mogu pravdati svoja preterivanja razumnim razlozi- 
ma«, reče Dirk ogorčeno. »Ali što se tiče nas ovde, vi ste plaćeni revolveraš«. 

»Imam svoju dužnost i obavljam je«. 

»Ma, poštedite nas tog štosa. Tako su nekada govorili uhvaćeni ratni zločinci, u 
predsvemirskim vremenima. Danas čovek mora odgovarati pred svojom savešću, pred 
svojim koncepcijama o pravdi i nepravdi. Ili ste možda prvo to eliminisali?« 

Lasen ih pogleda hladno. »Vidim po vašim izrazima lica da ste neupoznati sa po- 
bunom na Prokseti. Sugerisao bih sa poštovanjem da bi dobro bilo da se u vaše školske 
programe unese skica galaktičke istorije, pa tek onda da izričete sudove. Kao razumni 
ljudi, nesumnjivo uviđate da smrtna kazna ne može postojati bez egzekutora«. 

»Može se pretpostaviti da uživate u svom poslu«. 

Lasen se namršti. Nije očekivao takvo pitanje na planeti pionira. Bilo je previše 
pronicljivo, i imalo blagi ukus saslušanja. 

»Ne prihvatam tu vašu primedbu, gospodne Kersnej«. Lasen ustade i malo se 
nakloni. Hvala vam za gostoprimstvo, i, laku noć«. Okrete se i ode krupnim koracima ka 
vratima. 

Neko vreme po njegovom odlasku niko nije progovarao. 

»Ubica«, reče Dirk najzad. Osvrnuo se sav ojađen. »7ао mi je, ni sanjao nisam...« 

»Bila je to moja ideja« reče njegova žena brzo. 

»Nikog ne treba okrivljavati — ma, bože!« Hanter ljutito povuče svoj brk. »Svi smo 
se mnogo uzvrteli zbog njega«. 

»Mislim«, reče Dirk, »da bi trebalo da neko otprati cure kući, jer ovo je nešto o 
čemu treba da porazgovaramo«. 

Kad su otišle, Hanter sede i reče: »Dakle?« Izgledao je malkice uznemireno. 

Dirk se namršti na njega. »Nemoj da kažeš “dakle' očigledno pitanje je — šta ćemo 
učiniti?« 

»Učiniti?« »U vezi sa njim. Došao je na Kajlon da nekoga ubije, jednoga od nas, 
moramo ga sprečiti«. 

»Ma, polako«. Hanter je izgledao zbunjeno. »Ne zaleći se ni u šta, on je uvežbani 
ubica. Sem toga, on je državni službenik i zakon je na njegovoj strani« 

»Da li ti je on pokazao ikakav dokaz za to?« Dirk je gotovo vikao. »A u svakom 
slučaju, zašto je toliko uživao kazujući nam?x 

»Ра rekao bih da je bilo prilično jasno.x Kersnej se zavalio u svojoj stolici, mršteći se 
malčice. »Hteo je da mi posle pričamo o tome. Znaš kako bi se brzo ta vrsta priče 
raširila. Konačno bi čuo i Džekson — ko god da je to. Normalan čovek — a mi podra- 
zumevamo da je Džekson normalan čovek — ili će bežati ili će se predati pokušajima da 
eliminiše eliminatora. Ne vredi da ćutimo, prvo zato što možda nismo prvi kojima je to 
rekao a drugo zato što žene znaju. Priča će verovatno stići do Džeksona pre nego što 
izađemo iz ove sale.« 

Hanter ustade. »Jedan poziv Centrali informacija ne bi bio neumesan, a?« Ljutitim 
pokretima gurnuo je svoju stolicu napred do samog stola. »Ja nikad nisam ni čuo o 
pobuni na Prokseti.« 

»Proveri i Džeksona kad se već time baviš«, dobaci Dirk za njim. 

Hanter, namršten, uđe u govornicu. Dirk je dobar momak, pouzdan prijatelj i sve 
to, ali prokleto suviše temperamentan. Reakcija poput njegove mogla bi dovesti do 
toga da svi budu poubijani, međusobna lojalnost kolonijalaca ima granica. Doduše, 
Dirkovo ponašanje je razumljivo, to je njegov stil zaletanja na probleme. 

Pozvao je broj CI i namršteno gledao u slušalicu. Lasenove reči su im pripisale nez- 
nalaštvo, koje oni nisu mogli poreći. A kako se kog vraga moglo očekivati da znaju o ne- 
kakvoj pobuni u drugom delu galaksije? Istorija Tere i njihov sopstveni desetogenera- 
cijski program kolonizacije, to je sve što su njihovi prosvetari smatrali potrebnim. 
Doduše, u memoriji Centrale informacija nalazilo se celokupno znanje Imperije, ali niko 
nije imao vremena da se njima koristi. lako je desetogeneracijska kolonija sa tri velika 
grada i dvanaest miliona stanovnika, Kajlon je i sad mostobran: na njemu se moraš bo- 
riti da bi preživeo. Izvan gradova i drumova još uvek leže džungle pune tigar-pacova. U 
provincijama živiš iza energetskih barijera, a kad krećeš izvan njih, koristiš se oklopnim 
vozilom. 

»Centrala informacija«, reče prijatni snimljeni glas. »Tema, molim?« 

Kad se vratio za sto, gledali su ga sa iščekivanjem. 

»Nešto sam našao, ne sve.« Hanter se spustio u stolicu i pružio ruku ka svom 
viskiju. »Pobuna na Prokseti bila je pokušaj deset svetova u sektoru 72 da uspostave 
svoju posebnu državu nezavisnu od Imperije. To je naišlo na otpor iz očiglednih eko- 
nomskih i vojnih razloga, i pretvorilo se u veliki rat koji je potrajao blizu pet godina.« 
Zastao je i otpio viski. »Ako nam to išta pomaže, podstrekač i samozvani voda pobu- 
njeničkih snaga bio je čovek po imenu Hauard F. Džekson.« 

»Džekson, a?« Dirk povuče vrh svoje vilice, mršteći se. »Do čega nas to dovodi?« 

»Ni do čega. Ono što tražimo ne postoji pod stavkom ‘Džekson’. Kad sam to pro- 
bao, CI me je prosto uputila opet na pobunu na Prokseti. A pošto je taj prvobitni Džek- 
son zbog ratnih zločina smaknut pre više od sedamsto šezdeset godina, Lasen, jasno, 
traži nekog drugog ili nešto drugo.« 

»Možda traži neki simbol«, reče Dirk zamišljeno »Nešto što je prvobitni Džekson 
značio ili predstavljao.« 

»Ja sam došao do istog zaključka.« Hanter iskapi čašu i pripali cigaretu. »Džeksona 
su njegovi sledbenici smatrali natčovekom.« 

»Natčovek!« Dirk se mrštio ka Hanteru ali ne videći ga. »Ovde na Kajlonu! Pa valjda 
bismo ga nanjušili?« 

»Da sam nadčovek«, reče Kersnej tihim glasom, »ja bih se prikrivao sve dok ne bih 
bio spreman da dejstvujem.« 

Hanter brzo klimnu glavom. »To je razumno, i te kako razumno.« 

Dirk posegnu ka najbližoj boci. »I šta da radimo po pitanju našeg supermena, 
pretpostavljajući, naravno, da je naše nagađanje tačno?« 

»A šta bi kog vraga pa trebalo da radimo?« Hamerov glas iznenada je zazvučao 

izazivački. 

Dirk pocrvene od ljutnje. »Вода mu, pa on je jedan od nas, zar пе?« 

»Polako, ро!аКо.« Karsnejev glas bio je umirujući ali čvrst. »Prvo, hoćemo da znamo 
zbog čega ga Lasen traži.« 

s Apsolutno se slažem.« Hanter je izgledao ljut i nervozan. »Ѕа tom solidarnošću nas 
prvih naseljenika može se i preterati. Lepo je to da mi pričamo kako ćemo ga uzeti u 
zaštitu ili mu pomoći zato što je pionir kao i mi, ali moramo pre toga i da razmislimo. 
Pre svega, stavili bismo sebe na pogrešnu stranu galaktičkog zakona. Dalje — ako ćemo 
iskreno — meni baš ne bi prijalo da se petljam protiv uvežbanog ubice. Ja sam dovoljan 
broj decenija proveo boreći se u provincijama, ali ovo je nešto iz čega možda nećemo 
izaći živi ako ne upotrebimo mozak.« 

»Dobro ti to postavljaš«, priznade Dirk nevoljno. »Ali duša bi htela nešto drugo, 
nešto sasvim drugo.x Namrštivši se svojoj praznoj čaši, napuni je još jednom. 
»Pretpostavljam da je ta priča o eliminatorima istinita?« 

Hanter polako klimnu glavom. »Bojim se da jeste. Proverio sam to u CI. Postoji, 
sasvim sigurno, jedna državna organizacija, ogranak Armije, koja se zove Eliminacioni 
korpus.« 

Dirk polako odmahnu glavom. »Odred za ubistva — to se može tako nazvati, zar 
ne? U ovom veku, u ovim vremenima, čovek ne bi rekao da je to moguće — pa šta kog 
vraga oni rade?« 

Hanter se iskrivljeno osmehnu ka njemu. »Pa baš kao što nam je Lasen rekao — 
ubijaju Džeksona.« 


Lasen je ležao u postelji: njegovo mršavo zgodno lice bilo je koncentrisano i zamišlje- 


no. Bio je gotovo potpuno obučen, ali njegovo telo u urednom jednodelnom odelu bilo 
je sasvim relaksirano. 

Eliminator je čekao. Izuo je cipele i raskopčao okovratnik, ali nije dozvolio sebi 
nikakvo drugo popuštanje spremnosti. 

Njegova hotelska soba bila je, kao i on, uredna, ne pretrpana stvarima, i sa svakom 
stvari tačno na pravom mestu. Elegantni kofer koji je, otvoren, ležao na podu pokraj 
kreveta davao je samo utisak da se Lasen priprema da se spakuje; samo pronicljiv 
posmatrač mogao bi zapaziti malu izbočinu ispod čaršava, blizu njegove desne ruke. 

Lasen je razmišljao o Džeksonu. Pre ili kasnije glasine će stići do Džeksona, i tada će 
taj čovek reagovati. Njegovo ime može biti Smit, Hirvord, Braun, bilo koje, ali on će 
istog trena shvatiti šta te vesti znače. Samo Džekson će znati da je Džekson, jer samo 
Džekson provodi dan za danom u CI upijajući znanje kao sunđer i, pri tom, dolazeći i do 
saznanja o sebi. 

Kad neki Džekson čuje da je na njegovu planetu stigao eliminator, pred sobom ima 
samo dva pravca delovanja, i to ili da se bori ili da beži, jer u startu mu je jasno da 
sakrivanje od eliminatora ne može doći u obzir. Međutim, ni prvo ni drugo rešenje nije 
srećno, ma koliko da si pametan, jer ako se boriš protiv uvežbanog čoveka iza koga stoji 
nauka i tehnika cele jedne imperije, šanse nisu na tvojoj strani. 

Bežanje je još manje privlačno. Svaka planeta, ma kako razvijena bila, ima samo 
jednu stazu za bežanje — luke za orbitalne taksije. Da bi se vinuo do orbite, moraš se 
poslužiti taksijem, drugog načina nema, a zaprečavanje te staze je takoreći isuviše lako. 
Dovoljno je imati stelarni vozni red, jer taksiji neće poletati dok međuzvezdani brod ne 
stigne u orbitu. Ne, planeta ima zaista samo jednu liniju spasa, jednu pacovsku stazu, 
koju je previše lako zapušiti. 

Preostaje ti, dakle, jedna alternativa, da ubiješ eliminatora a onda da bežiš, u nadi 
da ćeš ostaviti svetlosne godine iza sebe pre nego što njegov naslednik produži 
gonjenje. 

U svojoj karijeri Lasen je doživeo mnogo raznih napada, većinom ingenioznih, koji 
su svi bili unapred osuđeni na propast. Pojedinac koji se upinje da nadigra nauku jedne 
imperije — to je zadatak koji nadmašuje čak i sposobnosti jednog Džeksona. 

Lasen se nasmeši. U tome je nevolja tih Džeksona, pametniji su nego što je dobro 
za njih, a, štaviše, većinom i nisu pravi nego samo polu-Džeksoni. Pravi Džekson bi 
doveo sebe na takvo mesto da bi izgledi za njegovo otkrivanje i kasnije eliminaciju bili 
praktično jednaki nuli. 

Uredni kofer kod uznožja kreveta blago zazuja, i Lasen se istog časa zateže do pri- 
pravnosti. Njegova desnica kliznu pod čaršav i steže se oko drške njegovog fizonskog 
pištolja, a levica okrete jedan deo kopče njegovog kaiša, čime je aktivirano njegovo 
lično deflekciono polje. 

»Poštanska služba«, reče prijatni snimljeni glas. »Paket za gospodina Lasena.« 

Nešto upade, sa muklim udarom, u korpu za prihvat pošte. 

Lasen je podozrivo, nepomično, posmatrao mali paket. Automatski poštanski sis- 
tem je više nego temeljit u svom radu, tako da odbacuje, sam, sve eksplozive, ali postoji 
popriličan broj smrtonosnih naprava koje rade bez ikakve upotrebe eksploziva. Video je 
Lasen male časovničke mehanizme koji ispaljuju otrovne iglice pomoću komprimovanog 
vazduha, »їгеїїгапе« listove hartije koji ubijaju neopreznog čitača tako što impregniraju 
otrov kroz kožu... 

»Poštanska služba«, reče glas ponovo. »Paket za gospodina Lasena.« 

Novi tupi udar u korpu. 

Lasen se ukoči. Pojavila se majušna tačka briljantnog svetla, ne veća od vrha čiode, i 
počela da se širi kao malo sunce. 

Pored uznožja kreveta, kofer zašišta i poče blago da vibrira. Iz njega su pojurile 
energije koje su se obavile oko tog mesta, suzbijajući i vraćajući unutra i svetlost i top- 
lotu. Pojavi se utisak gušenja i sve veće slabosti. Briljantni sjaj kao da je uništavao sa- 
mog sebe, najzad se pretvori u tupo crvenilo koje je zgasnulo u crnilo praćeno 
ispuštanjem nekoliko sivih pramičaka dima. 

Lasen polako ustade i prede preko sobe. Korpa za prihvat pošte još uvek je curila, 
pretvarajući se u kapi rastopljenog metala, ali ugljenisana masa u korpi bila je već 
potpuno mrtva. 

Odmahnuo je glavom zamišljeno. Pametno, veoma pametno, dva paketa verovatno 
poslata sa veoma udaljenih mesta ali tempirana da stignu u razmaku od samo nekoliko 
sekundi. Svaki paket bio je, dakako, bezazlen sam po sebi, ali stavljeni zajedno postajali 
su smrtonosni. Sve u svemu, ingeniozan metod da se od dve reaktivne materije dobije 
kritična masa putem pažljivog korišćenja poštanskog sistema. Т 

Zadovoljno је klimnuo glavom samome sebi. Ovaj је pravi Džekson. Štaviše, i još 
važnije, reakcija je bila brza što je moralo značiti da je u ovom gradu. Možda je čak bio u 
istoj sali, možda čak za istim stolom, s obzirom da je reagovao toliko brzo. 

Lasen slegnu ramenima. Samo-odašiljači beleže detalje o svojim korisnicima, radi 
zaštite od gubljenja ili prevare; sad je dovoljno samo pogledati evidenciju, i videti ko je 
Džekson ili ko su njegovi pomagači. 

Zamišljeno se pogladio po vilici. Rutina; čim plen reaguje, time se i otkriva, i tu je 
kraj. Doduše ovaj tip je daleko iznad proseka, reagovao je ne samo brzo nego i precizno, 
uz dobro planiranje, ali je, kao i svaki Džekson, ispoljio neizbežnu slabost. Karakte- 
ristično je da Džeksoni hoće da priznaju da su suočeni sa tehnički superiornim protiv- 
nikom, zato što je u pitanju tehnologija proizvedena zajedničkim trudom mnogih, ali 
nikad, nikad neće da priznaju da je operater koji se tom tehnologijom služi možda 
inteligentniji, kao pojedinac, od njih, pa zato, na toj tački, gube borbu. 

Lasen pripali cigaretu i prede preko sobe. Pošto je načinio prvi potez, Džekson se, 
verovatno, već spremao i da pobegne. Sad je bilo potrebno samo da on, Lasen, zapuši 
pacovsku rupu. 

Dotakao je jedno dugme. »Halo? Taksi luka? Možete li mi dati datum i vreme 
dolaska sledećeg zvezdanog broda, molim?x 


Hanter otvori vrata svog apartmana, ali samo napola, i zastade, oklevajući. »O, zdravo, 


Dirk«, reče ne preterano ljubazno. »Nešto važno?« 

»О Džeksonu.« 

»Ma gledaj — ako imaš nekakav ludi plan, mene ne računaj, to smo razjasnili još na 
početku.« 

Dirk se namršti na njega. »Samo informacije — takve da o njima nemam nameru da 
pričam u hodniku. Ako ne zameraš...« 

»Pa, u redu.« Hanter, očevidno preko volje, stade u stranu. »Uđi.« Mahnuo је 
rukom prema najbližoj stolici. »Osećaj se kao kod kuće, otkucaću ti jedno piće — viski, 
kao obično?« 

»Hvala.« Dirk se sruči u stolicu i poče da petlja po džepu tražeći cigaretu. »Obazriv 
si, a?« 

»Ja to radije nazivam razumnošću.« Hanter mu dodade piće koje je kompjuter ispo- 
ručio. »Razlika u mišljenjima, ništa više.« On sede. »Kakve su to informacije?« 

Dirk povuče i izduva dim. »Znam sve što ima da se zna o Džeksonu, naime, sve sem 
njegovog identiteta.« 

»Vraga znaš — kako si saznao?« 

»CI«, reče Dirk otpijajući viski, pomalo samozadovoljno. »Tražio sam psihijatrijsku 
tematiku, i posle nekoliko pitanja master-selektor je ukapirao šta stvarno hoću.« 
Iskapio je piće i spustio praznu čašu na sto. »Džekson je primarni mutant.« 

Hanter, koji je upravo završio sa iskucavanjem cifarske šifre za još jedno piće, za- 
malo da ispusti čašu. »Mutant! Mislio sam da su sve te pričancije o monstrumima lažne 
і da je dokazano da su lažne? Је ľ ti to ozbiljno?« 

Dirk ga pogleda pravo u oči. »Apsolutno.« Dohvati drugo piće i rasejano se namršti 
na čašu. »Kao što nas je Lasen podsetio, mi se ne koristimo Centralom informacija 
dovoljno a sad, kad sam je ja iskoristio, dođe mi da poželim da nisam — mi smo svi 
mutanti.« 

Hanter odjednom poblede, samo malo. »Kako to?« 

Dirk slegnu ramenima. »Rani dani atomistike, nezaštićeni brodovi kad smo počeli 
da jurišamo na kosmos.« uzdahnuo је. »Prema tvrdnji СІ, osamdeset pet odsto ljudske 
rase sačinjavaju mutanti.« Našao je još jednu cigaretu i brzo je pripalio. »Prirodna stvar, 
najsloženiji deo tela stradao je prvi — mozak. Gotovo svi mi imamo — kako da se 
izrazim — abnormalne dodatke.« 

»Ja se пе osećam nimalo različitim.« Hanter se nasmeja slabim smehom, bez 
veselja. 

»l пе treba, tvoja abnormalnost je latentna, jer nisi primarni, u tome je razlika 
između tebe i — Džeksona.« 

»A šta je zapravo Džekson?« Hanteru je vidno laknulo. 

»Ljudsko biće sa neshvatljivo visokim koeficijentom inteligencije — ukratko, 
natčovek.« К 

Hanter opet nabra obrve. »$ќа је loše u tome ako imamo nekoliko supermena 
medu sobom?« 

Dirk slegnu ramenima. »Ма žalost, i, čini se, neizbežno, oni su svi do jednog totalni 
paranoici. Prvi Džekson je imao neki zapanjujući QI , neverovatne sposobnosti liderstva 
i organizatorstva, i nepopustljivo uverenje da je baš on Izabrani spasilac čovečanstva.« 
Dirk odmahnu glavom, mršteći se. »I malo je nedostajalo pa da to i dokaže, njegova 
desetoplanetna autonomna država je zamalo uspela da potuče Imperiju.« 

A leka nema?« 

»Мета. Kondicioniranje ostavlja balavog idiota, što je surovije nego egzekucija, а 
čuvanje Džeksona u zatvoru je toliko nesigurno, da se ne isplati pokušavati.« 

Hanter podiže čašu, zapilji se u nju neraspoloženo, i opet je spusti iako nije ni kap 
popio. »То opravdava Lasena, ili ne?x 

Dirk raširi ruke nagoveštavajući bespomoćnost. »Nisam ni moralista ni filozof — 
bilo je deset miliona mrtvih u pobuni na Prokseti.« 

Hanter poče da srkuće, ali ukus pića nije osećao. »Znači negde na Kajlonu postoji 
jedan Džekson; mi sad znamo istinu i mislim da smo time izvučeni iz problema.« 

Dirk iskapi čašu i tresnu je na sto. »Ma kako da ne, a da si ti Džekson baš bi ti se 
dopala takva lojalnost, a? A šta se pa ja svađam sa tobom.« Ode krupnim koracima do 
vrata koja se pred njim otvoriše. »Vidim da sam ovde gubio vreme, možda ću negde 
drugde naći kolonistu koji ima petlju i ...« 

Vrata su skliznućem u zatvoreni položaj presekla njegove završne reči. 

Hanter je, još uvek namršten, gledao za njim nekoliko trenutaka, zatim slegnuo 
ramenima. Jadni stari Dirk, smiriće se kroz desetak minuta, a onda će početi da 
upotrebljava mozak. Sutra će se, nesumnjivo, vratiti, crven u licu, i izviniti. A baš neki 
šarmantan čovek, mora ti se dopadati i uz svu tu nestrpljivost i sklonost ispadima. 

Hanterove misli okrenuše se važnijim pitanjima. Dirkove informacije su objasnile 
mnogo stvari, a naročito činjenicu da svako mora, po zakonu, da se podvrgava zaludnim 
psihijatrijskim testovima dvaput godišnje. Vlasti, dakle, ne samo što tragaju za Džekso- 
nima, nego i nastoje da ih unište u startu, pre nego što se Džeksoni potpuno razviju. Da 
li su zbog toga Loson, Miker i još nekoliko ljudi odvedeni na specijalističko lečenje 
odmah posle testova? Počelo mu se činiti da bi to mogao biti razlog. 

Bilo je još važnih pitanja bez odgovora. Šta pretvara normalnog u primarnog, 
potencijalnog u aktivnog? 

On zamišljeno pritisnu pozivno dugme i odabra broj Centrale informacija. 

Odgovori su bili detaljni ali opskurni i svodili su se na dva faktora shvatljiva laiku: 
emocionalni šok i životna sredina koja navodi na paranoju. 

Hanter razmisli o ovome. Nije li to uzrok neobičnog društvenog uređenja koje je na 
snazi u celoj Imperiji, a po kome čovek može postati predsednik, gradonačelnik, mini- 
star, general ili kakav drugi izvršni funkcioner ali to može ostati samo šest meseci? 
Posle isteka tog roka, čovek, po ustavu i po galaktičkom zakonu, mora da napusti vlast i 
preda je nekom drugom. 

Kaže se da vlast korumpira, te bi se moglo zaključiti i to da dugotrajno ostajanje na 
poziciji vlasti može voditi ka paranoji. Čovek koji je predugo ostao na vlasti može početi 
da zamišlja da ima božanske osobine i može se preobratiti u Džeksona. 

Naravno, to možda nije celo objašnjenje, ali svakako pomaže da se shvati 
kolebljivost državne uprave i razbešnjujuća promenljivost politike. Te stvari proističu iz 
kratkotrajnosti mandata koja, međutim, nije uvedena bez razloga. 

Hanter uzdahnu i sede. Pretpostavljao je da će pre ili kasnije čuti šta se dogodilo i 
ko je bio Džekson. Molio je boga da to ne bude niko od njegovih prijatelja. Ova pomisao 
ga navede na kudikamo povoljnije osećanje prema Dirku koji, nesumnjivo, upravo u 
ovom trenutku pokušava da smuva nekog drugog nesrećnika i organizuje neki 
neizvodljiv pokušaj spašavanja. 

Ova poslednja pretpostavka bila je tačna. Dirk je u tom času intenzivno obrađivao 
Kersneja. 


М 
sZao mi je, Dirk.x Kersnej je polako odmahivao glavom. »Ме verujem da me se to tiče. 


Imaj u vidu da sam ja imigrant a ne kolonist, ja sam ovde tek dve godine.« 
»Cepidlačiš, primili smo te, učinili smo te jednim od nas, samo se ...x Dirkov glas, 
sav u tonu navaljivanja, iznenada zamuknu. Zurio je mimo Kersneja, u malu spavaću 

sobu. Kad je opet progovorio, njegov ton bio je prijateljski i maltene preterano ležeran. 
»Ideš na letovanje?« 

Kersnej pogleda na polu-spakovane kofere i reče, olakim tonom: »A, ono — ne, nije 
letovanje, stari druže, nego neki poslić u provinciji, nekakva administrativna petljanja u 
Salcportu.« 

Dirk upali cigaretu. »Lebdilica za Salcport je otišla pre osam sati«, reče on ne- 
zainteresovano. »Sledeća ide tek kroz deset dana.« 

»Stvarno?« Kersnejevi zubi zasijaše za kratko, otkriveni lažnm osmehom. »Onda ću 
morati da čekam, sigurno sam greškom uzeo neki stari red vožnje.« 

»Sigurno da.« Dirk se nasloni na zid i zapilji u spavaću sobu. »Za provinciju čovek ne 
treba da pakuje stelarne kofere.« 

»Ja ih pakujem — šta ti to smeta?« 

Dirk izduva dim. »Pancer-crvi će pojesti sve sem brava u roku od trideset minuta, 
kad stigneš tamo.« 

»To je moja briga.« Kersnej pređe preko sobe i izvadi jedno odelo iz plakara. 
»Popričaćemo neki drugi put, a? Sad sam malo zauzet — ako nemaš ništa protiv?« 

Dirk se odvoji od zida. »Ma sigurno. Сак i ja mogu da shvatim vrlo jasan nago- 
veštaj.« Na vratima se okrenuo. »Srećno, Dejv. Njemu nećemo nikako pomoći, a ako 
nađemo način da go ometemo, to ćemo uraditi vrlo temeljito.« Vrata za njima kliznuše 
u zatvoreni položaj. 

Kersnej ostade sam, zapiljen u jednu tačku ispred sebe, ne gledajući zapravo ni u 
šta. Znači, Dirk zna, ili misli da zna, istinu. Ispod fasade galamdžije i plahoglavaca krio 
se, dakle, pronicljiv, jedinstveno opservantan čovek, jer malo ko bi uočio te kofere i 
odmah izvukao pravi zaključak. Njegova lojalnost, mada uzaludna, bila je ne samo 
shvatljiva, nego i tipična za pionire u svim tim kolonijama. Kersneju je bilo jasno koliko 
je lako moralo biti Hauardu F. Džeksonu da spoji deset planeta u zastrašujuću celinu. 
Kolonije su plodno tlo za pobune, ne zato što mrze Zemlju nego zato što su u takvim 
okolnostima. Borba za opstanak na nekoj neprijateljski nastrojenoj planeti dovodi do 
neuobičajeno velikog stupnja jedinstva, boriš se zajedno sa svojim komšijom, rame uz 
rame, i naučiš da, ako to nećeš, obojica ginete. To, naravno, daje stav »moj-sused-pa- 
makar-ne-bio-u-pravu«, što znači da će stranci biti isključeni. 

Zazvonio je »prodž«, prekinuo mu tok misli. Kersnej razdražljivo preokrete dugme 
za prijem. Šta je sad? 

»Putujete negde, gospodine Kersnej?« Projektovana trodimenzionirana slika La- 
sena pogledala je značajno prema koferima. 

Kersnej slegnu ramenima, blefiranje očito nije dolazilo u obzir. »Nisi gubio vreme«, 
reče ravnim tonom. 

»Nije bilo teško ući u trag tvojim pomagačima.« Projekcija zastade da pripali ciga- 
retu. »Ono sa reaktivima je bilo fini trik, ali bojim se da nećeš dobiti drugu priliku. Nema 
vremena. Da li ćeš se predati ili više voliš da stvari uradimo na onaj grubi način?« 

Kersnej načini mali gest šakom. »Na grubi.« 

Lasen se bledo nasmeši. »Odlično, bojao sam se da ćeš me razočarati. Gde ćemo?« 

»Srešču te u bregovima negde duž istočnog druma sutra u podne.« 

»Ї ti se nadaš da ćeš me se otarasiti u dvoboju?« 

»Nešto u tom smislu«, reče Kersnej bezizražajno. 

»Vreme i datum bi mogli biti značajni.« 

Kersnej slegnu ramenima. »To si verovatno i sam ukapirao. Taksi uzleće u tri 
popodne po standardnom vremenu, znači ako pobedim imaću vremena da stignem na 
njega.« 

»A veruješ da ćeš pobediti?« 

Kersnejeva vilica se pomače malo napred, izraz lica je dočaravao tvrdoglavost. 
»Mogu se nadati.« 

Njegov sagovornik je zurio u njega jedan dugi trenutak, a onda progovorio. »Мада 
je luksuz koji ti sebi ne možeš stvarno dozvoliti, Kersnej.« 
Začulo se jedno tiho »škljoc«, i projekcija je iščezla. 


Lasen se popeo u drumsko vozilo bez žurbe i ponovo proverio sve kazaljke na dodat- 


nim instrumentima. Šest sati je utrošio pripremajući ovo vozilo, i bio je uveren da su 
promene koje je uneo dovoljno obimne da pokriju većinu mogućih opasnosti. 

Ovaj Džekson je daleko iznad proseka, pa zato nije verovatno da će se u pogledu 
naoružanja osloniti isključivo na svoju ličnu veštinu. Eliminator planira, spreman je za 
razne eventualnosti pre nego što one iskrsnu. 

Lasen dotače dugme startera, pritisnu pedalu za potisak, 1 oseti kako vozilo bez 
točkova glatko kreće napred na svom vazdušnom jastuku. 

Posle deset minuta vožnje, njegovi instrumenti mu rekoše da ga neko prati. Drugo 
vozilo uporno je ostajalo na rastojanju od oko tri kilometra iza njega. 

Slegnuo je ramenima. Kolonisti, verovatno obuzeti zabludom da mogu pomoći 
beguncu kad počne pucnjava. Pa, oni neće biti prvi domoroci koji su se isprečili na putu 
pravde i poginuli zajedno sa beguncem kome su pokušavali da pomognu. 

Kola se iznenada trgoše: njegov dodatni kočioni sistem je proradio. Klizajući se, 
vozilo se zaustavi. 

Jedva tridesetak metara ispred njega mlaz belog plamena šiknu trideset metara u 
vazduh. Na drumu ostade široki, plitki krater. 

Lasen prebaci kočioni sistem ponovo na normalu i obazrivo priđe tački eksplozije. 
Bilo je blizu, njegovi instrumenti su opazili i aktivirali minu u poslednjem trenutku, jer, 
još jedan sekund ... 

Kroz prozor kola posmatrao je krater 1 mrštio se. Miniranje je kao manevar bilo 
stara stvar, ali primenjena mina je zasluživala da čovek zastane i razmisli. Samo jedan 
eksploziv može ostaviti ovako uglačan krater, a to je trahonit. 

Lasen je gledao nezadovoljno. Teško je zamisliti da jednu nestabilnu supstancu kao 
što je trahonit proizvede neko izvan kompletno opremljene laboratorije, a ovaj Džekson 
ne samo što je to postigao, nego je čak sabio te nestabilne elemente u minu veličine 
pilule koju je mogao, možda, i da postavi jednostavnim izbacivanjem kroz prozor svog 
automobila. 

Lasen oseti znatno povećanje opreznosti, ako ne i respekta. 

Posle još tri minuta vožnje, on zaustavi kola i ugasi motor. 

Zašao je već duboko u oblast bregova od golog mrkog kamena. Po stranama bre- 
gova ležale su tu i tamo razasute stene iste boje. Od grada se udaljio već oko 65 
kilometara. Zaključio je da će ga Džekson čekati u zasedi negde na sledećih pet ili šest 
kilometara. 

Lasen se nagnu napred i poče da manipuliše svojim instrumentima za traganje. Kroz 
nekoliko minuta otkri otkucaje jednog srca, i, nekoliko sekundi kasnije, obrazac nečijeg 
disanja. 

Pažljivom triangulacijom odredio je odakle to dolazi, zatim dohvatio radar-dvogled i 
proučio uzlazne padine levo od druma. A-ha, da, na samom vrhu brega, između dve 
velike stene, opružen potrbuške. Ne baš prefinjeno odabrana pozicija, ima, doduše, 
brisani prostor ispred sebe, ali iskusniji borac bi odabrao poziciju sa otežanim pri- 
stupom, gde bi svaka pristupna putanja mogla biti minirana. Brisani prostor ne daje 
Lasenu nikakav zaklon, ali ne daje ni pogodna mesta za mine. 

Dobro, udaljenost 1.695 metara, izlazimo i sređujemo ovu stvar pešice. 

Lasen se pripremio bez žurbe. Pritegao je futrolu pištolja uz svoju butinu, dodiri- 
vanjem kopče kaiša podesio svoje deflekciono polje, iskočio iz vozila, pažljivo zaključao 
vrata za sobom. 

Nije razmišljao o kolima koja su ga pratila. Те ljude je mentalno već otpisao izrazom 
»domoroci« Pošto su to urođenici, ne mogu imati oružja zbog kojih bi se trebalo 
zabrinjavati, deflekcioni energetski štit Korpusa u stanju je da odbije paljbu svakog 
ručnog oružja. Oni bi mogli, dakako, da pokušaju da sabotiraju njegovo vozilo. Pa, nek' 
pokušaju. Kad se bude vratio, neće ga preterano uznemiriti potreba da udarcima nogu 
odbaci u stranu nekoliko ugljenisanih leševa. 

Iznenada tup udar, nekakav projektil je udario u prašno tle pokraj puta i izbacio uvis 
mlaz prašine. 

Lasen slegnu ramenima nezainteresovano, napusti drum i poče da se penje ka- 
menitom padinom. Nema žurbe, u svakom slučaju će morati malo da pričeka. Fizonski 
pištolj se može efektno ispaljivati iz unutrašnjosti zaštitnog polja, ali domet mu je 
ograničen. Na rastojanju od sto pedeset metara pištolj će brzo eliminisati i Džeksona i 
tu ogromnu stenu iza koje on zamišlja da se sakrio. 

Iznenada, kuršum pljusnu u zaštitno polje i odbivši se u stranu, odskiča u daljinu. 

Lasen se nasmeši sa blagim prezirom i zastade da pripali cegaretu. U ovom delu 
posla uvek je prilično uživao. Kroz nekoliko minuta ovaj Džekson će nesumnjivo preba- 
citi svoje oružje na rafalnu paljbu, pa će ispaljivati duge, frenetične rafale u uzaludnom 
naporu da ga zaustavi. 

Još jedno tane pljusnu u zaštitno polje, pa još jedno, i još jedno. Posle desetog 
direktog pogotka, jedan kompaktni mehanizam pričvršćen kaišem uz Lasenov ručni 
zglavak poče da se oglašava oštrim urgentnim piskanjem. Lesen pomalo kruto podiže 
levu ruku i zagleda se u taj instrument, a neka hladnoća kao da pođe iz njegovog želuca 
nagore. Ovo nije moguće, jednostavno nije moguće. 

Majušna kazaljka ja opovrgavala njegovo negiranje; preciznom indiferentnošću, već 
je podrhtavala na crvenoj liniji opasnosti. 

Hladnoća u Lasenovom želuci kao da se sad podigla i obuhvatila i njegovo srce. 
Kuršumi su bili »namešteni«, svaki je u sebi imao po jedan minijaturni mehanizam za 
crpljenje energije. Svaki sledeći metak odnosio je nove količine snage iz Lasenovog 
deflektorskog polja. u 

Sa tupom rezignacijom Lasen uvide da je prešao tačku bez povratka. Zrtva je još 
izvan domašaja njegovog fizonskog pištolja, ali može da se saseča pre nego što on 
stigne do strujnog kola. Ovde nema nijedne stene iza koje bi se sakrio dok podešava i 
menja kola da bi ojačao polje ... 

Teturavo potrča prema dalekim stenama, znajući da je sa ovim Džeksonom izgubio. 

Njegov um je tupo pokušavao da nađe razloge. Ne postoji ništa što bi moglo da 
probije zaštitno polje kakvim se služi Korpus, a ako postoji... 

Tek je počinjao da shvata, kad dvadeseti metak probi oslabljeno polje i raznese 
njegova pluća na komade. 

Kersnej polako siđe niz nagib i stade, zureći dole, u nepomično telo. U smrti Lasen 
kao da je izgubio svoju aroganciju, lice mu je bilo mirno i spokojno kao kod usnulog 
deteta. 

Kersnej polako odmahnu glavom, samo napola svestan povika koji su dopirali iz 
daljine. 

»Dejv, probudi se, ovde smo.« 

Okrenuo se polako. Na dalekom drumu jedna figura je stajala pokraj jednog 
olupanog starog vozila sa vazdušnim jastukom i mahala mu. 

»Ovde smo — ovde. Možemo da te dovezemo do taksija, ali ima samo nekoliko 
minuta viška.« 

Kad je stigao do njih, video je da Hanter sedi za volanom, sav zguren napred, a da 
Dirk drži vrata otvorena, spreman. 

»Ubio si ga.« Hanterov glas bio je ispunjen strahopoštovanjem. »Oborio si jednog 
eliminatora.« 

»Uništićemo oba vozila kasnije«, reče Dirk. »АКо sledećim brodom dođe neki 
njegov naslednik, neće mu biti lako da sazna stvarne činjenice. Niko na ovoj planeti 
neće mu dobrovoljno dati obaveštenja, po tom pitanju možeš da spavaš mirno.« 

Kersnej začu sebe kako govori: »Moraćete da dignete Lasenova kola u vazduh, 
verovatno su minirana.« 

»Sredićemo to — ulazi.« 

Kersnej je još jednom pogledao natrag, dok je vozilo hitro letelo niz krivudavi put. 
»Ne biste mogli da uredite jednu tihu sahranu za njega, a?« 

»Sahranu!« Dirk je zurio u njega, sa maltene besnim izrazom na licu. »Kog će nam 
vraga to? Ne želimo da skrećemo pažnju na ovo kad sledeći ubica dođe. U svakom 
slučaju, pancer-crvi će pojesti telo, uključujući i sve kosti, u roku od najviše dvanaest 
sati. Pogreb!« On frknu. »Zbog čega?« 

»Poginuo je obavljajući svoju dužnost, nije li to dovoljno?« 

Dirk se grubo nasmeja. »Kad počnem da izmišljam poslednje počasti za ubice, biće 
to znak da sam skrenuo s pameti.« 

Kersnej slegnu ramenima. Nije uspevao da komunicira, i nikad neće uspeti. Pret- 
postavljao je da je to razumljivo, oni izvan Korpusa vide samo jednu stranu medalje. A 
ipak, mada oni to ne shvataju, u onim bregovima je ostalo da leži telo čoveka koji je bio 
odan dužnosti, ili, ako je to lepše reći, telo heroja. 

Coveka čiji je opasni posao bio da lovi i uništava intelektualne podivljale zveri koje 
su nekako uspele da izmaknu pažljivim psihijatrijskim testovima i kasnije se uzdigle i 
zapretile strukturi društva. 

Divlje zveri sa kojima bi slabo opremljene lokalne vlasti teško izlazile na kraj, tako 
da bi svaki put izginulo mnogo dobrih ljudi uključenih u poteru i uz njih i mnogo 
nedužnih građana. 

Divlje zveri koje su, tokom poslednjih osam stotina godina, naplatile račun u iznosu 
od osamdeset i sedam miliona ljudskih života. 

Iznenada je postao svestan da vozilo stoji i da mu Dirk već pomaže da izađe. 

»Rek'o sam ti da ćemo uspeti, imaš još šesnaest minuta.« 

Kersnej pogleda nazad ka dalekim brdima. Da, heroj, odabran, kao i svaki 
eliminator, ne zbog toga što je sposoban da hladnokrvno ubija, nego zato što je odan 
ljudskoj rasi. 

Eliminator zna da je osuđen na propast još onog trenutka kad potpiše potrebne 
dokumente. 

Ne može se kratkotrajno služiti u Eliminacionom korpusu, jer je posle prvih neko- 
liko ubistava eliminator isuviše mentalno poremećen da bi se povukao i posle živeo sa 
svojom savešću. 

Posle još nekoliko ubistava, eliminator pređe tačku bez povratka i postaje uveren u 
sopstveni božanski imunitet, uveren da se takav duhovni proces ne može njemu 
dogoditi. 

Nigde u čitavoj Imperiji ne postoji dužnost tako teška i tako usmerena ka paranoji. 
Agent neizbežno prelazi iz latentnog u aktivno stanje i postaje isti kao oni koje mora da 
uništava. 

Korpus, koji brižljivo nadzire svoje pripadnike, zna kad je došao kraj korisnosti 
jednog agenta, i tada mu daje još jedan zadatak, koji izgleda rutinski. 

Kao kroz себе čuo je sopstveni glas kako govori: »Hvala vam obojici, hvala vam.« 

Da, zadatak koji liči na rutinski a u stvari je klopka. Na čijem kraju čeka neko 
pripremljen. 

»Da, da, zbogom... zbogom...« 

Ubica Džeksona se polako okrete i ode prema svemirskom taksiju koji je čekao na 
pisti. 

Zivko Prodanović 


Psi u večernjoj oluji 


Jedva je stajao na nogama i nije imao 


previše pouzdanja u vlastitu sposobnost 
kretanja. Koljeno ga je boljelo bez pre- 
stanka. Možda bi mu bol bila podnošlji- 
vija kada bi imao neki cilj hodanja, no, 
sada su svi pravci bili mogući, otvoreni, 
dohvatni, neizmjerno izazovni i samim ti- 
me njemu apsolutno nepotrebni. S time 
nije mogao ništa učiniti. Njemu je trebao 
samo jedan pravac, određenost, svrhovi- 
tost. Dostižni cilj kretanja. Neodlučno se 
okrenuo oko sebe. Nije osjećao stopala. 
Isprekidano je disao. Okrenuo se opet 
oko sebe. Slabašna nada da će to donijeti 
odgonetku i naznačiti određeni pravac 
nestala je istoga časa kada je završio s 
okretanjem. 

Više nije mogao izdržati. Sada mu je ne- 
ophodno bio potreban siguran oslonac, 
zid, stup, stepenište, ograda, bilo kakva 
klupa, bilo što čvršće od njega samog. 
Trenutak predaha. Preuređenje tokova 
misli. Da li je negdje opazio ogradu od 
kovanog željeza? Da, ali je sada daleko. 
Da li postoji obična drvena klupa koja će 
mu pružiti toliko potrebno utočište? Tko 
bi to znao. Pokušao je sabrati misli. Prsti 
ruke tražili su nešto po džepovima kapu- 
ta; uzaludan napor da se pronađe ništa. 
Odmah je znao da nema ništa u tim dže- 
povima, ali nije mogao odoljeti iskušenju. 
Svi džepovi bili su prazni. Praznine očaja. 
Trebao je pronaći nešto, a znao je da ne- 
će naći ništa. Odmah je to znao. Ništavilo 
traženja. Čak i nije znao što treba pronaći, 
ali je znao da to neće naći. Da li je to ono 
što je sada trebalo činiti ili je postojalo i 
nešto drugo? Sto? Hodati i tražiti? 

Da li je hodanje traženje? 

Ako pronađe što traži, dali će to pre- 
poznati na vrijeme? Vjerovatno hoće, jer 
je misao o potrebi traženja duboko u 
njemu. Mora pronaći nešto. O sebi 
samom. 

Zateturao je. Bol u koljenu postajala je 


nepodnošljiva. Zastao je, bolom zaus- 
tavljen. Da li je i stajanje jedan od mo- 
gućih pravaca? Lijevo, desno, naprijed, 
natrag, sjever, jug, istok, zapad, stati! Biti 
na jednom mjestu. Doći do tog mjesta i 
ne napuštati ga. Postoji mogućnost da je 
to ono što mora učiniti. 

A možda ne smije stati? Niti podleći 
takvim mislima, koje bi ga zaustavljale 
prije nepoznatog cilja. 

Košmar hodanja. Korak po korak, bol po 
bol, strah po strah. Utrošeno je mnogo 
preostale unutrašnje snage da se to učini. 
Istraživanje mogućih pravaca. Ispitivanje 
okretanja. Nadvladavanje bolova. Makar 
poludio od njih. To nije važno, jer i ludilo 
može biti pravac kretanja. Da li se od 
njega očekuje da krene neispitanim sta- 
zama ludila i u tom košmaru pronađe ono 
što treba znati? Glupost! Ludilo se ne 
smije dogoditi. To bi bio poraz na koji 
nema pravo. 

Ljudi koji su prolazili pokraj njega gledali 
su ga s prezirom ili sažaljivo. Ulica je bila 
prostrana. Možda bi mu i pomogli kada bi 
im kazao što ga tišti? Neki od njih iz- 
gledali su prijazno, prijateljski, kao da mu 
žele pomoći. Ili su to krive procjene 
njegovog izmučenog mozga. А da li i 
mogu pomoći? Smije li ih uvući u svoju 
muku? Bol u koljenu više nije tako 
snažna. Barem je nešto bilo jasno — 
samo mora izdržati ono što je pred njim. 

Pružao je vrlo jadnu sliku. Poprilično 
neobrijan, mršav, visok, s tamnim pod- 
očnjacima koji nisu slutili na spokoj, jer bi 
iznad njih na trenutak dvije crne zjenice 
suludo zasvrdlale po prostoru ulice. No, 
to je kratko trajalo, oči su lagano suzile i 
uglavnom su imale vodnjikav izgled, što je 
prekrivalo oštrinu pogleda. 

Prostor ulice nije donosio nikakvu od- 
gonetku, zašto onda dalje naprezati oči? 

Umor je sve više nadvladavao ostatke 
snage. Koliko dugo već nije spavao? | 
gdje? Zar je imao vremena i mjesta za 

san, snivanje, odmor? 

Razbarušena kosa, cijeli njegov jadni 
izgled i nesigurni hod prolaznicima su 
odavali samo jedno. 

— Pijana budala — progovorio je jedan 
prolaznik. 

— Sramota — dodao je drugi. 

— Takvim je mjesto u zatvoru — bio je 
siguran treći glas s ulice. 

— Zar i ja tako izgledam kada previše 
popijem — zapitao se u sebi jedan 
vremešni prolaznik i žurno odjurio s tog 
žalosnog poprišta na kojem je neki 
neznanac, propalica, pijanac, uzalud 
vodio svoj tihi rat s ravnotežom. 

Oslonca nije bilo, ustvari nije ga pri- 
mjetio, iako mu je bio nadohvat. Slike 
koje su još malo prije bile jasne, nestale 
su. Sve je bilo moguće. Stvarno je ne- 
stvarno. Grad i onako nije poznavao. Sve 
što je vidio bilo mu je nepoznato. Bilo mu 
je, uostalom, svejedno gdje se nalazi. 
Kakva je razlika između pustinja i grada? 
Nikakva, barem ne za njega. Znao je samo 
da je nekako stigao do tog mjesta i da 
obavezno mora ići dalje. Bez obzira na 
izmaglicu pred očima, na bol u koljenu, 
na zlobne primjedbe prolaznika, bez ob- 
zira na sve, pa čak i bez obzira što nije 
mogao spoznati svrhu svojeg kretanja u 
tom širokom gradskom prostoru. 

Crnilo mu se pred očima i to ga je 
spriječilo da ugleda zid jednog obližnjeg 
dvorišta. Na njega se mogao, da ga je 
spazio, osloniti i u kratkom odmoru pro- 
naći nešto snage da sredi nepovezane 
misli i još jednom pokuša razjasniti svoju 
pojavu u ovom prostoru. To je, doduše, u 
nekoliko posljednjih mučnih sati već 
nekoliko puta pokušao dokučiti, ali, kao i 
sve što je činio, nije mu polazilo za 
rukom. I što je najgore — znao je da je to 
on, ali nije znao tko je taj on. Sebe samog 
nije prepoznavao. 

Odijelo na njemu bilo je dobre kvalitete, 
elegantno, barem je nekada bilo takvo. 
Vjerovatno je bilo i skupo. lako je to mo- 
gao biti neki trag ipak je slutio da neće 
doznati ništa ako bude istraživao svoj 
socijalni status, svoje porijeklo. U normal- 
nim okolnostima to bi bio najkraći put da 
dozna osnovne podatke o sebi, da se 
odredi u vremenu i prostoru, ali bilo je 
sve očitije da za njega ne vrijede uobi- 


čajene normalne okolnosti i da se nje- 
gova veza s ovim prostorom тога 
potražiti na neki drugi način. 

Odijelo mu je bilo elegantno, da, ali i 
prašnjavo, prljavo. I ta bol u koljenu. U 
manjem ili većem obimu stalno je tu. 
Prljavština mu je još govorila da se nije 
kretao samo po gradskom asfaltu, nego i 
po drugačijem terenu. To je moglo imati 
neki prepoznatljiv značaj, jasno, ako se 
uspije prisjetiti o kakvim je to drugačijim 
terenima mogla biti riječ i kako je došao 
do njih. 

Bio si pas i psi će te rastrgnuti! 

Odgovor se približavao. 

Srušio se na pločnik 

Bio si pas i psi će te rastrgnuti! 

Bio si pas i psi će te rastrgnuti! 

Suluda rečenica, užasna misao. Prije- 
teća rečenica. Rečenica straha. Dolazi iz 
tajnih krajolika bezumlja, ali nije bezum- 
na. Stalno se ponavlja, negdje u njegovoj 
nutrini obnavlja svoju jezovitost i užurba- 
no se vraća. Nema prepreke koja bi ju 
zaustavila. Nema bola nad kojim bi se sa- 
žalila. Nema visine na koju ne bi doprla. 
Nema skrivenog mjesta koje ne bi pro- 
našla. Bio si pas i psi će te rastrgnuti! 
Opet je rečenica protutnjala mozgom. 
Kada se pojavila samo je ona postojala. 
Ništa drugo, samo ona, strašna, a nakon 
nje — ništavilo, strah, panika, očaj, 
beznađe. 

Prolaznici su nestali u gustoj, ljepljivoj 
izmaglici, ružni, izvitopereni i nedorečeni i 
nije osjećao niti najmanju potrebu da 
krene prema njima. Pokret? Zašto? Nema 
smisla pokretati se. 

Ležao je na sivom pločniku bezbojnog 
nepoznatog grada. Bio si pas i psi će te 
rastrgnuti! Jasno, to je odgovor na sva 
pitanja. Nitko mu nije mogao pomoći. 
Nitko mu i ne treba. Želio je ostati u tom 
položaju, barem ga ozlijeđeno koljeno 
nije boljelo i više se nije plašio padanja. 
Dobro je ležati. | na asfaltu. Sada je 
dobro. Rečenica je strašna, ali mora imati 
i svoj tajni smisao, poruku. Bio si pas i psi 
će te rastrgnuti! Otvarali su se vrletni 
bezdani. Ponori u kojima se umire sam. 

Ležao je, a pred nastupajućom olujom 
koja se nenadano najavila ljudi su bježali 
kućama i nisu imali vremena za pijanca 
koji se izvalio na pločnik. 

Psi nikada ne piju, razmišljao je, sa- 
kupljao preostale misli, ne, psi ne piju 
alkohol. 

Čak se i nije začudio činjenici da ko- 
načno zna nešto određeno o nečemu. 

Psi su neumoljivi. Oni znaju svoj posao, 
oh, savršeno dobro ga znaju. 

Još jedan podatak, još jedna izvjesnost. 

Večernje nebo pretvorilo se u olujni 
košmar. Odvukao se do nekog obližnjeg 
natkritog prolaza. Tu je mirno ležao, za- 
klonjen od kiše i vjetra. Jasno je raspoz- 
navao stvari oko sebe. Oluja! 

Prema njemu kroz silne mlazove vode 
išao je čovjek u tamnoj uniformi. Pokraj 
njega stupala su dva ogromna crna psa. 
Njima kiša nije smetala. 

— Čudno da si još živ — reče čovjek u 
uniformi. 

— Zašto? — zapita. 

— Putovanje bez opreme je vrlo opas- 
no. Šok prolaza kroz vrijeme uništava 
neopremljene. 

Tišina. Tišina govora. Oko njih oluja. 

— Bio si budala kada si pobjegao — 
nastavi čovjek u uniformi. 

— Činjenica da sam to učinio znači već 
nešto, zar ne? — mirno je odgovorio. 

— Potrudit ćemo se da to nitko ne do- 
zna. 

— Istinu ne možete sakriti. U najmanju 


ruku vi ćete znati da sam to učinio. 
Upravljači i progonitelji. 

— Bjegstvo u prošlost je zabranjeno. To 
znaš? — zapita nakon kraćeg razmiš- 
ljanja čovjek u tamnoj uniformi. 

— Sada opet znam. 

— Upravljači ne vole takve. 

— Kakve? 

— Neposlušne. One koji se bune. One 
koji bježe. Takvi su štetni. Bit ćeš kaž- 
njen. 

— Kazna je živjeti poslušno. 

Psi su se spremali na skok. 

— Itisi bio progonitelj. 

— Zato sam i pobjegao. 

— Išto si postigao? Ništa. 

— Tu se jako varaš. Dokazao sam da 
nikada nisam bio pas. Dokazao sam da 
Upravljači ne mogu kontrolirati svakog i 
svugdje. Time sam postigao puno. 

— Tvoj dokaz je kratko trajao. 

— Ali ostaje za vječnost koju ti nikada 
nećeš moći shvatiti. Na svu sreću ima 
onih kojima će moj bijeg nešto reći. 

— Mene nećeš zbuniti — bijesno reče 
čovjek u tamnoj uniformi i mahne ru- 
kom. 

Psi su skočili. 

Krik umiranja, hropac iz razderanog 
vrata. Covjek u tamnoj uniformi i njegovi 
psi vratili su se u oluju. 

INTERVJU 


Dženet Moris 


"AUTORSKA JAMA- 


e Približno u sedmoj godini počela sam čitati naučnu fantastiku; volela sam je uvek, jer 
u naučnoj fantastici nije lako pogoditi, posle pročitane treće strane, šta će se desiti na 
kraju knjige — Istakla je Dženet Moris u razgovoru sa Čarlsom Platom SFR, 1983. 


godine 


Sedim sa Dženet Moris u autorskoj jami. 
Ne zovu to tako, jasna stvar, ali ona to 
jeste, to je pravi naziv za taj spušteni 
ograđeni deo prostorije, u podrumu og- 
romne knjižare »B. Dalton« na Petoj ave- 
niji u gradu Njujorku. Pisce strpaju u ja- 
mu, a kupci dolutaju vođeni dokonom 
radoznalošću pa stoje duž ograde kao 
klinci kad gledaju životinje u zoološkom 
vrtu. 

Sad je u »В. Daltonux nedelja naučne 
fantastike, ja se u jami trudim da pravim 
promociju knjige Tvorci snova; Dženet 
nudi da potpiše primerke svog romana 
Igračica snova, a oboje trpimo maltre- 
tiranje od strane jednog literarnog snoba 
u prljavom kišnom mantilu. »Ja sam pre- 
stao da kupujem naučnu fantastiku«, žali 
se taj. »Nema pisaca koji koriste solidnu, 
najnoviju nauku, i pišu dobrim stilom, i 
daju jaku karakterizaciju.« 

Nemam taj stomak. — smučilo bi mi se 
— da počnem s njim da diskutujem. Ne 
mogu ozbiljno da prihvatim takvu situa- 
ciju; suviše je neugodna. 

Ali za Dženet Moris malo šta u životu je 
suviše neugodno, a sve što je u vezi sa 
njenim poslom ona prihvata ozbiljno. Za- 
to se baca u bitku sa tim dobacivačem. 
»Postoji jedan autor u SF polju danas, koji 
daje sve te karakteristike koje vi tražite«, 
saopštava.mu ona. 

»Je 1'? A ko?« 

»Ja«, kaže Dženet Moris, tonom kao da 
je to nešto što je trebalo da mu bude 
očigledno. 

Pa, dobro, ta vrsta akviziterstva može 
prodati nekoliko knjiga više, ali, u isti 
mah, može i zasmetati ponekome. Nekim 


muškarcima, naročito, nije baš jasno kako 
da reaguju kad Dženet Moris navali kao 
da je diplomirala iz predmeta »agresivno 
samopouzdanje« i počne da im drži 
predavanja o svemu, od fizike čestica do 
vatrenog oružja. Ne dopadne im se ni kad 
ih ona pobedi u fliperu. A postoje i žene 
kojima se Dženet Moris ne sviđa — na 
primer, zato što se ne pridržava feminis- 
tičke linije. U njena prva četiri romana 
(serija »Silistra«), glavna junakinja je bila 
jedna svojevrsna naučno-fantastična pro- 
stitutka, koja je nebesa, smatrala da nije 
samo njen posao, nego i njeno zado- 
voljstvo, da je muškarci koriste. Čini se da 
Dženet Moris ne veruje u ravnopravnost 
polova i ne odbacuje sve stare uloge. Ona 
čak za sebe ponekad upotrebi izraz 
»devojka« — i samo se napola šali. 

»Postoji primesa satire u svemu što 
radim. A serija »Silistra« bila je zamišljena 
kao kulturni protivotrov za preteranosti 
ženskog oslobodilačkog pokreta, koji je 
upravo tada bio na vrhuncu, i za koji sam 
smatrala, i sad smatram, da je pogrešan. 
Ne vredi izaći nasred ulice i vrištati da 
hoćeš svoja prava, imati napad besa, što 
je česta ideja nekih žena kad pomišljaju 
kako da dobiju ono što žele. To u realnom 
svetu ne uspeva«. 

»Sem toga, u »Silistri« sam bila pod 
uticajem Eda Vilsona i sve te sociologije. 
Skidala sam socijalno kondicioniranje i 
pokazivala šta ostaje — genetska real- 
nost, koju sam izvela iz sociobiologije.« 

Zamolio sam je da mi kaže o čemu se, 
otprilike, radi u toj »sociobiologiji«, pošto 
to ne znamo svi. 

»Pa, Vilson kaže otprilike ovakve stvari: 

'Žudnja za kreativnošću može biti neraz- 
dvojno povezana sa željom da se pose- 
duje i dominira.' To je citat iz zaključka. 
Silistranske žene misle na ženski način, 
one nikad nisu momci u ženskoj odeći. A 
muškarci su tipa ili-se-bori-ili-beži; uvek 
nastoje da isteraju svoje tako da su 
praktično geni na dve noge. Pokušavala 
sam da kristalizujem ljudsku seksualnost i 
da pokažem do kog stepena ona može da 
utiče na odluke. Ti likovi nisu zamišljeni 
kao realistični, takvi koje možeš uklopiti u 
ovaj svet, niti kao likovi čiji bi pogledi na 
svet uspevali u ovom svetu, ali svi naši 
pogledi na svet su pod uticajem prisustva, 
u našoj podsvesti, onakvih misli kakve 
silistranski likovi govore glasno: to nije- 
dan muškarac niti žena ne može poreći. 
Svaka iskrena žena će priznati da su 
fantazije o silovanju bile u njenoj glavi 
svake noći kad je imala trinaest godina. 
Silovanje nije nimalo zabavno u stvarnom 
svetu, ali je maštanje o njemu svakako 
fini način za uspavljivanje u tom životnom 
dobu.« 

A ima li ona osećaj da su fantazije o 
silovanju, ako se pojavljuju tako često, 
socijalno uslovljene? 

»Ne. Na genetskom nivou, žena želi do- 
minantnog muškarca, onog koji je najjači i 
najsposobniji da stvori dete koje će 
potom biti najuspešnije. A to znači da 
želiš nekog ko će biti bar jednak sa to- 
bom. Još uvek je u nama ženama onaj 
stari instinkt iz lovačko-skupljačkih vre- 
mena: bežiš najbrže što možeš, a dasa 
koji može da te uhvati i zadrži je onaj 
pravi. Ako nije toliko pametan i jak da to 
izvede, onda ne želiš dete od njega.« 

Ali zar ne bi trebalo da pokušamo da 
civilizujemo svoje ponašanje, da se uz- 
dignemo iznad tog primitivnog nivoa? 

»Da bi čovek izašao nakraj sa zahte- 
vima svojih gena, mora prvo priznati da ti 
zahtevi postoje. Da bi čovek nešto sa- 
vladao, mora biti u stanju da to pokaže 
savršeno tačno, bez osećanja krivice, bez 
straha od društvenog neodobravanja ili 
neke negativnosti prenete iz socijalne 
uslovljenosti. Moramo prihvatiti datost 
da je muškarac muško a žena žensko, i da 


iz toga sledi različitost motiva i misaonih 
preduslovljenosti. Ja sam humanistkinja, 
nisam feministkinja. Zensko sam, to znam 
i u to nimalo ne sumnjam; vrlo se ugodno 
osećam kao žensko, i savršeno sam 
spremna da prihvatim činjenicu da su 
muškarci i žene komplementarni ali 
različiti. Ni u kom slučaju mi se ne bi 
svidelo, niti bi moju podršku dobilo, 
društvo u kome se totalno ujednačavanje 
polova nameće zakonom ili zahteva 
nasuprot prirodnim indikacijama, a fizička 
jednakost je nemoguća.« 

Ovo, međutim, ne znači da je Dženet 
Moris stereotipna žena, ona koja se 
poslušno podvrgava muškarcima kao 
robinja genetskog programa. 

»Cesto se dogodi da ja, ako ne suzbijam 
svoju sposobnost, stignem na cilj pre ne- 
kog muškarca, prva rešim problem. Spo- 
sobna sam, i više nego sposobna, da re- 
šim gotovo svaki problem koji se pojavi u 
svakodnevnom životu, a sem toga, ja sam 
visoko-androgina žena: jahala sam cir- 
kuske konje i radila mnoge tradicionalno 
muške stvari, a sad se, kao što znaš, moj 
muž i ja takmičimo u streljaštvu. Poste- 
peno postajem razumno dobra sa svojim 
pištoljem. Intelektualno, radim mnogo 
domaćih zadataka, mnogo istražujem, in- 
teresuju me mnoge stvari koje uglavnom 
nisu interesantne za većinu drugih žena. 
Fil Klas mi reče pre neki dan da po prirodi 
stvari žene treba da proučavaju muš- 
karca, a muškarac treba da proučava šta 
god ga zainteresuje. Po toj definiciji ja 
sam muško. Volim intelektualnu stimu- 


laciju.x 
»Moje priče pred spavanje, kad mi je 
bilo četiri ili pet godina, bile su iz 


Spenserove Vilinske kraljice i tome slično 
— eto šta su meni čitali. Moj otac je 
studirao englesku literaturu na Harvardu. 
Moja mama je bila magistar nauka u 
oblasti obrazovanja. | tako, do svoje 
sedme godine bila sam upoznata sa svim 
mitovima svih društava, od grčkog do 
norveškog, mesopotamskog do rimskog 
— veoma su me interesovale drevne 
legende i sve magične stvari.« 

»U porodici sam umesto džeparca dobi- 

jala po jednu knjigu nedeljno, u tvrdom 
povezu. Približno u sedmoj godini počela 
sam čitati naučnu fantastiku; volela sam 
je uvek, jer u naučnoj fantastici nije lako 
pogoditi, posle pročitane treće strane, šta 
će se desiti na kraju knjige. U naučnoj 
fantastici postoji toliko širi raspon alter- 
nativa — ako je dobra. Naučna fantastika 
više nije dobra kao nekad, jednim delom 
zato što ljudi ne rade svoje domaće za- 
datke, a nema više nikakvih Huga Ger- 
nzbaka koji bi ih na to prisiljavali: tip čita 
uvek samo SF i ništa više, svu svoju nauku 
nauči iz SF, onda krene da piše i samo 
ponavlja ono klišetirano.« 

Ona ima kritičke primedbe i o delima 
današnjih spisateljki. 

»Ратїїт kako sam bacila u korpu za 
otpatke knjige Zenski muškarac Džoane 
Ras (The Female Man, Joanna Russ). Bila 
je to polemika, teza, ne priča. Jedina živa 
spisateljica koja me interesuje — nemoj- 
mo to ograničavati samo na SF — je 
Margaret Jursenar (Margaret Yourcenar). 
Mislim da spisateljicama obično nedos- 
taju disciplina i struktura, a ja u priči 
volim da nađem i disciplinu i strukturux. 

»Imam teoriju da su jedno autori a 
drugo pisci. Prvi žele da bude poznato da 
oni nešto rade, a drugi vole to da rade. A 
u polju SF, preveliki je broj žena-pisaca 
koje kao da spadaju u autore. Ali ima i 
mnogo muškaraca-pisaca koji takođe 
ništa ne valjaju.« 

»Mislim da je među spisateljicama SF-a 
svakako najbolja K. Dž. Ceri (C. J Cherryh). 
Odgovara mi njena glavna tema, a to je 
romantizovanje nauke, nastojanje da se u 
naučnu fantastiku vrati nauka. Mislim da 
je ovaj strah od nauke i tehnike, koji pos- 
toji u javnosti, totalno preteran i neos- 
novan. Najgori je među starim ljudima 
koji su kontuzovani eksplozijom nauke. 
Trebalo bi da progovorimo i mi koji se 
osećamo ugodno dok jurimo и 
budućnost. « 

»Sad se svi plaše nuklearnih bombi, neki 
su čak otkrili da mogu da zarađuju za 
život boreći se za izvesna gledišta kojima 
niko ne protivreči. Ko može protivrečiti 
miru? I eno koliko ih ima koji zarađuju za 


život organizujući da sav narod maršira za 
mir. Sovjeti su dali sav početni kapital za 
evropske mirovne pokrete, jer su se na- 
dali da će zamrznuti tadašnju ravnotežu u 
broju raketa u Evropi, ravnotežu koja je 
bila u njihovu korist. Ne traži narod in- 
formacije na izvoru, narod veruje ono što 
čuje. To je, istorijski gledano, slabost de- 
mokratije. Na vlasti je masa — medio- 
kriteti se uzdižu. Dešava se to i u naučnoj 
fantastici. Citalište je sve šire, ima ured- 
nika kojima je SF samo stanica na putu ka 
nečem 'uzbudljivijem' kao što su ženske 
romanse, i rezultat je mediokritetska 
naučna fantastika.« 

»Kad sam pisala seriju 'Silistra', imala 
sam osećaj da sam veoma hrabra, go- 
vorila sam o temama koje su mi mnogo 
značile, i pretpostavljala sam da je svako 
dovoljno pametan da zna kad se zafrka- 
vam a kad mislim ozbiljno. Ali ima mnogo 
čitalaca koji ne vide ništa sem površine 
vašeg pisanja. Oni, čitajući, ne zadiru u 
delo, ne nastoje da zarone do finesa.« 

»Ма primer, jedna od stvari koje su mi 
bile važne, i koje sam tamo razvijala, bila 
je moja intuicija o funkcionisanju i prirodi 
fizike i o sposobnosti uma da utiče na ve- 
rovatnoću. Upravo ove godine, mnogo 
posle nastanka tih romana Džon Viler 
(John Wheeler) je kodifikovao sve te intu- 
icije svojim principom antopizma — о 
participativnom univerzumu — i potisnuo 
fiziku maltene do same granice metafi- 
zike, koristeći se uglavrnom istim ide- 
jama: stvaraš svoju budućnost u hodu, jer 
si i ti ko-kreator univerzuma. Te ideje su 
matematički toliko složene da ih nije mo- 
guće staviti u grubu SF priču. Previše vre- 
mena bi trebalo utrošiti na definisanje 
termina. Ali u silistranskim romanima ja 
sam ih dramatizovala u vidu kontrole 
putem uma.« 

»Dobijala sam pisma od petnaestogo- 
dišnjaka koji su tačno znali o čemu go- 
vorim, i od četrdesetogodišnjaka koji nisu 
mogli da ukapiraju. Kad god napišem knji- 
gu, saznam šta je ljudima teško da shvate, 
i onda se sledeći put trudim da stvari ka- 
zujem na jednostavniji način, da bi moja 
poenta bila shvaćena. Ali pošto čitam sve 

više i više, poente postaju sve složenije. 
Sa teorijom tvistora (twistor) i sa vreme- 
prostornom mnogoslojnošću (manifolds) 
došlo je do toga da više ne mogu da 
pronađem ni jednog jedinog sagovornika 
sa kojim bih o tome pričala. Tad mi je bilo 
jasno da sam otišla previše u dubinu. U 
SAD je premalen broj ljudi koji čitaju tu 
vrstu stvari.« 

Pitam Dženet Moris zašto, ako ima tako 
jaku sklonost ka nauci, piše knjige sa 
ukusom fantazije, knjige koje su, štaviše, 
ponekad i objavljivane sa naznakom da su 
fantazija. 

»Prišunjam se ljudima pa ih napadnem 
iznenada. Ljudi ne vole da rade, morate 
ih, do neke mere, hraniti na kašičicu. To 
važi i za sam izdavački biznis. U ame- 
ričkom izdavaštvu postoje izvesne moćne 
žene koje su kazale štošta zastrašujuće — 
na primer, nešto u smislu 'Zajebi nauku, 
važno je da li će momak poljubiti de- 
vojku', ili, 'Ja u srednjoj školi fiziku nisam 
ni imaia, zato sve tehničke delove pres- 
kačem'. Čini se, maltene, da te dame, u 
većini slučajeva, ne mogu ili ne žele da 
održe onaj nivo specijalizovane koncen- 
tracije koji je, mislim, potreban ako želiš 
da na svom polju budeš u prvom redu. A 
ipak one hoće da se bave tim poslom — 
ali bez potrebnog rada.x 

Dopunjavajući svoje pitanje o fanta- 
zijskom ukusu njenih knjigu pitam Dženet 
Moris zašto se, ako su joj jasnoća i ko- 
munikacija toliko važne, koristi stilizova- 
nim načinom pisanja a ne običnim saop- 
štavanjem priče. 

»Ponekad poželim da pišem 'umet- 
nost', pa ako se osetim homerski, moj 
tekst ide nekako sa tim 'antičkim' tonom 
proze. Kad želim da se opustim, čitam 
Ilijadu, i zato sam naklonjena lepoti proz- 
nog teksta. Meni se čini da su neki od tih 
redova u llijadi divni.x 

»Sem toga, kad govoriš o višoj mate- 
matici, i o teškim konceptima, i ne ve- 
ruješ da će ljudi to usvojiti ako pišeš tako 
da ti treba 5.000 reči da definišeš svoje 
termine, možeš pokušati da stvar dočaraš 
iskustveno, maltene kao poeziju. Ljudi će 
primiti poruku bez obzira da li su svesni 


da je primaju, i neće se plašiti da im je 
nemoguće da je razumeju. 

»Toliko straha ima — ljudi se plaše da 
pokušaju da uče, zato što ne žele da im se 
dogodi neuspeh. Pa, ako počneš da im 
daješ informacije na način koji ih plaši, 
oni ti jednostavno okrenu leđa i odu. U 
mnogim slučajevima, ja sam njima davala 
eksperimentalnu fiziku ne upotreblja- 
vajući uopšte reč 'fizika'.« 

Sem naučnim, njeni romani se bave i 
političkim idejama. 

»U Igračici snova opisala sam kom- 
pjuterizovanu referendumsku demokra- 
tiju. Da bi imao pravo da glasa o nečemu, 
svako je morao da savlada deset ili 
petnaest nastavnih časova gradiva, tako 
da su svi glasači glasali o temama o 
kojima su nešto i znali. Sagledali su 
argumente i pro i kontra. Istovremeno, 
svakom je pretila opasnost da gubi stu- 
panj po stupanj svoja građanska prava, u 
atinskom stilu. Pa ako, zbog svoje apatije 
i svakog neučestvovanja, izgubiš dovoljno 
tih stupnjeva, u jednom trenutku pres- 
tane ti status građanina. Svaki građanin 
dobija od države izvesnu sumu novca 
redovno, pa kad izgubi građanski status 
gubi i te pare. Mislim da bi jedno takvo 
uslovljeno podmićivanje od strane države 
moglo da nagna narod na učestvovanje.« 

»Problem Sjedinjenih Država u ovom 
trenutku sastoji se u tome što imamo 
sistem u kome oni koji u naše ime donose 
odluke jesu parazitska klasa koja ništa ne 
radi sem što ide na ručkove i presuđuje 
na osnovu malo ili nimalo informacija. 
Moja polusestra je pisala govore o eko- 
nomskoj politici predsedniku Кагїеги, 
tako da ja znam do koje mere su ti ljudi 
neinformisani o događajima. Ako je zaka- 
zano da on drži govor negde, on taj govor 
prvi put vidi dan uoči odlaska tamo. Pre 
toga, predsednik SAD pojma nema ni o 
kojoj temi će govoriti, a da i ne govorimo 
o mogućnosti da izgradi neku svoju tač-ku 
gledišta o kojoj bi posle diskutovao. 
Predsednici zaista ne znaju.« 

»Kad god izdavači otkriju da mogu da 
prodaju neku lošu romansu ili roman 
Kena Foleta (Ken Follett) gomilama ljudi, 

izdavački standardi padnu. А baš tu bi 
demokratija stvarno mogla da fukcioniše, 
ako bi čitaoci jednostavno poslali izda- 
vaču natrag svaku bednu glupost koju su 
kupili i pročitali. Ne bi bilo potrebno čak 
ni da tražiš pare natrag. Samo pošalješ 
rđave knjige izdavaču. Pre ili kasnije 
izdavači bi nešto shvatili.« 

Dženet Moris je rođena 1946. godine i 
živi sa svojim mužem Kristoferom, rok- 
muzičarom, u jednoj modernoj kući skri- 
veoj u šumama Kejp Koda, blizu Bostona. 
Oni su tako zbijen, kohezivan par, da ih je 
teško razmatrati zasebno: on sa njom ide 
na SF događaje, ona s njim na snimanje 
ploča, on čita i komentariše njene prve 
verzije tekstova, ona kritikuje njegove 
demo-trake. Čini se da im je većina stvari 
zajednička, čak i strast prema tehnologiji 
— imaju dva daljinska birača TV kanala, 
jedan za njega i drugi za nju. Ispred kuće 
je parkiran po narudžbini ofarbani ford-- 
kombi za muzičku opremu; u garaži je 
sjajni crni džip. Uskoro će umesto džipa 
biti porše. 

Život nije uvek bio u znaku tolikog 
izobilja. 

»Ргода!а sam prvu verziju svog prvog-u- 
životu SF teksta, naime prvog silistran- 
skog romana, 1976. godine. Ne razgo- 
varam o onome što sam pre toga radila. 
Postoji mnogo stvari o kojima zaista ne 
mogu da pričam. Recimo da sam spro- 
vodila obimna proučavanja života ulice, i 
to na terenu, tako što sam upadala u 
svakovrsne nevolje i onda se iz njih 
izvlačila, zato što život moraš upoznati da 
bi o njemu mogao pisati. Izlazila sam i 
zaticala se sa pogrešne strane pištolja i 
noževa i upadala u masu nevolja, i, 
čoveče, da li to pomaže? Ne verujem da 
može biti pisac onaj ko je vodio zaštićen 
život.« 

»| sad pokušavamo da održimo ravno- 
težo, ali koristim svoje mukotrpno ste- 
čeno pravo na privatnost. Odem ponekad 
na SF događaje, a moji susreti sa SF 
publikom sad su manje teški nego što su 


bili u početku. Stvarno sam bila uvređena 
načinom kako su SF fanovi u prvi mah 
primili »Silistru«; šokiralo me je da ti 
čitaoci nisu bili dovoljno bistri da shvate 
šta sam govorila, i nikad mi nije palo na 
um da bi jedna takva mlada gomila mogla 
da se postavlja tako moralizatorski, protiv 
'nepristojnosti', kad su te knjige tako 
dobro primljene izvan SF zajednice, čak i 
u 'Njujork Tajmsu'. Neko vreme sam im to 
zamerala. Sad to bolje kontrolišem.« 

Ona sada planira da napiše fantazijsku 
trilogiju baziranu na jednom liku koga je 
izmislila za seriju SF priča »Planeta 
lopova«. Ali njena prava opsesija u 
poslednje vreme je roman koji bi bio 
sasvim izvan oblasti SF i fantazije. 

»Kad sam pisala silistranske knjige, 
nisam mogla da kažem ono što sam htela 
o seksualnosti u savremenom formatu. 
Izdavača za tako nešto nikad ne bih bila 
našla.« 

»Sa serijom Igračica snova (Dream 
Dancer), stvarno sam htela da kažem 
ponešto o nauci, i o eksperimentalnoj 
politici, što je opravdavalo SF format.« 

»Ali sad pišem visoko-tehnološki roman 
o današnjoj politici. Mislim da je vreme 
da prestanem da se krijem. Ja sam se 
donekle dosad sakrivala iza paravana fan- 
tazije i naučne fantastike; stvarni društ- 
veni život oko sebe sam kritikovala 
indirektno.« 

Poslednje što moram da je pitam — a 
time se vraćam direktno na svoj doživljaj 
sa Dženet Moris u autorskoj jami, i na 
neke od stvari koje je ona rekla o SF 
publici: da li ju je iko ikad nazvao 
elitistkinjom? 

»Da, optuživali su me za elitizam, ali, 
istorijski, jedno ljudsko društvo ostaje 
zapamćeno po onome što je u njemu 
najbolje, i onome što je najgore; ono 
mediokritetno biva zaboravljeno. A ja ni 
slučajno ne nameravam da budem zabo- 
ravljena. U slobodnom društvu čovek ne 
želi da bude prisiljen da se izvinjava zašto 
poseduje svoju sopstvenu inteligenciju.« 

SEDAM 
NAJKRAĆIH 
SF PRIČA 


Frederik Braun, poznat po super-krat- 
kim SF pričama, napisao je 1948. godine 
već svima dobro poznatu priču 


KUC KUC 


Poslednji čovek sedeoje sam u sobi. 
Neko je pokucao na vrata. 


Dugo vremena ovo je bila najkraća SF 
priča i niko nije pokušavao da piše nešto 
slično. No, u poslednjih desetak godina, 
pronela se moda pisanja mini — mini SF 
priča. Ovde donosimo sedam najkraćih 
američkih SF priča. 


7. LJUBAVNA PRIČA 

Momak sreće devojku. 

Momak gubi devojku. 

Momak pravi devojku. 

Pisac ove minijature je Džef Rener, a 
objavljena je u časopisu F&SF, 1964. 
godine. 

6. NAJKRAĆA SF PRIČA IKAD ISPRIČANA 


Vreme je stalo. Juče. 


Priča Rodžera Dilija napisana je 1972. 
godine. 


5. ZNAK NA KRAJU UNIVERZUMA 


'a406 DUDAJS DAO 


Ova obrnuta priča Duena Akersona na- 
pisana je 1974. godine. 


4. KOSMIČKA IZVEŠTAJNA KARTA 
F 


Priča Foresta Dž. Akermana napisana je 
1973. godine. Samo jedno slovo priče nije 
baš fer, jer se ona bez celog formulara 
»kosmičke Кагїе« ne može razumeti. 


3. ATOMIGEDON 2419 
Kraj. 


Autor priče je Forest Akerman, a 
napisana je 1973. godine 


2. DA EVA NIJE ZATRUDNELA 


Tačka — cela priča Eda Velena, napi- 
sana 1974. godine, samo je jedna tačka. 


1. ZAŠTO ATENTATOR BUT NIJE UBIO 
LINKOLNA 


Prazno, nema ništa, jer jeste ga ubio. 
Priča Eda Velena iz 1974. godine. 


ČETIRI 
NAJKRAĆA 


NASLOVA 


1. »Z«_ 
Autor Carli Fonteni, 1956. godine 


2. »T« 
Brajan Oldis, 1956. godine 


3. ».« 
Gahan Vilson, 1972. godine 


4. »l« 
Ed Veler, 1975. godine 

PORTRET SF PISCA 


GREGORI 1 æ 
BENFORD 


»Ako u fantaziji falsifikuješ ljudsku 
psihologiju, ili ako u naučnoj fantastici 
falsifikuješ naučne činjenice i način kako 
nauka radi, gaziš osećanje koje je 
čitaocima implicitno dato onog momenta X ; 
kada je knjiga stavljena u taj deo : "TM 
knjižare.« Li = 


чаў 


ме? 


GREGORI BENFORD smatra da mu se prelom ramenih kostiju, koji је nedavno za- 
dobio dok je igrao bejzbol, maltene isplatio, — čak i kad se uzme u obzir činjenica da 
zbog tog preloma sada ne može da jedri na dasci. 

»Kliznuo sam glavačke ka drugoj bazi, i spasao taj prolaz za tim Katedre za fiziku, 
zahvaljujući čemu smo dobili utakmicu. Prema tome, osećam se zadovoljnim. Međutim, 
doktor je rekao da više nikad neću igrati. U sobi za oporavak, čim sam se probudio iz 
anestezije, doktor je rekao: 'Čujte, pre svega želim da znam da li ste ranije već povre- 
đivali ovo гате?' Tad sam se setio da sam imao jedan udes kad sam se skijao па dasci 
1981. godine — ogulio sam to rame, ali nisam, tada, smatrao da je to iole važno. Rekao 
je: 'Našao sam mnogo krhotina kostiju u ovome. Izgledalo je kao da je ranije povre- 
đivano.' Dakle, radno mesto redovnog profesora univerziteta nije baš onako bezbedno 
kako se zamišlja. 

»Smrtnost se sastoji u tome što ti se sve više kostiju lomi, sve više organa se 
povređuje ili bivaju izvađeni. Ja sam za manje od dve godine imao dve velike povrede 
(prošle godine ležao je u bolnici zbog pucanja slepog creva), zbog čega dobijam utisak 
da nešto pokušava da mi kaže da usporim, ili da bar ponakad pogledam — preko 
ramena.« 

Možda usporava Benford, igrač bejzbola i surfer, ali Benford profesor univerziteta i 
Benford SF pisac nastavljaju punom parom. »Fizikom se bavim sve intenzivnije. Imam 
četiri doktorata i dvojicu postdoktorskih istraživača, i jednog tehničara, i jednu sekre- 
taricu, a to je već čitavo malo preduzeće kojim treba upravljati. Gotovo sasvim sam 
obustavio svoj savetodavni rad za vladu zato što mi je oduzimao toliko vremena. Sve 
manje vremena mi ostaje za pisanje. Pišem manje kratkih priča a više romana, delom i 
zbog toga što mi je Gardner Dozois rekao pre dve godine da sam po njegovom mišljenju 
rođeni romanopisac, ne rođeni pisac kratkih priča. Međutim, kraće prozne oblike sam 
koristio kao način da saznam o čemu će biti reči u dužim proznim oblicima. Za mene je 
to oduvek bio metod oslobađanja moje podsvesti, da bi ona razrešavala stvari.« 

»Moj sledeći roman zove se Velika reka neba. То je treći po redu roman u jednoj 
tematskoj seriji, ne seriji koja bi bila povezana nekom linijom radnje. Prve dve knjige su 


U okeanu noći i Preko mora sunaca. Planski sam se vratio izdanju romana Preko тога 
sunca u mekom povezu, izmenio jedno poglavlje, i dopisao potpuno novo završno 
poglavlje. Mislim da je knjiga tako postala bolja, i da jasnije ukazuje na tematiku Velike 
reke neba. 1ѕріїімапји su podvrgnuta sledeća pitanja: kakva je dugoročna sudbina 
mašinske, i, kakva je dugoročna sudbina organski nastale inteligencije u ovog galaksiji? 
To je jedna od mojih trajnih tema: čovek i mašina.« 

»Ova knjiga pokušava da dočara jednu sliku u kojoj mašinska inteligencija kom- 
pletno dominira i u većini svojih aspekata je onostrana ljudskoj moći shvatanja, tako da 
nastaje društvo u kome ljudska bića imaju otprilike isti socijalni status kao bubašvabe u 
Menhetnu. Onda pokušava da utvrdi šta je stvarno važno u ljudskosti. Na primer, 
možda nije tačno da je korišćenje alatki naša najvažnija karakteristika; štaviše, možda je 
teorija da je čovek evoluirao zahvaljujući opoziciji palac-šaka pogrešna. Gledano na 
duge staze, gotovo je sasvim izvesno da će se mašine bolje koristiti alatima i bolje vršiti 
informacionalizaciju. Mi već znamo da je tako — ali to saznanje još nije u punoj meri 
zahvatilo našu društvenu zajednicu. Tokom sledećih pedeset godina, ono će dopreti do 
mnogih ljudi i biće, za njih, kolosalno iznenađenje. E, ovaj roman razmišlja o tome, i to 
na onaj način kako bi trebalo da razmišlja naučna fantastika, naime u jednom kontekstu 
pomicanja još dalje, u kontekstu fantastičnog. Linije jednog pitanja izvučete do nekih 
ogromnih ekstrema, a onda razmislite o onom suštinskom što je pritom postalo 
očigledno. Tema romana Velika reka neba je problem zastarevanja, ali podignut na 
ogromno visoki stepen.« 

»Mnogo očekujem od te knjige, zato što se ona konačno hvata ukoštac sa temama 
koje me već dugo zabrinjavaju; sem toga, mislim da se ta knjiga (eto uzgredne koristi) 
preklapa sa nekim istraživačkim radovima koje sam obavljao. Mnogo sam radio sa 
Markom Morisom i dragim astronomima na Kalifornijskom univerzitetu u Los Andelosu 
— UCLA, pokušavajući da shvatim centar galaksije. Upravo sam završio teorijski model 
centra galaksije kao elektrodinamičkog regiona. Pritom se ovaj sistem sagledava kao 
veliko strujno kolo u kome ogromni radio-liminozitet koji otkrivamo — to je za nas 
najsjajniji radio-objekat izvan solarnog sistema — nastaje zbog esencijalno omskog cir- 
kuitnog gubitka u jednom velikom elektrodinamičkom generatoru, koji je pogođen 
delimično crnom jamom u centru galaksije a delimično, ali sekundarno, kretanjem 
velikih molekularnih oblika koji se, iz razloga koje još ne shvatamo, bacakaju tamo-amo 
oko centra galaksije. Pokušavao sam da razaberem kako taj cirkuit funkcioniše, kako 
dokazati da jeste cirkuit (električno kolo), i onda kako proceniti jačinu tog ogromnog 
energetskog toka.« 

»Sledeći roman kaji ću napisati dešavaće se takode u centru galaksije, i poneće ideje 
iz Velike reke neba još dalje. Radni naslov je: Ploviti zamrznutom zvezdom. Taj termin 
dolazi iz sovjetske nauke; naime, kad se naš izraz 'crna rupa' prevede na ruski jezik 
bukvalno, dobije se jedna od najnepristojnijih ruskih reči, i zato sovjetski astronomi za 
crnu rupu tj. crnu jamu upotrebljavaju izraz 'zamrznuta zvezda', što je zapravo i tačnije, 
jer se radi o jednoj zamrznutoj imploziji. Nastaviću dve generalne teme: prvo, što je ono 
esencijalno u ljudskim bićima, i, drugo, kakvi su stvarno dugoročni interesi inteligentnih 
živih bića, svejedno da li su ona organska ili mašinska. To je pokušaj da se inteligentno 
nagađa koji su to interesi i kako bi se oni mogli sprovoditi, sve prikazano naspram 
konteksta galaktičkog centra, koji je, pokazuje se, i centar akcije u ovoj galaksiji, kako u 
pogledu proticanja energije, tako i u pogledu gustine informacija. To je Tajms Skver ove 
galaksije.« 

Benford potvrđuje da se baš ne čini da su svi čitaoci SF-a uzbuđeni koliko on tim 
naučnićkim sadržinama, i ukazuje da prve dve knjige u toj seriji nisu dobro prošle čak ni 
kod glasača za nagradu Nebula (a to su SF pisci — primedba prevodioca). »Svakako, 
pisanje knjige koje se obimno bave idejama umanjuje obim vašeg potencijalnog 
čitalaštva. To je uslov koji ide uz bavljenje ovim poslom, naročito ako se ima u vidu 

opozitnost SF — fantazija. Uslov prihvatam zato što пе mogu da pišem knjige koje nisu 
iz temelja idejne, jer mi budu dosadne. Pokušavao sam da pišem 'komercijalnije', 
uglavnom u knjigama koje sam pisao pre Srca komete, ali mi nije uspelo osobito 
dobro.« 

»Voleo bih da dosegnem šire čitalaštvo. To Artur C. Klark uspeva, i to na svoj pose- 
bni način. On, zapravo, nema osobito mnogo ideja po knjizi. On ima nešto što je jako 
povezano sa britanskom školom naučne fantastike. Prikaže jednu impresivnu sliku, a ne 
dobru razradu ideje. Veliki deo publike voli tu vrstu poentilističke naučne fantastike — 
u njihovim umovima učvrsti se jedna upadljiva slika, koja je jedino što odnesu. Klark je 
vrlo dobar u tome. To je drugi način, daleko manje diskurzivan, da se književnost suoči 
sa idejama. Trebalo bi da pokušam da ovladam time. Ima u spisateljstvu mnogo stvari 
koje ja naprosto ne umem da izvedem.« 

»A kao naučnik, u svojoj akademskoj karijeri (ja nikad neću biti isključivo pisac), 
imam neke istinske slabe strane, a jedna od važnijih je ta što nemam — budimo 
otvoreni — bliskost sa drugima. Nisam jedan od 'naših momaka'. Moj normalni 
svakidašnji život odvija se u prisustvu govorljivih akademskih ličnosti. A ja sam — koja 
smešna okolnost — poreklom pravi seljak iz zabitog dela Alabame. Do svoje desete 
godine jedva da sam upoznao ikog ko je mogao da čita dobro, mislim, bez micanja 
usnama. Vrlo brzo sam prešao u sofisticirani svet, živeo sam u Japanu i u Evropi, postao 
sam akademska ličnost, naučnik. Tako se dogodilo da imam te dve grane iskustva, a 
između njih praktično ništa. Svaki pisac ima ograničenja, ali neka od njih preokrene u 
prednosti. Možda se sa time sada borim.« 

»Veoma me interesuje karakter, ali ne verujem da ideje potiču od karaktera; 
karakter proistekne iz ideja. Naučnici, oni veliki, takvi su da je veoma jasno da kod njih 
postoji neraskidiva veza ideja i karaktera. Na primer, u fizici možete nepogrešivo da 
prepoznate koja argumentacija je Ajnštajnova, upravo njegova lično a ne ma kog 
drugog fizičara. Imao je svoj karakteristični način pristupanja problemima, način koji je 
bio u direktnoj vezi sa njegovom ljudskom prirodom. Njegova nauka nosi određeni 
pečat. Do neke mere, dihotomija ideja-nasuprot-karakteru je lažna. Verujem da su te 
dve stvari međusobno isprepletene. Ne možete ih razdvojiti. Samo je stvar 
prikazivačeve pogodnosti da razdvoji ideju, karakter — i stil.« 

»Pa ipak, SF pisci pristupaju idejnoj strani novčića; možda fantazijski pisci pristupaju 
karakterološkoj strani, možda zato što fantazija sadrži manji broj manipulantnih ideja. 
Ono što nas čini braćom po odeći jeste činjenica da se i mi i oni koristimo sredstvima 
fantastičnog u traganju za dubljim preokupacijama. Zanimljivo је, međutim, da 
glavnotokovski pisci ne pričaju ni o karakteru ni o idejama. Oni su skloni da pričaju o 
stilu. Glavna fora danas je taj minimalistički pristup pisanju kratkih priča. Nalazim da je 
veoma neobično razgovarati sa tim piscima, ili razgovarati o njima, jer stiče se utisak da 
oni uopšte i nemaju nikakvo osećanje tržišta, izuzev onog koje se stiče prelaskom iz 
okrilja akademije u okrilje vrlo malotiražnih izdavača, ili objavljivanjem u malim 
časopisima. Oni su, zbog okolnosti u kojima se nalaze, prinuđeni da se brinu gotovo 
isključivo za jačanje svog ugleda unutar jedne male uredničke klike. Oni čak i ne 
pomišljaju na čitaoce. Oni ne smatraju da je uopšte potrebno da pisci imaju čitaoce.« 

Možda su žanrovski pisci otišli predaleko u suprotnom pravcu. »Izgleda da smo ušli 
u eru srednje-pametne naučne fantastike, i, takođe, srednje-pametne fantazije. Pošto 
raste broj čitalaca, tekstovi dopiru i do ljudi čije je interesovanje za ovo polje manje 
intenzivno. Dok se sirotinjske četvrti uzdižu ka srednjoj klasi, visoka književnost se, 
jednovremeno, spušta ka žanrovštini. Dinamika izdavaštva žanrifikuje one iste autore 
koje je svojevremeno oslobodila.« 

»Mislim da smo u SF dostigli jedan neobičan plato, u smislu da se ovo polje toliko 
brzo širilo da je nastupila konfuzija zbog preteranog popuštanja izvesnim htenjima. 
Izdavači su nastojali da pojasne sliku tako što su preterano žanrifikovali i pisce i svoj 

marketing. Oni podstiču autore na pisanje određenih tipova knjiga zato što im to daje 
iluziju predvidljivosti u njihovom biznisu. Iz ovoga je ponikla čitava jedna klasa pisaca 
koji pišu prema specifikacijama naručioca, rekao bih izrazitije nego što se to radilo u 
prošlosti. Ako nastupi recesija, mnogi putnici na tom brodu neće moći da uđu u čamce 
za spašavanje i neće umeti da pišu drugo. Povećanje populacije znači da će i broj žrtava 
u slučaju katastrofe biti veći.« 

s Moj izdavač Bantam nije jedan od onih koji tu situaciju pogoršavaju. Izdavačka 
kuća Bantam nema apsolutno nikakav uticaj na mene u pogledu toga kakvu ću knjigu 
napisati. Bilo je i SF urednika koji su postigli velike uspehe idući preko nekartografisane 
teritorije, a danas postoji izvestan broj njih koji u tome istrajavaju. Oduvek sam smatrao 
da je urednik, u procesu nastanka SF dela, karika od neprocenjive važnosti, i uvek sam 
sa zadovoljstvom prihvatam uredničke intervenicje. Lu Aronika je straobalan urednik. 
On interveniše u mojim delima podjednako kao što je Dejv Hartvel intervenisao, a sam 
bog zna da je ta vrsta intervencije meni potrebna. Najbolje su mi one knjige kod kojih 
su urednici najviše intervenisali.x 

»Kao naučnik i akademska ličnost, osećam se neprijatno zbog toga što se — opet — 
u naučnoj fantastici uzdiže istinski loša, hotimice falsifikovana nauka. Meni je to kao 
kad bi pisac detektivskog romana lažno prikazao neke bitne policijske tehnike. To 
prosto-naprosto vređa svakoga kome je stalo do tog podžanra. Ja sam u dovoljnoj meri 
čistunac da kažem da, ako hoćeš da pišeš fantaziju, treba da uhvatiš detalje sred- 
njovekovnih vremena tačno, i da shvatiš pravu istorijsku prirodu fantazije — magiju, 
napitke i tako dalje. Treba to da upoznaš onako kako je Džim Bliš (James Blish, prim, 
prev.) upoznao. A ako hoćeš da pišeš naučnu fantastiku, ne smeš da jednostavno usput 
izmišljaš kojekakvu 'nauku' i da ćušneš po jedno parčence gde god poželiš, jer ćeš 
uvrediti veći broj ljudi nego što možda očekuješ, i gradićeš svoju karijeru na pesku. Time 
izneveravaš ono suštinsko obećanje koje žanr daje čitaocu. SF kaže: ispričaćemo vam 
jednu fantastičnu priču za koju se na osnovu sadašnjih naučnih teorija, ali ne i dokaznih 
činjenica, može pretpostaviti da bi mogla biti istinita. A fantazija obećava: ispričaćemo 
vam jednu priču koja seže duboko u ljudsku podsvest. Dobra fantazija priča psihološke 
iatine zaogrnute novom odećom, tako da tu imate kontinuirani proces iznenađivanja 
onim što ste i ranije znali, i to iznenađivanja koje vam omogućuje da uživate. Naučna 
fantastika ima sličnu želju da vam omogući da uživate, ali ona kaže, u suštini, sledeće: 
evo kako mi danas shvatamo funkcionisanje univerzuma. Osmotrite ovu implikaciju na 
koju dosad niste pomislili. 

»Pretpostavljam da se anglosaksonska fantazija ne da prevoditi. U Japanu američka i 
britanska fantazija padaju ravno na lice. Tri godine sam živeo u Japanu i jako me je 
impresionirala činjenica da je japanska verzija fantazije nama veoma čudna i tuđa. 
Teško da bismo mogli pretpostaviti da ta ista relacija ne važi i u obratnom smeru. 
Međutim, tehnologija ima čudnu univerzalnost. U svakom slučaju, ekonomske potrebe 
diktiraju da određena mera prenosivosti tehnologije mora postojati. Iz tog razloga 
naučna fantastika je, čini se, u većoj meri opšte-svetska, a manje kulturološki speci- 
ficirana. Ideje su valuta koja se kudikamo lakše razmenjuje nego duboki psihološki 
aspekti fantazije. Covek bi pomislio da će u pornografiji biti više podudaranja, ali 
japanska pornografija je meni gotovo sasvim neshvatljiva...« 

»Filozof bi rekao da je kategorijska greška tretirati SF i fantaziju kao jednu pojavu, ali 
za potrebe marketinga to možda nije psihološka greška. Neki od SF pisaca bi lepo stali 
na police za detektivske romane. Zadovoljavaju potrebe za istom vrstom radosti. Ali ako 
u fantaziji falsifikuješ ljudsku psihologiju, ili ako u naučnoj fantastici falsifikuješ naučne 
činjenice i način kako nauka radi, gaziš obećanje koje je čitaocima implicitno dato onog 
momenta kad je knjiga stavljena u taj deo knjižare.« 

(Locus 320, Septembar 1987. 
Preveo: A. B. Nedeljković) 

KNJIGE 


Negativna 
magija 
URSULA LEGVIN: 
»Nebeski strug« 
izdanje prevodilaca 
(Zoran Jakšić i 


Branislav Brkić) 
Beograd, 1987. 


»Imao sam snove koji su uticali na... 
svet van snova. Na stvarni svet«. 

Tako Džordž Or, glavni junak romana 
oprezno upozorava ljude nesvikle па 
pomisao da on zaista radi to što radi. A u 
pitanju je zaista ozbiljna stvar. Jer, Džor- 
dž Or nema, kao što se da pomisliti, pro- 
ročke snove. Ništa on ne može da pred- 
vidi: on jednostavno (jednostavno?) 
»prosto menja stvari«. 

Ali sada, imao sam tako mnogo de- 
tinjstava«, kazao je. »O kojem da ti pri- 
čam? U jednom od njih oba roditelja su 
mi umrla tokom prve godine Pomora. U 
drugom Pomora nije ni bilo«. 

To su otprilike koordinate sveta (to jest, 
svetova) u koji nas čarobnom pisaljkom 
uvodi jedan od najvećih SF pisaca danas, 
Ursula Legvin. U pitanju je roman sa 
čvrstom fikcionalnom pričom i jasno os- 
mišljenim narativnim tokom. Izgrađen je 
na snažnom kontrastu dvojice junaka — 
Ora koji spontano snom menja svetove, i 
doktora Habera koji, kao njegova suprot- 
nost, pokušava te snove — odnosno pro- 
menu svetova — da kontroliše. Oni su 
tako dva pola jednog, u biti, magijskog 
procesa. Razlika je u kvalitetu. Or je »ne- 
gativni mag« — magija je za njega 
praktična i delotvorna, ona je pseudo- 
umetnost (jer je u pitanju kreativan čin, 
stvaranje). Negativna, jer Or ne može da 
je kontroliše. Ona je za njega Tabu. Tako 


ĐORĐE PISAREV 


je i sam čin čaranja (snivanja) tabu. Or je 
svestan posledica svojih magijskih čino- 
va. Zna da ne bi smeo promeniti nijednu 
stvar bar dok ne vidi kakvo zlo može 
proisteći iz toga (neoprezna želja da se 
stranci uklone sa Meseca, na primer, 
dovela je do toga da se oni spuste na 
Zemlju. U želji da se stvari poprave, 
napravljena je greška, od zla — ka još 
gorem). Zato je Or pokušao da uopšte i 
ne spava (delovanje tabua). 

Doktor Haber je »pozitivni mag«, vrač. 
U pitanju je teorijska magija, magija kao 
pseudonauka. On hoće i želi, no moć je 
za njega prejaka. Jer, nije u pitanju moć 
da se menjaju stvari i tako uzdrma svet- 
ski poredak. Posledice su pogubnije. Svet 
je ne samo uzdrman nego i uništen i po- 
novo stvoren (drugačiji) da bi ponovo bio 
uništen. Haber je nadrivrač, nespreman 
da podnese teret moći »nasilno« — pre- 
više smelo — preuzet od Ora. »Vračanje« 
sve teže uspeva jer doktor, racionalnim 


znanjem, oduzima magiji njeno 
suštastvo. 

Kraj je očekivan. Haber gubi, a Or, 
mudri — izabrani — mag, smiruje se u 


jednom od svetova koji se, košmarnom 
brzinom smenjuju oko njega. 

Or je savladao Tajnu: suština magij- 
skog rituala je u upoznavanju suštine 
stvari. Otkrivanje imena najveći je ma- 
gijski čin — davanje imena najvažnija 
tehnika. Or pametno nalazi izlaz iz bes- 
krajnog lavirinta koji donosi snove što 
menjaju svetove. Stvara Strance kojima 
даје moć da znaju tajnu Огоуе moći. 
Krug je zatvoren, a Or i svetovi spašeni. 

»U jednoj poemi TS. Eliota, ptica kaže 
da čovečanstvo ne može da podnese 
mnogo od stvarnosti; ali ptica greši. Co- 
vek može da izdrži sveukupnu težinu 
univerzuma tokom čitavih osamdeset 
godina. Nestvarnost je ono što ne može 
podneti. 

Haber je bio izgubljen. Izgubio je dodir« 

Trivijalizacija 
žanra 


L. RON HABARD: 

»Bojno polje Zemlja« 
preveo Vlado Opačić, 
»Mladost«, Zagreb, 1986. 


Pitanje je u kojoj meri autor može os- 
loboditi svoje delo loših (i dobrih) osobi- 
na time što objašnjava šta je hteo da 
ostvari. Takva vrsta autorovog uputstva 
za čitanje uvek je dvosekli mač; pisac ili 
preceni ili potceni delo. Ili u potpunosti 
promaši — to jest, govori o nečem 
sasvim drugom, jer mu se rukopis toliko 
otrgao (knjige žive svoj život, nezavisno 
od autora!) da uopšte nije svestan da to 
više nije ono to je hteo da napiše. 

Ron Habard, predstavnik takozvanog 
zlatnog doba američke fantastike, pisac 
zanimljiv i po tome što nije samo SF 
pisac, pokušao je — kako i sam tvrdi u 
predgovoru — da napiše PRAVI SF ro- 
man. 

Upravo tu je i nastao Habardov prob- 
lem. Jer, poetika SF ima onoliko koliko i 
autora. A Habardova je potekla iz kolevke 
ranog »Astoundinga« i njenog urednika 
Džona Kembela. Habard je doslovno 
shvatio Kambelov antroporasistički pog- 
led na svet. Njegov junak je tipičan ob- 
razac »velikog svemirskog pobednika«, 
poput Peri Rodana, na primer, koga aus- 
trijski publicista Robert Jung naziva Hit- 
lerom planetarne epohe. Belac, Ameri- 
kanac, Džoni Gudboj Tajler, počinje kao 
pripadnik jednog plemena na umoru, da 
bi na kraju romana završio kao lik na ga- 
laktičkoj monetarnoj jedinici. Оа prvo- 
bitne zajednice do vođe svih poznatih ga- 
laksija, ovaj natčovek stiže u zanemarljivo 
kratkom roku. Opet navedeni obrazac — 
čovek UVEK izlazi kao pobednik u susretu 
sa svim inteligencijama koje egzistiraju u 
sveobuhvatnom kosmosu. Kanoni »spejs- 
opere«, poput ovog Habardovog romana, 


donose još jednu malu neprijatnost. Jer, 
nije zlo u činjenici da delo obiluje milita- 
rističkim tendencijama. Što da ne, stvar 
je pisca da nas ubedi u njihovu oprav- 
danost, u postojanje negativne ili pozi- 
tivne utopije. Problem je, pre svega, u 
načinu na koji nas pisac drži u svom 
fiktivnom svetu, na onim nijansama 
(kompozicije, stila, jezika...) koje od 
teksta čine književnost, ili nešto što nije 
književnost. A tu se Ron Habard zaista 
sapleo. 

U prvom planu je uvek pustolovina, a 
čista pustolovina је, uglavnom, građa 
zabavne književnosti. Ona podrazumeva i 
lažnu fabulu — fabulu koja nije razgra- 
nata, nego jednostavno podrazumeva 
savlađivanje bezbrojnih prepreka koje su 
se junaku isprečile na putu ka cilju kojem 
teži. Beskrajan opis borbi, bekstava, 
putovanja. 

Nejasna oblast kosmosa još više je za- 
magljena ovlaš izbačenim nejasnim pse- 
udonaučnim pojmovima, zakonima fizike 
i astronautike sadržanim u jednoj reči, 
tako da se podrazumevaju neograničene 
mogućnosti koje se pružaju pred juna- 
cima bez ikakvog pokrića... 

»Bojno polje Zemlja« samo je nevešto 
maskiran avanturistički roman najnižeg 
stila. 

Povratak 
humoru 


HARI HARISON: 

»Bil, heroj galaksije« 
»Narodna knjiga« 
Beograd, 1987. 


Hari Harison pripada gornjem domu ta- 
kozvane »Druge lige« pisaca naučne fan- 
tastike. Njegova najveća mana je to što 
nije uspeo da napiše neko delo koje bi ga 
izbacilo u sam vrh, što, izgleda, ne pose- 
duje dovoljno talenta da izvrsne epizode 
iz pojedinih knjiga poveže u jednu os- 
mišljenu celinu. 

Najjače oružje kojim Harison napada 
svoju publiku jeste smisao za humor koji 
nesumnjivo obilato poseduje. Početkom 
šezdesetih popularna je bila njegova se- 
rija o pacovu od nerđajućeg čelika /The 
Stainless Steel Rat/. Posle toga, Harison 
je pokušao da napiše i nekoliko ozbiljnijih 
knjiga, ali nije uspeo da pobudi veće 
interesovanje publike. 

Povratak humora označio je roman Bil, 
heroj glaksije /1965/ Zamišljen je kao 
neka vrsta parodije na space-operu i sve 
dok se Harison sa puno ljubavi podsme- 
huje tom simpatičnom, ali ne preterano 
pametnom podžanru naučne fantastike, 
roman izvrsno funkcioniše. Taj prvi deo 
romana, koji sa puno fine ironije parodira 
mnogobrojne američke svemirske ratne 
romanse /čiji je najkarakterističniji pred- 
stavnik Robert Hajnlajn/ pokazuje kakav 
se potencijal krije u ovom piscu. 

Na žalost, ostatak romana kvari ukupnu 
sliku. Pisac kao da je hteo da se naruga 
svim glupostima ovog sveta, tako da fina 
ironija kojom opisuje besmislenost krutih 
vojničkih pravila prerasta u prilično iri- 
tirajući sarkastični ton, kada se ustrem- 
ljuje na sve što mu padne na pamet: 


Insert iz filma ROBOPOLICAJAC 


ekologije, sindikalni pokreti, birokratija, 
američki angažman u Vijetnamu..., pri 
tom ne vodeći računa o smislenosti priče, 
već isključivo težeći izrugivanju. 

Bez obzira na ove nedostatke, knjigu 
Bil, heroj galaksije ipak treba pročitati, 
ako ni zbog čega drugog onda zbog to 
malo smeha koji retko koji pisac zna u 
čoveku probuditi. 

MM 

FILMOVI 


ROBOPOLICAJAC 
(ROBOCOP) 


1987 - SAD 


Posle pauze od tri godine holandski re- 
žiser Pol Verhouven je ponovo napravio 
jedan film. Njegov prethodni film, Sto lica 
i krv, obrađivao je srednjovekovnu tema- 
tiku, a svojim novim filmom pravi veliki 
skok kroz vekove, »prošišavši« naše 
vreme tek za koju godinu. 

Verhouven je kroz SF žanr napravio film 
sa modelom tipičnog američkog avantu- 
rističkog filma o sudbini androida-poli- 
cajca sa ljudskim mozgom. Sama tema- 
tika ovog SF-avanturističkog filma name- 
će psihološku podlogu — priču o čoveku 
koji je transformisan u mašinu i njegovom 
laganom pronalaženju sopstvene ljud- 
skosti. Naravno, ovakva postavka nije da- 
leko od francuskog, nemog, kult filma 
Lepotica i zver. Zver je u ovom slučaju 
kiborg, a lepotica njegova bivša koleginica 
i partner — En Luis, žena policajac. 

Sve u svemu... grupa paranoičnih voj- 
nika i industrijalaca istražuje model super 
vojnika-ratnika koga bi poslali na bojište. 
Ispitivanje i testiranje treba da se izvrši na 
ulicama Detroita. Cilj je testiranje ujedno 
i raščišćavanje samog grada za potrebe 
eksperimenta. ED 209 može postati snaga 
reda sutrašnjice, samo još treba pronaći 
odgovarajući mozak za metalno telo. 
Marfi je dobar policajac | dobar otac. U 
napadu na fabriku kokaina on zadobija 
udarac koji je kraj njegovog života, ali ne i 
kraj njegove borbe protiv gangstera. Nje- 
gov mozak očišćen od suvišnih osećanja i 
sećanja i povezan sa komandama koje 
drže neke druge ruke biva ubačen u me- 
talno telo čudnog pravednika. Osvetnik 
od metala hara ulicama budućeg Detroita 
spreman da se suoči sa svakom opasnom 
situacijom ali bez mogućnosti da se 


BOB ŽIVKOVIĆ 


suprotstavi komandama ljudi koji ga 
programiraju. Tako se gubi veza mašine 
sa Marfijem i prekinuvši tu vezu ljud- 
skosti, ni porodica ni prijatelji ne uspe- 
vaju da u robopolicajcu prepoznaju svog 
dojučerašnjeg poznanika. 

Ali iskra ljudskosti koja je ostala u ki- 
borgu iako mala ipak sija, tako da En Luis, 
bivša koleginica policajca Marfija prepoz- 
naje u androidu tragove karaktera čoveka 
kojega je poznavala. Zajedno, oni bude 
dušu Marfija u hladnom metalnom telu. 

Priča o čoveku od lima sa ljudskom 
dušom iz Čarobnjaka iz Oza, priča o polu- 
delom nezaustavivom androidu iz Termi- 
natora i otrcani grad duhova prošlosti — 
Detroit budućnosti, u kome juri zahuktali 
delilac pravde iz Blejd ranera. Laki akcioni 
strip-film, a ujedno film za razmišljanje — 
šta nas to čini ljudskim bićima. 

Robopolicajac se lomata budućnošću u 
metalnom odelu koje odbija metke bolje 
od bilo kakvog pancira, sa motorističkom 
kacigom i natučenim vizirom na lice. Taj 
kostim nosi i veliki deo privlačnosti filma 
/uostalom, Piter Veler se samo u malom 
delu filma pojavljuje bez njega/. Na 
ekranu, oklop je od prototipa metala 
iznenađujuće mekoće i elastičnosti, ali u 
stvarnosti, za vreme snimanja filma, bio 
je to kombinezon od mekog kaučuka i 
tvrde plastike. Upravo obilje akcije u 
filmu bilo je glavni problem Robu Botinu 
/radio specijalne efekte i masku, najpoz- 
natiji filmovi Legenda і Urlikanje/ na 
izradi kostima. Trebalo је obezbediti 
utisak metala i omogućiti pokretljivost 
kostima robota. 

Najefektnija scena u filmu je suluda 
akcija u kojoj robot munjevito uništava 
sve oko sebe. 

Pogledajte kako je to Botim rešio u priči 
o korupciji, osveti, drogi, poludeloj mašini 
i zaljubljenom čoveku od lima. 

ZLA SMRT 
(EVIL DEAD II) 


1985 - SAD 


U sveopštoj maniji pravljenja nastavaka 
i stvaranja čitavih serija od jednog film- 
skog hita ni mladi genije Sam Reimi nije 
izbegao tu sudbinu. Pre pet godina, od- 
mah po završetku školovanja, Reimi je 
ostvario svoj film Zla smrt i tim vizuelno, 
halucigenim delirijumom užasa uspeo da 
šokira, zgadi | oduševi gledaoce. Njegov 
sledeći film — Put zločina — prikazan je 
izmenjen i dosta skraćen u odnosu na 
ono što je on snimio, bez one njegove 
prepoznatljive morbidnosti i brutalnosti i, 
naravno, bez informacije o tim cenzor- 
skim intrvencijama. Tada se Reimi odlučio 
da seriju užasa nastavi direktnim nas- 
tavkom Zle smrti. 

Nastavci poznatih bioskopskih hitova po 
pravilu ili pokušavaju da što više pobegnu 
od svog prethodnika u neku originalnost, 
što retko uspevaju, ili se drže svog klišea i 
formule uspeha prvog filma. Zla smrt 
spada svakako među one druge. 

Umesto da proširi radnju, Reimi svoje 
košmare ponovo zatvara u jednu straćaru 
i hektar /već legendarne/ šume oko nje. 
Film je sabijen u bokal krvi gde pod og- 
romnim pritiskom sve vri i komeša se do 
eksplozije strave. A kada počne da se 
odmotava taj ludački ritam kreatura i 
monstruma prosto se ne može po- 
verovati da je to samo jedan horor film. 
Mračni genije Reimija je slažući kockice 
groteske /muzika, karikaturni likovi, agre- 
sija, morbidnost/ napravio film u stilu 
nadrealizma. 

Ali sam Reimi je imao i problema. Naj- 
veće nevolje Zle smrti su svakako bile 
finansije i produkcija. Nakon niza peripe- 
tija Dino de Laurentis pristaje na pro- 
dukciju ali mladi Reimi mora pristati na 
kompromis. U film su ubačeni dodatni 
likovi u odnosu na Reimijevu zamisao i 
time je poremećen ritam naracije u 
scenariju, a iz filma su otpale mnoge 
morbidne scene u uzaludnom pokušaju 
da se izbegne oznaka »X«. 

U tom balansiranju između producenta 
i svojih vizija, Reimijev film se deli na dva 


dela. Prvi sa Ešom /Brus Kembel/ u kome 
se Reimi igra, eksperimentiše i pušta na 
volju svojoj mašti i osećanju za crni /naj- 
crnji/ humor i deo u kome u igru ulaze 
parovi i kada se mladi režiser sapliće o 
psihologiju likova, koji su karikirani u 
sveopštoj narativnoj anarhiji. 

Jednom se Kojčinski upitao šta bi po- 
mislili kada bi mu neko odsekao ruke, a 
šta ako bi se to desilo sa njegovom 
glavom. U briljantnom prvom delu filma 
gde se Eš opsednut mračnom silom bori 
protiv sopstvene ruke, Reimi mu daje 
odgovor /»Ja i moje ruke«/. Gledaoci su 
zbunjeni i rastrzani između užasa i smeha 
kada na ekranu Kembel prvo odseca 
sopstvenu ruku, a onda se jurca sa njom 
po sobama. Poetika humora i užasa, kao i 
slika tela koje pleše sa sopstvenom gla- 
vom /»Ja i moj trup«/ na mesečini. Ako je 
scenario ostao bezmalo isti, to je samo 
pomoglo Reimiju da razbukti svoju maštu 
na već ranije postavljenoj priči i obrati 
pažnju na detalje. Sa novim još stra- 
vičnijim i odvratnijim idejama, on ubija i 
vivisecira svoje aktere, postavlja ih 
nasuprot monstruma, meša ih sa njima 
sve dok potpuno ne izgubimo nit ko je 
opsedunut, a ko čist. 

Ako ste i vi bili zatečeni i šokirani bru- 
talnošću Zle smrti I ne brinite! Postoje i 
gore stvari. Zla smrt II je brutalnija, krva- 
vija, grotesknija i bizarnija od svoje pret- 
hodnice. Reimi je opet napravio krvavi 
horor. Iznutrice lete ekranom dok vam se 
sopstvena ne zavrti u utrobi. Pa ko voli... 
Uloge: Brus Kembel, Sara Beri, Dan Hiks, 
Kesi Visli, scenario Sam Reimi i Skot 
Spigel, specijalni efekti Rendi Benet, 
maska Mark Šostrom, muzika Džozef Lo 
Djuk. 

VESTI 


Ovogodišnja premijera filma Super- 
men IV: potraga za mirom podudara se 
sa pedesetom godišnjicom postojanja 
Supermena. Ovaj lik smislila su dva đa- 
ka, i to Džeri Sigel koji ga je pisao i Džoe 
Šuster koji ga je crtao, 1937. godine u 
Klivlandu, SAD; poslovne i druge okol- 
nosti bile su takve da su sa tim pro- 
jektom mogli uspeti, i — svoju šansu su 
iskoristili. Tvrdi se da su lik Supermena 
bazirali na romanu Gladijator Filipa Vaj- 
lija iz 1930. Supermen se prvo pojavio 
u sveskama Ekšn Komiks 1938, a sle- 
deće godine počeo je da izlazi u sves- 
kama koje su bile samo njegove. (Jerry 
Siegel, Joe Shuster, Philip Wylie, Action 
Comics.) Ovogodišnja premijera održa- 
na je u Klivlendu i praćena je pros- 
lavom kojoj je prisustvovalo oko 250 


eksperata za Supermena, uključujući i 
nekoliko glumaca koji su govorili ili 
glumili Supermena na radiju, televiziji i 
filmu tokom poslednjih 50 godina. 


Sukob sa nekim hotelima u Bostonu, 
SAD, je razrešen, tako da se pripreme 
za 47. svetsku SF konveniciju, koja će 
se tamo održati 1989, teku normalno. 
Rezervisano je, već sad, 1600 soba 
(hiljadu i šest stotina) za učesnike 
konvencije. Na dan 17. jula 1987. bilo 
je već 2.229 prijavljenih učesnika koji 
su uplatili članarinu, tako da zakazi- 
vanje 1.600 soba dve godine unapred 
ipak nije zidanje kula u vazduhu. 


Obimnu kolekciju fanzina koju je 
imao pokojni SF urednik Teri Kar otku- 
pio je Univerzitet Kalifornija — Riversjd 
za dvadeset hiljada dolara. Materijal će 
biti pripojen većoj, od ranije postojećoj 
kolekciji fanzina, koja nosi ime »dž. 
Lojd Iton« (J. Lloyd Eaton), i koja je već 
bila najveća univerzitetska SF kolekcija 
na svetu. Koristiće se za izučavanje 
naučne fantastike, a naročito odnosa 
između fanova i profesionalaca, koji je, 
kao što znamo, izuzetno blizak upravo 
u ovom žanru književnosti. Samo za 
dalje bibliografske studije u ovoj oblasti 
univerzitet će potrošiti još 195.000 
dolara. Karova kolekcija, koju su sredili 
Robert Silverbeg i fan — urednik 
Robert Lihtman, ima zasebnu katalo- 
gizaciju i nikad neće biti »роте$апа« 
sa Itonovom. 


Prilikom nedavnog snimanja jedne 
epizode Zone sumraka, dogodila se ve- 
lika nesreća: helikopter je poleteo u 
nepredviđenom pravcu i naleteo na 
ljude, tako da su poginuli Vik Morou i 
dvoje dece — glumaca. Javni tužilac u 
Los Anđelesu izveo je pred sud Džona 
Landisa i još petoro najodgovornijih 
ljudi ekipe, optužujući ih da su svojom 
nemarnošću omogućili udes, ali 29. 
maja ove godine sud ih je oslobodio. 
Rođaci poginulih imaju pravo da tuže 
pojedinačno, ali posle takve krivične 
presude, tj. oslobađanja, izgledi da se 
pojedinačnim tužbama nešto postigne 
su mali. 

SF ZAVERA U BRAJTONU — 
CONSPIRACY *87 


Zahvaljujući vrlo neformalnoj agenciji 
SKIFFY TRAVEL INC. dvadesetak Jugoslo- 
vena (uglavnom iz Zagreba) našlo se na 
Conspiracy '87 u Brajtonu. Cena — prava 
sitnica, ali mnogo povoljnija nego kod 
pravih agencija. 

Pre tri godine, izglasano je da 45. svet- 
ska SF Konvencija bude u Brajtonu od 27. 
avgusta do 1. septembra. Dobar izbor — 
taj grad na najjužnijem delu Velike Brita- 
nije je do sada organizovao mnogo doga- 
đanja na svetskom nivou. Mi, naravno, 
znamo za Evroviziju i neslavan plasman 
naših uzdanica. 

Ovogodišnja velika zavera kovana je na 
više mesta istovremeno: 

Bedford Hotel: neprekidni filmski (16 
mm) i video program i danju i noću, 
Robotech soba, baza udruženja pisaca iz 
USA... 

Metropole Hotel: promocije, večernja 
čitanja, predavanja, kompjuteraši, dileri 
(ne hemijskih, već papirnih vizija) 1 
omiljeno mesto za poslovne sastanke, 
zabave i sobne žurke; 

Brajtonski konferencijski centar: regis- 
tracija, informacije, otvaranje, maskem- 
bal, dodela Huga, rok koncert... 

Do kraja maja bilo je registrovano 4136 
učesnika, ali su prijave masovno podno- 
šene i poslednjeg dana! Prijava na licu 
mesta koštala je mnogo više: 45 funti. Ko 
rano rani... 

Najviše je bilo Amerikanaca (1841), Bri- 
tanaca (1651), pa Australijanaca (177). Te 
cifre su se sasvim sigurno uvećale tokom 
Konvencije. 

Bilo je mnogo »ѓаса«, tiražnih pisaca, 
likovnjaka i filmadžija, a počasni gosti su 
bili Doris Lesing, Alfred Bester, Arkadij i 
Boris Strugacki, Rej Harihauzen (film), 
Džim Barns, fanovi Džojs i Ken Sleter i 
specijalni fan gost Dejv Lengford. Voditelj 
i glavna zaprška bio je veliki ljubitelj i 
propagator SF-a Brajan Oldis. Održano je 
bezbroj predavanja (npr. »$а je Britanski 
SFx) diskusionih panela, ali većina je 


došla zbog druženja i zabave sa srodnim 
dušama. 

Organizacija je bila besprekorna. Ništa 
nije prepušteno slučaju: zbrinjavanje de- 
ce, medicinska pomoć, briga o hendike- 
piranim osobama. U biltenu PLOT, koji je 
izlazio tri puta dnevno moglo se pročitati i 
OVO: 


»Dijagnoza je potvrdila da konven- 
cijski član ima GERMAN MEASLES 
(Rubella). Ta osoba je verovatno 
inficirana pre dolaska. Ako bilo ko 
otkrije simptome slične gripu, neka 
se obrati Medicinskom servisu. 

Jim Smith, MS« 


Zemlje kandidovane za naredne Kon- 
vencije nisu žalile para za vrbovanje po- 
tencijalnih glasača. Delili su olovke, kolor 
publikacije, organizovale zabave sa hek- 
tolitrima besplatnog pića i nacionalnim 
đakonijama. Najžešće je bilo na LA Party i 
Holland Party — oni su bili direktni kon- 
kurenti za 1990. Pobedila je Holandija sa 
810:530 glasova, na opšte oduševljenje 
fanova gnevnih zbog profiterski organi- 
zovane ekipe Los Andelesa. (A koja nije? 
Ne troše se ogromne pare zbog besko- 
načne ljubavi ka SF-u!) 

Naš Zagreb se kandidovao za 1994, i to 
najviše gura stari fan Krsto Mažuranić, 
tata i mama naše brajtonske ekspedicije. 
Do tad je daleko, ali i ne previše. Valjalo 
bi to podržati i gurati. Kulturološki i pro- 
pagandni efekat bi bio neverovatan, a 
nisu potrebni nikakvi radovi: svi objekti 
već postoje. Ali, i država mora stati iza 
toga... 

Malobrojni srećnici koji su se uvalili ne- 
pozvani na zatvoreni japanski Party (Krsto 
Mažuranić, Igor Kordej, Miroslava Simić i 
ja) pamtiće to celog života: Japanke u 
kimonima služe sake i specijalitete, objaš- 
njavaju kako se pravi origami i pišu ideo- 
grami uz milion naklona i nirvanistički 
osmeh na lepim licima! 

Od prvog dana gradom su kružile nei- 

dentifikovane hodajuće spodobe preru- 
šene u Barbarele, Spokove, čudovišta i 
vanzemaljce uopšte uzev: spremali su se 
za maskenbal. Ulaznica je koštala deset 
funti, prava sitnica za tebe, Bing. Ali, za 
tvog brata... U noći maski dodeljene su i 
nagrade Hugo, i tu nije bilo većih 
iznenađenja: 


Najbolji roman 

»Speaker for the Dead« — Orson Skot 
Kard 

Najbolja novela 

»Gilgamesh in the Outback« — 
Robert Silverberg 

Najbolja noveleta 
»Permafrost« — Rober Zelazni 
Najbolja kratka priča 
»Tangents« — Greg Bear 
Najbolja nefantastika 

»Trillion Year Spree« — Brajan Oldis i 
Dejvid Vingrove 

Najbolja dramatizacija 
»Aliens« 

Najbolji profesionalni crtač 
Džim Barns 

Najbolji profi urednik 

Teri Kar (pokojni) 

Najbolji semipronzin 

»Locus« 

Najbolji fan pisac 

Dejv Langford 

Najbolji fanzin 

»Ansible« — urednik i izdavač 
Dejv Langford 

Najbolji fan crtač 

Brad Foster 

Nagrada John Campbell 

Karen Džoj Fauler 


Ako je ko preskočen, neka oprosti. 


Zagrebački papir kojim obznanjuju kan- 
didaturu za 1994. proglašen je za najbolju 
građu za izradu papirnih aviona. Odluka 
je doneta posle luckaste borbe papirnim 
avionima »svak protiv svakog«, započete 
bezobzirnim napadom mlade Japanke na 
jednog fana koji je mirno ispijao svoje pi- 
Vo. Bitka je trajala skoro sat i naša mom- 
čad je dobro prošla. Osoblje »Metropola« 
je mirno radilo svoj posao ne obraćajući 
pažnju na kojekakve. 


Bilo je stvarno svega i svačega. Femi- 
nistkinje imaju izdavačku kuću. »MAD 
DOG« magazin objavljuje samo sredinu 
jednog stripa jer nema novca za kom- 
pletan. Milioni(!) starih i novih knjiga na 
prodaju. Norveška žurka za koju znaju 
samo odabrani i do koje je put označen 
diskretno i lukavo postavljenim zastavi- 
cama. 

Što se posla tiče, to se nije odvijalo 
javno. Od naše momčadi zapaženo je po- 
javljivanje Igora Kordeja na zajedničkoj 
izložbi i par vrlo konkretnih dogovora za 
objavljivanje dela moje malenkosti и 
imperijalističkom svetu. 

Sledeće godine konvencija je u Nju Or- 
leansu. Daleko = skupo. Dogovor braj- 
tonske ekipe je: vratimo dugove od Za- 
vere i započnimo štednju za put u 
Ameriku. Postoje neke ideje za orga- 
nizovanje prihvatanja оа tamnošnjih 
fanova, ali o tom... 

Neka nas bude što više. 


Dragan R. Filipović 

KRATAK SADRŽAJ DRUGOG NASTAVKA 


ООУ: 


Polako se uklapa u novonastalu situaciju, 
upoznaje nove ljude i drugačije običaje. 
Brod »Sisu« je u osnovi jedna velika poro- 
dica koja, postupajući po Beslimovoj želji, 
usvaja Torbija kao sebi ravnog. Postepeno 
ga podučavaju u svojim znanjima i privi- 
kavaju na svoje običaje. Nastoje da od 
njega naprave dobrog Slobodnog Trgovca. 

Postavlja se i pitanje Torbijevog stvar- 
nog porekla, jer njegov fizički izgled ukazuje 
na to da je različit od svega s čime se 
posada broda »Sisu« sretala. Nagoveštava 
se mogućnost da on potiče iz uglednog 
naroda. 

Inače trgovački brodovi tipa »5іѕи« 
mnogobrojni su širom svemira, sazdani su 
kao država za sebe, sa najstarijom ženom 
kao glavom Porodice. O Slobodnim Trgov- 
cima vlada mišljenje kao da su zaista naj- 
slobodniji narod u galaksiji, međutim, Torbi 
otkriva drugu stranu njihove slobode.. Od 
samog trenutka stupanja na brod nep- 
rekidno mu je nešto smetalo, i trebalo mu je 
dosta vremena I pomoći srodnih osoba, isto 
stranaca na brodu, da shvati suštinu: 
Trgovci jesu najslobodniji narod, ali su slo- 
bodni samo kao narod, dok su jedinke u 
nemilosrdnoj vlasti postojeće hijerarhije. 

Torbi je odrastao kao rob, Beslim ga je 
naučio pravoj slobodi koju je on prihvatio 
kao jedini način svog života, a sada uviđa 
da je na određeni način, ponovo rob. 


DVANAESTA GLAVA 


Od Lozijana do Finstera, od Finstera do 
Tota IV, od Tota IV do Vilamure... Sisu je 
neprekidno krstario svemirskim prostran- 
stvima u prečniku od devet stotina svet- 
losnih godina, u čijem se centru nalazila le- 
gendarna Tera, kolevka ljudske rase. Ali Sisu 
nikada nije bio na Teri; kapetan operiše po 
terenima gde je bogat izbor robe, ne postoji 
policijska zaštita, i gde je uobičajeno cenj- 
kanje bez bojazni od strogih propisa. 

Istorija broda govori da je prvi Sisu bio 
izgrađen na Teri i da je prvi kapetan Kros 
rođen upravo tamo (u poverenju) kao fraki. 
Postojalo je u istoriji Sisua šest brodova pod 
tim imenom; čelik koji je neprestano štitio 


lozu Naroda beše registrovan u Novoj Fin- 
landiji, na Šivi IV... u luci koju zapravo 
nikada nije posetio ali čije su takse bile 
vredne plaćanja da bi se steklo zakonsko 
pravo na neograničeno putovanje i na tra- 
ganje za profitom. Šiva III imala je dovoljno 
razumevanja za potrebe slobodnih trgo- 
vaca, nije cepidlačila oko inspekcija, izvešta- 
ja; propusti su ispravljani novčanim kaz- 
nama a to je za mnoge brodove pred- 
stavljalo idealnu situaciju. 

Torbi je na Finsteru naučio još jedan 
oblik trgovine. Rođeni frakiji, poznati u na- 
uci pod pseudo-latinskim nazivom Naroda 
prozvani »onim prokletim golaćima«, žive u 
telepatskoj simbiozi sa lemurima, stvore- 
njima koja poseduju fine izrasline nalik 
rukama sa mnogo koščica — » telepatija« je 
naravno, samo približna definicija simbioze 
— verovalo se da usporena, monstruozna 
bića snabdevaju mozgove lemuroida inte- 
ligencijom i sposobnošću manipulacije. 

Planeta nudi divne, brušene dragulje, 
sirovi bakar i travu iz koje se izdvaja alkaloid 
za potrebe psihoterapije. Domoroci ne go- 
vore i ne pišu; komunikacija je užasno 
teška. 

Ovaj način trgovine pokazao se kao 
sasvim nov za Torbija — možda je najviše 
podsećao na nemu trgovinu Feničana na 
obalama Afrike. Oko Sisua bili su složeni 
tovari onoga što su Trgovci imali da po- 
nude, teški metali neophodni domorocima 
ove planete (potrebu za njima razvili su im 
sami Trgovci), te razna roba za koju se 
Porodica nadala da će biti shvaćena za 
neophodnost. Ostavivši robu, Trgovci bi se 
udaljavali. 

Torbi zapita Knjigovođu Arlija Krosu— 
Drotara: »Zašto ostavljamo tu robu bez 
čuvara? Kad bismo to uradili na Džubulu, 
iščezla bi čim bismo joj okrenuli leđa!« 

»Zar nisi video da nam je oružje 
stavljeno u pripravnost?« 

»Da, jesam...« 

»Ta stvorenja nemaju morala ali su pa- 
metna. Ponašaju se pošteno isto onako 
kako se ponaša blagajnik dok šef stoji kraj 
njega.« 

»Šta se zapravo zbiva?« 

»Čekamo. Oni pregledaju ponudu. Posle 
izvesnog vremena... dan, dva... oni će svoju 

ponudu složiti kraj naše. А mi čekamo. 
Možda će njihove gomile biti veće. Možda 
će skloniti svoju robu i ponuditi nešto dru- 
go. Možda ćemo mi propustiti da uumemo 
nešto što nam zapravo treba. Možda ćemo, 
pak, jednu od naših gomila podeliti na dve, 
što će značiti da nam se sviđa njihov ma- 
terijal ali ne i cena. Ili možda nećemo tražiti 
nikakvu cenu. Tada ćemo skupiti naše 
gomile i postaviti ih uz ono što su nam oni 
ponudili a što se nama najviše dopada. Me- 
дит, tada još uvek ne dotičemo njihov 
materijal; mi čekamo. Niko ništa ne dira. 
Ako nam odgovara cena, uzimamo ono što 
nam nude i ostavljamo naš materijal. Oni 
dolaze i odnose našu ponudu. Kad cena nije 
u redu, mi sklanjamo naš materijal; oni 
odnose svoj, onaj koji mi odbijamo. Među- 
tim, to nije kraj. Sad obe strane znaju šta 
želi ona druga i koliko će platiti. Počinju da 
prave ponudu; mi počinjemo da prihva- 
tamo ponudu uz ono što znamo da će i 
njima odgovarati. Sklopi se više poslova. 
Kada završimo ovaj drugi put, istovaramo 
sve što oni žele da razmene za materijal koji 
mi želimo, po ceni zadovoljavajućoj za obe 
strane. |, problema nema. Pitam se da li je 
na planetama gde se može razgovarati 
uopšte bolje...« 

»Da, ali zar se tako ne izgubi prilično 
vremena?« 

»Znaš li za stvar koja nam je važnija od 
toga?« 

Sporo dogovaranje započelo je s robom 
koja nije imala utvrđenu vrednost: oko robe 
čija je ponuda imala probni karakter nas- 
tupio je pravi haos. Sprave koje su na 
Lozijanu imale dobru prođu uopšte nisu 
privlačile Finsterijance. Šest odsto popusta 
na rasklapajuće noževe snizilo je cenu ali... 
razni predmeti sa Finstera nisu bili odgo- 
varajuća roba za Trgovce... 

Baka Krosa, iako prikovana za postelju, 
povremeno је insistirala да je nose и 
inspekciju i zbog toga je neko uvek stradao. 
Kratko pre dolaska na Finster upravila je 
svoju ljutnju na negovateljice i neženje. 

Čim su je doneli u jednu od soba ne- 
ženja, pogled joj se zaustavio na brdu 
ilustrovanih knjiga I magazina. Naredila je 
da se zaplene s obzirom da predstavljaju 
»frakijevsko đubre«. Doduše, čim bi počelo 


da se zucka da se Prvi oficir sprema u 
inspekciju, neženje bi užurbano počele da 
se pripremaju za strašnu posetu; međutim, 
u najvećem broju slučajeva uspevala je da 
ih iznenadi jer bi namerno pustila glas da će 
najpre obići stanove negovateljica, Zabran i 
brodsku kuhinju. Tako bi dospela u njihove 
kabine pre nego što uspeju da sakriju slike 
lepotica. 

Baka je bila šokirana! Ne samo da su 
nakon niza zgodnih devojaka sledili stripovi, 
nego je počela prava hajka na stare ma- 
gazine iz kojih su slike isecane. Krijumčar bi 
bio poslat u pomoćni pogon da bude ispitan 
do najsitnijih detalja. 

Nadzornik je iznenada dobio sjajnu ide- 
ju; za tili čas slike i stripovi pridružili su se 
ponudama kraj broda. Čudno oblikovani 
prirodni dragulji našli su se uz brda hartije. 
Opal, granat i kvarc, pomešali su se sa 
nagim lepoticama. Za svaku knjigu ili časo- 
pis sledio je po jedan dragulj, u odvojenoj 
razmeni... da bi, nešto kasnije, svaki pri- 
merak bio razdvojen па pojedinačne 
listove. Sporazum je za čas načinjen. Jedan 
šareni list za jedan dragulj — čak su i 
neženje, oni koji su uspeli da sakriju časo- 
pise, smatrali da su patriotizam i zadovo- 
ljavanje instinkta za trgovinom hitniji od 
posedovanja — na kraju krajeva, već u 
sledećoj civilizovanoj luci mogli su ponovo 
da se opskrbe. 

Po prvi put u istoriji, stripovi i magazini 
sa zgodnim devojkama višestruko su umno- 
žili svoju vrednost — i to u dragom kamenu. 

Nakon Vulamure došao je Tot IV a svaka 
je etapa predstavljala korak bliže predsto- 
jećem Velikom Skupu Naroda; brod je već 
uveliko bio zahvaćen karnevalskom grozni- 
com. Svi članovi posade behu izuzeti od 
poslova ne bi li vežbali na muzičkim 
instrumentima, za čuvare je napravljen 
poseban raspored da bi oformili pevačke 
kvartete, sto za vežbe postao je gimnastička 
sprava — gimnastičari su bili izuzeti od svih 
stražarenja na borbenim stanicama. Planovi 
za takmičenja i nastup stvarali su glavobolju 
i izlive nekontrolisanog besa, pomešane sa 
egzaltacijom ponosa... 

Kroz n-svemir letele su duge poruke, 
Prvi inžinjer protestovao je zbog skanda- 
loznog trošenja energije, oštro prebacujući 

da je сепа tritijuma previsoka i da... ali, Prvi 
oficir je razdragano odobravao isplatu vau- 
čera. Kako se približavao veličanstveni 
trenutak, ona je sve češće pokazivala os- 
meh koji joj je otkrivao stotine bora na 
ostarelom licu. Torbi je dva puta opazio da 
mu upućuje osmeh i to ga je zabrinulo; 
bolje da ne privlači Bakinu pažnju. 

Jednom je imao priliku da mu bude 
posvećena puna pažnja i — nije uživao. 
Dogodilo se to kada je razorio napadača. 

Taj se točak pojavio na Sisuovim ekra- 
nima za vreme uzletanja sa Finstera — što 
je bilo neočekivano mesto za napad, s 
obzirom na vrlo slab saobraćaj. Alarm se 
oglasio samo četiri časa nakon poletanja, 
kada je Sisu postigao tek 5 odsto brzine 
svetlosti. Stvar se privukla uz Torbijev bok; 
kompjuter okrenut luci bio je onemogućen 
— upravo je imao »nervni sloma; brodski 
elektroničari znojili su se nad njim od 
samog poletanja. Torbijev nećak Džeraj 
beše vraćen na astrogaciju a sa Torbijem se 
nalazio novajlija, osposobljen za tešku duž- 
nost na putu od Lozijana. U tog mladića 
Torbi je imao poverenja. Nije se bunio kada 
je Džeraj zaključio da Kenan Drotar može da 
zauzme stražarsko mesto, iako nikada nije 
iskusio »pravi« čas, čak ni u ozbiljnoj 
vežbi... Džeraj se plašio da se vrati u 
kontrolnu sobu iz dva razloga: zbog statusa 
i emotivne rastrojenosti — kompjuterska 
soba beše mesto gde je Džeraj radio 
zajedno sa svojom sestricom. 

I tako, kada je napadač neočekivano 
banuo, sve se nalazilo u Torbijevim rukama. 
Osetio je da drhti čim je počeo da testira 
problem, svestan da kompjuter okrenut luci 
ne radi. Najveća uteha kontrolora paljbe je 
upravo vera u nadljudske sposobnosti ekipe 
na drugoj strani, osećaj koji bi se mogao 
izraziti u sledećoj rečenici: »Ра, čak i ako ja 
zabrljam, oni grozni mozgovi sigurno će ga 
upecatil« — drugi tim mislio je isto. To, 
doduše, pomaže opuštenosti... 

Ovoga puta Torbi nije imao ni tu vrstu 
duhovne sigurnosti. Niti bilo kakve druge. 
Finsterijanci nisu narod koji krstari kos- 
mosom; nije bilo mogućnosti da se napa- 
dački brod identifikuje kao njihovo vlas- 
ništvo. Niti je to mogao biti Trgovac — 
ubrzavao je sa suviše mnogo gravitacija. 


Takođe ni Hegemonijska straža — Finster se 
mnogo svetlosnih godina nalazio izvan dru- 
gih civilizacija. S mučnom izvesnošću Torbi 
je postao svestan da će njegove pret- 
postavke pružiti odgovor u sledećem satu: 
mora lansirati projektil i pogoditi napadača 
ili pak, za kratko vreme, ponovo postati 
rob. A sa njim i čitava Porodica. 

Grozničavo razmišljajući, zaboravio je na 
kompjuter s lučke strane, zaboravio je po- 
rodicu, pa čak I samog napadača. Pokreti 
pirata postali su samo podaci koji kuljaju i 
problem za koji je bio uvežban. Njegov 
pomoćnik je upao u prostoriju i bacio se na 
drugo sedište dok su iz Glavnog štaba i dalje 
urlali, zahtevajući rezultate. Džeraj je ušao 
mnogo kasnije, poslat od Kapetana; među- 
tim, Torbi ga nije ni opazio. Džeraj je izbacio 
novajliju sa drugog sedišta, seo i pogledao 
prekidač — bio je prebačen na Torbijevu 
konzolu. Nije ga ni dotaknuo... Bez reči je 
pogledao Torbijev ekran i počeo i sam da 
rešava problem... 

Odjednom je preko radio-veze odjeknuo 
snažan Krosin bariton. »Tragači... mogu li 
da vam pomognem manevrisanjem?« 

Torbi ga nije čuo. »Ме savetujem to, 
Kapetane.«, odgovorio je Džeraj. 

»Vrlo dobro.« 

Stariji kontrolor paljbe sa druge strane 
broda, pritisnut pravilima, došao je da bi 
pratio grozničavi rad | znoj koji je kapao na 
komande. Torbi, međutim, nije bio svestan 
nikoga u prostoriji. Za njega sada nije pos- 
tojalo ništa izuzev tipki, dugmadi i preki- 
dača, što je predstavljalo produžetke njego- 
vog nervnbg sistema. Spopala ga je neo- 
doljiva potreba da kihne ali ju je potisnuo, 
nesvestan. 

Načinio je poslednje infinitezimalne ko- 
rekcije i potom, odsutnog duha, pritisnuo 
dugme koje je naređivalo kompjuteru da 
lansira projektil na osnovu izračunatih po- 
dataka. Samo sekund kasnije projektil je 
već bio na putu. 

Džeraj je posegnuo za prekidačem — i 
zastao kada je opazio da Torbi pomamno 
nastavlja proračune, odlučujući se, na os- 
novu zaključka da je položaj mete izmenjen, 
da lansira još jedan projektil. Međutim, pri- 
liv podataka iznenada je prestao — brod je 
oslepeo. Beše paralisan. 

Post-analiza je pokazala da je parališući 
zrak počivao na brodu tačno 71 sekundu. 

Džeraj je potapšao Torbija po ramenu. 

»Torbi, gotovo je.« 

»Šta?« 

»Pogodio si ga. Sladak pogodak. Meta bi 
bila jako ponosna na tebe.« 

Sisu je bio zaslepljen dvadeset i četiri 
časa, sve dok nisu izvršene popravke na 
njegovim očima za n-svemir. Kapetan je 
nastavio da ubrzava; to je bila logična od- 
luka. Sisu je sutradan ponovo progledao i 
dva dana kasnije utonuo u mrak multi- 
svemira. Iste noći na brodu je priređen 
obed u Torbijevu čast. 

Baka je održala uobičajeni govor, zahva- 
ljujući na ponovnoj zaštiti Porodice i nagla- 
šavajući da je sin Sisu-a kraj nje bio 
instrument tog srećnog ishoda. Završivši 
govor, ponovo je legla i nastavila da jede, 
uz snahu koja je netremice pazila na nju. 

Torbi nije naročito uživao u počasti. Se- 
ćanje na trenutke navođenja bilo je mutno; 
osećao se kao da mu odaju priznanje za 
neku grešku. Najpre se nalazio u stanju 
polu-šoka; tek za večerom mašta je ponovo 
proradila. 

Znao je da su to bili najobičniji gusari. 
Da, gusari i trgovci robljem, oni su poku- 
šavali da osvoje Sisu i porobe Porodicu. 
Mrzeo je trgovce robljem otkad zna za sebe 
- ništa nije tako bezlično i bezdušno kao tr- 
govina robljem a on je tu instituciju mrzeo 
još kao novorođenče, dok nije znao da 
govori... 

Bio je siguran da bi čak i osećajni Poup 
rado giljotinirao svakog trgovca robljem u 
Galaksiji i to bez imalo griže savesti. No, 
svejedno, ipak se nije osećao srećnim. 
Nastavio je da razmišlja o brodu... o brodu 
na kome je sve vrvelo od života, bez obzira 
što je taj život bio život opakih pirata... a 
onda, u jednoj sekundi, sve je zamrlo, sve je 
pretvoreno u prah i pepeo, zauvek nestalo 
u eksploziji zraka... Pogledao je svoj kaži- 
prst: našao se uhvaćen u staroj dilemi 
čoveka neintegrisanih vrednosti — onoga 
koji jede meso ali bi radije da neko drugi, 
bez njegovog prisustva, zakolje životinju. 

Usred jela postao je svestan da ga Baka 
posmatra; odmah je ispustio parče hrane 
na kombinezon. 


»Pa«, promumlala je starica, »dremaš, 
dremaš, a?« 

»Oh, Bako, oprostite. Meni se obra- 
ćate?« 

On zapazi Bakin opominjući pogled ali 
beše već prekasno. »Očekujem da se ti 
obratiš meni...« 

»Pa... danas je zaista lep dan...« 

»Nisam primetila da ima i loših dana. U 
kosmosu retko pada kiša...« 

»Lepa je zabava, hoću da kažem. Da, 
zaista je lepa. Hvala Vam što ste je priredili, 
Bako.« 

»To je već bolje. Mladi čoveče, običaj 
nalaže da muškarac započne učtivu kon- 
verzaciju sa damom sa kojom obeduje. To 
možda nije običaj među frakijima... ali... 
obavezan je u Narodu.« 

»Da, Bako. Hvala, Bako.« 

»Hajde, počnimo ponovo. Da, zabava je 
lepa. Trudimo se da se svi osećaju jednako 
ali priznajemo pojedinačne zasluge. Poro- 
dica primećuje tvoje vrline i pravo je za- 
dovoljstvo što si se priključio Porodici. 
Čestitam. Sad je na tebe red.« 

Torbi pozelene. 

»Šta pripremaš za Skup?«, zagrakta 
Baka. 

»Uh, ne znam, Bako... Vidite, ja ne pe- 
vam, ne igram, niti... jedine igre koje znam 
su šah i bilijar... a nikada nisam ni video 
neki Skup. Ne znam šta im se dopada.« 

»Hm.. ništa dakle?« 

Torbi se oseti krivim. Pa reče: »Bako... ti 
si sigurno bila na mnogo Skupova. Da li bi 
mi pričala malo o njima?« 

To je delovalo. 

»Skupovi više nisu onakvi kakvi su bili u 
doba kada sam se ja devojčila...« Bilo je 
jasno da Torbi neće morati više ni reč da 
progovori već prosto da sluša sa pažnjom i 
zanimanjem. Ostali su strpljivo čekali da 
Baka dozvoli da ustanu od stola a ona je 
govorila, govorila... »... i mogla sam da 
biram između sedam stotina brodova, 
dozvoli samo da ti još i to ispričam... Bila 
sam drsko mlado stvorenje, sitnih stopala i 
prćastog nosa a moja Baka me je nudila po 
celom Narodu. Ali, ja sam znala da je za 
mene bio samo Sisu i navalila sam. Oh, kako 
sam bila živahna! Igrala bih po celu noć a 
sledećeg dana bila sveža kao...« 

I tako dalje, i tako dalje. 

Pošto Torbi nije imao talenta, postao je 
glumac. 

Tetka Atena Krosa-Fogart, šef Bifea i 
odličan kuvar, bolovala je od literarne 
bolesti u akutnoj formi; pisala je drame. 
Poslednja njena drama opisivala je život 
prvog kapetana Krose, punog plemenitosti i 
najboljih osobina — prvi Krosea prikazan je 
kao svetac sa čeličnim srcem. Zgađen nad 
zlobnim postupcima frakija, izgradio je Sisu 
(svojeručno), opremio se suprugom (u 
originalnoj verziji iz loze Fogartovih; pre 
nego što je Baka videla rukopis, Krosinoj 
ženi dato je Bakino devojačko prezime) i 
izrodio decu. Drama se završava njihovim 
otiskivanjem u svemir, u misiji širenja 
kulture i obilja po čitavoj Galaksiji. 

Torbi je trebalo da igra prvog Krosu. Bio 
je glupo zatečen; prosto mu je naređeno da 
glumi. Baka je bila zadovoljna, na probama 
je davala sugestije koje su automatski usva- 
jane. Pored Torbija, zvezda komada bila je i 
Loin Garsija, bivša pripadnica El Nida. Torbi 
nije postao naročito prisan sa devojkom 
koja je razmenjena za Matu; nije, doduše, 
imao ništa protiv nje ali mu se nije posebno 
ni dopadala. Međutim, vremenom je usta- 
novio da Linon jednostavno mora upoznati. 

Bila je to lepuškasta crnka, ljubazna i sa 
stalnim osmehom na usnama. Kada je od 
Torbija traženo da prekrši tabu i poljubi je 
pred Bakom i svima ostalima, on se sasvim 
zbunio. Međutim, pokušao je. Baka je 
ljutito frknula. 

»Šta ti to radiš? Hoćeš da je ujedeš? Ne 
boj se, nije radioaktivna. Ona je tvoja žena, 
budalo. Upravo si je doveo na brod. Sam si 
sa njom i voliš je. Hajde, učini to... ma ne, 
ne tako... Atena!« 

Torbi divlje pogleda oko sebe. Nimalo 
mu nije pomagao ni Fric sa pogledom ka 
tavanici i blaženim osmehom. 

»Atena! Dođi ovamo, kćeri, i pokaži tom 
mladom nespretnjakoviću kako se ljubi 
žena. Poljubi ga i pusti ga da pokuša još 
jednom! Svi na mesta! Pozor!« 

Tetka Atena nije mnogo uzbudila Tor- 
bija. On je pažljivo pratio uputstva dvo- 
struko starije žene i potom uspeo da na 
sličan način poljubi Loin. 

Mora da je komad bio dobro sačinjen; 


Baku je u potpunosti zadovoljio. Zatražila je 
da se obavezno igra na Skupu. Želela je i 
tamo da uživa u njemu. 

Ali, na Vulamuri je umrla. 


TRINAESTA GLAVA 


Vulamura je živopisna pionirska planeta 
na samoj ivici Zemaljske Hegemonije; pred- 
stavljala je poslednju stanicu Sisu-a pre 
zaronjivanja u duboki svemir. Bogati hra- 
nom i sirovinama, njeni stanovnici-frakiji 
imali su izvestan strah od industrijskih pro- 
izvoda koje su nudili Trgovci. Zato je Sisu 
ponudio lozijanske proizvode i, u najvećoj 
meri, drago kamenje sa Finstera. Međutim, 
Vulamura je nudila malo stvari koje bi 
donele profit a sa novcem je oskudevala — 
pogonski metal koji je Sisu nudio nije se 
previše trošio па planeti; osim toga, 
strahovali su od svega što je radioaktivno. 

Tako je Sisu pristao da uzme malo ura- 
nijuma te obilje mesnih proizvoda i druge 
delikatesne hrane. Da, Sisu je uvek kupovao 
vrhunske poslastice; ovoga puta utovario je 
nekoliko puta više hrane nego što je Po- 
rodica mogla da konzumira. No, roba je bila 
potrebna za hvalisanje na Skupu. 

Teret je plaćen u tritijumu i deute- 
rijumu. Hegemonijski brodovi održavali su 
ovde fabriku vodonikovih izotopa ali su ih 
prodavali i drugima. Sisu je poslednji put 
bio u prilici da uzme gorivo na Džubulu — 
lozijanski brodovi koriste drugačiju 
nuklearnu reakciju. 

Kapetan Krosa je nekoliko puta odveo 
Torbija u luku Nju Melburn. Frakiji su govo- 
rili sistemski engleski na naročit, lokalni 
način, sa brzim rezovima i čudnim vokalima, 
što je zbunjivalo kapetana, ali ne i Torbija 
— činilo mu se kao da ga je ranije već 
negde čuo. Krosi je i bio potreban čovek 
koji se snalazi sa ovim tipom izgovora 
sistemskog engleskog. 

Pošli su najpre da dovrše poslove oko 
prenosa goriva i potpišu ispravu o odricanju 
od prodaje u privatne svrhe. Sve komer- 
cijalne ponude koje je Sisu prihvaćao mora- 
le su najpre biti overene u centralnoj banci 
a zatim odnete u fabriku goriva. Nakon 
stavljanja pečata na dokumenta i plaćanja 
odgovarajućih taksi, kapetan je seo da 
proćaska sa direktorom. Krosa je bio u 

stanju da uspostavi ravnopravan odnos sa 
frakijima, ni u jednom trenutku ne nago- 
veštavajući ogromnu socijalnu razliku 
između njih. 

Dok su oni ćaskali, Torbi je brinuo. Fraki 
je govorio o Vulamuri. »Svaki klipan sa 
snažnim rukama | dovoljno bistar da naćuli 
uši može izaći i postati srećan.« 

»Nema sumnje«, složio se kapetan. »Vi- 
deo sam vaša goveda. Veličanstvena su!« 

Torbi se složio s tim. Vulamura je pred- 
stavljala prijatan i pristojan svet, sa mnogo 
prilika za opstanak I životnu sreću; ove su 
činjenice podgrejale savet doktorice Maj- 
der: »Sačekaj dok se tvoj brod ne spusti na 
planetu koja je demokratska, slobodna i 
humana... a tada... beži!« 

Život na Sisu-u postajao je, doduše, sve 
ugodniji ali je Torbi istovremeno postajao 
svestan ograničavajućeg i obmanjujućeg 
načina života sa Porodicom. Počinjao je da 
uživa u glumi; pozornica ga je zabavljala; 
Čak je naučio da izmamljuje Bakin osmeh; 
držao se dobro u ključnim scenama. Zatim: 
mada se sva radnja zbivala samo u komadu, 
Loin mu je bila prijatna u zagrljaju; poljubila 
bi ga i promrmlja: »Mužiću moj! Moj 
plemeniti mužiću! Zajedno ćemo lutati 
Glaksijom...!« 

Stvaralo je to na njega priličan utisak. 
Smatrao je da Loin poseduje talenat velike 
glumice. 

1, sprijateljili su se. Loin je želela da zna 
sve o poslovima kontrolora paljbe pa joj je 
Torbi, pod nadzorom Velike Tetka Tore, 
pokazao kompjutersku sobu. Izgledala je 
prilično zbunjeno. »A šta je n-svemir? Sve 
što možemo da vidimo su dužina, širina i 
debljina... šta je sa drugim dimenzijama?« 

»Koristimo logiku. Vidiš četiri dimenzije, 
tri, koje si pomenula i vreme. Oh, godinu ne 
možeš da vidiš ali si u stanju da je izmeriš.« 

»Ali kako se pomoću logike može...« 

»Ništa lakše. U čemu je stvar? Lokacija u 
svemiru. Pretpostavi da nema nikakvog 
prostora, čak ni četiri obične dimenzije. 
Dakle, nema prostora. Može li se pojmiti 
tačka?« 

»Baš razmišljam o jednoj.« 

»Ne može se pojmiti bez razmišljanja o 
prostoru. Ako razmišljaš o tački, misliš da je 
negde. Ako imaš liniju, tačku možeš da 


zamisliš negde na njoj. Ali, tačka je samo 
lokacija a ako nema prostora u kojem će 
biti smeštena, dobijamo ništa, je li tako? 
Pratiš me?« 

Velika tetka Tora ih prekide. »Deco, da li 
biste to mogli da nastavite u trpezariji? Bole 
me noge.« 

»Oprosti, Velika tetko. Hajdemo.« 

U trpezariji, Torbi produži: »Јеѕі li 
shvatila to o tački kojoj je potrebna linija?« 

»Mislim da jesam. Oduzmi joj lokaciju i 
uopšte neće postojati.« 

»Razmisli sad о liniji. Ako nije na 
površini, da li uopšte postoji?« 

»Uh, to je već teže...« 

»Sve će ti biti jasno ako to rešiš. Linija je 
određeni niz tačaka. Ali, otkuda taj niz? Od 
površine. Ako se linija ne nalazi na površini, 
mogla bi da propadne, je li tako? Ne bi 
imala širinu. Ne bi čak ni znala da je 
propala... Ali, tačka bi se nalazila uz drugu 
tačku bez »određenog« niza. Haos... Pratiš 
me?« 

»Možda.« 

»Tački je potrebna linija. Liniji је 
potrebna površina. Površina mora biti deo 


čvrstog prostora ili njena struktura pro- 
pada. A čvrstina zahteva hipersvemir da 
održava... i tako dalje. Svaka dimenzija 


zahteva jednu višu ili geometrija prestaje 
da egzistira. Svemir prestaje da egzistira.« 
Torbi udari rukom po stolu. »Eto, na taj 
način mi znamo da multi-svemir još uvek 
funkcioniše... čak i ako nismo u stanju da ga 
vidimo... kao što ne vidimo ni sekundu koja 
upravo prolazi.« 

»Ali, gde sve to okončava?« 

»Ne okončava nigde. U pitanju je 
beskrajnost dimenzija.« 

Ona uzdrhta. »To me plaši.« 

»Ne brini. Čak i Glavni inžinjer mora da 
lupa glavu o prvom tucetu dimenzija. 
Pogledaj, ti znaš da se mi obrćemo u 
trenucima kad brod krene iracionalno... 
Možeš li to da osetiš?« 

»Ne. I, nisam sigurna da verujem u to.« 

»Nije važno, pošto nam nije ni omo- 
gućeno da to osetimo. Može se dogoditi 
dok jedemo supu. Neće se ni kap proliti, 
bez obzira što se i tanjir sa supom sasvim 
obrće. Sve je to samo matematički koncept, 
kao kvadratni koren iz minus jedan — sa 

kojim se sudaramo kad prelazimo na brzinu 
svetlosti. To je multidimenzionalnost... Ne 
možeš da je osetiš, vidiš, razumeš; potreb- 
no je samo da izvodiš logičke zaključke | 
simbole. Ali, stvarno je, ukoliko »stvarno« 
nešto znači. Niko nikada nije uspeo da vidi 
elektron. Ni misao. Misao ne može da se 
vidi, izvaga, izmeri, okusi — međutim, misli 
su najstvarniji činioci u galaksiji.x Citirao je 
Torbi Beslima. 

Ona ga pogleda s puno poštovanja. 
»Мога da si užasno pametan, Torbi. »Niko 
nikada nije video misao«. To mi se sviđa.« 

Torbi radosno prihvati pohvalu. 

U svojoj kabini zatekao je Frica kako čita 
na krevetu. Osetio je iz njega energiju 
ljutitog čoveka. 

»Zdravo, Frice! Učiš? Ili prosto traćiš 
dane mladosti?« 

»Zdravo. Učim. Proučavam umetnost.« 

Torbi se zagleda u knjigu. »Pazi da te 
Baka ne uhvati.« 

»Moram nešto da prodam tim zbunje- 
nim goluždravcima, kad sledeći put do- 
đemo na Finster. Ti izgledaš kao da si dobio 
premiju na Lozijanu. Kakva te to sreća 
bije?« 

»Ma ništa, samo sam razgovarao sa 
Loin. Upoznavao sam je sa n-svemirom... i 
kunem se da je odmah ukopčala.« 

Fric ga strogo pogleda. »Da, ona je vrlo 
bistra.« Pa dodade; »Kad će Baka objaviti 
brak?« 

»O čemu govoriš?« 

»Zar nema objave braka?« 

»Ne budi lud.« 

»Mmm... dobro ti pristaje... pametna 
je...« 

»Da... i, šta onda?« 

»Tako pametna da je na EI Nidu pre- 
davala u školi. Njena specijalnost bila je 
matematika. Multidimenzionalna geomet- 
rija, zapravo.« 

»Ne verujem!« 

»Slučajno mi je dopalo da prepisujem 
podatke o njoj. Uostalom, pitaj je.« 

»l hoću! Zašto ne predaje ovde?« 

»Pitaj Baku. Torbi, moj mršavi i glupi 
prijatelju — mislim da si naseo. Žao mi je 
ako jesi, jer te i volim zbog te nespetne 
gracioznosti kojom brišeš sline. Želiš li savet 
od starije i mudrije glavice?« 


»Samo napred Ti ionako želiš da mi ga 
daš.« 

»Hvala. Loin je fina devojka i možda bi 
moglo biti zabavno rešavati ceo život jedna- 
čine u njenom društvu. Ali, ne sviđa mi se 
kad vidim da se neko zaleće na rasprodaju 
pre nego što ispita tržište. Ako pričekaš do 
sledećeg uzletanja, ustanovićeš da Narod 
poseduje nekoliko mladih devojaka. Neko- 
liko hiljada.« 

»Ja ne tražim ženu!« 

»To je dužnost svakog muškarca. Ali, sa- 
čekaj Skup pa ćemo onda pazariti. Sada 
umukni, želim da se posvetim umet- 
nostima.« 

»Pa ja i ćutim čitavo vreme.« 

Torbi nije pitao Loin šta je radila na El 
Nidu ali ga je zabrinula i zaplašila činjenica 
da je devojka igrala na brodu jednu od 
glavnih uloga a da toga ni sama nije bila 
svesna. Reči doktorice Mejder pohodile su 
ga u snu. »... pre nego što Baka odluči da se 
oženiš sa Nekom... ако odugovlačiš — 
izgubljen si!« 

Otac i zvaničnici sa Vulamure bezbrižno 
su ćaskali dok se on sekirao. Da li da napusti 
Sisu? Ukoliko ne želi da čitavog života bude 
trgovac, morao bi da ode dok je neženja. 
Naravno, mogao je da odugovlači — kao 
Fric. Takođe, nije imao ništa protiv Loin — 
čak i ako je od njega pravila budalu. 

Ali, ako uopšte namerava da ode — a 
sumnjao je da bi zauvek mogao da se zadrži 
među običajima jednog monotonog bitisa- 
nja — onda је Vulamura predstavljala 
najbolju priliku. Nije bilo kasti, gildi, siro- 
maštva ili imigrantskih zakona — prihvatali 
su čak i mutante! Video je heksadaktile, 
dlakavce, albince, vučje uši, divove i razne 
druge oblike promena. Ako bi uspeo da se 
zaposli, Vulamura bi mogla da ima koristi 
od njega. 

Šta da učini? Da kaže: »Molim vas, 
izvinite.« | trkom napusti sobu? Da se 
sakrije dok Sisu ne uzleti? Ne, to nije mogao 
da učini. Tako nešto nije mogao da priredi 
ocu, Sisuu takođe, previše im je dugovao. 

Šta onda? Da kaže Baki da želi da ode? 
Ako bi ga pustila, zvezde bi se ohladile, 
garantovano! Baka bi nezahvalnost prema 
Sisuu tretirala kao neoprostivi greh. 

A, osim toga... približavao se Skup. 

Svrbelo ga je da mu prisustvuje. Ne bi bilo 
lepo napustiti komad, takođe... Dilemu je 
razrešio tako što je u potpunosti odložio 
problem. 

Kapetan Krosa ga blago dotaknu po 
ramenu. »Odlazimo.« 

»Oh, izvini, Oče, nešto sam razmišljao. 
6 

»А, to je dobra vežba... samo nastavi. .. 
Pa, direktore, doviđenja i hvala. Potražiću 
vas i sledeći put.« 

»Nećete me naći, Kapetane. Napuštam 
stanicu. Što dalje, to bolje, preporučujem i 
vama. Ako se ikada umorite od čeličnih 
paluba, ovde ima mesta za vas. | vašeg 
dečaka.« 

Lice kapetana Krose nije odavalo 
gađenje. »Hvala. Ali, mi ne bismo znali koji 
kraj alata da držimo u rukama. Mi smo 
Trgovci.« 

»Svaka mačka nađe svog pacova.« 

Čim izađoše, Torbi reče: »Oče, šta je 
time hteo da kaže? Znam šta je mačka, 
viđao sam te životinje, ali, šta je pacov?« 

»Pacov je životinjica koju uništavaju 
mačke. Hteo je da kaže da svaki čovek 
nalazi sebi odgovarajuće mesto.« 

»Оһ.« 

Hodali su u tišini; Torbi se pitao da li je 
on našao sebi odgovarajuće mesto. Kape- 
tan Krosa se pitao isto. 

Kraj Sisua se nalazio još jedan brod, 
poštanski kurir, zvanični brod Hegemonije 
čija je posada bila sastavljena od gardista. 
Beslimove reči ponovo odjeknuše u njego- 
voj glavi, ovog puta okrivljujuće: ».. kada se 
ukaže prilika, molim te da preneseš poruku 
komandantu bilo kog vojnog broda Hege- 
monije..« Ali, ovo nije bio vojni brod. No, 
treba li cepidlačiti.. ? Beslimove namere 
behu jasne a ovaj brod je pogodan... Dugovi 
se vraćaju. Na nesreću, Majka je prestrogo 
interpretirala prosjakove reči. Oh, znao je 
zašto: smerala je da dečaka pokaže na 
Skupu. Da, iz činjenice da je Sisu vratio 
dugove Naroda htela je da iznudi što bolji 
status. 

Shvatljivo, na kraju krajeva. 

Međutim, to nije bilo pošteno prema 
dečku? Ili jeste? Iz ličnih razloga Krosa se 
plašio da dečka povede na Skup. Sada je bio 
siguran da Torbijevi preci jesu iz Naroda - 


čekao je samo da to proveri u arhivama 
Komodora. S druge strane, slagao se s 
Majkom u pogledu Mati Kingsolver; drskoj 
devojci neće biti dopušteno da razori tabu, 
bolje je oterati nju. Samo, nije li Majka 
mislila da bi on mogao da je vidi na Skupu? 
Ne, ne bi smeo da dopusti. Tako mi Sisua, 
ne bi smeo! Dečak je premlad i zabraniće 
mu... barem dok se ne proveri da li je 
poreklom iz Naroda — a u tom slučaju 
Beslimu su vraćeni dugovi. 

Ali, taj poštanski kurir kao da ga je 
optuživao No, sve je to bilo za dečakovo 
dobro. Ili? Šta bi bilo pravedno? Pa, 
postojao je jedan pošten način: uzeti dečka 
i otići s njim na odlučan obračun s Majkom; 
ispričati mu sve o Beslimovoj poruci; reći 
mu da poštanskim kurirom može da ode do 
centralnih svetova i objasniti način prona- 
laženja porodice. Ali, reći mu i da on, Krosa, 
veruje da Torbi pripada Narodu i da bi bi 
najpre trebalo proveriti tu mogućnost. Da, 
takođe mu bez uvijanja saopštiti da se 
Majka trudila da ga veže za neku ženu. 
Majka bi urlala i citirala Zakone — ali, to 
nije bilo u nadležnosti Prvog oficira; Beslim 
je zadatak naložio njemu. Sem toga, pra- 
vedno је da dečak bira sam. Ispravljene 
kičme ali uzdrhtao u duši, Krosa se uputi ka 
Majci. 

Gore, na izlasku iz lifta, već ih je čekao 
Šef palube. »Gospodine, Prvi oficir želi da 
Vas vidi.« 

»Kakva slučajnost.«, reče Krosa turob- 
no. »Hajde, sine. Idemo obojica.« 

»Da, Oče.« 

Ćutke stigoše do kabine Prvog oficira. 
Pred vratima se nalazila Krosina žena. 

»Zdravo, draga moja. Šef palube kaže da 
me je Majka tražila.« 

»Ja sam te tražila.« 

»Izopačio je poruku. No, bez obzira šta 
je, kaži brzo šta hoćeš.« 

»Nije izopačio poruku. Prvi oficir te je 
tražio.« 

»Molim?« 

»Kapetane, tvoja Majka je mrtva.« 

Krosa ju je saslušao bled u licu a onda ju 
je odgurnuo i otvorio vrata koja su vodila ka 
majčinom krevetu; bacio se na pod i počeo 
da urla, kao čovek ophrvan žalošću a čeli- 
čen protiv emocija koje nije u stanju da 

kontroliše kada ipak provale. 

Torbi ga je pogledao s dubokim žalje- 
njem a potom otišao u svoju kabinu i za- 
mislio se. Pokušao je da utvrdi zašto se 
oseća tako loše; nije voleo Baku, čak mu se 
uopšte nije dopadala. Pa, zašto se onda 
osećao tako izgubljenim? Slično je bilo i 
kada je umro Poup. Poupa je voleo. A nju 
ne. Pa onda? 

Čitav se brod nalazio u šoku. Niko nije 
mogao da zamisli Sisu bez nje. Jer, ona je 
bila Sisu. Baka je bila neiscrpna energija, 
dinamična, neophodna i temeljna snaga, 
nalik večnoj vatri koja pokreće brod. Otišla 
je iznenada. 

Malčice je, kao i obično, odremala, gun- 
đajući što joj dan na Vulamuri omogućuje 
loš dnevni raspored — tipična neefikasnost 
frakija. Međutim, pošla je na spavanje sa 
gvozdenom disciplinom koju je prilagodila 
rasporedu. 

Kada je snaha ušla da je probudi — bila 
je mrtva. Njen je notes sadržavao brojne 
beleške: razgovori sa sinom o tome i tome; 
reći Tori da uradi ono; još jednom kontro- 
lisati temperaturu; otići na banket sa Ate- 
nom, itd. Roda Krosa je istrgla list iz notesa i 
naredila Šefu palube da dovede njenog 
muža. 

Kapetan se nije pojavio na večeri. Bakin 
divan je smesta uklonjen. Prvi oficir se 
nalazio na starom mestu; u kapetanovom 
odsustvu dao je znak Glavnom inžinjeru i 
ovaj je ponudio molitvu za pokojnika. 
Sahrana je planirana kasnije, posle Skupa. 

Prvi oficir je iznenada ustao u toku ve- 
čere. »Kapetan želi da objavi«, rekla je tiho, 
»da zahvaljuje svima koji su pokušali da mu 
se obrate. Sa njim će se moći razgovarati 
sutra.« Načinila je kratku pauzu. »Atomi 
potiču iz kosmosa i u kosmos se vraćaju. 
Duh Sisua i dalje traje.« 

Torbi se odjednom nije više osećao 
izgubljenim. 


ČETRNAESTA GLAVA 


Veliki Skup je sasvim nadmašio Torbi- 
jeva očekivanja. Brodovi Slobodnih trgova- 
ca, više od osam stotina brodova, nanizali 
su se u koncentričnim krugovima oko sre- 
dišnjeg kruga prečnika četiri milje. Sisu se 
nalazio u prvom krugu do centra, što je 


veoma zadovoljilo Torbijevu majku. Toliki 
broj letilica Torbi nije mogao ni da sanja a 
za većinu nikada i nije čuo: Kriken, Deimos, 
DžemsB. Kvin, Svitac, Bon Marše, Don Ped- 
ro, Omega, El Nido— odlučio je da potraži 
Matu — Sveti Kristofer, Vega, Vega Jedan, 
Galaktički Bankar, Romani Las... trebalo bi 
da nabavi spisak svih usidrenih brodova— 
Saturn, Čijang, Seoska radnja, Džozef Smit, 
Aloha... Bilo ih je doista previše; no, ako bi 
obilazio deset brodova na dan, stigao bi da 
pregleda većinu i ... Mnogo, mnogo posla..! 

Unutar kruga nalazio se ogromni, privre- 
meni stadion, veći od Novog Amfiteatra u 
Džubulpuru. Na njemu će se obavljati 
pogrebi i venčanja, atletska takmičenja, 
zabave, koncerti — setio se da će tu biti 
izveden i Duh Sisua i zadrhtao je od treme 
— a između stadiona i brodova načinjena je 
ulica sa tezgama, vrteškama, igrama, za- 
bavnim i obrazovnim izložbama, sportskim 
terenčićima, plesnim podijumima koji se 
nikada ne zatvaraju, ekranima inženjerijskih 
jedinica, predskazivačima sudbine, čitačima 
iz dlana, kockarnicama čije su premije u 
robi i gotovom novcu, šankovima i tezgama 
sa bezalkoholnim napitcima, gde se nudilo 
sve moguće, počev od soka jagode iz 
svetova Plejade pa do tamne tekućine za 
koju se govorilo da predstavlja drevnu, 
autentičnu zemaljsku koka-kolu, proizve- 
denu pod licencom i punjenu na Hekati. 

Ugledavši ovo vrtloglavo šarenilo, Torbi 
pomisli da je zalutao u Ulicu uživanja, 
blistaviju i sedam puta poslovniju od one na 
Džubulu... Bila je to divna prilika za frakija; 
dan otvorenih vrata i stražarskih mesta bez 
straže — prodali bi i sopstveni šešir, samo 
ako bi ga neko zatražio za tezgom. 

Fric je poveo Torbija dalje od gužve, 
premda je ta mera opreza delovala zbunju- 
juće; Fric je u životu prisustvovao jednom 
jedinom Skupu. Prvi oficir je držao lekcije 
mladim ljudima, podsećajući ih pre izlaska 
na tle da Sisu ima odgovarajuću reputaciju; 
svako je dobijao stotinak čekova, sa napo- 
menom da moraju potrajati dok traje Skup. 
Fric posavetova Torbija da unovči većinu 
kreditnih jedinica. »Kada ih slistimo, slatko- 
rečivošću ćemo izmamiti od Oca još dže- 
parca.« 

Torbi se složio. Nije ga iznenadilo kada 


113 


je u jednom trenutku osetio dodir dže- 
paroša; uhvatio ga je za šaku i odmah 
potražio svoj novčanik. Taj mladi fraki 
smesta ga je podsetio na Zigija ali je ovo 
dete imalo dve šake. »Više sreće sledeći 
put«, utešio ga je. »Još nemaš dobar 
osećaj.« 

Dete zamalo što nije zaplakalo. Torbi je 
popustio stisak na zglobu i rekao: »Fric, 
proveri svoj novčanik.« 

Frc sa panikom ustanovi da je njegov 
novčanik iščezao. 

»Nisam ga пі pipnuo! Pustite mel«, 
zavapi dečko. 

»Zaveži... pre nego što te skalpiram.« 

Dečko zbunjeno izvadi Fricov novčanik iz 
pantalona. Torbi ga odgurnu a Fric reče, 
»Zašto si ga pustio? Hteo sam da pozovem 
policiju.« 

»Baš zato.« 

»Kako? Budi jasniji.« 

»Nekada sam i ja pokušao da naučim taj 
zanat. Nije lako, bogami.« 

»Ti? Neslana ti je šala, Torbi.« 

»Pa, zar se ne sećaš? Bivši fraki, pros- 
jakov sin? Taj nespretan dečakov pokušaj 
da se domogne nešto para izazvao mi je 
nostalgiju za zavičajem. Frice, tamo odakle 
ja dolazim džeparoši imaju status. Ja sam 
bio običan prosjak.« 

»Pazi da te ne čuje Majka.« 

»Pripaziću. Ali, ja sam ono što jesam, 
znam dobro šta sam bio i ne nameravam da 
bilo šta zaboravim. Nikada nisam savladao 
veštinu džeparenja ali sam bio dobar pros- 
jak, vežban od strane najboljih. Moj Poup, 
Beslim Bogalj ... Ne stidim se ničega i nije- 
dan zakon Sisua ne može me naterati da se 
stidim.« 

»Ja nisam ni nameravao da te primoram 
na to.«, reče Fric tiho. 

Lagano su hodali, uživajući u gužvi i 
sveopštoj zabavi. Torbi iznenada reče. 
»Hoćemo li na rulet? Ukapirao sam trik.« 

Fric zatrese glavom. »Ma, vidi samo 
kakve su im te takozvane premije!« 

»Zanima me samo kako su ga podesili 
da igrači gube.« 

»Torbi ...« 

»Da?« 

»Znaš li 
Bogalj?« 


ko je zapravo bio Beslim 


Torbi se zamisli. »On je bio moj Poup. 
Da je želeo da znam nešto više, već bi mi 
rekao.« 

»Hm ... izgleda da je tako.« 

»Ti ipak znaš?« 

»Nešto.« 

»Uh, radoznao sam. Kakvi su to dugovi 
primorali Majku da me usvoji?« 

»Već sam ti dovoljno rekao.« 

»Kako hoćeš.« 

»Dođavola, i ostali iz Naroda znaju! 
Govoriće se o tome na Skupu.« 

»Frice, nemoj da ...« 

»Ро ... po ... pogledaj ... Znaš, Baslim 
nije uvek bio prosjak.« 

»Odavno sam to i sam zaključio.« 

»Nije na meni da ti kažem šta je bio. 
Narod je godinama čuvao svoju tajnu; niko 
mi nije rekao da bi trebalo otkriti tajnu. Ali, 
jedna činjenica nije u Narodu skrivena ... a 
ti si iz Naroda ... Pre mnogo godina Beslim 
je spasao celu Porodicu, Narod to nikada 
nije zaboravio. Bila je to Hanzea ... sad je 
ovde usidrena Nova Hanzea ... to je onaj 
brod na kome je naslikan štit ... Više ne 
mogu da ti kažem, s obzirom da postoji 
zabrana ... stvar je bila tako sramotna da o 
njoj nikada ne razgovaramo. Rekao sam ti 
dovoljno. No, ti možeš da odeš do Nove 
Hanzee i zatražiš da pregledaš stare dnev- 
ničke zapise. Ako se identifikuješ — mislim, 
da imaš veze sa Beslimom — ne mogu te 
odbiti, iako bi Prvi oficir nakon toga 
najverovatnije se zatvorio u svojoj kabini i 
histerično plakao.« 

»Hm ... ne bih voleo da toliko saznam da 
bi se gospođa stavila na muke. Frice, hajde 
da se okušamo na onoj vrteški!« 

Posle brze vožnje uz slap svetlosti i 
podizanja od sto gravitacija, Torbi zaključi 
da je luna-park divan. Zamalo da propusti 
ručak. 

lako predstavlja period zabave, igre i 
obnovljenih prijateljstava, Veliki Skup ima 
sasvim ozbiljnu svrhu. Pored sahrana, ko- 
memoracija za izgubljene brodove, venča- 
nja i trampljenja mladih žena, predstoji i 
posao koji se tiče celog Naroda, najvažnija, 
vrhovna stvar — kupovanje brodova. He- 
kata je predstavljala najpoznatije brodo- 
gradilište u istraženoj Galaksiji. Muškarci i 
žene dobijaju decu — na isti način oplođuju 

se i brodovi. Sisu je bio bremenit narodom, 
debeo i ugojen od profita koji donose 
uranijum i torijum — Porodica je morala da 
se razdvoji. Najmanje jedna trećina Poro- 
dice imala je razloga da traži novi životni 
prostor; zaključujući poslove koji simbolišu 
ishod tih potreba, frakijevski trgovci brodo- 
vima zadovoljno su trljali ruke. Zvezdani 
brodovi se ne prodaju kao osvežavajući 
napitci, trgovci često žive u iluziji da će 
prodati više nego što imaju. Međutim, 
izvesno je da će barem stotinak brodova 
biti prodato u vreme trajanja Skupa. 

Bili su to novi brodovi iz gradilišta 
Galaktičkog transporta LTD, korporacije 
Galaktičkih preduzeća, rasprostrte kroz 
čitavu civilizaciju; bili su to takode i brodovi 
Korporacije svemirskih inženjera, Brodova 
Hekate, Pagan Ink. ili Heskambe & Sinore — 
sve samih trgovačkih giganata. No, na 
tržištu se mogu nači mrvice za svakoga. 
Posrednik koji nije zastupao brodograditelje 
mogao je da ponudi ekskluzivne polovne 
lađe, što bi, uz pažljivo pregovaranje i 
cenjkanje, moglo da se izrodi u dobar 
trgovački potez. 

Svakoj porodici koja je imala potrebu za 
proširenjem stajale su na raspolaganju dve 
mogućnosti: da kupi još jedan brod i 
razdvoji se na dve porodice ili da se udruži 
sa sličnim pa zajedničkim snagama kupi 
treći brod koji će se popuniti ljudima sa 
oba. Svako udvajanje porodice povećavalo 
je status; bio je to dokaz da se radi o 
iskusnoj trgovačkoj porodici, sposobnoj da 
obezbedi svojoj deci pomoć i podršku. U 
praksi se, međutim, izbor obično svodio na 
drugu mogućnost, na udruživanje sa još 
jednim brodom, čime su troškovi bivali 
prepolovljeni. Neretko se dešavalo da su se 
dve udružene porodice odricale od sva tri 
broda, kupujući na kredit jedan novi, veći, 
dovoljan za sve. 

Prošlo je trideset godina otkako se Sisu 
odvojio od svoje porodice. Za tri decenije 
uspeha i napretka — u to nema sumnje — 
dospeo je u situaciju da se i sam prepolovi. 
Međutim, na prethodnom velikom Skupu 
pre deset godina, Baka je sa matičnim, 
roditeljskim brodom odlučila da uđe u 
investiciju radi kupovine trećeg broda. Novi 
brod je priredio banket u čast Sisua, potom 


se otisnuo u beskrajnu tamu svemira i 
nikada se više nije vratio. Pomenuće ga u 
molitvama na Skupu, svakako. 

Rezultat je bio takav da je Sisu morao da 
plati jednu trećinu od 45 procenata troš- 
kova za izgubljeni brod; roditeljski, matič- 
nom brodu nadokađeni troškovi — dugovi 
se uvek vraćaju — ali, nisu hteli da te prob- 
leme raspravljaju na Velikom Skupu. 
Bolesnika ne možeš naterati da ozdravi — 
preostaje ti da čekaš na ozdravljenje. Baka 
nije bila glupa; roditeljski brodovi, Cezar 
Avgust i Diponbiti su povezani sa Sisuom — 
svako brine o svakom — trgovac bez 
spremnosti da podigne kredit praktično i 
nema nikakav kredit. S obzirom da je takav 
slučaj bio i sa Sisuom, Baka je bila u stanju 
da ispiše menicu bilo kom Slobodnom 
trgovcu i bude sigurna da će to oni ceniti. 
Međutim, to je Sisuu ostavilo manje goto- 
vine nego inače u vreme kada se rađa 
potreba za razdvajanjem porodice. 

Kapetan Krosa je već prvog dana otišao 
do perjanice Komodora, Norberta Vinera. 
Žena mu je ostala na brodu ali nipošto iz 
mrzovolje i lenjosti — zadržala se da radi za 
stolom, privremeno prekidajući posao zbog 
poverljivih razgovora sa ostalim prvim ofici- 
rima, preko telefonske linije specijalno 
instalirane za Skup. Kada su joj doneli 
ručak, ustala je da ga prihvati i spusti na sto 
— kada se njen muž vratio, ručak je još 
uvek stajao netaknut. Ušao je i umorno seo. 
Ona je upravo proučavala podatke o dugu, 
kao i slaganje sa opštim računom. »Ba- 
zirana na Heskorbovom F-2 brodu, hipoteka 
bi premašila pedeset posto.«, rekla je, ne 
dižući pogled sa hartije. 

»Roda, ti znaš da Sisu nije u stanju da 
sam finansira brod?!« 

»Ne prenagljuj, dragi. Potpisali bi i Gas i 
Dipon ... u svakom slučaju, bilo bi to kao da 
imam gotovinu.« 

»lako je njihova kreditna sposobnost...« 

»Uskočila bi i Nova Hanzea pa bi ...« 

»Roda! Pre dva Skupa bila si mlada ali 
sigurno znaš da su dugovi podjednaki za sve 
... ne samo za Hanzeu. Bilo je jednoglasno.« 

»Bila samo dovoljno stara da se udam 
za tebe, Fjalare. Nemoj meni da tumačiš 
Zakone. Ali, Nova Hanzea će uskočiti kad se 
ukaže prilika bez obizra a i to u 

potpunoj tajnosti. Nije važno što će troškovi 
prenosa pojesti mnogo ... Da li si stigao da 
vidiš Galaktičku Lambdu?x 

»Nije potrebno. Bilo mi je dovoljno da je 
vidim spolja. Nema noge.« 

s Ah, ti. Osamdeset gravitacija ne bih 
tako prosto nazvala »nemanjem nogu«!« 

»Bi, bi, samo ako bi lično morala da 
sediš za komandama і brineš! Brodovi 
Lambdine klase predviđeni su za spore 
vožnje unutar sfere Hegemonije, za to su 
vrlo dobri.« 

»Suviše si konzervativan, Fjalare.« 

»Što se tiče sigurnosti broda, uvek ću 
biti konzervativan.« 

»Nema sumnje. A ja ću morati da na- 
đem rešenja koja odgovaraju tvojim predra- 
sudama. Međutim, klasa Limbde je upravo 
jedna takva mogućnost. Postoji, dakle, brod 
znaš-već-koji. Biće jeftin, kažem ti.« 

Kapetan slegnu ramenima. »Ah, nesreć- 
nog li broda. 

»Potrebno je stvarno generalno čišćenje 
da bi ti se iz glave izbacile te rđave ideje. 
Pomisli samo па cenu.« 

»Taj znaš-već-koji brod je čak i nešto 
gore od rđave ideje. Nikada nisam čuo da 
prvi oficiri izvršavaju samoubistvo. Ili da 
kapetan ode u ludnicu. Pitam se šta li se to 
dešava s tobom?« 

»I ja se pitam. Ali, brod je ovde. | 
prodaje se. Nema tog broda koji ne može 
da se kupi.« 

»Pitam se da li je tako.« 

»Ne budi sujeveran, dragi. To je pitanje 
brižljivog postupanja sa ritualima, što је 
moja briga. Možeš čak i da zaboraviš na 
znaš-već-koji brod. Čini mi se da ćemo to 
uraditi zajedno sa još jednim brodom.« 

»Molim? Mislio sam da planiraš da ga 
kupimo sami?« 

»Upravo sam istraživala našu platežnu 
moć. To je zasada važnije od samostalnosti 
novog broda.« 

»Naravno da jeste! Platežna moć, dobar 
odbrambeni sistem, radni kapital, puno- 
krvni oficiri — nemamo toliko ljudstva da 
napunimo dva broda. Uzmi samo kon- 
trolora paljbe. Ako... « 

»Prestani da se sekiraš. Sve mi to 
možemo priuštiti. Fjalare, da li bi voleo da 
budeš zamenik Komodora?« 


On gotovo prestade da diše. »Roda, jesi 
li ti pri čistoj svesti?« 

»Jesam.« 

»Postoji čitavo tuce kapetana koji bi više 
od mene voleli da budu izabrani. Ja nikada 
neću biti Komodor — štaviše, to i ne želim.« 

»Mogu da sredim da budeš Pomoćnik; 
Komodor Denba namerava da podnese 
ostavku odmah nakon izbora novog 
pomoćnika. Nije važno, komodor ćeš 
postati već na sledećem Skupu.« 

»Besmislica!« 

»Zašto su ljudi tako nepraktični!? Fjala- 
re, ti misliš samo na kontrolnu sobu i posao. 
Da je po tebi, i da te ja nisam gurala, nikada 
ne bi stigao ni do zamenika kapetana.« 

»Jesi li ikad gladovala?« 

»Ne žalim se, dragi. Za mene je bio veliki 
dan u životu kada me je Sisu usvojio. Usluge 
nam se pružaju i sa drugih strana, ne samo 
od Gasa i Dipona. Pomoći će nam svaki 
brod sa kojim se udružimo. Nameravam, 
doduše, da stvar ostavim otvorenom do 
posle izbora — a probne ponude imala sam 
tokom čitavog jutra, sve jaki brodovi, dobro 
povezani. Na kraju krajeva, postoji i Nova 
Hanzea.« 

»Šta je sa Novom Hanzeom?« 

»Hanzeati će te predložiti i bićeš izabran 
aklamacijom.« 

»Roda!« 

»Nećeš morati ni prstom da mrdneš! Ni 
ti ni Torbi. Vas dvojica ćete se jednostavno 
pojaviti u javnosti i figurirati kao dva šar- 
mantna muškarca, ne kao političari. Sve ću 
ja to urediti. Uzgred, prekasno je da povu- 
čemo Loin iz igre ali ću i to srediti. Tvoja 
majka nije spoznala celu situaciju. Želim da 
se moji sinovi ožene — glavno je, međutim, 
da se Torbi ne oženi, dok ne prođu izbori. 
Jesi li išao u arhivu?« 

»Naravno.« 

»l, šta ima novo? Moglo bi biti od 
izuzetne važnosti?« 

Krosa uzdahnu. »Torbi nije rođen u 
Narodu.« 

»Šta? Besmislica! Pa ta identifikacija nije 
sigurna... hm... koji brodovi nedostaju?« 

»Rekao sam da nije iz Naroda! Nema 
izgubljenih brodova, kao ni nekog deteta 
čiji je slučaj identičan sa Torbijevim. Morao 
bi da bude mnogo stariji nego što jeste. Ili 

mnogo mlađi.« 

Ona sumnjičavo zavrte glavom. »Ne 
verujem.« 

»Hoćeš 
poveruješ?« 

»Ne verujem! Iz Naroda je, sasvim 
sigurno. To može da se tvrdi i na osnovu 
njegovog hoda, ponašanja, finog duha, 
svega... Hm... zaviriću lično u Arhivu.« 

»Samo napred. S obzirom da ne veruješ 
meni ... « 

»Fjalare, nisam tako rekla... « 

»О, da, jesi. Kad bih ti rekao da napolju 
pada kiša, a tebi se kiša ne sviđa, ti bi... « 

»Da te Bog sačuva!« 

»Nema potrebe da gubiš živce... « 

»Žao mi je, Fjalare.« | odmah potom 
nastavi mirnijim glasom. »Neće boleti ako 
pogledam, zar ne? Čisto da proširim tra- 
ganje, da zavirim u nearhivirani materijal... 
znaš već kakvi su ti službenici sa starim ar- 
hivskim podacima... Hm... Pomoglo bi mno- 
go kad bismo znali ko su Torbijevi roditelji... 
i to pre izbora. Do tada neću dopustiti da se 
ženi, mogla bih da dobijem važnu pordšku 
ako bi se sačekalo da prođu izbori, i 
venčanje bi moglo da se...« 

»Roda!« 

»Molim, dragi? Čitava grupa Vega mogla 
bi da se poljulja ako bi se utvrdilo Torbijevo 
poreklo... i ako njihova ćerka... « 

»Roda!« 

»Ne prekidaj me, mili.« 

»Trenutak, sada ću ja govoriti! Ja sam 
Kapetan! Ženo, shvati, on je frakijevske krvi. 
Štaviše, Beslim je to znao i... dao mi je stro- 
go zaduženje da mu pomognem da prona- 
đe porodicu. Nadao sam se... i verovao da 
će arhivi pokazati kako Beslim nije bio u 
pravu.« 

Kapetan slegnu ramenima i ugrize se za 
usnu. 

»Hegemonijska krstarica stiže ovamo 
kroz dve nedelje. To će ti dati dosta 
vremena da se uveriš da ja mogu da 
pretražujem arhivu kao i bilo koji drugi 
službenik.« 

»Šta smeraš?« 

»Zar sumnjaš? Dugovi se uvek vraćaju... 
A predstoji nam poslednji dug.« 

Žena ga zabezeknuto pogleda. »Mužiću, 
da nisi sišao suma?« 


da kažeš da ne želiš da 


»Ne umem ja to bolje od tebe. Ne samo 
da je Torbi fin momak перо je i naj- 
briljantniji tragač koga smo ikada imali na 
brodu.« 

»Tragači!«, reče ona ogorčeno. »Ma, ko 
još brine o tome? Fjalare, ako misliš da ću 
dopustiti da se jedan od mojih sinova vrati 
među frakije... « 

»On jeste fraki.« 

»Nije. On je Sisu, Као i ја. Ja sam 
usvojena, on je osvojen. Oboje smo bili Sisu 
i zauvek ćemo to ostati.« 

»Na svoj način. Nadam se da će on u 
srcu zauvek ostati Sisu Ali, poslednji dug 
mora biti vraćen.« 

»Taj dug je odavno isplaćen! U potpu- 
nosti!« 

»Glavna knjiga to ne iskazuje.« 

»Gluposti! Beslim je želeo da se dečko 
vrati porodici. Nekoj frakijevskoj porodici, 
ukoliko frakiji uopšte imaju porodicu. Mi 
smo mu dali porodicu — našu sopstvenu, 
naš klan. Nije li to bolje vraćanje duga od 
neke buvama nagrizene frakijevske poste- 
lje? Ili ti podcenjuješ Sisu?« 

Prvi oficir ga ljutito pogleda a on gorko 
pomisli kako je čista krv Naroda mogla da 
proizvede i bolje umove. U cenjkanju sa 
frakijima on nikada nije gubio mirnoću; ali, 
Majka — i sada Roda — mogli su uvek da ga 
izbace iz takta. 

Majka, onako tvrda i nepopustljiva, ni- 
kada nije tražila nemoguće... a Roda... no, 
žena je bila nova u važnom poslu i... 
Odlučno joj se obratio: »Prvi oficiru, taj 
nalog je bio predat meni lično a ne Sisuu. Ja 
nemam izbora.« 

»Zar tako? Vrlo dobro, Kapetane — o 
tome ćemo kasnije. Sada, uz sve poštovanje 
koje gajim prema tebi... moram da radim.« 


Torbi se divno provodio na Skupu, mada 
ne u onoj meri u kojoj je očekivao; majka je 
ponovo zahtevala da joj pomogne u za- 
bavljanju prvih oficira sa ostalih brodova. 
Posetilac bi često sa sobom doveo kćer ili 
unuku te je Torbi morao da zabavlja devoj- 
ke kako zna i ume; odrasli su razgovarali o 
svojim poslovima. Сіпіо je to na najbolji 
mogućio način. Majčini posetioci su se 
naveliko raspitivali o Poupu; pokušavao je 
da bude učtiv ali ga je užasno nervirala 

činjenica da je svako znao o Poupu više od 
njega — jedino što nisu pominjale stvari 
koje su se činile važnim. Činilo se da će doći 
do preraspodele dužnosti; Torbi je shvatao 
da je on mlađi sin ali, Fric je takođe bio 
neženja i... predložio je da se Fric dobro- 
voljno žrtvuje, uslugu će mu vratiti kasnije. 

Fric se gorko osmehnuo. »$їа li to može 
da mi nadoknadi provod na Skupu?« 

»Pa... « 

»Ozbiljno, stari moj. Majka me neće 
poslušati, čak i ako bih bio dovoljno lud da 
se ponudim. Ona uvek kaže šta joj leži na 
srcu.«, zevnuo je Fric. »Ustalom, čoveče, 
mrtav sam! Mala riđokosa sa Sent Luisa 
želela je da igramo celu noć! Izađi i pusti 
me da bar malo odspavam pre banketa.« 

»Možeš li da mi daš žaket?« 

»Očisti svoj. | budi tih.« 

Međutim, upravo tog jutra, mesec dana 
nakon prizemljenja, Torbi je izašao sa 
Ocem. Majka nije imala prilike da im 
promeni plan, nije se nalazila na brodu. Bio 
je to Dan sećanja. Služba nije počinjala do 
podneva ali je Majka otišla ranije, ne bi li 
preduzela neke mere u vezi sa sutrašnjim 
izborima. 

Torbijev um bio je ispunjen drugim 
mislima. Služba će se okončati kolektivnih 
sećanjem na Poupa. Otac mu je rekao da će 
ga uputiti u postupak ali ga je to ipak 
zabrinjavalo — nije ga umirivala čak пі 
činjenica da će te večeri biti izvedena 
predstava za koju se pripremao. Naprotiv. 
Predstava je počela da ga uznemirava od 
dana kada je otkrio da Fric ima kopiju 
teksta i vredno ga uči. Otvoreno je pitao 
Frica šta se dešava a ovaj mu je osorno 
odbrusio, »Naravno, učim tvoju ulogu! Otac 
smatra da je to izvrsna ideja, u slučaju da se 
onesvestiš ili slomiš nogu. Ne pokušavam 
da ti ukradem slavu. Žele da se opustiš... 
ako uopšte možeš da se opustiš pred 
hiljadama koji bulje u tebe dok cmačeš 
Loin?« 

»Bi li ti mogao da se opustiš?« 

»Mogao bih da pokušam.«, reče zamiš- 
ljeno Fric. »Loin izgleda mazno... Možda bih 
ja trebalo da slomim nogu.« 

»Kako? Sopstvenim rukama?« 

»Ne dovodi me u iskušenje, Torbi. To je 
samo mera predostrožnosti. Kao kad, na 


primer, imamo dva tragača.« 


(Zdenko Čiček — 
Slavonska Požega) 


Torbi i otac napustiše Sisu dva sata pre 
početka službe. Dok su izlazili, Kapetan mu 
reče: »Imamo priliku malo i da se zabavimo 
tamo... Memorijal je zgodna mogućnost, 
ako mu priđeš na ispravan način... samo, 
ona sedišta su tvrda a ceremonija dugo 
traje«. 

»Uh, oče... a šta ja treba da radim kad 
dođe red na Poupa... mislim, na Beslima?« 

»Ništa naročito. Za vreme propovedi 
sediš napred. Onda se izgovaraju oproš- 
tajnice i molitve za mrtve. Znaš kako je to, 
zar ne?« 

»Nisam siguran«. 

»Ispisaću ti postupak na hartiju, uosta- 
lom, videćeš kako to ja radim za moju 
Majku — tvoju Baku. Samo posmatraj a 
kada dođe red na tebe, radi potpuno isto«. 

»U redu, Oče«. 

»Sad se opusti. Sve će biti u redu«. 

Na Torbijevo iznenađenje, otac krene 
putem koji nije vodio ka Skupu — dade 
znak da želi da koristi vozilo i jedno se 

smesta zaustavi kraj njih. Ukrcaše se i 
krenuše. Vozila su bila brža i sumanutija od 
onih na Lozijanu, pa su do glavne stanice 
stigli za manje vremena nego što je bilo 
potrebno za razmenu pozdrava između njih 
i vozača. Međutim, vožnja je bila tako uz- 
budljiva da Torbiju nije bilo žao što je 
trajala kratko — iako nije uspeo da vidi 
ništa od grada Artemisa. Iskrcali su se kod 
glavne železničke stanice. 

Torbi se ponovo iznenadi videvši da otac 
kupuje karte. »Kuda idemo?« 

»Obilazak zemlje«. Kapetan pogleda na 
sat. »Imamo dovoljno vremena«. 

Mono-voz je delovao kao vrlo brzo i 
udobno prevozno sredstvo. 

»Kojom brzinom idemo, Oče?« 

»Otprilike dvesto па sat«, odgovori 
Krosa. 

»Izgleda brže«. 

»Dovoljno je brzo da se slomi vrat. To 
im je najveća brzina«. 

Vožnja je trajala oko pola sata. Kraj 
pruge behu načičkane čelične fabrike og- 
romnih kapaciteta i Torbi je sa zapre- 
pašćenjem zaključio da je Sargortska rezer- 
va tek majušno preduzeće u poređenju sa 
usputnim džinovima. Stanica na kojoj su 
izašli iz voza nalazila se kraj dugog i visokog 
zida; Torbi je odmah uočio da se sa druge 
strane zida prostire svemirska luka. »Gde 
smo?« 

»To je vojni poligon. Moram da nađem 
jednog čoveka a baš je danas pravo vreme 
za to«. Otišli su do kapije, gde Krosa 
zastade i osvrnu se. Bili su sami. 

»Torbi...« 

»Da, Oče?« 

»Sećaš li se poruke koju si mi preneo od 
Beslima?« 

»Molim?« 

»Možeš li da je ponoviš?« 

»Uh, Oče, ne znam... Davno je to bilo«. 

»Pokušaj. Počinje ovako: Кареїапи 
Fjalaru Krosi, gospodaru Zvezdanog Broda 
Sisu, od Beslima Bogalja, pozdravljam te, 
stari moj prijatelju«. 

»... pozdravljam te, stari moj prijatelju«, 
nastavi Torbi, »pozdravljam tvoju porodicu, 
klan i... da, sećam se«. 

I odmah nastavi, progutavši knedlu u 
grlu. 


Suze mu potekoše niz lice kad začu kako 
Poupov glas dolazi iz njegovog grla ... »i 
moje najponiznije poštovanje tvojoj duboko 
uvaženoj majci. Govorim ti kroz usta mog 
usvojenog sina. On ne razume suominški«. 

»Oh, ali ja razumem suominški!« 

»Nastavi«. 

Kada Torbi stiže do dela u kome se 
nalazila rečenica: »Ja sam već mrtav« — bol 
mu preseče grudi; Krosa snažno frknu kroz 
nozdrve i reče mu da nastavi. Torbi s 
teškom mukom stiže do kraja stare poruke. 
Potom ga Krosa pusti da se isplače. 

»Čuo si središnji deo sine? Razumeo si 
ga?« 

»Da... da... čini mi se«. 

»Onda ti je jasno šta moram da 
učinim?« 

»Misliš... da moram da napustim Sisu?« 

»Šta je rekao Beslim? Kad prilike do- 
puste...« Ovo je prva prilika. Ja sam... mo- 
rao sam da je iznudim. Ko zna, možda je i 
poslednja. Beslim mi te nije dao na poklon, 
sine — samo te je iznajmio. A sad moram 
da vratim pozajmicu. Jasno ti je to, zar ne?« 

»Uh... pa, čini mi se«. 

»Onda — učinimo to!« Krosa poseže 
rukom u džep svog kombinezona, izvadi 
svežanj novčanica i pokaza ih Torbiju. »Stavi 
to u svoj džep. Dao bih ti i više ali je ovo sve 
što sam mogao da izvučem a da ne 
privučem pažnju tvoje Majke. Možda ću ti 
pre odletanja poslati još nešto«. 

Torbi je držao novčanice ne gledajući ih 
— iako je u rukama imao više novca nego 
što je ikad dotaknuo. »Oče... hoćeš da kažeš 
da sam ja već napustio Sisu?« 

Krosa se okrete. »Tako je bolje, sine, 
Opraštanja nisu prijatna. Prijatna je samo 
uspomena. Osim toga, moralo je biti tako«. 

Torbi slegnu ramenima. »Da, gospo- 
dine«. 

»Pođimo«. 

Hodali su brzo, bez reči. Pred samom 
kapijom Torbi zastade i promuca: »Oče, ne 
želim da idem«. 

Krosa ga pogleda bezizražajno. »Ne 
moraš«. 

»Mislio sam da si rekao da moram«. 

»Ne. Moja obaveza je da te isporučim i 
ostvarim poruku koju mi je poslao Beslim. 
Ali, moja dužnost tu prestaje, dug je plaćen. 

Ne želim da ti naređujem da napustiš Poro- 
dicu. Sve je to Beslimova ideja... smišljena, 
siguran sam, sa najboljim namerama za 
tvoje dobro. Da li si ti obavezan da ostvariš 
njegove želje ili ne — to je stvar koja se tiče 
tebe i Beslima. Ne mogu da odlučujem u 
tvoje ime. Tvoji dugovi prema Beslimu 
potpuno su odvojeni od onih koji se tiču 
Naroda«. 

Krosa sačeka trenutak. Torbi je nemo 
stajao, trudeći se da sve dobro promisli. Šta 
je Poup očekivao od njega? Šta mu je rekao 
da uradi? »Mogu li se osloniti na tebe? 
Nećeš zabušavati i zaboraviti?« Da, da, ali 
šta, Poupe? »Ne odbijaj nijednu ponudu... 
nego prenesi poruku i onda učini šta ti taj 
čovek predloži«. Da, Poupe, ali ovaj čovek 
neće da mi kaže! 

»Nemamo mnogo vremena«, reče Krosa 
užurbano. »Moram da se vratim. Znaj, sine, 
bez obzira šta odlučiš, to je konačna odluka. 
Ako danas ne napustiš Sisu, druga šansa ti 
se neće ukazati. U to sam siguran«. 

»Ovo je poslednja stvar, sine, koju želim 
od tebe... Mogu li da se oslonim na tebe ?« 
— govorio je Poup u njegovoj glavi... 
uzdahnuo je. 

»Pretpostavljam da bih morao, oče«. 

»l ja mislim tako. Požurimo onda«. 

Međutim oficir na kapiji nije se mnogo 
žurio, pogotovo kada je kapetan Krosa 
odbio da kaže zapovedniku straže o kakvim 
se to »hitnim i zvaničnim« poslovima radi. 
Međutim, stvar se brzo uredila te ih jedan 
naoružani fraki sprovede do dizalice 
krstarice. Našli su se pred vratima na kome 
je pisalo Sekretarijat broda — uđi bez kuca- 
пја!. 

Sekretar broda біо је ljubazni і игеапі 
mladi čovek sa oznakama poručnika. »Žao 
mi je, Kapetane, ali meni ćete morati da 
kažete o čemu se radi... ukoliko želite da 
vidite Zapovednika«. 

Za to vreme Torbi je grozničavo pre- 
ispitivao svoju odluku. Nalazio se na ogrom- 
nom brodu, mnogo većem od Sisua, činilo 
mu se da dolazi na sjajno mesto i da... nije 
pogrešio. 

Kapetan Krosa ćutke sede na najbližu 
stolicu. 

Zgodni mladić je dobovao prstima po 
stolu. »Izvinite me za trenutak«. Otišao je u 


susednu kancelariju 1 odmah se vratio. 
»Zapovednik može da odvoji za vas pet 
minuta«. 

U drugoj kancelariji jedan  postariji 
čovek sedeo je nad hrpom papira na stolu; 
pošto je skinuo bluzu, nisu mogli da mu 
vide čin. Lagano je ustao, pružio ruku i 
rekao: »Kapetan Krosa? Slobodni trgovac... 
Sisu, zar пе? Ja sam pukovnik Brizbi, 
zapovednik broda«. 

»Drago mi je što smo se upoznali«. 

»Meni takođe. Kako poslovi?« Pogledao 
je Torbija. »Jedan od vaših oficira?« 

»Da i ne...« 

»Molim?« 

»Pukovniče, mogu li znati u kojoj ste 
klasi završili Akademiju?« 

»U osmoj, zašto pitate?« 

»Reći ću vam: ovaj momak je Torbi Bes- 
lim, usvojeni sin Pukovnika Ričarda Beslima. 
Pukovnik je zahtevao da ga predam vama«. 


PETNAESTA GLAVA 


»Šta?« 

»To ime vam znači nešto?« 

»Naravno da mi znači!« On pogleda 
Torbija, 

Nema sličnosti.« 

»Rekao sam da je usvojen. Pukovnik ga 
je usvojio na Džubulu.« 

Pukovnik Brizbi zatvori vrata a potom se 
obrati Krosi. »Pukovnik Beslim je mrtav 
Zapravo, nestao je, pretpostavlja se da je 
mrtav. Nije ga bilo dve godine i ... « 

»Znam. Dečak je bio kod mene. Mogu 
da vam izvestim o nekim detaljima pukov- 
nikove smrti, ukoliko vam nisu poznati.« 

»Bili ste jedan od njegovih kurira?« 

»Da.« 

»Možete li da kažete to?« 

»X tri sedam devet kroz FT.« 

»To se može proveriti. Pretpostavimo 
ovog časa da je sve u redu. A kako možete 
da identifikujete Torbija Beslima?« 

Torbi nije pratio razgovor. Zujalo mu je 
u ušima, kao da je tragač bio podešen na 
najviši napon, oči su mu se mutile, pro- 
storija se širila i skupljala ... Nije računao s 
tim da ovaj oficir poznaje Poupa, što je sva- 
kako bilo dobro ... ali, šta sad da radi s 
činjenicom da je Poup bio pukovnik? Ne, 
Poup je bio samo Beslim Bogalj, prosjak s 

dozvolom, s blagoslovom... s blagoslovom... 

Pukovnik Brizbi se okrenu i kratko mu 
naredi da sedne, što je on sa zadovoljstvom 
učinio. Potom je pukovnik pojačao rad 
ventilatora. »U redu«, obratio se kapetan 
Krosi, »ne znam kakvi mi propisi omogu- 
ćavaju da to učinim, od nas se traži da 
pružimo pomoć X pripadnicima Korpusa, a 
ne bi se moglo reći da je ovo baš tako... 
Međutim, пе mogu da ргепергевпет 
pukovnika Beslima.« 

»Pružate je ugroženom  građaninu.«, 
sugerisao je Krosa. 

»Molim? Ne vidim kako se to uopšte 
može reći za neku osobu koja je sa planete 
pod Hegemonijom, mislim, da je ugrožena 
... očito da niko nije ugrožen ... možda neko 
ima sitne problemčiće i to je sve. Ali, 
učiniću to.« 

»Hvala vam, kapetane.« Krosa baci pog- 
led na sat. »Mogu li sada da odem? 
Zapravo, moram.« 

»Samo trenutak. Vi ga tako jednostavno 
ostavljate kod mene?« 

»Bojim se da je baš tako.« 

Brizbi uzdahnu. »Kako god kažete. Ali, 
ostanite i vi na ručku. Želim da saznam 
nešto više o pukovniku Beslimu.« 

»Žao mi je ali ne mogu. Doduše, možete 
me naći na Skupu, ukoliko bude neophodno 
IER 

»| hoću. Zar ni kafu?« Komandant broda 
posegnu za dugmetom. 

»Kapetane«, reče Krosa s tugom u 
očima, ponovo gledajući na sat, »moram 
smesta da pođem. Danas je Dan sećanja ... 
a sahrana moje majke je za pedeset 
minuta.« 

»Kako? Pa zašto niste rekli ranije? Po- 
bogu, čoveče! Nećete stići!« 

»Bojim se zaista da neću, ali ... ovo sam 
morao da učinim!« 

»Sve ćemo srediti.« Pukovnik zgrabi 
kvaku »Еаі! Vazduhoplov za Kapetana 
Krosu. Najvećom mogućom brzinom! Spusti 
ga gde ti bude rekao! Juriš!« 

»Da, Kapetane!« 

Brizbi se vrati, začuđeno podiže obrve a 
potom koraknu u drugu prostoriju. Krosa 
ostade nasamo sa Torbijem čije su se usne 
krivile od pritajenog bola. »Sine.« 

»Da, oče.« 


»Moram da pođem. Možda ćeš uspeti 
da prisustvuješ Skupu ... jednog dana.« 

»Potrudiću se, Oče.« 

»Ako ne ... pa, krv ostaje u čeliku, čelik 
ostaje u krvi. Ti si još uvek Sisu.« 

»Čelik ostaje u krvi.« 

»Tako je, sine. Budi dobar momak.« 

»Da ... tako је... oh, Оёе!« 

»Prestani! Nateraćeš i mene da... Slušaj, 
ovog popodneva ću uzeti odgovore. Ne 
smeš da se pokazuješ.« 

»Da, gospodine.« 

»Majka te voli... a i ja.« 

Brizbi pokuca na otvorena vrata. »Vozilo 
čeka, Kapetane.« 

»Dolazim, Kapetane.« Krosa poljubi Tor- 
bija u oba obraza i naglo se okrete pa Torbi 
uspe samo da mu vidi široka leđa koja se za 
tili čas izgubiše u hodniku. 

Pukovnik Brizbi se vrati, sede i pogleda 
Torbija. »Baš i ne znam šta da radim s 
tobom. Ali, nešto ćemo već smisliti.« pri- 
tisnu jedno dugme u zidu. »Neka se prip- 
remi pomoćni ležaj, Edi.« Zatim se Brizbi 
ponovo okrete Torbiju. »Ukoliko nisi cepi- 
dlaka ... Vi Trgovci živite prilično luksuzno, 
shvatam ja to ... « 

»Gospodine ... « 

»Da?« 

»Beslim 
službi?« 

»Pa ... да... jeste.« 

Torbi je ćutke razmišljao nekoliko mi- 
nuta — stare uspomene su navirale i 
snažno ga uznemiravale ..« 

»Imam poruku za vas... čini mi se...«, 
rekao je oklevajući. »Od pukovnika Besli- 
ma?« 

»Da, gospodine. Potrebno je samo da 
me dovedete u laki trans. Međutim, čini mi 
se da mogu da počnem.« Torbi pažljivo 
izusti nekoliko šifarskih grupa. »Je li poruka 
za Vas?« 

Pukovnik Brizbi užurbano zatvori vrata i 
reče ozbiljnim glasom; »Nikada nemoj da 
upotrebljavaš šifru ako nisi siguran da u 
blizini nema nikoga i da je prostorija bez 
prislušnih uređaja.« 

»Žao mi je, gospodine.« 

»Pa nisi uradio nešto loše. Samo, u toj 
šifri sve je vruće. Nadam se da se za dve 
godine nije ohladilo.« 


je bio pukovnik? U vašoj 

Potom ponovo pritisnu dugme inter- 
fona. »Edi, otkaži onaj pomoćni ležaj. Po- 
zovi mi psihologa. Neka ga pronađu čak i 
ako je u zemlji propao.x Zabrinuto je pos- 
matrao Torbija. »I dalje ne znam šta ću sa 
tobom. Trebalo bi da te čuvam na sigurnom 
mestu.« 

Torbi izgovori dugu poruku u prisustvu 
pukovnika Brizbija, njegovog izvršnog ofi- 
cira Stenkija i brodskog psihologa, medi- 
cinskog kapetana Isidora Krišnamurtija. 
Seansa se odvijala lagano. Doktor Kriš nije 
baš često pribegavao hipnoterapiji, Torbi je 
bio toliko napet da je pružao otpor a izvršni 
oficir je psovao uređaje za snimanje. 
Međutim, psiholog je uspeo da sve dovede 
u red — poruka je bila izgovorena do kraja. 
»To je sve, čini mi se«, rekao je Krišnamurti 
umorno. »Ali, šta je to?« 

»Zaboravite sve što ste čuli, Doktore«, 
posavetovao ga je Brizbi. »Još bolje, 
odsecite jezik.« 

»Hvala, Šefe.« 

Stenki dobaci. »Tatice, da prođemo još 
jednom! Moram bolje da podesim ovu ludu 
naučničku izmišljotinu. Akcenat mu je 
možda izopačen...« 

»Besmislica. 
teranskim.« 

»U redu, moje uši su takve... Bio sam 
izložen rđavim uticajima... predugo sam na 
brodu.« 

»Ako je to«, reče Brizbi hladnokrvno, 
»nipodaštavanje tečnog govora tvog zapo- 
vednika, već ću se potruditi da pronađem 
odakle vetar duva. Stinkpote, je li istina da 
vi zapisujete sve što želite da zapamtite?« 

»Jedino sa  Aralešima.. gospodine... 
nikad nešto lično...« 

»Doktore?« 

»Hm... subjekat je zamoren. Je li vam 
ovo jedina prilika?« 

»Molim? А пе, biće s nama neko 
vreme... dobro, probudite ga.« 

Za kratko vreme Torbija sprovedoše u 
jednu kabinu; posle oporavka i nekoliko 
litara kafe, Pukovnik i izvršni oficir dešif- 
rovaše hiljade reči poslednje poruke starog 
Beslima Bogalja. »Možete da se opustite, 
Tatice. Ovaj materijal se neće ohladiti — 
barem pola veka, čini mi se.« 

Brizbi trezveno odgovori. »Da, da, a 


Dečko govori čistim 


mnoštvo dobrih momaka nestaće dotle.« 

»Opasno je to trgovačko momče. Jurca 
po Galaksiji sa svim tim spali-pre-nego-što- 
pročitaš materijalima u glavi i... Da ga 
otrujemo?« 

»Šta ti pada na pamet!« 

»Možda Kriš može da iz njegove nežne 
sive materije izbriše podatke, bez pribega- 
vanja trans-orbitalnom...« 

»Pukovnik Beslim će izaći iz groba i 
zadaviti svakoga ko pipne dečka, siguran 
sam. Jesi li poznavao Beslima, Stinki?« 

»Pratio sam jedan njegov kurs o psiho- 
loškom oružju, na poslednjoj godini Akade- 
mije. Neposredno pre njegovog odlaska u 
X-Korpus. Najbriljantniji duh koji sam ikada 
upoznao — osim vašeg, Tatice, naravno, 
gospodine, mislim Šefe. ..« 

»Ne trudi se. Nema sumnje da je bio 
briljantni učitelj... najbolji u svemu. Ali, 
trebalo je da ga upoznaš pre nego što je 
prešao na ograničenu dužnost. Imao sam 
privilegiju da služim pod njim. Sada, kad 
imam vlastiti brod, često se pitam: Šta bi 
učinio Beslim? Bio je najbolji zapovednik 
broda uopšte. Bilo je to u vreme kada je 
kažnjen po drugi put i kada je otišao kod 
maršala da zatraži da mu se ponovo dodeli 
brod. Nije podnosio kancelarijski posao.« 

Stenki sumnjičavo zavrte glavom. »Ni ja 
ne mogu da sedim za stolom i pišem 
izveštaje koje niko ne čita.« 

»Ti nisi Beslim. Posao mu se nije dopa- 
dao iako uopšte nije bio težak.« 

»Ja nisam heroj. Ja sam više zamaljski 
tip. Tatice, jeste li bili s njim na spašavanju 
Hanzee?« 

»Zar misliš da bih u tom slučaju propus- 
tio da nosim lentu? Ne bih, hvala bogu. 
Tada sam bio premešten. Bio je to posao za 
ručni rad. Haos.« 

»Možda niste hteli da 
dobrovoljac?« 

»Stinki, čak i ti, tako debeo i lenj, bio bi 
dobrovoljac da je Beslim to tražio.« 

»Nisam ja lenj... No, odgonetnite mi 
ovo: šta je on zapravo uradio?« 

»Starac je sledio propise samo ako bi se 
slagao s njima. Želeo je da sopstvenim ruka- 
ma uništi robovsku pijacu — mrzeo je 
robovlasnike i trgovce robovima iz dna 
duše. Vratio se kao heroj... a Odeljenje... 

šta bi drugo nego da sačeka da izađe iz 
bolnice i onda ga kazni! Tako su ga pozvali 
na sud pod specijalnim okolnostima i 
premestili ga na ograničenu dužnost. Počev 
od tada, kad god se pojave »specijalne 
okolnostix, svaki zapovednik broda zna da 
ne može imati alibi i nalazi rupu u zakonu. 
Nastavlja primer.x 

»)а ne bih«, reče Stinki odlučno. 

»Ah, ti... Kad dođe vreme da učiniš 
nešto neugodno i ti ćeš se svrstati u red 
heroja, sa tim tvojim bucmastim licem. 
Nećeš moći da se odupreš. Pogodiće te 
Beslimov uslovni refleks.« 

Otišli su na spavanje tik pred svanuće. 
Brizbi je nameravao da spava duže ali ga je 
duga navika dovela za sto samo nekoliko 
minuta kasnije nego obično. Nije ga izne- 
nadilo kada je ugledao Poručnika blagajne. 

Finansijski službenik je čekao sa formu- 
larima za poruke; odmah je shvatio da 
posla ima mnogo — noć ranije, posle ne- 
koliko časova rada na dešifrovanju Besli- 
movih poruka, i snimanju radi slanja preko 
razdvojenih kanala, bilo mu je jasno da 
posla ima toliko da govoto i ne bi smeo da 
spava. Pre svega, trebalo je organizovati 
identifikacionu potragu za poreklom usvo- 
jenog sina pukovnika Beslima. Brizbi nije 
verovao da bi se podaci o siročetu sa 
Džubula mogli naći u vitalnim arhivima 
Hegemonije — ali, ako je to bila starčeva 
želja — moralo se obaviti i nema pardona. 
Naspram Beslima, mrtvog ili živog, pukovnik 
Brizbi imao je rang mlađeg oficira. 

Napisao je depešu i sredio sa dežurnim 
oficirom da uzme otiske Torbijevih prstiju i 
kodira ih. Tek onda je otišao na spavanje. 

Sada je zatražio izveštaj, kao prvo. 

»Pa zar to još nije gotovo?« 

»Foto-laboratorija tek sada kodira 
otiske, Kapetane. Ovo nije dao Zapovednik, 
pošto se on nalazi izvan broda — mislim, 
dao mi je zadatak da vam predam jednu 
poruku.« 

»Zar ja moram da se gnjavim sa svim 
tim rutinskim sitnicama?« 

Blagajnik je zaključio da šef ponovo nije 
spavao dovoljno. 

»To su, ustvari, loše vesti.« 

»U redu, samo ih prospi.« 

»Ne znam kako će se pokriti ti troškovi. 


Sumnjam da je moguće dobiti odobrenje, 
čak i ako bismo bili u stanju da platimo na 
odgovarajući način.« 

»Baš me briga za trošak. Daj da vidim. 
Koristi opšti troškovnik.« 

»Nepredvidljivi troškovi, opšti fond..?« 
Hm... to neće delovati, Kapetane. Identi- 
fikaciona potraga za civilom ne može se 
tumačiti kao opšti brodski trošak. Oh, mogu 
da stavim troškovni broj pa će odgovor 
stići... ali...« 

»To želim. Odgovor.« 

»Da, gospodine. Ali, on će možda stići 
do Opšteg računarskog sektora, pokreće se 
mehanizam pe će nam iskočiti karton sa 
crvenom etiketom. Onda se moje plaćanje 
proverava... sve dok stvarno ne platim.« 

»U redu, plati ako si suviše slabić da 
potpišeš. Potpisaću ja. U redu?« 

»Da, gospodine. Ali, gospodine...« 

»Blagajniče, imao sam tešku noć...« 

»Da, gospodine. Zakon zahteva da vas 
posavetujem. Ne morate da prihvatite 
savet, naravno.« 

»Naravno.«, složi se Brizbi tmurno. 

»Kapetane, imate li predstavu koliko 
može da košta identifikaciona potraga?« 

»Ne može biti mnogo. Ne vidim zašto 
od toga praviš tragediju. Želim samo da moj 
knjigovođa mrdne zadnjicom i zaviri u 
arhive. Sumnjam da će nam uopšte 
naplatiti. »Rutinska usluga.« 

»Voleo bih kad bi bilo tako, gospodine. 
Ali, vi ste preduzeli neograničenu potragu. 
Pošto niste imenovali planetu, prvo će ići 
do Tiho Sitija, u žive i mrtve arhive. Ili želite 
da se ograničite samo na žive arhive?« 

Brizbi je razmišljao. Da je pukovnik Bes- 
lim verovao da ovaj mladić potiče iz 
unutrašnje civilizacije, verovatno je da bi ga 
porodica oglasila mrtvim. 

»Ne.« 

»Šteta. Mrtve arhive su tri puta veće od 
živih. Oni počinju da traže u Tihou a to će 
malo potrajati, znate, bez obzira na maši- 
ne... treba preko dvadeset milijardi ulaza... 
Pretpostavimo da ne dobijete nikakav re- 
zultat. Kodirani zahtev odlazi do biroa na 
svim planetarna, pošto veliki arhivi nisu 
nikada moderni, neke planetarne vlade 
uopšte i ne ubacuju podatke. A tek inos 
troškovi — pogotovo ako koristite kanal n- 

svemira... samo kodiranje otiska prsta 
obimno je kao jedna knjiga... Naravno, ako 
uzmete jednu planetu i koristite 
poštanski...« 

»Ne.« 


»Pa... Kapetane, zašto ne ograničite 
potrebe? Zašto se ne ograničite na hiljadu 
kredita ili kako god već mislite, ako oni — 
hoću da kažem kad oni provere naše 
plaćanje.« 

»Hiljadu kredita? Smešno!« 

»Možda grešim... uostalom, nije važna 
baš ta granica. Zapravo, hiljadu kredita bi 
moglo biti početak.« 

Brizbi ga mrko pogleda. 

»Blagajniče, vi ne radite za mene samo 
zato da biste mi rekli da ja nešto ne mogu 
da uradim.« 

»Da, gospodine.« 

»Tu ste da biste mi rekli kako da uradim 
ono što nameravam. Počnite da kopate po 
vašim knjigama i utvrdite kako. Legalno. | 
besplatno.« 

»Ajaj, gospodine.« 

Brizbi se za trenutak zamislio. Ljutio se 
— jednog dana će se posao tako zamrsiti u 
crvenu traku da se brod nikada neće 
pomeriti sa tla. Kladio se da je Starac otišao 
u X—kKorpus sa osećajem olakšanja — 
Korpus nikada nije imao crvenu traku; 
agenti su mogli da potroše deset kredita ili 
deset miliona... Tako i treba da se radi — 
treba uzeti ljude i pokloniti im poverenje. 
Bez izveštaja, formulara, ičega — Samo sa 
onim što treba da se uradi. 

Stigao mu je izveštaj o gorivu i stanju 
inženjerije. Odložio ih je za kasnije, poseg- 
nuo za formularom za poruke i napisao 
produžetak na Beslimovom izveštaju, infor- 
mišući X—Odeljenje da je kurir koji је 
isporučio izveštaj još uvek u jurisdikciji 
potpisanog i da bi se, po mišljenju potpi- 
sanog, mogli dobiti i dodatni podaci ukoliko 
bi potpisani bio ovlašćen da u poverenju 
razmatra izveštaj sa kurirom. 

Odlučio je da ne vrati na šifru i grupu 
cifara; otvorio je sef i ustao da kodira. 
Upravo je završio kada je na vratima 
pokucao Blagajnik. 

»Dakle, našli ste paragraf.« 

»Možda, kapetane, Razgovarao sam sa 
Izvršnim oficirom.« 


»Dobro.« 

»Vidim da na brodu imamo traženu 
osobu.« 

»Ne reci da i za to treba da ti platim.« 

»Ma kakvi, kapetane. Srediću sledova- 
nje za njega bez problema. Držite ga na 
brodu koliko god hoćete i ja uopšte neću 
primetiti da je tu. Stvari se ne komplikuju 
sve dok se ne zavedu u knjige. Samo, koliko 
dugo ćete ga zadržati? Mora biti duže od 
dan—dva, inače пе biste ргедигітаіі 
identifikacionu poruku, zar ne?« 

Zapovednik slegnu ramenima. »Možda 
sasvim kratko... Najpre moram da utvrdim 
ko je i odakle je. A to znači da treba da mu 
pružim pomoć koja se neće uvesti u knjige. 
Ako potraga uspe — zadržaću ga na brodu. 
No, komplikovano je da bih vam objasnio u 
nekoliko reči.« 

»U redu. Zašto ga onda ne regrutu- 
jete?« 

»Šta?« 

»To bi sve raščistilo.« 

Brizbi uzdahnu. »Znam. Mogao bih le- 
galno da ga uzmem... i sredim transfer. Ali... 
šta ako dođemo do Šive III koja je pogodna 
a regrutacija nije okončana. Ne mogu mu 
reći da prosto ode. Osim toga, uopšte ne 
znam želi li on da bude regrutovan?« 

»Možete ga pitati. Koliko ima godina?« 

»Sumnjam da zna. On je siroče.« 

»Utoliko bolje. Ukrcajte ga. Onda, kad 
utvrdite gde mora da ide, otkrivate grešku 
u njegovim podacima..., u pogledu doba 
starosti... i ispravljate je. Ispostavlja se da je 
on zreo da bude poslat na rodnu planetu.« 

Brizbi zatrepta. »Blagajniče, jesu li svi 
blagajnici nepošteni ?« 

»Samo oni dobri, kapetane. Ne sviđa 
vam se to, gospodine?« 

»Itekako mi se sviđa, naravno. U redu, 
proveriću. | zadržaću ovu depešu. Posla- 
ćemo je kasnije.« 

Blagajnik čedno pogleda Brizbija. »Oh, 
ne, gospodine, nećemo je uopšte poslati.« 

»Kako to?« 

»Neće biti potrebno. Regrutujemo ga da 
bismo popunili mesto upražnjeno u for- 
macijskom sastavu. Poslaćemo podatke 
Personalnom. Oni će napraviti rutinsku 
proveru, ime i rodna planeta — Hekata, 
pretpostavljam, pošto smo ga tamo dobili. 

Međutim, mi ćemo već biti vrlo daleko. Oni 
pronalaze da dečko nije tamo registrovan. 
Obraćaju se Bezbednosti koja nam šalje 
hitan zahtev da se toj i toj osobi ne dopusti 
služba na osetljivim mestima. To je sve, 
pošto je moguće da jadni i nevini građanin 
nikada nije ni registrovan. Pošto oni nemaju 
mira, započinju pravu potragu, najpre u 
Tihou pa onda na svim drugim mestima, sa 
prioritetom koji Bezbednost uvek ima. Na 
taj način uspevaju da ga identifikuju. Uko- 
liko se ne traži zbog ubistva, u pitanju je 
čista rutinska zbrka. Ako ga koji slučajem ne 
identifikuju, moraće da se napregnu da ga 
registruju ili će mu dati rok od dvadeset 
četiri sata da napusti Galaksiju — sa sedam 
glasova protiv dva odlučuju da sve 
zaborave— osim što će nekom na brodu 
reći da pripaze na njega i izveštavaju о 
sumnjivom ponašanju. Ali, stvarna lepota 
slučaja je u tome što se za troškove tereti 
Bezbednost!« 

»Blagajniče, mislite li da Bezbednost 
ima na ovom brodu agente o kojima ja 
nemam pojma?« 

»Kapetane, šta vi mislite?« 

»Mmmm... ne znam... ali, da sam ja šef 
bezbednosti, imao bih! Dođavola, ako pre- 
bacim civila do Bajma oni će i o tome 
izvestiti — bez obzira šta ja unosim u 
dnevnik.« 

»Ne bi trebalo da vas to iznenađuje, 
gospodine.« 

»Izađite odavde! Videću šta kaže mo- 
mak na sve ovo!« Pritisnuo je dugme. 

»Edi!« 

I, umesto da pozove Torbija, Kapetan je 
odlučio da ga pošalje u Ambulantu na 
ispitivanje, pošto bi bilo bespredmetno 
navaliti na dečka da se regrutuje ukoliko 
komisija ne utvrdi je li uopšte sposoban za 
to. Doktor Stejn, po činu major, stiže do 
Brizbija još pre ručka, praćen doktorom 
Krišnamurtijem. 

»Pa, šta kažete?« 

»Medicinskih 
Kapetane.« 

»U redu. Koliko ima godina?« 

»Ne zna.« 

»Da, da«, reče Brizbi nestrpljivo. »Šta vi 
mislite, koliko ima godina?« 

Dr. Stejn uzdahnu. »Kakva mu je ge- 


primedbi nema, 


netska slika? Okolina? Bilo kakvi faktori ra- 
dijacije? Planeta visoke ili niske gravitacije? 
Planetarni metabolički indeks? Po fizičkom 
izgledu mogao bi imati deset planetarnih 
godina ali i trideset, takođe. Mogu da na 
pretpostavci mutacije u okolini ekviva- 
lentnoj Teri približno označim starost — šta 
bi bila neosnovana pretpostavka sve dok on 
ne dobije dete i dok se na papir ne stave svi 
podaci — po tome bi bio star ne manje od 
14 standardnih godina i ne više od 22.« 

»Da li bi odgovarao uzrast od 18 
godina.« 

»Tu negde.« 

»U redu, neka onda bude nešto mlađi. 
Znači, regrutovanje ispod starosne 
granice.« 

»Ima tetuaž na sebi«, javio se doktor 
Krišnamurti. »To bi moglo da bude putokaz. 
Znak roba.« 

»Ma šta kažete!« 

Pukovnik zaključi da je depeša X— 
Korpusu opravdana. »Datiran?« 

»Samo manumisija. Sargoneški podatak 
koji potvrđuje njegovu priču. Znak је 
fabričke izrade. Nema datum.« 

»Šteta. No, pošto je sada sve jasno sa 
lekarskim pregledom, poslaću po njega.« 

»Pukovniče...« 

»Da? Molim, Kriš?« 

»Ne preporučujem regrutovanje.« 

»Šta? Pa normalan je kao i vi.« 

»Svakako. Ali, rizično je.« 

»Zašto?« 

»Jutros sam razgovarao sa subjektom 
pod hipnozom. Pukovniče, jeste li ikada 
držali psa?« 

»Nisam. Niti to čine drugi na planeti sa 
koje dolazim.« 

»Vrlo korisne laboratorijske životinje, 
njihove karakteristike umnogome su bliske 
ljudskim. Uzmite štene, grdite ga, udarajte 
ga, maltretirajte — preobraziće se u divljeg 
mesoždera. Uzmite sad njegovog brata iz 
korpe za otpatke, mazite ga, volite, razgo- 
varajte s njim, pustite ga da spava s vama, 
trenirajte ga — postaće srećan kućni lju- 
bimac, dobro vaspitan. Uzmite još jednog iz 
iste korpe za otpatke — mazite ga i tucite 
ga... Zbunićete ga tako da će biti uništen za 
bilo kakvu ulogu, neće moći da preživi kao 
divlja životinja a neće razumevati šta se 

očekuje od njega kao kućnog ljubimca. Za 
kratko vreme prestaće da jede, neće 
spavati, neće biti u stanju da kontroliše 
svoje funkcije, samo će se šćućuriti u uglu i 
drhtati...« 

»Hm... Da li vi psiholozi često radite 
takve stvari?« 

»Ja nikada. Ali, to je sve opisano u 
literaturi... a slučaj ovog momka je vrlo 
sličan. Podvrgnut je seriji traumatskih 
iskustava u godinama formiranja. Poslednja 
trauma bila je upravo juče. Zbunjen je i 
potišten. Kao onaj pas, može zalajati bilo 
kad, može i ujesti, dabome. Ne bi trebalo 
da bude izložen novim pritiscima, valjalo bi 
ga smestiti tamo gde je moguće primena 
psihoterapije.« 

»Fuj!« 

Psiholog uzdahnu. Pukovnik Brizbi ener- 
gično dodade: »Izvinjam se, doktore, ali ja 
ipak nešto znam o ovom slučaju, uz sve 
poštovanje prema vama. Ovaj momak je 
poslednjih par godina bio u dobroj sredini.« 
Brizbi se priseti oproštaja kome је 
prisustvovao protiv svoje volje. »A pre toga 
bio je u rukama pukovnika Ričarda Beslima. 
Čuli ste za njega?« 

»Poznata mi je njegova reputacija.« 

»Ako postoji neka činjenica zbog koje 
bih mogao brod da stavim na kocku, onda 
je to činjenica da pukovnik Beslim nikada 
ne bi uništio dečaka. U redu, slažem se, 
dečak je prošao kroz ružne periode, ili, 
takođe je bio potpomognut od najčvršćih, 
najzdravijih i najhumanijih ljudi koji su 
ikada nosili ovu uniformu, vi se kladite na 
vaše pse; ja se vraćam na pukovnika 
Ričarda Beslima... znači, vi savetujete da ga 
ne regrutujem?« 

Psiholog je oklevao. Brizbi zapita: »Pa?« 

Prekida ga major Stejn. »Polako, Kriš, i 
ja imam pravo glasa.« 

»Želim čestit odgovor. Posle toga ja 
odlučujem.« reče pukovnik Brizbi. 

Doktor Krišnamurti lagano reče: »Pret- 
postavimo da negde zabeležim svoje miš- 
ljenje ali da izjavim da ne postoje određene 
smetnje za regrutovanje?«. 

»Zašto?« 

»Očigledno je da želite da regrutujete 
tog momka. Ali, ako bude zapao u neprilike 
— pa, u tom slučaju moje medicinsko 


odobrenje može mu umesto kazne doneti 
otpuštanje. Imao je dovoljno brodoloma.« 

Pukovnik Brizbi pljesnu doktora po ra- 
menu. »Dobar si ti momak, Kriš. To je sve, 
gospodo.« 


Torbi je proveo nesrećnu noć. Glavni 
podoficir brodske policije smestio ga je u 
grupu starijih regruta, tretirali su ga dobro 
ali је оп bio zbunjujuće svestan učtivog 
načina na koji su buljili u njegovu upadljivu 
uniformu sa Sisua. Do tada je bio ponosan 
na tu uniformu, sjajno mu je pristajala, a 
sada, bolno je shvatio da ta odeća ima 
odgovarajuće poreklo i... Prve noći smetalo 
mu je hrkanje oko njega... stranci... frakiji... 
želeo je da se vrati u Narod, gde su ga 
poznavali, razumevali, prepoznavali. 

Vrpoljio se u krevetu koji je bio tvrđi 
nego što je navikao — pitao se kome je 
zapao njegov, na Sisuu. 

Takođe ga je mučilo pitanje da li je iko 
ikada natrapao na rupu o kojoj je uvek 
razmišljao kao o »kući« — Hoće li popraviti 
vrata? Hoće li održavati red i čistoću, kao 
Poup? Šta će uraditi sa Poupovom nogom? 

Zaspavši, sanjao je Poupa i Sisu, sve 
izmešano; na kraju su u snu giljotinirali 
Baku, u trenucima dok mu se približavao 
napadač. Poup je šaputao: Nema više 
ružnih snova, sinko. Nikada više. Od sada 
samo srećni snovi...« 

Potom je spavao spokojnim snom — 
probudivši se na tom pretećem mestu, 
punom frakija koji su brbljali i brbljali... 
Doručak je bio obilan ali ne po visokim 
standardima tetke Atene; međutim, nije 
ostao gladan. 

Posle doručka su zatražili da se skine i 
podvrgne poniženju. Bilo mu je to prvo 
iskustvo sa medicinarima koji svašta 
improvizuju sa ljudskim telom — gnušao se 
pretraga i ispitivanja. 

Kada je Zapovednik poslao po njega, 
nije ga nimalo obradovala činjenica što vidi 
čoveka koji je poznavao Poupa. Bila je to 
prostorija u kojoj je morao da se oprosti sa 
ocem i kaže mu »Sve najbolje u poslu.« 

Slušao je ravnodušno Brizbijeva objaš- 
njenja. Razbudilo ga je shvatanje da mu se 
nudi status; ne neki naročit, ali ipak status. 
Da, frakiji između sebe imaju status. Nikada 

ne bi ni pomislio da je status važan za 
frakija. 

»Ne moraš,«, zaključio je pukovnik Briz- 
bi, »ali će to pojednostaviti stvar koju je od 
mene zahtevao pukovnik Beslim — mislim, 
da ti nađem porodicu. Ti bi to voleo, zar 
ne?« 

Torbi se zamalo zaleteo, htedući da kaže 
kako zna gde je njegova porodica. No, 
razumeo je na šta pukovnik misli: na 
rođenu braću i sestre, one čije postojanje 
nikada nije bio u stanju da zamisli. Da li je 
zaista negde imao srodnike po krvi? 

»Pa, čini mi se...« odgovorio je lagano. 
»Ne znam.« 

»Hm. Pukovnik Beslim se bojao da mi 
bliže locira tvoju porodicu. Biće mi lakše da 
to uradim ako si zvanično jedan od nas. 
Onda? To je mesto gardiste treće klase... 


trideset kredita mesečno i sve što možeš da 
pojedeš... Bez mnogo spavanja. | slava. 
Nešto malo.« 

Torbi podiže pogled. »To je ista ona 
porod... služba u kojoj je bio i moj Poup... vi 
ga zovete pukovnik Beslim... ? Zaista je bio 
pukovnik?« 

»Da. Starešina poslova na kojima ćeš ti 
raditi. Ista služba. Učinilo mi se da si hteo 
da kažeš porodica, zar ne? Mi volimo da 
razmišljamo o službi kao o jednoj ogromnoj 
porodici. Pukovnik Beslim bio je jedan od 
njenih najslavnijih pripadnika.« 

»U tom slučaju žalim da 
usvojen.« 

»Regrutovan.« 

»Svejedno kako se kaže.« 

(Nastavak u 4. broju) 

NOVEMBARSKI ALEF DONOSI ČETVRTI, ZAVRŠNI DEO 
TORBIJEVIH AVANTURA KROZ GALAKSIJU. NASLOVNA 
NOVELA JE »NEPRIJATELJ MOJ« BARIJA LONGJEARA — 
NAJNAGRAĐIVANIJA PRIČA О ISTORIJI NAUČNE 
FANTASTIKE, PO KOJOJ JE SNIMLJEN MNOGO MANJE 
USPEŠAN FILM, KOD NAS PRIKAZIVAN POD NASLOVOM 
»SVEMIRSKI BRODOLOMNICI«. 

OD ZNAČAJNIH PRIČA IZDVAJAMO »DRAGA, BILA SI 
SJAJNA« KEJT VILHELM, »FILMOVI« DOMAĆEG AUTORA 
KONSTANTINA TEZEUSA, A POŠTO NEMA HERBERTA | 
NOVIH PEŠČANIH PLANETA, KJUBITELJI OVE VRSTE 
LITERATURE MOĆI ĆE DA UŽIVAJU U PRIČI SIMONA 
LEBELA (verovatno nečiji pseudonim), U JEDNOJ OD 
VARIJACIJA NA TU NEISCRPNU TEMU. KAO POSEBNU 
ZANIMLJIVOST, PRIPREMILI SMO ZAVRŠNO POGLAVLJE 
ROMANA »PAKLENA POMORANDŽA«, KOJE IZ KORENA 
MENJA UTISAK O TOM DELU, A SVOJEVREMENO JE 
IZOSTALO IZ JUGOSLOVENSKOG IZDANJA. U INTERVJUU 
PREDSTAVIĆEMO FILIPA HOZE FARMERA, ČIJI NAJBOLJI 
ROMAN »UPUTITE SE KA SVOJIM RASUTIM TELIMA« 
(prvi deo »River World« serije) POČINJEMO 
OBJAVLJIVATI U ALEFU OD PETOG BROJA. 

NIŠRO + DNEVNIKA, OOUR IZDAVAČKA DELATNOST 21000 NOVI SAD, 
Vojvođanskih brigada 7/VI 
Odeljenju fiksne prodaje 


NARUDŽBENICA 


1) Ovim se neopozivo pretplaćujem na SF magazin »Alef« počev od broja 
pa zaključno sa brojem (Rok pretplate ne može biti kraći od šest, 

niti duži od dvanaest meseci). Ukupan iznos od dinara uplatiću u 

roku od 10 dana po prijemu čekovne uplatnice. U slučaju povećanja cene 

»Alefa«, ovaj iznos ostaje nepromenjen do isteka pretplate. 

2) Istovremeno, naručujem i sledeće knjige iz biblioteke »Supernova«, koja je 

oglašena na poslednjoj stranici korica ovog broja »Alefa«: 


(dovoljno je upisati samo naslove knjiga) 


po prodajnoj ceni koja za knjige »Spok mora da umre«, »Ka spuštanju noći« i 
»Nevolje sa Tihoom« iznosi 400, a za knjige »Podmorsko traganje«, »Buldožer 
ubica« i »Zvezdani ponor« — 800 dinara. 

U slučaju spora nadležan je sud u Novom Sadu 


(prezime, očevo ime i ime) 


(mesto, ulica i broj) 
(datum) 
(svojeručni potpis) 
Ukoliko želite da ovaj broj »Alefa« sačuvate, narudžbenicu istovetne sadržine, 
ili samo njen prvi ili drugi deo, pošaljite običnim pismom. 


Cena pojedinačnog primerka 600 dinara. Godišnja pretplata: 7.200 dinara. Polugodišnja 
pretplata: 3.600 dinara. Godišnja pretplata za inostranstvo: 39 DM, 270 Asch, 32 Sfr, 
128 FF, 134 Skr, 31 USA 5, 42А $i42C$ 

Dinarska pretplata uplaćuje se opštom uplatnicom na žiro-račun: 65700—603—6350 — 
NIŠRO »Dnevnik«, OOUR Izdavačka delatnost, Novi Sad, sa naznakom »za Alef«. 
Pretplate za inostranstvo uplaćuju se na devizni račun NIŠRO »Dnevnik«, Radna zajed- 
nica zajedničkih službi: 25730—421—8049882, takođe sa naznakom »za Alef«. 

Cena oglasnog prostora za crnobelu stranu iznosi 300.000 dinara, za unutrašnje strane 
korica 400.000 i za poslednju, spoljnju stranu — 500.000 dinara. 


ALEF - SCIENCE FICTION MAGAZIN • Izdavač: NIŠRO »Dnevnik«, OOUR Izdavačka 
delatnost, 21000 Novi Sad, Bulevar 23. oktobra 31 • Direktor NIŠRO »Dnevnik«: JOVAN 
SMEDEREVAC • Rukovodilac OOUR Izdavačka delatnost: ILIJA VOJNOVIĆ e Glavni i 
odgovorni urednik OOUR Izdavačka delatnost: TODOR ĐURIĆ e Sekretar Redakcije: 
ZDENKA KARABASIL * Korektor: SAVA MALEŠEVIĆ eŠtampa: NIŠRO »Dnevnik«, OOUR 
Štamparija 

Biblioteka »SUPERNOVA« 


REMEK — DELA supernova 
NAJPOZNATIJIH SVETSKIH MAJSTORA 


DŽEJMS BLIŠ: Spok mora da umre 
ARTUR KLARK: Ka spuštanju noći 
KLIFORD SIMAK: Nevolje sa Tihoom 

POL — VILIJEMSON: Podmorsko traganje 
TEODOR STERDŽEN: Buldožer ubica 
SEMJUEL DILEJNI: Zvezdani ponor 


Format 11,5 x 18 cm, latinica, 128 — 160 strana. 
Cena kompleta: 3.600 dinara 


